
PIRMAS SKYRIUS 


Vieną gegužės vakarą, pučiant šoniniam vėjui, burinis Žvejų 
laivelis plaukė Gosteno įlankos farvateriu. Saulė jau buvo 
netoli laidos, ir salų grupė su visuose šcheruose garsiomis tri- 
mis piramidėmis skendėjo vakaro mėlyje, o giedrame danguje 
šen bei ten pasirodė debesys; vis garsiau šniokštė dūžtančios 
bangos, atsimušdamos į uolėtus nerijos krantus, ir nemalonus 
rėjos braškėjimas bylojo, kad iš Žemyno pučiantį vėją tuojau 
nustelbs kylantis brizas. 

Prie vairo sėdėjo Esterskero muitinės tarnautojas, milžinas 
ilga juoda barzda. Atrodė, kad jis kartkartėmis reikšmingai su- 
valdančiais stiebą, kuris pučiant vėjui padėjo išlaikyti burę. 

Retkarčiais vairininkas tiriamai pažvelgdavo į nedidelį poną, 
kuris susirietęs sėdėjo prie stiebo ir atrodė išsigandęs bei su- 
šalęs. Jis vis taisėsi šaliką, kuriuo buvo apsivyniojęs liemenį. 

Tas Žmogus muitininkui turbūt atrodė juokingas, nes pasta- 
rasis vis pasisukdavo pavėjui ir kartu su tabako sultimis iš- 
spjaudavo kylantį juoko gumulą. 

Mažasis ponas vilkėjo bebro spalvos pavasarinį apsiaustą, 
papuoštą juodų sagų eilėmis; iš po jo kyšojo plačios samaninės 
triko kelnės, užleistos ant poros aulinių krokodilo odos batų. 
Ką jis apsivilkęs po paltu, beveik nesimatė, o ant kaklo turėjo 
užsivyniojęs kremo spalvos mušto šilko skarą. Jo rankas pati- 
kimai saugojo lašišos spalvos laikos pirštinės, papuoštos trimis 
sagomis. Ant dešinės pirštinės ties riešu buvo užmauta plati 
auksinė apyrankė - gyvatė, įsikandusi savo uodegą. Ant rankų 
po pirštinėmis pūpsojo kauburėliai - tikriausiai ponas mūvėjo 
žiedus. Jo veidas, kiek buvo galima įžiūrėti, buvo prakaulus 

ir labai išblyškęs; juoda plona barzdelė į viršų užriestais galais 
dar labiau pabrėžė veido blyškumą ir suteikė jam egzotiškumo. 
Skrybėlė buvo atsmaukta atgal, iš po jos kyšojo lygiai pakirpti 
karčiukai bei truputis viršugalvio. 

Atrodė, kad vairininką ypač domino pono apyrankė, barzda 
ir karčiukai. 

Kadangi vairininkas buvo didelis linksmuolis, ilgos kelionės 
į Dalarę metu jis bandė į gyvą pokalbį įtraukti žuvininkystės 
inspektorių, kurį buvo įpareigotas nuvežti į Esterskero muitinės 
stotį, tačiau jaunasis daktaras į vairininko primygtinai peršamus 
anekdotus visiškai nereagavo. 

Toks šaltas abejingumas tik sustiprino muitininko nuomonę, 
kad “instruktorius" riečia nosį. 

Pūtė gaivus priešinis vėjas, kai jie plaukė tolyn nuo Hans- 
teno salos ir burė, nuo kurios priklausė keleivių gyvybė, ėmė 
pavojingai plaktis. Inspektorius - jis sėdėjo su jūriniu Žemė- 
lapiu ir uždavęs vieną kitą klausimą kažką jame pasižymėjo, 
- dabar įsikišo Žemėlapį į kišenę ir kreipėsi į vairininką tokiu 
balsu, kuris labiau panėšėjo į moters negu į vyro balsą: 

- Ar negalėtumėt buriuoti truputį atsargiau! 

- Ponas instruktorius bijo? - paklausė vairininkas pa- 
šaipiai. 

- Žinoma, aš bijau dėl savo gyvybės, nes ji man brangi, - 
atsakė inspektorius. 

- O dėl kitų Žmonių gyvybės jūs nebijote? - atkirto vairi- 
ninkas. 

- Ne taip, kaip dėl savo, - pasakė inspektorius. - Buriavimas 
- pavojingas užsiėmimas, ypač su rėja. 

- Taip?! Tikriausiai ponas anksčiau daug buriavote su rėja? 

- Nė karto nesu buriavęs! Bet aš vis dėlto Žinau, kur pa- 
didėja vėjo spaudimas, galiu paskaičiuoti, kokio dydžio pasi- 
priešinimą gali atremti laivelio svoris, ir taip pat labai gerai 
suprantu, kada burė virsta! 

- Na, tokiu atveju sėskitės pats prie vairo! - sumurmėjo 
muitininkas. 

- Ne, tai jūsų vieta! Man nepatinka sėdėti vežiko vietoje, 
kai keliauju karaliaus pavedimu. 

- Žinoma, jūs juk nemokate buriuoti. 

- Nors aš ir nemoku, bet to visai nesunku išmokti. Buriuoti 


sugeba kas antras paauglys, ir kiekvienas muitinės patarnau- 
tojas Žino, kaip tai daroma; taigi maža bėda, kad aš nemoku! 
Tik malonėkite būti atsargus, nes aš nenoriu sušlapti, ir man 
bus labai nemalonu, jei sugadinsiu savo pirštines. 

Atsakymas buvo anaiptol nedviprasmiškas: Muitininkas, šiaip 
ar taip, svarbiausias Žmogus Esterskere, jautėsi pažemintas. 
Pasukus vairą, burė vėl išsipūtė, laivelio greitis padidėjo, ir 
jis ėmė plaukti šchero link. Ten besileidžiančios saulės spin- 
dulių nutviekstas aiškiai bolavo muitinės pastatas. 

Vidinė šcherų juosta liko jiems už nugaros ir atrodė, kad 
neliko jokios apsaugos, jokios uždangos, kai reikėjo išplaukti 
į plačius vandenis, kurie dabar prieš juos atsivėrė - beribiai, 
rytuose grėsmingai tamsūs. 

Priešais nieko nesimatė ir todėl visai nebuvo galima pasiekti 
muitinės laikantis kranto, kur šcherai ir salelės būtų teikę bent 
menką užuovėją, taip pat nebuvo galima kilus štormui drei- 
fuoti ir sumažinti burės plotį; reikėjo plaukti tolyn į pražūtį, 
tolyn per juodą bedugnę prie mažyčio šchero, kuris atrodė ne 
didesnis kaip į jūrą įmestas plūduras. Inspektorius, - kaip 
minėjome, jis brangino gyvenimą, - buvo pakankamai protin- 
gas, kad suprastų savo bejėgiškumą prieš neišmatuojamas 
gamtos jėgas, ir jautėsi labai nejaukiai. Jam ėjo trisdešimt 
septinti - amžius, leidžiantis blaiviai įvertinti vairininko Žinias 
ir drąsą. Tamsiai įdegęs barzdotas veidas jam visiškai nekėlė 
pasitikėjimo; jis netikėjo, kad raumeninga ranka gali pasiprie- 
Šinti vėjui, kuris tūkstančio svarų stiprumo jėga pūtė į linguo- 
jančią burę. Inspektorius suprato: tas Žmogus drąsus todėl, kad 
nesugeba įvertinti tikrosios padėties. Kokia kvailystė, galvojo 
jis, rizikuoti gyvybe, plaukiant menkai apsaugotu laiveliu, kai 
yra laivų su. viršutiniais deniais ir garlaivių. Kaip naivu iškelti 
burę ant eglinio stiebo, kuris, vėjui stipriau papūtus, lankstosi 
tarsi žaislinis. Vantai pavėjinėje pusėje, kaip ir priekinis stie- 
bas, buvo atsipalaidavę, taigi vėjas visu stiprumu gulė ant 
vantų, esančių priešvėjinėje pusėje. Jie atrodė netvirti, ir 
inspektorius manė, kad pernelyg rizikinga tokiu būdu bandyti 
keleto kanapinių trosų stiprumą - to jis visai netroško. Vėl 
papūtus stipriam vėjui, jis kreipėsi į valties padėjėją, sėdėjusį 
prie troso, ir trumpai, bet griežtai įsakė: 

- Nuleiskit burę! 


Padėjėjas pasisuko laivūgalio pusėn laukdamas, ką pasakys 
vairininkas, tačiau žuvininkystės įstaigos tarnautojas dar kartą 
leido suprasti, kad jo komanda neatšauktina, ir burė nukrito. 
Tada muitinės tarnautojas, buvęs laivūgalyje, sušuko: 

- Po velnių, kas dabar komanduoja mano laive? 

- Aš! - atkirto Žuvininkystės inspektorius. 

Po to jis su nauju įsakymu vėl kreipėsi į muitinės padėjėją: 

- Nuleiskit irklus! 

Irklai buvo nuleisti, ir valtis keletą kartų įtartinai susiūbavo. 
Muitininkas supykęs paleido vairą ir pasakė: 

- Tegul jis pats. ir už vairo sėdasi! 

Inspektorius tuojau pat užėmė vietą laivūgalyje ir muitinin- 
kui nespėjus nusikeikti vairalazdė jau buvo jo rankose. 

Laikos pirštinės tuojau iširo per siūles ties nykščiais, bet 
valtis ėmė lygiai plaukti į priekį. Muitininkas tuo tarpu sėdėjo 
šalia ir šypsojosi į barzdą; jis laikė paruoštą vairą, kad pasi- 
taikius progai vėl galėtų atstatyti kursą. Tačiau inspektorius 
nekreipė dėmesio į sutrikusį jūreivį; jis įdėmiai Žiūrėjo į tą 
pusę, iš kur pūtė vėjas. Netrukus jis pastebėjo seklumą, kurią 
Žymėjo keleto metrų ilgio išilginė banga bei trumpos stačios 
bangos su neaukštomis kaskadomis. Greitai metęs žvilgsnį 
laivūgalio link, jis mintyse paskaičiavo, kiek jie buvo nukrypę 
nuo kurso. Po to jis kilvateryje nustatė srovės stiprumą ir jam 
pasidarė visai aišku, kokio kurso reikia laikytis, kad pataikytų 
tiesiai į Esterskerą. 

Muitininkas, atkakliai bandęs sugauti juodą deginantį Žvilgs- 
nį, kad inspektorius pamatytų pašaipą jo akyse, pavargo. At- 
rodė, jog tos akys nenori jo pastebėti ir sąmoningai vengia 
prisiliesti prie to, kas galėtų jį sutrukdyti ar sutepti. Kurį laiką 
tarsi išmaldos ieškojęs inspektoriaus Žvilgsnio ir jo nesugavęs, 
muitininkas pasijuto nugalėtas bei pavargęs ir galų gale ėmė 
stebėti manevrą. 

Saulė jau artėjo prie horizonto, ir ties Žemutiniu laivūgaliu 
dužo didelės juodo purpuro bangos, virsdamos ryškiai žaliomis. 
Kai bangų keteros pakildavo labai aukštai, jos sušvisdavo tarsi 
smaragdas, o ištykštanti banga sužaižaruodavo saulėje kaip 
ugnis, po to jos spalva darydavosi žalzgana kaip šampanas. 
Laivelis su komanda atsidurdavo tai apačioje, kur buvo tamsu, 
tai iškildavo ant bangos keteros; tada keturi veidai trumpam 

nušvisdavo ir vėl panirdavo į tamsą. 

Tačiau ne visos bangos lūždavo. Kai kurios besisūpuodamos 
priartėdavo ir lengvai palinguodavo valtį, pakeldavo ją aukštyn 
ir trūktelėdavo į priekį. Atrodė, kad mažytis vairininkas iš tolo 
sugeba apskaičiuoti, kada atplauks didelė -ir pavojinga banga; 
kai tokia banga priartėdavo, jis lengvai spustelėdavo vairalazdę 
ir taip išsisukdavo nuo grėsmingos žalios sienos, kuri taiky- 
davosi tėkštis išgaubta ketera į valtį, arba praslysdavo jai pro 
šalį. 

Buvo aišku viena - nuėmus burę, pavojus sumažėjo, nes 
valtis ėmė plaukti lėčiau, be to, burė prarado keliamąją galią. 
Muitininkas, su nuostaba stebėjęs nepaprastai lanksčius manev- 
rus, negalėjo slėpti susižavėjimo. 

Inspektoriaus blyškaus veido ir juodų akių išraiška nuolat 
keitėsi. Tai rodė, kad mintyse jis atlieka sudėtingas matema- 
tines operacijas. Muitininkas, nenorėdamas jaustis nereikalingas, 
paėmė į rankas irklą, ir dabar jam dingtelėjo mintis, kad pats 
laikas pareikšti savo, kaip patyrusio jūrininko, pripažinimą, 
nelaukiant, kol to bus paprašyta: 

- Tas Žmogus, matyt, yra buvęs jūroje! 

Inspektorius nieko neatsakė. Pirmiausia todėl, kad buvo labai 
įsitraukęs į darbą; kita vertus, jis vengė bet kokio kontakto, 
kad netikėtai užėjus silpnumui nepatikėtų tariamu, vien tik 
išoriniu milžino pranašumu. 

Inspektoriaus dešinioji pirštinė buvo suplyšusi išilgai viso 
nykščio, apyrankė nusmukusi. Kai ant bangų keterų užgeso 
ugnies Šviesų Žaismas ir priartėjo sutema, jis kariąja ranka 
išsitraukė monoklį, įsidėjo jį į dešinę akį ir ėmė greitai su- 
kiotis į visas puses, tarsi mėgindamas sukurti Žemę ten, kur 
jos nebuvo galima įžiūrėti. Netrukus jis paklausė: 

- Ar Esterskere yra švyturys? 

- Deja, ne! - atsakė muitininkas. 

- Ar čia nėra kokių nors seklumų? 

- Ne. 

- Bet gyvenviečių šviesas galima matyti? 

- Sandhamno - tik truputį, Landsorto - šiek tiek daugiau, - 
atsakė muitininkas. 

- Jeigu jūs visi ramiai sėdite, vadinasi, mes plaukiame 
teisingai, - konstatavo inspektorius; rodos, jis pagal trijų vyrų 

galvas ir keletą stabilių taškų tolumoje nustatė laivelio buvimo 
vietą. 

Danguje padaugėjo debesų, vis labiau temo. Atrodė, kad 
valtis, supdamasi tamsoje, juda į priekį plonos, tačiau tvirtos 
medžiagos paviršiumi. Bangos dabar buvo kaip tamsūs šešėliai, 
tamsesni už oro šešėlius, kurių gaubiama plaukė valtis. Jos 
pakišdavo galvas po valtimi, pakeldavo ją ant nugaros ir vėl 
išlindusios kitoje valties pusėje ramiai nubanguodavo tolyn. 

Vis sunkiau buvo atskirti, kas draugas, o kas priešas. Apskai- 
čiavimai darėsi vis mažiau patikimi. Pavėjinėje pusėje buvo 
irkluojama dviem irklais, priešvėjinėje - vienu; nuo irklavimo 
stiprumo priklausė valties judėjimo greitis. 

Netrukus inspektorius nieko daugiau nematė, tik švyturius 
šiaurėje ir pietuose. Akis jam dabar turėjo pakeisti ausys. Tačiau 
kol jis priprato iš gaudimo, dejavimo ir šnypštimo atskirti lūž- 
tančią bangą nuo vėjo gūsio, į laivelį pribėgo vandens. Inspek- 
toriui reikėjo gelbėti savo prašmatnius ilgaaulius, užkeliant kojas 
ant valties borto. 

Tačiau netrukus jis perprato bangų judėjimo harmonijos dės- 
nius ir netgi pagal bangavimo greitį galėjo nustatyti, kada artėja 
pavojus; dešinės ausies būgneliu jis jautė, kada vėjo spaudimas 
yra didesnis ir kada vanduo gali stipriau subanguoti. Atrodė, kad 
jautrūs jo jutimo organai pavirto navigaciniais bei meteorolo- 
giniais instrumentais, sujungtais su galinga smegenų baterija, kuri 
buvo paslėpta po komiška skrybėle ir šuniška maniera pakirptais 
karčiukais. 

Kai į valtį pribėgo vandens, vyrai kurį laiką keiksnojo, tačiau 
nutilo pamatę, kad valtis plaukia tolyn, ir su kiekviena komanda 
“Iluv" ir “lee"* jiems buvo aišku, kurioje pusėje merkti į van- 
denį irklus. 

Inspektorius pastebėjo dvi šviesas ir keturkampiu monoklio 
stiklu pamatavo atstumą iki jų; tačiau laikytis kurso buvo sunku, 
nes šcheruose nesimatė trobelių langų šviesos, kadangi namai 
buvo pastatyti uolų užuovėjoje. 

Maždaug po valandą ar daugiau trukusios pavojingos kelio- 
nės priešais horizonte ėmė ryškėti tamsus iškilumas. Vairi- 
ninkas nenorėjo, kad jį blaškytų abejotinos vertės patarimais, 
ir vadovavosi savo intuicija, nes ja labiausiai pasikliovė. Jis 


*Pavėjui, prieš vėją (vok.). 

tylėdamas plaukė link to, kas jam atrodė panašu į šcherus ar 
priešuolius, guosdamasis mintimi, kad bet kokiu atveju geriau 
pasiekti atramos tašką negu toliau kyboti tarp dangaus ir 
vandens. Tačiau tamsi siena artėjo greičiau, negu plaukė lai- 
velis; taigi žuvininkystės inspektoriui ėmė kilti įtarimas, ar jie 
nebus nutolę nuo kurso. Norėdamas įsitikinti, kas tai galėtų 
būti, ir duoti signalą, jei išaiškėtų, jog tamsus daiktas - pa- 
miršęs įspėjančius žibintus uždegti laivas, jis išsitraukė dėžutę 
vėjyje negęstančių degtukų, jų visą saują brūkštelėjo į sierą 
ir iškėlė deglą aukštyn. Kiek palaikęs jis sviedė deglą tokiu 
atstumu, kad ugnis keleto metrų spinduliu apšvietė vandens 
paviršių aplink valtį. 

Šviesa tik akimirksnį perskrodė tamsą, tačiau vaizdas, kuris 
išniro tarsi stebuklingam žibintui pašvietus, dar keletą sekun- 
džių stovėjo inspektoriui prieš akis. Jis pamatė seklumoje 
įstrigusią dreifuojančio ledo lytį, į kurią atsimušdamos dužo 
didžiulės bangos, panašios į milžiniškos kalcito ir drūzos uolos 
skliautą. Inspektorius dar pamatė pulką ančių ir žuvėdrų, 
plasnojančių aukštyn ir vėl panyrančių į tamsą. Buvo girdėti 
tik daugiabalsis klyksmas. Didžiulė artėjanti banga jam pasi- 
rodė panaši į karstą, kuriame turėjo gulėti sužalotas pasmerk- 
tojo mirti kūnas. Ši vizija jam sukėlė dvigubą mirties baimės 
pojūtį, nes mirtis galėjo ištikti sušalus ar uždusus. Tačiau 
baimė, užuot suparalyžiavusi raumenis, pažadino visas slaptą- 
sias sielos jėgas taip, kad jis per vieną akimirką tiksliai nustatė 
pavojaus dydį, surado vienintelį tinkamą gelbėjimosi būdą ir 
garsiai sušuko: stop! 

Vyrai sėdėjo nugara į bangą ir jos nematė; jie pakėlė irklus. 
Laivelį banga pasičiupo ir iškėlė į trijų keturių metrų aukštį; 
ji dužo aukštai virš valties kaip butelinio stiklo kupolas ir su 
visa didžiule vandens mase nugriaudėjo anapus valties žemyn. 
Laivelis buvo tarsi išspjautas kitapus bangos, tačiau iki pusės 
pilnas vandens. Keleiviai vos neužduso nuo stipraus oro spau- 
dimo. 

Pasigirdo trijų Žmonių balsai, panašūs į košmarus sapnuo- 
jančiųjų riksmą; tačiau ketvirtojo valties įgulos nario, vairi- 
ninko, balso nebuvo girdėti. Jis ranka parodė į šchero pusę, 
kur dabar per kelis inkaro lyno ilgius priešvėjinėje pusėje, 
atrodė, mirgėjo šviesa, ir paslikas susmuko laivūgalyje. 

Laivelis nustojo suptis, nes atsidūrė ramiame vandeny; 
irkluotojai tebesėdėjo tarsi apsvaigę ir irklavo, nors dabar to 
jau nereikėjo daryti: vėjas pamažu nešė valtį į uostą. 

- Ką jūs čia laivelyje turite, gerieji Žmonės? - pasveikino 
juos senas Žvejys, sušukęs vėjo pasigautą “labas vakaras!“ 

- Čia gi Žuvininkystės instruktorius, - šnibžtelėjo jam 
muitininkas, traukdamas laivelį Žeme į valčių saugojimo pa- 
šiūrę. 

- A, tai tas tipas, kuris nori kišti nosį į mūsų tinklus! Na, 
jam čia patiks, be to, sergančiam! - pamanė žvejys Emanas; 
jis atrodė esąs nedidelės vargingų šchero gyventojų grupės 
vyresnysis. 

Muitininkas laukė, kol inspektorius išlips į krantą. Tačiau 
mažas ryšulys, gulintis užpakalinėje valties dalyje, visiškai 
nejudėjo, ir tada sunerimęs muitininkas įsiropštė į valtį, pakišo 
abi rankas po susmukusiu kūnu ir nunešė jį į krantą. 

- Ar jam labai blogai? - beviltišku balsu pasiteiravo Ema- 
nas. 

- Tikrai nekas, - atsakė muitininkas ir šlapią naštą nubo- 
gino aukštyn į namus. 

Kai aukštaūgis muitininkas įžengė į savo brolio virtuvę, kur 
prie viryklės stovėjo brolienė, vaizdas buvo kaip pasakoj apie 
milžiną ir nykštuką. Muitininkas paguldė ant miegamojo suolo 
smulkų kūną, ir jo didelėje, iš po Žemos kaktos kyšančioje 
barzdoje sušvito kažkas panašaus į užuojautą silpnesniajam. 

- Pažiūrėk, Mari, čia mūsų žuvininkystės inspektorius. - Po 
to jis pasisveikino su broliene ir apkabino ją per liemenį. - 
Padėk mums. Žiūrėk, kad jis gautų ką nors sausa viršun ir ką 
nors skysta vidun. Paskui inspektorių bus galima nunešti į jo 
kambarį. 

Inspektoriaus kūnas, paguldytas ant kieto medinio suolo, 
atrodė labai varganai ir juokingai. Balta apykaklė buvo panaši 
į purviną skudurą, apvyniotą aplink kaklą; iš suplyšusios pirš- 
tinės, virš kurios kabojo suminkštėję, išsileidusiu krakmolu 
aplipę rankogaliai, kyšojo visi dešinės rankos pirštai; nedidukai 
auliniai krokodilo odos batai buvo visai praradę formą ir 
muitininkas su broliene vargais negalais nutraukė juos nuo 
kojų. 

Nuvilkę nuo nukentėjusiojo kūno didžiąją dalį drabužių, 

šeimininkai užmetė ant jo vilnonę antklodę ir atnešė virinto 
pieno bei degtinės. 

Tada jie vienas po kito paspaudė jam ranką. Muitininkas, 
beveik pasisodinęs nedidelį kūną ant rankų, pamažu ėmė pilti 
pieną į pravertą burną žemiau poros užmerktų akių. Tačiau kai 
brolienė bandė pilti į burną degtinę, jos kvapas, rodos, trenkė 
inspektoriui kaip stiprūs nuodai. Rankos judesiu jis nustūmė 
stiklinę, atmerkė akis ir guviai, tarsi būtų ką tik pabudęs iš 
gaivinančio miego, paklausė, kur jo kambarys. 

Kambarys, žinoma, dar neparuoštas, tačiau jeigu inspektorius 
Čia ramiai pagulės ir palauks, viskas bus sutvarkyta. 

Taigi inspektorius gulėjo, ir jam neliko nieko kito, kaip tik 
dar vieną be galo ilgą valandą stebėti namo vidų ir jo gyven- 
tojus. Tai buvo medinis valdiškos muitinės stoties prižiūrėtojo 
Esterskero saloje būstas. Viskas jame buvo detaliai apskaičiuo- 
ta: vietos kaip tik tiek, kad gyventojai turėtų stogą virš galvos. 
Baltos, plikos sienos, abstrakčios kaip valstybės sąvoka - keturi 
balti stačiakampiai, ribojantys patalpą, uždengti dar vienu 
stačiakampiu. Beasmenis, šaltas būstas kaip viešbučio kam- 
barys, nepritaikytas nuolatiniam gyvenimui. Nei dabartinis 
muitininkas, nei jo pirmtakai nemanė, kad reikia išklijuoti 
sienas tapetais tiems, kurie gyvens po jų, ar bent karūnos 
garbei. Negyvo baltumo viduryje stovėjo tamsūs, pusiau mo- 
dernaus stiliaus, prasto fabrikinio darbo baldai. Apvalus val- 
gomasis stalas iš šakotos pušies medžio, nudažytas riešutmedžio 
beicu, visas apkrautas baltais lėkščių skrituliais; tos pačios 
medžiagos ir to paties stiliaus kėdės su aukštomis atkaltėmis, 
vos besilaikančios ant trijų kojų; į akis krito miegamasis 
suolas, ant karties kabojo prastos medžiagos pigūs vyrų dra- 
bužiai. Čia viskas buvo ne pagal paskirtį, baldai nekvietė 
patogiai įsitaisyti ir pailsėti, viskas negražu, nors ir apklijuota 
ornamentais iš papjė mašė. 

Kai muitininkas plačiu užpakaliu sėdosi ant pintos kėdės, 
galinga nugara atsiremdamas į kėdės atkaltę, ji taip subraškėjo, 
kad brolienė pažvelgė į jį įspėdama, jog su svetimais daiktais 
reikia elgtis atsargiau. Užuot ką nors atsakęs, muitininkas be 
ceremonijų apkabino brolienę ir pažvelgė į ją anaiptol nedvi- 
prasmišku žvilgsniu. 

Tai pastebėjęs inspektorius dar stipriau pajuto diskomfortą 

ir disharmoniją, tvyrančius toje patalpoje. Kaip gamtos tyri- 
nėtojas, jis nebuvo linkęs griežtai skirti leistinų ir neleistinų 
dalykų. Tačiau jis buvo tvirtai įsitikinęs tam tikrų gamtos 
dėsnių tikslingumu, todėl dabar jam buvo labai nemalonu 
matyti, kad tų dėsnių nepaisoma. Inspektorių apėmė jausmas, 
tarsi jis savo laboratorijoje būtų suradęs rūgštį, kuri nuo 
pasaulio pradžios jungėsi su vienu iš šarmų, o dabar - prieš 
savo prigimtį - ėmė jungtis su dviem. 

Tai sukėlė jo pažiūrų sumaištį. Inspektorius manė, kad 
evoliucija yra pažengusi tolyn nuo visuotinio lyčių maišymosi 
monogamijos link. Jam atrodė, kad jis atsidūrė gilioje senovėje 
tarp laukinių Žvėrių, gyvenančių bendruomenėje tarsi koralai 
- atrankos ir variacijų būdu atskiros individualybės ir jų 
palikuonys dar nebuvo išsirutulioję. O kai jis išvydo mergaitę 
per didele pagal kūną galva ir žuvies akimis, kuri kaip katė 
lakstė po kambarį tarsi bijodama, kad jos kas nepamatytų, jam 
iš karto paaiškėjo, kad ši išsigimėlė - neleistinų, gamtos 
dėsniams prieštaraujančių santykių išdava, jų atpirkimas; ins- 
pektorius tuoj pat pagalvojo, kad ateis metas, kai šis gyvas 
liudininkas turės sumokėti už visas ne savo noru padarytas 
pavojingo liudininko klaidas. Šitaip mąstant atsidarė durys ir 
pasirodė namų šeimininkas. 

Tai buvo muitininko brolis, kol kas einantis muitininko 
padėjėjo pareigas. Jis buvo blondinas, fiziškai sudėtas dar 
geriau už brolį, ir atrodė esąs atviras, draugiškas bei patiklus 
Žmogus. 

Visiems Žžvaliai palinkėjęs labo vakaro, jis atsisėdo už stalo 
šalia brolio, paėmė ant kelių vaiką ir pabučiavo. 

- Pas mus svetimas Žmogus! - pranešė muitininkas ir parodė 
į suolą, ant kurio gulėjo inspektorius. - Žuvininkystės inspek- 
torius, jis gyvens pas mus viršuje! 

- Taip? Ar tai šitas? - paklausė Vestmanas ir atsistojo no- 
rėdamas pasisveikinti. 

Laikydamas vaiką ant rankų, jis priėjo prie suolo ir kadangi 
jautėsi esąs Čia Šeimininkas, - brolis kaip viengungis buvo jo 
nuomininkas, - manė, jog reikia pasisveikinti su atvykėliu. 

- Mūsų pajūryje čia viskas labai kuklu, - pasakė jis pasi- 
sveikinęs, - tačiau mano Žmona neblogai išmano virėjos darbą. 
Prieš ištekėdama už manęs ir patekdama čia, Mari tarnavo 

geresniuose namuose. Bet nuo to laiko, kai mes turime mažąją, 
jai pakanka kitokių rūpesčių - taip taip, kai vienas kitam 
padedi, atsiranda vaikų: tai nereiškia, kad man būtų reikalinga 
kokia nors pagalba, kaip sakoma! 

Inspektorių nustebino šis staigus ilgo sakinio minties po- 
sūkis, ir jam kilo klausimas, ar tas Žmogus Žino, ar jis iš viso 
nujaučia, kad čia kažkas ne taip. Jis pats viską suprato per 
dešimt minučių. Ar įmanoma, kad vyras, kurį visa tai tiesiogiai 
lietė, keletą metų nieko nepastebėtų? 

Inspektoriui pasidarė šlykštu, ir jis nusisuko į sieną. Jis 
užsimerkė ir pasinėrė į savo apmąstymus, tikėdamasis tokiu 
būdu maloniau praleisti likusį pusvalandį. 

Tačiau ausų užsikimšti jis negalėjo ir prieš savo valią klau- 
sėsi pokalbio, kuris iš pradžių buvo gyvas, o dabar sulėtėjo, 
tarsi,Žodžiai prieš ištariant būtų matuojami muitinės liniuote. 
Pokalbiui ėmus gesti, muitininko brolis visaip bandė jį palai- 
kyti. Atrodė, kad jis negali ištverti tylos ir nusiramina tik 
svaigindamasis savo paties žodžių srautu. 

Kai praėjus valandai nebuvo nieko girdėti apie kambarį, 
inspektorius pakilo ir paklausė, ar jis paruoštas. 

- Taip, - tarė šeimininkė, - tiesą sakant, jau paruoštas, 
tačiau... 

Inspektorius įsakmiu tonu pareikalavo tuojau pat nuvesti jį 
į jam skirtą kambarį ir rinkdamas žodžius priminė, kad atvyko 
čia ne Šiaip apsigyventi ar į svečius, o atlikti tam tikrų kara- 
liaus pavedimų, ir kad jis turi teisę reikalauti. Tą teisę jam 
suteikia leidimas, kurį vidaus reikalų ministerijos generalinis 
muitinių direktorius nusiuntė karališkajai Dalarės muitinei. 

Taigi situacija tapo aiški. Vestmanas, laikydamas rankoje 
lajaus žvakę, palydėjo griežtąjį poną į kambarį ant aukšto. 
Kambarys buvo visai normaliai sutvarkytas. Keista, kodėl 
reikėjo visą valandą laukti. 

Tai buvo gana didelė patalpa baltomis sienomis kaip ir 
apačioje, su tamsiu langu išilginės sienos viduryje, panašiu į 
juodą skylę. Pro tą skylę į kambarį skverbėsi tamsa, nes užuo- 
laidos, galinčios ją bent kiek sulaikyti, niekas nepakabino. 

Kambaryje stovėjo paklota lova. Labai kukli, daugiau panaši 
į grindų paaukštinimą, sulaikantį skersvėjį virš lentų, negu į 
lovą. Čia dar stovėjo stalas, dvi kėdės, prausykla. Inspektoriaus 

akys buvo pripratusios mėgautis įvairesniais reginiais, todėl 
pamatęs tik keletą būtinų rakandų, išdėliotų tuščioje erdvėje, 
jis beviltiškai apsidairė. Tačiau lajinė žvakė jau iš paskutinių 
Jėgų kovojo su tamsa. Didžiulis langas buvo bepraryjąs men- 
kutę šviesą, skleidžiamą degančio lajaus. 

Inspektorius jautėsi sugniuždytas. Atrodė, kad nepaisant pusę 
amžiaus trukusios kovos dėl pažangos, geros padėties visuo- 
menėje, komforto, jis atsidūrė žemuosiuose visuomenės sluoks- 
niuose. Grožį ir mokslą mylinti jo siela buvo tarsi įmesta į 
kalėjimą. Jis jautėsi taip, tarytum iš jo būtų atėmę įprastą 
kasdienį maistą ir uždarę į pataisos namus. Šios plikos sienos 
- tai vienuolyno celė, kur išvis atsisakoma paveikslų, kad 
tuštuma sužadintų išalkusią fantaziją, nukreiptų vidinį žvilgsnį 
į sielos gelmes ir sukeltų šviesesnes ar tamsesnes vizijas. Tos 
vizijos turėjo padėti atsikratyti nykuma. Baltas, beformis ir 
bespalvis sienų plikumas sukėlė jam vaizdą - troškimą, kokio 
niekada nebūtų galėjusios sukelti laukinio Žmogaus olos ar 
trobelės sienos, nes ten mirgėjo besikeičiančios miško spalvos, 
judrūs jo kontūrai. Tuščios būsimo būsto sienos sužadino 
inspektoriui vaizduotę kur kas geriau, negu tai būtų galėjusi 
padaryti lyguma, pieva, pilna spalvų žaismo ore, ar niekada 
nepavargstanti jūra. 

Staiga jis pajuto stiprų norą vienu ypu išmarginti sienas 
saulėtais peizažais su palmėmis ir papūgomis, lubas uždengti 
persišku kilimu, grindis, panašias į liniuotą kontoros knygą, 
užtiesti Žvėrių kailiais, kampuose pastatyti minkštas sofas su 
mažais staliukais priešais; virš stalo, apkrauto Žurnalais ir 
knygomis, jis panoro pakabinti sieninę lempą, prie vienos iš 
galinių sienų pastatyti pianiną, o šoninę sieną papuošti knygų 
lentynomis; padaręs visa tai, jis troško matyti sofos kampe 
pasodintą moters - nesvarbu kokios - figūrą. 

Inspektoriaus fantazija, panašiai kaip tirpstanti lajaus Žvakė, 
kovojo su kambario apstatymo nykumu, tačiau ilgainiui ji 
pavargo, vaizdiniai išnyko ir šlykšti aplinka nuginė jį į lovą. 
Jis užgesino šviesą ir užsitraukė ant galvos antklodę. 

Vėjas smarkiai drebino priekinę palėpės dalį, grafinas su 
vandeniu skimbčiojo atsidauždamas į stiklinę. Skersvėjis, trau- 
kiantis nuo lango per durų apačią, kilojo plaukų sruogas, 
gerokai padžiovintas ilgos kelionės jūra. Inspektoriui atrodė, 

kad kažkas glosto jam galvą; buvo girdėti, kaip didžiulės 
bangos tarsi būgno smūgiai orkestre daužosi į uolų išgraužas 
pietiniame šchero kyšulyje. Vargais negalais inspektorius pri- 
prato prie monotoniško vėjo ir bangų ūžimo. Prieš užmigdamas 
Jis girdėjo, kaip apačioje vyro balsas skaito vaikui vakaro 
maldą. 


ANTRAS SKYRIUS 


Išvargintas vakarykštės kelionės ir aštraus jūros vėjo, Žuvi- 
ninkystės inspektorius miegojo kaip užmuštas. Rytą, pabudęs 
iš gilaus miego, jis iškišo iš po antklodės galvą ir pajuto keistą 
tylą. Jis pastebėjo, kad ausis fiksuoja tokius garsus, kokių 
anksčiau niekada negirdėdavo. Inspektorius jautė, kaip šnara 
ir kilnojasi antklodė, jam kvėpuojant, kaip šiugžda plaukai, 
trindamiesi į pagalvės užvalkalą, jautė kaklo arterijų pulsa- 
vimą, girdėjo silpnus širdies dūžius, atsimušančius į išklibusius 
lovos rėmus. Tylu buvo todėl, kad nurimo vėjas, tik retkarčiais 
pasigirsdavo suspausto oro ūžimas krantų išgraužose. Lova 
stovėjo tiesiai priešais langą, ir apatinėje lango rėmo dalyje 
jis pamatė kažką panašaus į mėlynas žaliuzes, truputį mėly- 
nesnes negu oras; jos lengvai pleveno kambario pusėn, tarsi 
norėdamos įlipti pro langą ir tuščią erdvę užpildyti švelniu 
mėlynumu. Inspektorius suprato, kad tai jūra, tačiau ji buvo 
tokia maža ir atrodė labiau panaši į vertikalią sieną negu į 
horizontalią plokštumą, nes saulės apšviestos mažos bangelės 
nemetė šešėlių, todėl akis nepajėgė įžvelgti vaizdo perspek- 
tyvos. 

Inspektorius atsikėlė, užsimetė rūbus ir atidarė langą. Ne- 
malonus drėgnas kambario oras plūstelėjo lauk, ir nuo jūros 
padvelkė švelnus, tarsi tyčia pašildytas vėjelis, nes lauke jau 
keletą valandų švietė kaitri gegužės saulė. Apačioje po langu 
jis pamatė vien suskaldytų uolienų masę; tarp jų skeveldrų 
kyšojo dulkėti sniego kauburėliai, o šalia minkštose samanose 
žydėjo smulkios baltos svidrės ir kuklios našlaitės, kurios tiesė 
ankstyvos pavasario saulės link skurdžias savo vargano krašto 
spalvas - šviesiai geltoną tarsi iš bado tr melsvai violetinę tarsi 

nuo šalčio. Toliau apačioje kerojo viržiai, žvalgydamiesi nuo 
stačių skardžių, kurių papėdėje bolavo smėlis. Smulkiame tarsi 
miltai smėlyje stirksojo smėlį sulaikantys krūmokšniai; už jų 
tęsėsi dumblių juosta, kuri balto smėlio fone atrodė kaip 
tamsus pastandintas. suknelės kraštas: arčiau kranto juodas kaip 
anglis nuo praeitų metų dumblių, susimaišiusių su kriauklėmis, 
eglių spygliais, žuvų kaulais; arčiau jūros - rudas kaip muilas 
nuo šviežių, ką tik išplautų dumblių krūvų, suveltų ir grūdėtų 
- tarsi papurtęs frotinis suknelės apvadas. Pačiame viduryje 
gulėjo nulaužta pušies viršūnė be žievės, nulupta iki baltumo, 
išplauta vandens, vėjo nugludinta, išbalinta saulėje, panaši į 
mamuto krūtinės skeletą. Aplinkui buvo ištisas osteologinis 
panašių skeletų ar jų fragmentų muziejus. Čia mėtėsi jūros 
išplautas strypas, kitados Žymėjęs seklumą. Plati apatinė strypo 
dalis buvo panaši į žirafos šlaunikaulį ties sąnariu; toliau 
matėsi kadagio krūmas, panašus į nuskandintos katės griaučius; 
j0 balta plona šaknis styrojo kaip katės uodega. 

Priešakinėje paplūdimio dalyje kyšojo rifai ir uolos, kurie 
akimirksnį, apipilti vandens, sušvytėdavo saulėje, tačiau juos 
tuoj pat paskandindavo bangos: jos putodamos užvirsdavo ant 
jų arba, pritrūkusios kvapo, duždavo ir šaudavo į viršų putų 
fontanais. 

Toliau plytėjo balzgana jūra; iš čia buvo galima patekti į 
didžiąją seklumą, kaip ją pavadino žvejys. Dabar, ryto valandą, 
jūra atrodė tarsi lygios, mėlynos, plazdančios kaip vėliava 
medžiagos gabalas. Didelis apskritas plotas galėjo pasirodyti 
nuoboaus ir varginantis, jeigu jūroje priešais rifą nebūtų 
supęsis raudonas plūduras - cinoberio dėmė, panaši į lakinį 
antspaudą, pagyvinanti monotonišką plokštumą. 

Atvirai tariant, jūra nebuvo naujiena žuvininkystės inspek- 
toriui Borgui, pabuvusiam įvairiose pasaulio šalyse, tačiau 
dabar su šia jūra, vieniša jūra, jis susidūrė akis į akį. Jūra - 
tai ne miškas su niūriais tankumynais. Tai didelis atviras plo- 
tas, ramus, spindintis, tarsi atmerkta didelė mėlyna, ištikima 
akis. Žvilgsnis aprėpė viską vienu ypu; jokių užkaborių, jokių 
tamsių kerčių! Ziūrovas bet kurioje pakrantės vietoje jautėsi 
esąs apskritimo viduryje, ir tai glostė jo savimeilę. Didžiulis 
vandens plotas tapdavo formą įgavusiu vidiniu stebėtojo spin- 
desiu, jis egzistavo tik jame ir tik su juo, kol stebėtojas stovėjo 

ant kranto, susiliejęs su šią akimirką nepavojinga jėga, jaus- 
damasis pranašesnis už ją, nes dabar ji negalėjo pasiekti jo. 

Prisiminęs vakarykštį gyvybei iškilusį pavojų, pagalvojęs 
apie baimę ir pyktį, apie tai, ką jautė kovodamas su brutaliu 
priešu, kurį pagaliau pergudravo, žuvininkystės inspektorius 
kilniadvasiškai nusišypsojo nugalėtam ir sutriuškintam aklam 
audrų įrankiui, kuris dabar ilsėdamasis tįsojo saulės atokaitoje. 


Esterskeras - klasikinio tipo šcheras, turintis seną istoriją, 
daugelį amžių klestėjęs ir sunykęs, senas rytinis šcheras, vidur- 
amžiais garsėjęs kaip didelė žvejų gyvenvietė, kur buvo gau- 
doma strimelė - vertinga prekė. Sioje gyvenvietėje nuo seno 
buvo įsigalėjusi cechų tvarka, ji dar ir šiandien tebegyvavo. 

Strimelė šiaurinei Švedijai ir Norlandui turėjo tokią pačią 
reikšmę, kaip vakarinei pakrantei ir Norvegijai silkė; strimelė 
- tai ne kas kita. Kaip tam tikra silkių rūšis, prisitaikiusi prie 
nedidelės Baltijos juros sąlygų, jos produktas. Strimelę ypač 
vertino, kai silkė būdavo reta ir brangi, truputį mažiau - kai 
jos pakakdavo. Ilgus amžius strimelė buvo pagrindinis vidurio 
Švedijos žiemos maistas. Iki šiol tebėra žinoma daina apie 
karalienės Kristinos į šalį prisiviliotų prancūzų skundą, kad 
čia nieko neduoda, tik sausos duonos ir strimelių. Ne ką 
seniau, negu gali siekti vieno Žmogaus amžius, dvarininkai 
silkėmis mokėdavo algą savo padieniams darbininkams; tačiau 
kai žūklė darydavosi ne tokia sėkminga, šį mokestį natūra jie 
pakeisdavo rūkyta strimele. Kainos kilo, ir Žvejyba, kadaise 
tenkinusi pagrindinius gyventojų poreikius, tapo vis didėjančios 
spekuliacijos objektu. Esterskeras, buvusi Žuvingiausia vieta 
visuose šcheruose, prarado ankstesnę reikšmę, nes buvo nu- 
niokotas; Žuvis trikdė neršto metu, tinklų akutės darėsi vis ma- 
žesnės, ir, Žinoma, dėl šių priežasčių Žuvų buvo sugaunama 
vis mažiau. Žuvies sumažėjo galbūt ne todėl, kad buvo per- 
nelyg intensyviai žvejojama, o todėl, kad ji ėmė trauktis iš 
įprastinių nerštaviečių į gilesnes vietas. Kol kas nė vienas 
Žvejys nesiryžo vytis sprunkančio priešo. 

Ilgą laiką mokslininkai ieškojo žuvininkystės nuosmukio 
priežasčių, kol pagaliau Žemės ūkio akademija ėmėsi inicia- 
tyvos ir pavedė patyrusiems Žuvininkystės inspektoriams ištirti 
nesėkmės priežastis bei surasti būdus jų pašalinimui. 

Kaip tik su tokia užduotimi inspektorius Borgas atvyko šią 
vasarą į Esterskerą. Tai gana atkampi vieta, nes visi pagrin- 
diniai keliai, vedantys į Stokholmą, ėjo toli nuo šchero. Iš 
pietų didieji laivai pro šcherus dažniausiai plaukdavo iš Land- 
svorto per Dalarę ir Vaksholmą; iš rytų - ir pučiant palankiems 
vėjams taip pat iš pietų - laivų kelias eidavo per Sand- 
hamą-Vaksholmą; iš Norlando ir Suomijos prekybiniai laivai 
atvykdavo per Furusundą-Vaksholmą. 

Pro Esterskerą einančiu keliu naudojosi, tik esant būtinybei, 
dažniausiai estai; jie paprastai atvykdavo iš pietryčių. Tačiau 
šiuo keliu kartais pasinaudodavo ir kiti, dėl vėjo srovių ar 
audros įstrigę aukščiau Landsvorto ar žemiau Sandhamo. Todėl 
šioje vietovėje buvo tik trečios klasės muitinė, kurią prižiūrėjo 
jos viršininkas, ir nedidelė locmanų brigada su vadovybe 
Dalarėje. 

Esterskeras - pasaulio pakraštys: ramus, tylus, apleistas, 
išskyrus žvejojimo periodus rudenį ir pavasarį; jei Čia vasaros 
dieną užklysdavo iškylaujanti jachta, ją sutikdavo kaip švie- 
sesnio, linksmesnio pasaulio pasiuntinę. 

Žuvininkystės inspektorių Borgą, atvykusį čia kitais reikalais 
- “šnipinėti", kaip tai vadino vietiniai, - žmonės sutiko su 
neslepiamu šaltumu; tas šaltumas praėjusį vakarą pasireiškė 
abejingumu, o šiandien buvo jaučiamas prastoje, šaltoje kavoje, 
kurią jam atnešė į kambarį. 

Apdovanotas nepaprastai subtiliu skoniu, Borgas griežtomis 
valios pastangomis išmoko nepaisyti nemalonių pojūčių. Jis 
nurijo gėrimą taip, kad nesuvirpėjo nė viena jo blakstiena, ir 
nusileido Žemyn, norėdamas apžiūrėti vietovę ir pasikalbėti su 
gyventojais. 

Jam einant pro muitininko virtuvę, visi nutilo, tarsi norė- 
dami tapti nematomais, užsidarė duris ir nutraukė pokalbį, kad 
liktų nepastebėti. 

Pajutęs, jog čia jo niekas nelaukia, Borgas pratęsė pasivaikš- 
čČiojimą po šcherą ir patraukė Žemyn uosto link. Ten stovėjo 
eilė mažų, primityviai pastatytų trobelių; jos buvo tarsi surink- 
tos ir sudėliotos iš akmenų, šen bei ten sulipdytų kalkėmis; 
tik kaminas buvo iš plytų ir styrojo virš kaitinamos sienos. 
Viename gale buvo pristatyta malkinė, o kitame - tik pašiūrė 
iš pagalių ir žabų, kurioje laikydavo žūklės metu atšeriamas 

kiaules. Langai, matyt, buvo padaryti iš laivų nuolaužų, o 
stogas apdengtas viskuo, kas galėjo bent kiek apsaugoti nuo 
lietaus: dumbliais, pajūrio viksvomis, samanomis, durpėmis, 
žemėmis. Šie būstai dabar stovėjo tušti, tačiau prasidėjus 
žūklei kiekvienas jų galėjo apnakvinti dvidešimt Žmonių, ir 
tada kiekviena trobelė pavirsdavo smukle. Dabar priešais pačią 
gražiausią trobą stovėjo Šchero seniūnas žvejys Emanas ir 
vytele valė plekšnių tinklus. Nors jis nesijautė esąs pavaldus 
žuvininkystės inspektoriui, tačiau šiojo akivaizdoje pasijuto 
nejaukiai ir pasiruošė gintis, o prireikus netgi aštriai atsikirsti. 

- Na, kaip sekasi Žvejoti? - pasveikino jį inspektorius. 

- Kol kas nekaip, tačiau viskas bus gerai, kai iš Čia išsineš- 
dins valdžia! - gana nemandagiai atkirto Emanas. 

- Kur yra pačios žuvingiausios jūsų vietos? - vėl paklausė 
inspektorius, užuominą apie valdžią praleisdamas negirdomis. 

- Žiūrėk tu man, o mes manėm, kad ponas inspektorius tai 
žino geriau už mus. Be to, jis gauna algą už tai, kad mus ko 
nors išmokytų, - pasakė Emanas. 

- Mat jūs težinot, kur yra sekliausios vietos, o aš Žinau, kur 
laikosi strimelės, ir tai kur kas daugiau! 

- Ak taip, - išsišiepė Emanas, - mes turėsime plaukti į atvirą 
jūrą, kad pagautume žuvies! Taigi, kad ir koks senas būtum, 
vis gali ko nors pasimokyti! 

Iš trobos išėjo Emano žmona ir ėmė gyvai kalbėti su savo 
vyru, tad inspektorius pamanė, jog netikslinga tęsti pokalbį su 
priešiškai nusiteikusiu Žveju, ir patraukė tolyn uosto link. 

Ten ant molo nuobodžiavo keletas locmanų. Jų vangus 
pokalbis netikėtai pagyvėjo; atrodė, kad jie nenusiteikę svei- 
kintis su inspektoriumi. 

Jis nenorėjo grįžti atgal, todėl nuėjo pakrante tolyn, tačiau 
gyvenamoji salos dalis greitai baigėsi, ir prieš jo akis atsivėrė 
plikas šcheras, tuščias, be jokio medelio ar krūmo, nes viskas, 
ką gali įveikti ugnis, buvo išdegę. Jis Žingsniavo palei patį 
krantą, kartais per smulkų baltą smėlį, kartais - akmenimis; 
po valandos kelio, eidamas vis tolyn į dešinę, jis atsidūrė toje 
pačioje vietoje, kur pradėjo savo kelionę, ir jį staiga apėmė 
jausmas, kad jis uždarytas. Uolinė dantyta mažo šchero siena 
jį slėgė, apskritimo formos jūros horizontas spaudė tarsi lan- 
kas. Jis patyrė seniai pažįstamą erdvės ankštumo jausmą ir 

ėmė kopti į uolinį šlaitą, kol pasiekė aukščiausią tašką, iškilusį 
maždaug penkiasdešimt pėdų virš jūros. 

Ten jis atsigulė ant nugaros ir pažvelgė aukštyn į dangų. 
Kadangi akis ničnieko nematė, tik žydrą kupolą viršuje, jis 
pasijuto laisvas, izoliuotas kaip kosminė skeveldra, plūduriuo- 
janti erdvėje, veikiant gravitacijai. Jam atrodė, kad jis visiškai 
vienas Žemėje, kad pasaulis - vežimas, kuriuo jis rieda Žemės 
keliu. Klausydamasis tylaus vėjo švilpesio, jis įsivaizdavo oro 
trauką, sukeliamą planetų judėjimo kosminėje erdvėje; bangų 
mūša jam buvo panaši į vandens teškenimą, kurį sukelia didy- 
sis vandens indas - Žemė, sukdamasi apie savo ašį. Tarsi vėjui 
papūtus, dingo prisiminimai - jis užmiršo Žmones, visuomenę, 
įstatymus, papročius, kadangi akis nematė nieko materialaus, 
galinčio prikaustyti dėmesį, ir jis paleido savo mintis laigyti 
kaip veršelius, kuriems nėra jokių kliūčių, jokių apribojimų. 
Taip jis mėgavosi iki apsvaigimo tarsi Indijos jogas, kuris, 
žiūrėdamas į savo bambą, nereikšmingą savojo Aš išorinę dalį, 
pamiršta ir dangų, ir Žemę. 

Inspektorius nebuvo linkęs sudievinti gamtos, juo labiau jis 
nebuvo indas, garbinantis savo bambą; priešingai - orus, sto- 
vintis aukščiausiame žemiškosios kūrybos taške, jis jautė sa- 
votišką panieką Žemesnėms egzistencijos formoms, ir jam buvo 
visai aišku, kad sąmoningos dvasios kūriniai iš dalies yra daug 
prasmingesni ir visų pirma naudingesni Žmogui negu nesą- 
moningos gamtos padarai. Žmogus, kurdamas daiktus, atsi- 
žvelgė į naudą ir grožį, kuriuos jie gali teikti savo kūrėjui. 
Tačiau gamta tiekė žaliavos jo kūriniams, ir nors šviesą bei 
orą taip pat buvo galima pagaminti mašinomis, jis vis dėlto 
labiau vertino su niekuo nepalyginamus eterinius saulės vir- 
pesius ir neišsenkančias atmosferos deguonies atsargas. Jis 
mylėjo gamtą kaip pagalbininkę ir tarnaitę, kurios pareiga - 
tarnauti jam; Borgui buvo malonu, kad jis sugeba pergudrauti 
šią galingą priešininkę ir priverčia atiduoti jam savo jėgas. 

Ilgokai pagulėjęs, pajutęs absoliučios vienatvės ir išsivadavi- 
mo iš visokios įtakos ar prievartos palaimą, Borgas pakilo ir 
ėmė leistis žemyn, ketindamas grįžti į savo kambarį. 

Įėjęs į apytuštę patalpą, kurioje skambėjo žingsnių aidas, 
jis pasijuto tarsi sugautas; balti kvadratai bei stačiakampiai, 
ribojantys erdvę, kurioje jis dabar turės gyventi, priminė Žmo- 

nių rankas, - tie Žmonės buvo daug Žemesnio lygio negu jis 
ir sugebėjo manipuliuoti tik primityviomis neorganinės gamtos 
formomis. Jis jautėsi įspraustas į kristalą, kubą ar ką nors 
panašaus; tiesios linijos ir vienodo dydžio plokštumos tam tikru 
mastu dalijo į kvadratus jo mintis, brėžė linijas per jo sielą, 
ginė ją iš organinio pasaulio laisvės į formų karalystę; jo 
galingą tarsi pirmykštis miškas smegenų vegetaciją, sugebančią 
fiksuoti kintančius pojūčius, vedė atgal - skatino vaikiškas 
pastangas visur gamtoje įvesti tvarką. 

Jis pakvietė tarnaitę, liepė atnešti dėžes su daiktais ir tuojau 
pat ėmėsi pertvarkyti kambarį. 

Pirmiausia jis norėjo tinkamai sureguliuoti dienos šviesos 
srautą ir tai padarė pakabindamas dvi sunkias persiškas mėsos 
spalvos užuolaidas. Kambario šviesa iškart sušvelnėjo. Po to 
ištraukė abidvi didelio sudedamojo valgomojo stalo plokštes, 
ir tuščia baltų grindų erdvė tuojau užsipildė. Tačiau erzino 
baltas stalo paviršius, ir jis apdengė jį ceratine švelnios samanų 
spalvos staltiese, kuri tiko prie užuolaidų ir veikė raminamai. 
Tada prie šlykščios sienos jis pastatė knygų lentyną, bet 
vaizdas nepagerėjo, nes dabar siena buvo suskirstyta į langelius 
tarsi skaičiavimo lenta, ir baltas tinkas bjauriai kontrastavo su 
riešutmedžio spalvos mediniu karkasu; tačiau pirmiausia jis 
norėjo susidaryti visumos vaizdą ir į smulkmenas nekreipė 
dėmesio. 

Ant vinies lubose jis pritvirtino lovos uždangalą, ir tokiu 
būdu atsirado, kaip sakoma, kambarys kambaryje; guolis buvo 
atskirtas nuo darbo vietos ir atsidūrė tarsi po palapine. Ilgas 
baltas lentines sienas su juodais plyšiais, pilnais batų purvo, 
baldų, rūbų, tabako pelenų dulkių, pašlakstomų šluojant ir 
sudarančių itin palankias sąlygas medžio grybams ir grauži- 
kams veistis, jis apdengė šen bei ten besimėtančiais įvairių 
spalvų ir raštų kilimėliais, kurie tarsi Žaliuojančios ir žydinčios 
salos plaukė baltu dideliu plokštumos paviršiumi. 

Kai tik tuščia patalpa prisipildė spalvų ir šilumos, jis ėmėsi 
smulkesnių darbų. Pirmiausia jam reikėjo įrengti namų židinį, 
darbo altorių, turintį tapti centru, aplink kurį viskas telktųsi, 
nuo' kurio sklistų šviesa į aplinką. Tuo tikslu jis pastatė savo 
didelę lempą ant rašomojo stalo. Ji buvo dviejų pėdų aukščio 
ir riogsojo ant žalios staltiesės tarsi švyturys; keistomis arabes- 

komis, gėlėmis ir Žvėrimis papuoštas porcelianinis lempos 
stovas džiugino spalvų žaismu, o jos ornamentai priminė Žžmo- 
gaus dvasios jėgą, kuri užsigeidusi sugebėjo perdirbti mono- 
toniškas gamtos formas. Vienur dailininkas iš dagio padarė 
vijoklinį augalą, kitur privertė kiškį išsitiesti kaip krokodilą 
ir su Šautuvu, įspraustu į priekines letenas, labiau panašias į 
tigro nagus negu į kiškio letenėlės, nusitaikyti į medžiotoją 
lapės galva. 

Po lempa ir aplink ją jis pastatė mikroskopą, dioptrą, svars- 
tykles, gelmių svambalą ir lazdas vandens gyliui matuoti, kurių 
poliruotas žalvaris spinduliavo šiltą geltoną kaip saulė šviesą. 

Rašalinė, didelis šlifuoto stiklo kubas, panašiai kaip ledas 
ar vanduo, skleidė blyškią melsvą šviesą; tirštų, nenusakomos 
spalvos tonų plunksnakočiai iš dygliuotosios kiaulės šerių 
suteikė visam kam gyvuliškumo atspalvį; ryškus antspaudinio 
lako lazdelių cinoberio raudonis, margos plunksnų dėžučių 
vinjetės, šaltas žirklių metalas, lakas ir peleninės auksas, 
popieriaus peilio bronza - daugybė naudingų ir gražių daiktų 
greit išmargino stalą įvairių spalvų dėmėmis, kurios keletą 
sekundžių pritraukdavo dėmesį, kad sukeltų įspūdį, sužadintų 
prisiminimą ar įkvėptų mintį. Visa tai padėjo išlaikyti dėmesį 
nuolat įtemptą ir kartu visai nevargino. 

Dabar atėjo metas pripildyti knygų lentynas ir įkvėpti gy- 
vybę tuščiam plotui tarp tamsių lentų. Cia viena po kitos 
išsirikiavo margos informacinių leidinių ir parankinės litera- 
tūros serijos, iš kurių jų savininkas galėjo gauti informacijos 
apie viską, kas tik buvo atsitikę praeityje ar dabartyje. Toliau 
- enciklopedijos, kurios atsakinėjo kaip telegrafas, pirštu už- 
Čiuopus teisingą raidę, istorijos vadovėliai, filosofija, archeo- 
logija ir gamtos mokslai, kelionių po visas pasaulio šalis apra- 
šymai su Žemėlapių priedais, netgi pilnas kelionių maršrutų rin- 
kinys. Taigi knygų savininkas čia sėdėdamas galėjo suplanuoti 
trumpiausią ir pigiausią kelionę į tą ar kitą vietovę, išsirinkti 
viešbutį ir sužinoti, kiek jis turės duoti arbatpinigių. Kadangi 
visi Šie veikalai turėjo ydą neišvengiamai senti, atskirą lentyną 
jis paskyrė specialybės žurnalams, iš kurių buvo galima suži- 
noti apie visus mokslo laimėjimus, nes žurnalai fiksavo net ir 
pačius nereikšmingiausius atradimus. Ir pagaliau bibliografi- 
nių straipsnių, leidyklų katalogų ir knygynų biuletenių pavidalu 

jis turėjo čia viso Šiuolaikinio mokslo paslapčių raktą. Tokiu 
būdu Borgas, nors ir uždarytas savo kambaryje, tiksliai Žinojo, 
kyla ar krinta jį dominusių mokslo šakų barometras. 

Kai jis pažvelgė į sieną su knygų lentyna, jam dingtelėjo 
mintis, kad kambarys tik dabar prisipildė gyvų būtybių. Atro- 
dė, jog knygos - tai atskiri individai, nes tarp jų nebuvo nė 
vienos, turinčios tą pačią išvaizdą. Vienos, pavyzdžiui, kelionių 
maršrutų knygos, buvo apsitaisiusios ryškiai raudonai su auksi- 
niais priedais, tarsi Žmogus, kuris vieną pirmadienio rytą, 
pamiršęs visus rūpesčius, pradeda gyvenimą iš naujo; kitos, 
tarkim, “Encyclopedia Britanica", stovėjo pasipuošusios tarsi 
iškilminga juodai apsirengusių damų pocesija, arba tos visos 
šviesiais, gyvais, lengvais vasariniais drabužiais pasidabinusios 
brošiūros, lašišos raudonumo “Revue de deux Mondes", citrinos 
geltonumo “Contemporaine", meldų žalsvumo “Fortnightly ", 
žolės žalumo orientalistika. Didelės pavardžių raidės ant nuga- 
rėlių sveikino tarsi pažįstami, susirinkę jo kambaryje; čia buvo 
patys geriausi iš jų, galintys duoti keliautojui daug daugiau 
žinių, negu jam reikėjo. Borgas žinojo, kad savo draugus 
lankys tik retkarčiais, sutrukdydamas juos popietinio miego ar 
pusryčių valandą. 

Padaręs tvarką ant rašomojo stalo ir knygų lentynoje, jis 
pasijuto visiškai atsigavęs po kelionės. Į jo sielą sugrįžo jėgos, 
nės jis vėl galėjo naudotis savo darbo įrankiais: šie instru- 
mentai ir knygos buvo tvirtai suaugę su jo būtimi tarsi nauji 
jutimo organai, stipresni ir jautresni už tuos, kuriuos jam kaip 
tėvų palikimą dovanojo gamta. Trumpas baimės priepuolis, 
kurį sukėlė izoliacija, vienatvė ir jausmas, kad jis uždarytas 
tarp priešų - jis pagrįstai galėjo šitaip galvoti apie šchero 
žmones, - buvo atėmę iš Borgo ramybę - jo atsiribojimo 
draugę; dabar, galutinai įsikūręs, jis tarsi generolas pilna 
apranga ėmė mąstyti apie tolesnių karo veiksmų planus. 


TREČIAS SKYRIUS 


Per naktį pasikeitė vėjo kryptis: vėjas pūtė iš šiaurės rytų 
nuo Elando salos pusės, atplukdydamas tirpstančio ledo lytis. 
Inspektorius paprasta valtele, valdoma vien irklais, išplaukė į 

jūrą, norėdamas atlikti pradinius jūros dugno savybių, vandens 
gylio, floros ir faunos stebėjimus. 

Locmanui, paimtam vairininku, greitai atsibodo duoti paaiš- 
kinimus, juolab kai jis pamatė, kad inspektorius jūriniu Žemė- 
lapiu, svambalu bei kitais instrumentais gali nustatyti tokius 
dalykus, kurie jam niekada nebūtų atėję į galvą. Locmanas 
žinojo, kur yra seklumos, žinojo, kur reikia užmesti strimelių 
tinklus. Tačiau inspektoriui to buvo maža, ir jis savo tinklą 
nuleisdavo skirtingame gylyje, ištraukdavo įvairių gyvūnų ir 
augalų liekanų dumblo, kuriuo, jo manymu, maitinosi stri- 
melės; jis nuleisdavo svambalą iki pat jūros dugno, išgriebdavo 
iš ten molio, smėlio, purvo, žemių ir žvyro mėginių, rūšiavo 
juos, numeravo ir pilstė į mažus stiklinius indelius su prili- 
pintomis kortelėmis. 

Galų gale jis išsitraukė didžiulį žiūroną, panašų į garsia- 
kalbį, ir ėmė žiūrėti pro jį žemyn į jūrą. Locmanas nė sapne 
nesapnavo, kad galima pamatyti, kas yra po vandeniu. Nepa- 
prastai nustebęs, paprašė ir jam parodyti, kas gi yra tenai, kur 
paprasto žvejo akis niekad nedrįsdavo pažvelgti. Tiesą sakant, 
inspektoriaus visai nežavėjo raganiaus vaidmuo, tačiau, kita 
vertus, jis nebuvo linkęs pradėti ilgų aiškinimų apie tai, ko 
čia ieško. Borgas nenorėjo sužadinti pernelyg didelių vilčių ir 
išankstinio susižavėjimo bandymo rezultatais. Todėl jis paten- 
kino locmano prašymą, populiariai paaiškindamas gyvuosius 
paveikslus, atsivėrusius apačioje, jūros gelmėje. 

- Žiūrėkit, ten ant smėlio matosi dumbliai su oro burbu- 
liukais, - pradėjo inspektorius savo paskaitą. - Matote - tie, 
kurie arčiau, atrodo gelsvi kaip muilas, toliau - rudi kaip 
kepenys, o dar toliau - raudoni? Tai priklauso nuo tolydžio 
mažėjančio apšvietimo! 

Keliais irklo yriais jis atsistūmė toliau nuo seklumos, tačiau 
stengėsi laikytis arčiau šchero, kad nepakliūtų į ledų sangrūdą. 

- O ką jūs dabar matote? - vėl paklausė ant pilvo gulinčio 
Žmogaus. 

- O pone Dieve! Ne, čia juk iš tikrųjų strimelės! Ir taip 
glaudžiai susispietusios, tarsi kortos kaladėje! 

- Supraskite pagaliau, kad strimelė laikosi ne vien seklu- 
mose. Argi jums neaišku, kad ją galima gaudyti giliose vie- 
tose? Ar jūs dabar tikėsite manimi, kai aš sakau, kad jos 

nereikia Žvejoti seklumose, kur ji būna tik neršto metu, nes 
ten saulė geriau įšildo vandenį? 

Inspektorius irklavo toliau, kol pamatė, kad vanduo dėl 
molingo grunto pasidarė pilkai Žalias. 

- O ką dabar matote? - vėl paklausė jis, padėjęs irklus. 

- Man regis, jei tik akys manęs neapgauna, jūros dugne 
pilna gyvačių! Aš gerai matau gyvačių uodegas, kyšančias iš 
dumblo, o štai - jų galvos! 

- Tai unguriai, mano mielas! - pamokė jį inspektorius. 

Locmanas nepatikliai pažvelgė į jo pusę, nes apie ungurius 
jūroje nieko nebuvo girdėjęs. Tačiau inspektorius nenorėjo per 
anksti atskleisti geriausių savo kortų ir eikvoti jėgų kalboms 
apie miglotus dalykus. Todėl jis vėl padavė irklus locmanui, 
paėmė savo žiūroną ir pasilenkęs per bortą ėmė stebėti. 

Atrodė, kad jis kažko nepaprastai įnirtingai ieško, kad čia 
glūdi kažkas, ką jam būtinai reikia surasti. Tas “kažkas" iki 
šiol nesurastas vien dėl to, kad niekas nėra ištyręs Šio vandens. 

Inspektoriaus vadovaujami, jie plaukiojo apie porą valandų. 
Kartkartėmis inspektorius nuleisdavo gelmių tyrimo prietaisą 
arba svambalą ir imdamas kiekvieną mėginį persisverdavo su 
žiūronu rankose per laivelio kraštą. Jo išbalęs veidas subliuško 
nuo įtampos, akys įkrito. Žiūroną laikanti ranka drebėjo, riešas 
buvo įtemptas - kietas kaip kuolas. Atrodė, kad šaltas, žvarbus 
vėjas, perpučiantis netgi neperšlampamą locmano striukę, 
negali įveikti nedidelės figūros, kurią dengė vien prasegtas 
pavasarinis apsiaustas. Jo akys ašarojo nuo jūros vėjo ir nuo 
pastangų įsiskverbti į sunkiai prieinamą, beveik tris ketvir- 
tadalius Žemės paviršiaus užimančią stichiją, apie kurios gy- 
venimą likęs ketvirtadalis taip mažai Žinojo ir tiek daug iš jos 
tikėjosi. 

Pro žiūroną, išrastą ne jo paties, o tiltų statytojų ir povan- 
deninius sprogdinimus atliekančių darbininkų, jis Žvelgė į 
apatinį pasaulį, iš kurio išsirutuliojo visi dabartiniai sausumos 
gyvūnai. Dumblių miškas, kaip tik skiriantis neorganinę gamtą 
nuo organinės, suposi šaltoje gelmių srovėje, panašus į ką tik 
išleisto kiaušinio baltymą, kuriam formą suteikė bangų mūša; 
jis taip pat priminė į vandens augalus panašius piešinius ant 
užšalusio lango. Šis miškas driekėsi ten žemai didžiuliais 
auksalapiais parkais - jų paunksmėje šliaužiojo ant pilvų jūros 

dugno gyventojai, ieškodami tamsos ir vėsos, kad galėtų pa- 
sislėpti, nes gėdijosi taip smarkiai atsilikę kelyje, vedančiame 
į saulę ir orą. Giliausiai molyje tūnojo plekšnė, pusiau įsi- 
kasusi į dumblą, tingi, apatiška, nesugebanti išvystyti plaukimo 
pūslės tiek, kad ši pakeltų ją į viršų. Plekšnė, tarsi nesuin- 
teresuota savo pačios nauda, laukia laimingo atsitiktinumo, ku- 
ris atneš grobį panosėn. Iš tingumo ji taip išplero, kad abi akys 
patogumo dėlei pasiliko dešinėje keistos galvos pusėje. 

Ungurio patelė, norėdama pasimankštinti, iškišo porą prie- 
kinių pelekų, tačiau kitas jos galas buvo pernelyg sunkus ir 
trukdė judėti. Tai priminė pirmuosius laivų statybos bandymus; 
ji pro ryškiaspalvę dumblių lapiją iškiša savo architektonišką 
galvą su riestais tarsi kroato ūsais ir trumpam išlenda iš 
dumblo, tačiau tuoj pat smunka atgal. Piktakiukas septyniomis 
nugaromis plaukia iškėlęs keterą; ši žuvis - tai nosis, ieškanti 
maisto ir patelių; jos rausvos spalvos pilvas trumpam švysteli 
žalzganame vandenyje, paskleisdamas tamsoje ryto aušros 
atšvaitus, tačiau ji greitai Čiulptuvu vėl prisisiurbia prie ak- 
mens ir lauks tenai, kol praeis milijonai metų ir begaliniam 
evoliucijos kely atsilikusiajam atneš išlaisvinimą. 

Jūros skorpionas - formą įgavęs pyktis, slėpdamas pagie- 
žą veido spygliuose, guli išsikėtojęs ant Šono ir nariuota 
uodega glamonėja savo paties kūną. Jo pelekai pavirto nagais 
ne tam, kad padėtų užpulti ar apsiginti, o tam, kad galėtų 
kankinti. 

Aukščiau, šviesesniame ir šiltesniame vandenyje plaukia 
gražus, bet susimąstęs ešerys - turbūt dažniausiai Baltijos 
jūroje sutinkama žuvis. Dailus ir gracingas, nors truputį ne- 
rangus kaip keltas, ešerys yra melsvai Žalios Baltijos jūros 
spalvos ir visai atitinka šiaurietišką jos būdą; truputį filosofas, 
truputį jūrų plėšikas, draugiškas kaimynas, paviršiaus vandenų 
Žuvis, mėgstanti ieškoti gilumos ir kartais ją pasiekianti, eks- 
centriškas dykaduonis, kuris valandų valandas tūno sustingęs, 
įsistebeilijęs į pakrantės akmenis, paskui staiga pabunda ir kaip 
strėlė neria atgal; tironas saviesiems, tačiau greitai sušvelnėja, 
grįžta į savo pamėgtas vietas ir virškina įvairiausias smulkias 
kirmėlaites. 

Ir pagaliau jūros erelis, Baltijos jūros žuvų karalius, liek- 
nasis lydys, tarsi burinis kateris; jis mėgsta saulę ir - kadangi 

yra stipriausias - nesibijo rodyti savo šviesaus apdaro. Nosį jis 
laiko iškišęs virš vandens, miega su saule akyse ir sapnuoja 
žydinčias pievas ir beržynus, kurių niekada nepamatys, taip pat 
vaiskų mėlyną kupolą, gaubiantį jo šlapią pasaulį, po kuriuo 
jis tuoj pat užtrokštų, -nors paukščiai su plunksnuotais krūtinių 
pelekais taip lengvai jame nardo. 

Laivelis pateko į ledų sangrūdą, ir ledo lyčių šešėliai tarsi 
klajojantys debesys uždengė jūros dugno dumblių parkus. 
Inspektorius, ilgai ieškojęs ir neradęs to, ko norėjo, ištraukė 
žiūroną iš vandens ir padėjo į šalį. 

Tada jis trumpam išsitiesė laivūgalyje, ranka prisidengdamas 
nuo saulės akis, tarsi norėdamas, kad nusistovėtų įspūdžiai. 
Regis, jis minutėlę snustelėjo, paskui davė locmanui ženklą 
irkluoti toliau. 

Atrodė, kad inspektorius, visą priešpietę paskyręs gelmei, 
tik dabar pamatė puikų vaizdą, atsivėrusį jam virš jūros. Prieš 
akis plytėjo didelis jūros plotas iki pat dreifuojančių ledų, 
panašių į arktinį peizažą. Vanduo švytėjo ultramarinu. Aiškiai 
tarsi žemėlapyje matėsi salos, įlankos, sąsiauriai, o ten, kur 
ledas buvo užslinkęs ant rifų ir ledų blokai susigrūdo viens 
ant kito, išaugo kalnai. Tokie kalnai susidarė ir ties uolų 
salomis. Jos pasipuošė skliautais ir grotais, bokštais, bažnyčių 
griuvėsiais, kazematais ir tvirtovėmis; keisčiausia, kad visas 
šis grožis atrodė sukurtas Žmogaus, nes tos formos nedaug 
tepriminė nesąmoningą gamtos kūrybą. Jos veikiau atrodė 
panašios į senovinius statinius. Vienur blokai susisluoksniavo 
tarsi kiklopų sienos, terasomis kaip asirų-graikų šventyklose; 
kitur nesiliaujanti bangų mūša atkasė romantiškus molinius sta- 
tinius, išgraužė žiedą, panašų į arabišką pasagos formos lanką, 
kuriame saulės spinduliai ir bangų purslai nulipdė stalaktitus 
ir bičių landas; čia bangos iš jau pastatytos sienos išliejo liniją, 
panašią į romėnų vandentiekio įrenginius, o štai ten stovėjo 
viduramžių pilies fragmentai su bokštų, bokštelių, kuorų lie- 
kanomis. 

Mintimis skrajodamas nuo arktinio peizažo iki senovės 
architektūros, jis pasijuto tarsi nesvarumo būsenoje, tačiau 
triukšminga gyvybė aplink, paukščių klyksmas ant ledo salelių, 
plūduriuojančių skaidriame, žydrame vandenyje, vėl grąžino 
jį į tikrovę. 

Jūroje plaukiojo tūkstantiniai gagų būriai, jos čia ilsėjosi 
laukdamos, kol atsivers kelias į Norlandą; neišvaizdžias rusvas 
pateles saugojo margaplunksniai patinai. Plaukdami jie i1š- 
riesdavo sniego baltumo nugaras ir retkarčiais trumpam iški|- 
davo į orą, tada matydavosi jų juodos kaip suodžiai papilvės. 
Ledo narai, būriavęsi mažesnėmis grupelėmis, rodė margus 
pilvus ir panašius į reptilijų kaklus - kai jie nerdavo į van- 
denį, išsiskleisdavo languoti tarsi šachmatų lenta sparnai. Ištisi 
legionai guvių ledo paukščių plaukiojo, nardė, skraidė; švyt- 
ravo nedideli jūros kregždžių ir jūros papūgų pulkeliai, suposi 
niūrių, juodų kaip anglis jūros vištų kuopa, kontrastuojanti su 
šalia plaukiančiais didžiaisiais dančiasnapiais, pasipuošusiais 
margaspalviais kuodais. Virš visos šios plasnojančios ir kle- 
gančios paukščių armijos, gyvenančios amfibijų gyvenimą, 
sklandė žuvėdros, pasirinkusios orą savo tikrąja tėvyne, - 
vanduo joms tebuvo reikalingas kaip medžioklės plotas ir 
maudymosi vieta. 

Į nerimastingą, triūsiantį pasaulį vogčia prasmuko varna. Ji 
slėpdamasi tupėjo ant šchero. Žema kakta, įtartinos spalvos 
plunksnomis, vagies manieromis, išdaviko elgesiu, visa savo 
purvina, vandens bijančia išvaizda ji buvo darbščiųjų paukščių 
neapykantos objektas, nes visi žinojo, kad būtent varna plėšia 
lizdus ir geria kiaušinius. 

Plunksnuočių gerklės drebino nebyliuosius, esančius po van- 
deniu, ir visas Šis jų pasaulis skambėjo tarsi vientisa simfonija: 
nuo silpnų garsų, kuriuos sukėlė iš pykčio šnypščiančios rep- 
tilijos, iki harmoningų Žmogaus balso virpesių. Cia tarsi Žalčiai 
šnypštė gagos, kai patinėliai norėdavo įgnybti joms į sprandą 
ir panardinti po vandeniu, ten kaip varlė kvarkė dančiasnapis 
naras, Šaižiai klykė jūros kregždės, žuvėdros klegėjo panašiai, 
kaip klega žaidžiantys vaikai, gagų patinėliai burkavo it katinai 
per morčių. Tačiau toje simfonijoje garsiausiai ir gal todėl 
gražiausiai, tarsi puiki muzika skambėjo Žžuvininkėlių balsai, 
nors tai buvo dar ne giesmė. Negryna tercija buvo panaši į 
piemens rago skambėjimą, viena tercija su trim kitais balsais 
sudarė nepilną akordą, kanoną miško ragui be pradžios ir be 
pabaigos. Visa tai buvo tarsi žmonijos vaikystės metų, pir- 
mykščių piemenų ir medžiotojų laikų reminiscencijos. 

Stebėtojas buvo įsijautęs į visa tai ne kaip svaičiojantis 

poetas, apimtas paslaptingų ir todėl nerimastingų jausmų bei 
nenusakomų pojūčių. Jis žvelgė į gamtą ramiu tyrinėtojo 
žvilgsniu. Kaip realiai mąstantis Žmogus, stengėsi tariamoje 
sumaištyje įžvelgti dėsningumus. Tik gausi atmintyje sukaupta 
medžiaga padėjo jam susieti matytus dalykus vieną su kitu. 
Borgas pajuto begalinę palaimą, kai pamėgino ieškoti gamtos 
sukelto įspūdžio priežasties ir ją surado. Tokią palaimą tegali 
jausti žmogus, pasiekęs aukščiausią evoliucijos pakopą, nukri- 
tus paslaptingumo šydui. Tai buvo laimė, lydinti visa, kas 
drįsta eiti begaliniu keliu aiškumo link. Ši laimė, matyt, ir bus 
varomoji jėga, vedanti nuo sapnų ir svajonių į tikrą Žinojimą. 
Tai palaima, kurią tikriausiai jautė įsivaizduojamas sąmoningas 
pasaulio kūrėjas, žinantis, kokią tobulybę jis sukūrė. 

Jūros gamtovaizdis grąžino jį į senovę, į tuos laikus, kai 
žemė buvo po vandeniu ir aukščiausios kalnų viršūnės ką tik 
pradėjo kilti į paviršių; šcherai su šaunančiomis į šviesą pa- 
grindinėmis uolomis kaip tik priminė pradinę pasaulio forma- 
vimosi stadiją. 

Tačiau apačioje po vandeniu, kur galima aptikti atšalimo 
periodui būdingų dumblių, kartu plaukiojo ir pirminės Žemės 
formavimosi stadijos Žuvys, tarp jų seniausias palikuonis - 
silkė, tuo tarpu šcheruose tebeaugo akmens amžiaus laikų 
paparčiai ir pataisai. Toliau į sausumos pusę didesnėse salose 
buvo galima išvysti antrinės stadijos spygliuočių ir reptilijų, 
dar toliau ėmė rastis terciaro periodo lapuočių ir Žinduolių. 
Tačiau čia, jūroje - pirmykštėje formavimosi stadijoje, kapri- 
zinga gamta, atrodo, tyčia bus peršokusi kvartero periodą ir 
ruonius bei ūdras palikusi kartu su tebesančiais pirminėje 
stadijoje. Atrodė, kad ledynmetį ji šįryt nukėlė į kvartero 
periodą, tarsi paprastą dirvožemį paversdama kalnu, ir pats 
inspektorius sėdėjo dabar kaip senovės laikų reprezentantas ir 
netrikdomas tariamo chaoso mėgavosi gyvais kūrinijos pa- 
veikslais. Malonumą didino tai, kad jis, Žiūrint plačiu mastu, 
jautėsi esąs aukščiausia pasaulio raidos grandis. 

Šis peizažas atspindėjo istorinę pasaulio raidą su visais kelio 
vingiais. Tai ir buvo didžiausia gamtovaizdžio Žavesio pa- 
slaptis. Čia per kelias valandas galėjai pereiti visus žemės 
formavimosi etapus, kol atsidurdavai aukščiausioje šio proceso 
fazėje - ties pačiu savimi; čia turėjai galimybę dar kartą 

pasimėgauti dieviškais pojūčiais, vedančiais mintį prie pradžių 
pradžios; buvo galima gilioje praeityje, pavargus nuo įtampos, 
lipti vis aukštyn ir aukštyn kultūros skale, čia galėjai pailsėti 
ir pajusti visiško susiliejimo su gamta būseną. Inspektorių 
apėmę jausmai netgi priartėjo prie religinės ekstazės, nors jo 
gyvenime to jau seniai nebebuvo. Mintis apie dangaus kara- 
lystę tėra kita sielos veržimosi į aukštį forma, o nemirtingumo 
idėja - tai transformuotas tikėjimas materijos amžinumu. 

Koks malonumas jausti, kad žemė - tavo namai, nors vai- 
kystėje jam buvo teigiama, kad žemė - ašarų pakalnė, tarpinė 
stotis pakeliui į tikrąją tėvynę. Kokia atrama, kokia paguoda 
- mąstė inspektorius - šiuolaikinės mokslo žinios. Jis manėsi 
perpratęs paslaptingą vadinamąją Dievo valią, suvokęs jos 
esmę. Daugelį reiškinių Žmonės anksčiau laikė paslaptingais, 
nepaaiškinamais vien dėl to, kad jų nepažino, o dabar mokslas 
išaiškino Žmogaus kilmės paslaptį, atvėrė jo egzistencijos 
tikslą. Tačiau šiuolaikinė karta, užuot nurimusi, kaip nurimsta 
nacija, pasiekusi gerovės apogėjų, nešantį pražūtį jai pačiai, 
susitaikė su mintimi, jog ji - aukščiausią raidos laipsnį pasiekęs 
organizmas, ir pradėjo kurti rojų Žemėje; todėl šis metas - pats 
geriausias ir pats didingiausias iš visų praėjusiųjų, nes Žmogus 
dabar pasiekė tobulybės viršūnę. 

Šią šventą valandą, mintimis pasinėręs į pradžių pradžią, 
iškilmingai mąstydamas apie gyvenimo tikslą, inspektorius 
vidiniu žvilgsniu pabandė užčiuopti savo paties istorijos giją, 
kad galėtų iš anksto numatyti savojo Aš vystymosi galimybes. 
Vieną po kito išdėliojęs praeities epizodus, jis manė galėsiąs 
nustatyti tolesnį savo likimą. 

Pirmiausia prieš akis iškilo tėvas, miręs gynybinės artilerijos 
majoras, vienas tų sunkiai apibūdinamų šimtmečio pradžios 
žmonių tipų, įvairių įtakų konglomeratas, susidedantis iš praėju- 
sių epochų nuolaužų, atėjęs pabandyti laimės šiame pasaulyje 
neramioje XVIII amžiaus pradžioje. Jis niekuo netikėjo, nes 
matė, kaip viskas griūva, kartojasi, matė, kaip buvo išbandytos 
visos valstybės valdymo formos - iš pradžių jas liaupsino, o po 
kiek laiko nurašydavo kaip netikusias, vėliau vėl grįždavo prie 
to paties ir vėl džiaugdavosi suradę universalų variantą. Inspek- 
toriaus tėvas visada rėmė esamą tvarką kaip vienintelį realiai 
egzistuojantį dalyką, nesvarbu, ar ji buvo pasiekta vienvaldžio 

diktatoriaus valia, kas sunkiai įtikėtina, ar dėl daugelio atsi- 
tiktinumų, apie ką garsiai nederėjo kalbėti. Studijuodamas uni- 
versitete, tėvas palinko į rafinuotai valdžios problemą spren- 
džiančių jaunųjų hėgelininkų panteizmą, kuris jo laikais klestėjo, 
nes individus imta traktuoti kaip vienintelius realiai esančius, o 
Dievas tapo žmonijos individualumo simboliu. Šis gyvas tikė- 
jimas Žmogaus ir gamtos ryšiu, kai Žmogus suvokiamas kaip 
aukščiausias pasaulio raidos taškas, sudarė sąlygas atsirasti elitui, 
kurio atstovai slapčia šaipėsi iš nuolat pasikartojančių politinių 
idealistų pastangų veikti kitapus gamtos dėsnių ir dirbtiniu būdu, 
remiantis filosofija ir reichstago nutarimais, kurpti naujas pa- 
saulio tvarkas. Niekieno nepastebėti, jie ėjo savo keliu į prieki. 
Jų veikla neteikė naudos nei aukštai stovintiems, nei prispaus- 
tiesiems. Jie matė viršūnėse susitelkusias vidutinybes, natūralios 
atrankos būdu besiburiančias apie dar vieną vidutinybę - mo- 
narchą; visuomenės apačiose jie susidurdavo su nemokšiškumu, 
lengvatikyste ir aklumu. Tarp jų ir anų klestėjo miesčionija, 
suinteresuota vien pelnu. Kadangi panteistai nebuvo vertėivos, 
jie negalėjo šlietis nė prie pastarųjų. Kaip gabūs, protingi ir dori 
vyrai, jie buvo visur laukiami. Tačiau jie nenorėjo susidėti nė 
su viena grupuote ir nejautė malonumo sudaryti pavienę, mažai 
naudos teikiančią opoziciją, nes jų buvo nedaug. Būdami už- 
kietėję individualistai, jie nenorėjo tapti jokio vadeivos paka- 
likais, todėl pasirinko ramų egzistavimo būdą, o savo nepasi- 
tenkinimą slėpė po didžiaisiais kryžiais bei ordinų Žvaigždėmis. 
Susitikę rotušėje prie stalo ar riterių taryboje, jie juokaudavo 
kaip augūrai ir leido pasauliui eiti savo keliu. 

Tėvas negalėjo pasigirti esąs labai senos aristokratų giminės 
palikuonis. Si giminė buvo apdovanota bajoro herbu ir turėjo 
keletą kuklių privilegijų, pavyzdžiui, leidimą nešioti bajoro 
uniformą ir gratis* kas ketvirtį dalyvauti sunkiame valstybės 
valdymo darbe; šias privilegijas ji gavo ne už menkaverčius 
nuopelnus kare, pasiektus per atsitiktinumą ar priešo klaidą, o 
už savo indėlį plėtojant kasybos pramonę. Taigi tėvas save laikė 
bajoru pagal nuopelnus. Žinojimas, kad esi kilęs iš gabių pro- 
tėvių, įkvėpė ir dar tebesančio gyvo giminės atstovo dvasią. 
Protėvių talentu ir darbu sukrautas turtas padėjo tėvui įsigyti 
profesiją. Jis tapo puikiu topografu ir dalyvavo kasant Gotos 


* Bc užmokesčio, nemokamai (lot. ). 

kanalą bei tiesian' ;irmąją geležinkelio liniją. Šis darbas, api- 
mantis visą karalystę, išmokė žiūrėti į viską plačiu mastu. 
Karalystė žemėlapio pavidalu gulėjo ant jo darbo stalo, ir jis 
akies mirksniu- galėjo ją aprėpti. Jis sėdėjo namuose ir liniuote 
braižė kelio liniją, ardančią visos vietovės vaizdą, griaunančią 
senus miestus, statančią naujus, keičiančią prekių kainas ir 
atveriančią naujas gamybos plėtojimo galimybes. Žemėlapį 
reikėjo keisti, reikėjo pamiršti senuosius vandens kelius. Didžiau- 
sią reikšmę dabar turėjo įgyti naujos geležinkelio linijos, pavaiz- 
duotos tiesiu juodu brūkšniu. Geležinkelis eis ne tik slėniais, bet 
ir aukštumomis, kova su upėmis bus baigta, atskirų karalysčių 
ir Šalių nebeskirs sienos. 

Šitaip manipuliuojant šalių bei tautų likimais, atsirado stip- 
rus pasitikėjimo savo galybe jausmas, ir tėvas neišvengiamai 
pasidavė polinkiui pervertinti savąjį Aš. Jis pradėjo į viską 
žiūrėti tarsi iš paukščio skrydžio. Šalys jam virto žemėlapiais, 
o Žmonės - alaviniais kareivėliais. Duodamas nurodymus per 
kelias savaites išlyginti kalvas, per kurias eis geležinkelis, kad 
jos nebūtų iškilusios virš slėnio (gamta tokiam darbui būtų 
turėjusi paskirti keletą tūkstantmečių), jis, topografas, pasijus- 
davo esąs vos ne pats kūrėjas. Kai liepdavo susprogdinti 
tunelius, smėlio kalnus suversti į ežerus, užkasti pelkes, jo 
neapleisdavo jausmas, kad jis pertvarko Žemės rutulį, nes jis 
griovė visas per amžių nusistovėjusias geologines formacijas; 
tuo pat metu neapsakomai didėjo jo pasitikėjimas savimi. 

Šį jausmą stiprino dar ir tarnyba armijoje: jis kaip karininkas 
turėjo galybę valdinių ir jiems įsakinėjo. Valdiniai tebuvo jo 
didžiojo smegenų pusrutulio valios vykdytojai - funkcionuo- 
jantys raumenys. 

Fizinė ištvermė ir kariškas ryžtas - savybės, be kurių nebūsi 
geras mokslininkas, - blaivus mąstytojo protas, materialiai 
nepriklausomo Žmogaus pasitikėjimas savimi bei visuomenėje 
gerbiamo piliečio orumas sudarė prielaidas kalbėti apie jį kaip 
apie aukščiausios kastos atstovą, kuris puikiai suderino sveiką 
protą ir meilę grožiui - galima sakyti, jis buvo harmoninga 
asmenybė. 

Sūnui tėvas buvo ir pavyzdys, ir mokytojas, nes motina 
anksti mirė. Tėvas niekino tuomet paplitusius auklėjimo meto- 
dus, kurie buvo pagrįsti knygomis apie piratus ir siaubo isto- 

rijomis ir užuot ugdę vyriškumą skatino vaikų infantilumą. 
Saugodamas sūnų nuo nereikalingų sukrėtimų, jis labai anksti 
pakėlė uždangą nuo didžiosios gyvenimo šventovės ir palai- 
mino berniuką sunkiam gyvenimo menui. Tėvas mokė sūnų 
įžvelgti glaudų Žmogaus ir jį supančios aplinkos tarpusavio 
ryšį. Nors Žmogaus vieta planetoje pati aukščiausia, tačiau 
planeta - jo namai. Tam tikru mastu pats modifikuodamas 
gamtos jėgų poveikį, jis tebėra jų valdomas - taigi į gamtą 
reikia Žiūrėti su protinga pagarba, jei gamta laikai visa, kas 
egzistuoja, ir stengiesi ją pažinti, nes esi pavaldus jos dės- 
niams. Tai padėjo jaunajam Borgui atsikratyti krikščioniško 
viešpatavimo pasaulyje siekimo, saugojo nuo nežinomybės, 
mirties ir Dievo baimės ir auklėjo jį kaip protingą, savo veiks- 
mus kontroliuojantį vyrą, ugdė už savo veiklos rezultatus 
visiškai atsakingą asmenybę. Jo Žemųjų instinktų tramdytojas 
buvo organas, dėl savo puikaus išsivystymo skiriantis Žmogų 
nuo gyvulio: būtent didysis smegenų pusrutulis. Individo elgesį 
turi valdyti visapusišku žinojimu pagrįstas sprendimas - valios 
aktas, prireikus sutramdantis Žemas aistras, kad Žmogus patei- 
sintų save kaip tipas. Maitinimasis ir giminės pratęsimas 
priklauso Žemųjų potraukių sferai, nes Žmogus šiuo atžvilgiu 
niekuo nesiskiria nuo augalo; jausmai, traktuotini kaip gyvūnų 
mąstymo rudimentai - kadangi jie lokalizuojasi tik kraujo 
induose, periferinėje nervų sistemoje ir kituose Žemesniuose 
organuose, - turi paklusti aukštesniojo tipo organui - didžia- 
jam smegenų pusrutuliui. Tie individai, kurie nepajėgia valdyti 
savo Žemųjų instinktų, priklauso mažiau išsivysčiusioms for- 
moms. Todėl tėvas norėjo apsaugoti vaiką nuo jaunatviško 
entuziazmo ir nepagrįsto susižavėjimo Žabangų, kurios gali 
skatinti tiek dorybę, tiek nusikaltimą. Tačiau tai nereiškia, kad 
reikia atsisakyti visapusiškai naudingų, nieko bendra su jaus- 
mais neturinčių aistrų - teigiamų kuriančiosios valios apraiškų. 
Jaunystė negali nuveikti nieko rimta, nes ji nesiremia sava 
patirtimi, o idėjos, kuriomis ji manipuliuoja, - tai tik anks- 
tesniųjų kartų subrandintos mintys, kurias nusitvėrė jaunoji 
karta ir efektingai jomis Žongliruoja. Originali asmenybė gali 
subręsti tik tuomet, kai susiformuoja didysis smegenų pusru- 
tulis, taip kaip ir produktyvus dauginimasis bei po jo sekantis 
auklėjimas įmanomas tik tada, kai visiškai subrendusi tėvo 

sėkla ir kai jis gali sudaryti sąlygas vaiko auklėjimui. Aiškus 
smegenų nebrandumo požymis yra nepraeinanti didybės ma- 
nija, būdinga jaunuoliams ir moterims. Paprastai sakoma, kad 
jaunam viskas prieš akis, tačiau šis teiginys kritikuotinas, nes 
jaunuolių mirtingumas didesnis negu suaugusių vyrų. Ir ne itin 
sąmojingas pasakymas, kad tokia bėda kaip jaunystė yra lai- 
kinas dalykas, nesugriauna taisyklės, kad jaunystė « liga, 
trūkumas, bėda; teiginys, kad ji praeis, tik patvirtina jos 
buvimą, nes tai, ko nėra, negali praeiti. Visi jaunatviški 1š- 
puoliai prieš nusistovėjusias vertybes tėra silpnųjų nesu- 
gebėjimas ištverti spaudimo. Jie proto teturi tiek, kiek vapsva, 
puolanti žmogų, o tai reiškia visišką jos pražūtį. Kaip aiškų 
įrodymą, kad jaunystei trūksta logikos ir sugebėjimo daryti 
sprendimus, tėvas pateikė knygą “Robinzonas Kruzas“, kuri, 
be abejo, buvusi parašyta siekiant parodyti, kaip izoliacija 
sugadina Žmogų, nors visą šimtmetį jaunimas žavėjosi ta 
knyga, manydamas, kad ji aukština gyvenimą laukinėje gam- 
toje. “Robinzonas Kruzas“ turėjęs parodyti, kaip nubaudžiamas 
kvailas Žmogus, paniekinęs civilizaciją tarsi laukinis. Si ne- 
reikšminga savybė taip pat rodanti, kokiai Žemai ontologinei 
formai priklauso vaikėzas, esą tai liudija jo simpatija indėnams 
ir kitoms menkai išsivysčiusioms būtybėms; tas pat pasakytina 
ir apie jausmus - ateis laikas, ir jie taps nereikalingi kaip 
skydinė liauka, kuri evoliucijos eigoje neteko reikšmės, nors 
neišnyko. 

Kai sūnus nesugebėdavo argumentuotai atremti šių karčių 
tėvo tiesų ir sakydavo, kad tai prieštarauja jo jausmams, taip 
- patiems švenčiausiems jausmams, kurie priešinasi sausiems 
išvedžiojimams, tada tėvas jį pavadindavo vapsva, mąstančia 
ganglijomis. Tėvas siekė, kad sūnus nepasiduotų tuščioms 
fantazijoms ir vengtų skubotų išvadų, nesant pakankamai faktų 
joms pagrįsti. Šito nereikia painioti su netikėtai atsiveriančio- 
mis mokslinėmis tiesomis; tai būna nedaugelio - tariamai 
nedaugelio, nes nematyti tarpinių proceso grandžių, - logiškai 
pagrįstų prielaidų rezultatas, kur kaip cheminėje reakcijoje 
susijungia dvi pirminės sąvokos, ir iš jų gimsta naują mintis. 
Ontogenezė rodo, kokiu būdu Žmogaus vaisius perėjo visas 
ankstesnes stadijas, nuo amebos per varlę iki antropomorfinio 
būvio - argi jaunystė gali paneigti, kad vaikas turi tarsi pakar- 

toti visą Žmogaus istoriją - nuo gyvulio iki laukinio, - kol 
kūnas dar tebeauga. Taigi visa rodo, kad vyras yra iškilęs daug 
aukščiau negu jaunuolis! Visų pirma tėvas stengėsi apsaugoti 
sūnaus protą ir valią nuo paties žemiausio instinkto - nuo 
potraukio kitai lyčiai. Šis potraukis, būdamas labai stiprus, ilgą 
laiką taip temdė sveiką protą, kad net apsišvietę vyrai vis dar 
tebetiki prietaru, jog moteris prilygsta vyrui, kai kurių nuo- 
mone, ji yra netgi aukštesnė už vyrą būtybė, nors iš tiesų 
moteris užima tarpinę vietą tarp vyro ir vaiko, tai įrodo istorija 
apie Fetą (Fetas - meilės vaisius). Vyras tam tikroje stadijoje 
būna moterimi, tačiau moteris vyru - niekada. Siekimas ap- 
saugoti berniuką nuo lytinių impulsų valios prilygo pastangoms 
mesti šešėlį ant moters paveikslo; taigi sūnus netrukus su 
ganglijų pagalba - kaip tai vadino tėvas - padarė išvadą, kad 
vyresnysis leitenantas niekina moteris. Kitaip ir negalėjo atsi- 
tikti, nes jis nuolat girdėjo pasakojimus, kaip tas ar anas, 
įsivėlęs į istoriją su moterimi, sužlugdė savo ateitį, kaip talen- 
tingas jaunuolis iššvaistė savo gabumus besimylėdamas, kaip 
kiti paaukodavo laimę ir profesiją neištikimai Žmonai ar vai- 
kams, kurie numirdavo nespėję užaugti. Dauginimasis - tai 
menkaverčių sielų sritis; didelės sielos turi gyventi savo darbais 
ir taip toliau. 

Šitaip auklėjamas augo sūnus. Kūdikystėje jis buvo nepa- 
prastai jautrus, tačiau jo kūnas buvo harmoningai sudėtas, 
pojūčiai subtilūs, reakcija greita ir tiksli, protas skvarbus ir 
taurus. Jis buvo mielas ir aplinkiniams atlaidus berniukas. Gana 
anksti jis išmoko tvarkyti savo gyvenimą ir sutramdyti auga- 
lams bei gyvūnams būdingus instinktus. Įgijęs užtektinai Žinių 
ir surinkęs pakankamai faktų, ėmėsi juos apibendrinti. Greitai 
paaiškėjo, kad jo protas turi gerą savybę iš kelių duomenų 
išvesti naujus dalykus, iš turimų teiginių susintetinti naujus; 
žodžiu, jis turėjo talentą, vadinamą originalumu. Jis buvo 
betampąs kūrėju ir sugebėjo matyti dėsningumus ten, kur jie 
buvo neįžvelgiami, mokėjo nustatyti ne tik lengvai užmas- 
kuotas, bet ir giliai paslėptas varomąsias reiškinių jėgas, išaiš- 
kinti neva paslaptingus Žmogaus elgesio motyvus. Dėl to mo- 
kyklos draugai žiūrėjo į jį su nepasitikėjimu; mokytojai jautė, 
kad jis su nebylia kritika žvelgia į viską, ką jie pateikia kaip 
neginčijamas tiesas. 

Jo įstojimas į universitetą sutapo su dideliais liaudies judė- 
jimais, kurių padarinys buvo parlamento reforma. Borgas 
laikėsi nuomonės, kad keturių luomų atstovavimas turi trūku- 
mų, kadangi valstybę sudarė mažiausiai dvidešimt sluoksnių, 
kurių interesai buvo skirtingi. Jų sugebėjimas spręsti tokią 
sudėtingą problemą, kaip liaudies masių valdymas, buvo toli 
gražu nevienodas. Kita vertus, Borgas negalėjo laikyti sveikin- 
tinu tokio reiškinio, kai buvo griebiamasi senų valdymo būdų, 
charakteringų klajokliams ar gentinei bendruomenei, kai visi 
turėjo teisę pasakyti vienodai daug ar vienodai mažai. Jis iškart 
suprato, kad toks valdymo sistemos suprimityvinimas, kai 
valdžia atiduodama “į liaudies rankas“, visai nėra laiko dvasią 
atitinkanti reforma, juo labiau kad jis ką tik patyrė, kaip 
visuotinė rinkimų teisė Prancūzijoje iškėlė imperatorių ir 
tariamus teisininkų, stambių maklerių ir kariškių atstovus, o 
darbininkams, valstiečiams, inteligentams ir visiems kitiems 
mokslo vyrams kelias į valdžią buvo uždarytas, taigi atstovavo 
tik imperatoriui pageidautini sluoksniai. Borgas su tuo nesu- 
tiko ir nusprendė: daug geresnė tokia tvarka, kai labai išplėstas 
visų luomų atstovavimas, esant proporcingai reprezentavimo 
teisei, tiksliai pasveriant klasinius interesus, kai atsižvelgiama 
į pagrindinius interesus, tai yra į protingųjų, sudarančių dau- 
gumą, interesus, nes būtent jie, protingieji, o ne kvailiai skatina 
pažangą. Panašiai mąstė ir parlamentinės sistemos kūrėjai: jie 
suprato, kad klausimus turi spręsti komitetai, kai kuriuos iš jų 
- laikinai sudaryti komitetai, kitaip tariant, specialios pro- 
fesionalų komisijos. Dabar, norint sušaukti visos liaudies 
susirinkimą, kad būtų galima atsižvelgti į visų interesus, 
pasverti visų nuomones ir gauti informaciją apie padėtį visoje 
valstybėje, kiekviena klasė - nuo aukščiausios iki Žemiausios 
- turėtų deleguoti savo atstovus pagal Žmonių skaičių ir galimą 
jų indėlį į šalies vystymą. Dvariškių luomas atstovų neturėtų, 
mat jis, kaip ir pats monarchas, buvo pavaldus užsienio reikalų 
ministerijai, kadangi karalius turėjo teisę atstovauti nacijai tik 
tvarkant reikalus, susijusius su užsienio valstybėmis. Borgas 
suformulavo, koks turi būti ne įstatymų leidimo, bet pata- 
riamojo Žodžio teisę turintis parlamentas, kaip antai: pirmoji 
klasė: stambūs dvarininkai ir dvarų nuomotojai bei skly- 
pininkai, inspektoriai, valdytojai ir t. t. Antroji klasė: pra- 

monininkai ir kalnakasiai, įskaitant fabrikantus ir darbininkus. 
Trečioji klasė: pirkliai, jūrininkai, viešbučių savininkai, nešikai 
ir vežikai, taip pat bankų, muitinių, pašto, geležinkelio, tele- 
grafo ir laivininkystės personalas. Ketvirtoji klasė: tarnautojai 
ir pan. Penktoji klasė: mokslininkai, mokytojai, literatūros ir 
meno kūrėjai. Šeštoji klasė: gydytojai, vaistininkai, prieglaudų 
personalas. Septintoji klasė: namų savininkai, kapitalistai, 
rentininkai. 

Klausimą, kiek žmonių turėjo atstovauti kiekvienai klasei, 
Borgo nuomone, privalėjo spręsti ne bet kas, o nusimanantys, 
valstybės valdymo patirtį turintys vyrai, taigi atstovavimo 
įstatymas visą laiką turėjo likti provizoriškas. Viršesnė už 
visuotinį susirinkimą turėjo būti valstybės valdymo žinovų 
kolegija, specialiai paruošta šiam sudėtingam reikalui, kad to 
sunkiausio iš visų menų nesiimtų apsišaukėliai ar uolūs dile- 
tantai, kaip buvo iki šiol. Prieš priimant į valstybės tarnybą, 
būtina smulkiai Žinoti kandidato biografiją, jo privataus, mate- 
rialinio ir socialinio gyvenimo padėtį. Sie dalykai skatintų 
Jaunų Žmonių saviauklą, griežtą savikontrolę, todėl valstybės 
pagrindą sudarytų rinktiniai vyrai, ne taip kaip dabar, kai 
pagrindinis motyvas parenkant valdininkus yra vadinamasis 
nepriekaištingas gyvenimas, nors kartais tie valdininkai net turi 
neigiamų bruožų ir stokoja gabumų. Turėjo susiformuoti nauja 
aristokratija, tęsianti senųjų garbingų karo ir dvaro aristokratų 
tradiciją. Kadangi ši aristokratija atsirastų vien tik natūralios 
atrankos būdu, ji garantuotų patį geriausią šalies valdymo 
būdą. Taigi parlamentas, turintis teisę tik pareikšti savo nuo- 
monę, 0 ne priimti nutarimus, taptų svarbia nuomonių tyrimo 
įstaiga, o ne legionierių būriu, kurį, įgyvendinant rinkimų teisę, 
galima papirkti ar kuriam galima įpiršti savo nuomonę. 

Tačiau jaunasis ponas buvo pernelyg protingas, kad viešai 
skelbtų tokias pažiūras. Tai buvo metas, kai Žodis “aristokra- 
tas" reiškė beveik tą patį kaip išsigimęs, atsilikęs, atgyvenęs 
ir kai į priekį aklai veržėsi masės, kai pramonės darbininkai 
artimai bendradarbiavo su būsimais savo klasiniais priešais - 
valstiečiais; tokiu metu protingam vyriškiui neliko nieko, kaip 
tik šypsotis ir laukti. Ir jis laukė, kol pamatė, kaip keturių 
luomų atstovavimą išstūmė vieno luomo atstovavimas, ir buvęs 


39 


valstiečių luomas ėmė vienas atstovauti valstybei. Šis įvykis 
turėjo didelę įtaką jaunojo pono mąstymui ir visam jo Vys- 
tymuisi. Borgas suprato, kokia netvarka yra daugumos žmonių 
mąstymo mechanizmuose; ir kai jis skaitė parlamento proto- 
kolus bei nagrinėjo įtakingų ir garsių kalbėtojų pasisakymus, 
jam atrodė, kad tai, ką jis vadino ganglijine argumentacija arba 
kraujo indų bei širdies susitraukimais, kaip tik ir darė di- 
džiausią poveikį viešajai nuomonei. Be to, jam regėjosi, kad 
ten niekam nerūpėjo tėvynė ar pažanga, o tik pasiūlymą patei- 
kusiojo triumfas, noras bet kokia kaina, prasilenkiant su logika, 
klaikiai iškraipant faktus, diktuoti savo valią. Šie stebėjimai 
kėlė įtarimą, kad svarbiausia visame tame - kova dėl valdžios, 
siekimas malonumo priversti kito smegenis skambėti unisonu 
su savosiomis, noras pasėti savo smegenų žievės sėklą kitų 
galvose, kuri ten parazituotų kaip amalas, tuo tarpu moti- 
niniame kamiene tarptų mintis, kad anie viršuje, prie karūnos, 
yra ne kas kita, kaip niekšai veltėdžiai. Taip mąstant didėjo 
Borgo garbėtroška. Siekdamas duoti jai peno, jis kaupė Žinias 
ir patirtį, studijavo, keliavo, bendravo su protingais ir garsiais 
žmonėmis. Tame amžinai besisukančiame priešingų jėgų ir 
interesų verpete jis ieškojo vietos, kur galėtų nuleisti savo 
paties egzistencijos inkarą; jį supančios tikrovės rato vidurio 
jis ieškojo pats savyje. Užuot tikėjęsis, kaip silpni krikščionys, 
surasti prieglobstį Dievuje, jis daugiausia dėmesio kreipė į 
realius dalykus, esančius jame pačiame, ir siekė tapti tobulu 
žmogumi, kuris visa savo veikla nepažeistų kito teisės. Borgas 
buvo įsitikinęs, kad jo išpuoselėto medžio vaisiai atneš naudos 
ir džiaugsmo aplinkiniams. Jis matė, kaip apsimeta ir veid- 
mainiauja žmonės, kurie tikina, kad gyvena dėl kitų, o iš 
tikrųjų egzistuoja kitų sąskaita, todėl vengė svetimos nuomo- 
nės, aplinkinių dėkingumo bei pripažinimo ir tiesiai Žengė savo 
keliu. Borgas tikėjo, kad kiekvienas atskiras, stiprus individas, 
net ir to nenorėdamas, gali būti daug naudingesnis negu dau- 
gybė bukapročių, kurių teikiamos naudos dydis tiesiogiai 
proporcingas jų kiekiui. 

Taip nusiteikęs jis reguliavo savo gyvenimą pagal tam tikras 
taisykles, keliančias didelius reikalavimus jo moralei. Užuot 
nukėlęs sąskaitų su savimi suvedinėjimą toli į neapibrėžtą 
ateitį, jis tvarkė savo būtį taip, kad neliktų niekam skolingas, 

ir nenorėjo savo nuodėmių naštos užversti niekuo dėtam Kris- 
tui. Jausdamasis visiškai atsakingas už kiekvieną savo veiksmą, 
jis nedarė nieko, kam reikėtų ieškoti atpirkimo ožio. 

Be to, jis išmoko pasikliauti tik pačiu savimi, niekad ne- 
klausdavo patarimo ir nuolat pasverdavo galimus veiksmo 
padarinius. Tačiau tai nereiškia, kad jis, priešingai negu visa 
10 karta, išaugusi garlaivių ir elektrinių epochoje, taigi suakty- 
vėjusios veiklos epochoje, išvengė nemalonaus nervingumo 
padidėjimo. Kaipgi jis galėjo būti kitoks, jeigu jam reikėjo 
sunaikinti milijonus smegenų ląstelių, kuriose buvo sudėtos 
pasenusios pažiūros, kadangi buvo nutaręs pamažu išgyvendinti 
visas senas aksiomas, atkakliai besisiūlančias tapti naujų spren- 
dimų prielaidomis. Visiškas atsinaujinimas galėjo vykti tik 
sukeldamas netvarką nervų sistemoje. Dėl netvarkos reikėjo 
kaltinti protėvių alkoholizmą ir palaidą gyvenimą; tačiau ligos 
simptomai taip pat reiškė suaktyvėjusį vitališkumą, kuriam 
būdingas padidėjęs dirglumas, panašiai kaip vėžiui metant seną 
kiautą ar paukščiui gaudant pelę. Tai buvo naujos kartos 
fenomenas ar bent Žmogaus variantas, kurį protėviai laikė 
nenormaliu ar nesveiku, kadangi toks Žmonių tipas buvo tik 
beatsirandąs. Protėviai nenorėjo su tuo taikstytis, nes patys 
stengėsi likti etalonu, nors jau ėmė aiškėti pirmieji ligos 
požymiai. 

Besivystančio jaunojo Žmogaus nervinį jautrumą didino jo 
asketiškumas valgio, gėrimo bei lytinių santykių atžvilgiu. Jis 
manė, jog yra žema vartoti alkoholį, paverčiantį Žmogų be- 
pročiu laukiniu, o jo siela buvo pernelyg tauri, kad jis leistų 
sau užmegzti trumpalaikius santykius su kokia prostitute. Dėl 
šių priežasčių didėjo jo nervinis jautrumas, mažėjo atsparumas 
nemaloniems įspūdžiams, ir tai kėlė nuolatinio nepasitenkinimo 
būseną, tuo tarpu ne tokie skrupulingi Žmonės leido sau mė- 
gautis kūno geidulių tenkinimu. 

Jei rytinė kava būdavo nepakankamai stipri, jį keletą va- 
landų kankindavo prasta nuotaika; pamatęs apsilupinėjusį 
bilijardo kamuoliuką ar nešvarią lazdą, jis negalėdavo žaisti 
ir eidavo ieškoti kitos užeigos; blogai iššluostyta stiklinė 
sukeldavo jam pasišlykštėjimą; paėmęs laikraštį, jis pajusdavo 
prieš tai jį skaičiusio Žmogaus kvapą; ant svetimo baldo po- 
litūros jis pastebėdavo Žmogaus prakaito pėdsakus; išėjus 

tarnaitei, tuoj pat atidarydavo langą, kad išsivėdintų jos kūno 
dvelksmas. Tačiau Borgas daug keliavo, todėl buvo priverstas 
nukirsti visus laidus, jungiančius jutimo organus su centrine 
nervų sistema. Taigi jis kiek pajėgdamas kovojo su savo de- 
presijomis.- 

Baigęs gamtos mokslų studijas universitete (Borgas pasirinko 
neutraliausią mokslo šaką, nes čia pasaulėžiūra vaidino kur kas 
mažesnį vaidmenį negu medžiagos rinkimas), jis gavo asistento 
vietą Mokslų Akademijoje. 

Jis ėjo į šią vietą tikėdamasis, kad turės galimybę apžvelgti 
čia sukauptus ir suklasifikuotus visų gamtos sričių duomenis 
ir kiek įmanoma bandys ieškoti jų tarpusavio sąryšio arba 
universalios “netvarkos", kuri, galimas daiktas, ten viešpatavo. 

Tačiau jo ketinimai greit buvo atskleisti, juo labiau kad jis 
negalėjo atsispirti pavojingai pagundai ir pasiūlė naują paukš- 
čių rūšių klasifikavimo būdą, prieštaraujantį iki tol taikytiems 
dėsniams. Jo vyresnieji kolegos nenorėjo tapti jauno moks- 
lininko parankiniais, be to, jie matė, kaip sensta kartu su savo 
darbais. Žmogui, kuris tai suprato, jie negalėjo jausti nieko 
kito, kaip tik antipatiją. Pirmasis išpuolis prieš įsibrovėlį buvo 
toks, kad jam buvo pavesta atlikti smulkias menkavertes už- 
duotis, žeidžiančias jo estetinį skonį. Pavyzdžiui, šešis mėnesius 
jis privalėjo keisti spiritą žuvų kolekcijoje. Žuvų kvapas jį 
pykino. Įveikęs pasišlykštėjimą, jis įnirtingai ėmėsi tyrinėti 
žuvis ir intensyviai dirbdamas per pusmetį surinko daugybę 
medžiagos. Tačiau per Žiemą jis išstovėjo šaltoje, purvinoje, 
apytamsėje virtuvėje, kvėpavo prasto spirito garais ir pasigavo 
sunkiai gydomą šlapimo pūslės uždegimą. 

Po to jam buvo pavesta rašyti etiketes dumblių mėginiams. 
Bet universitete niekas nedėstė dailyraščio, o jo rašysena iš 
prigimties buvo nekokia, raidės nelygios, todėl popieriukai su 
Borgo užrašais buvo niekam tikę ir juos reikėjo išmesti - 
tuojau pasklido gandas, kad jis negabus: net rašyti nemoka! 
Tačiau per du mėnesius, palankęs ortografijos kursus ir na- 
muose prirašęs pilnus sąsiuvinius gražių raidžių, išmoko tvar- 
kingai ir išskaitomai rašyti. Be to, jis pagilino savo Žinias apie 
dumblius ir pramoko labai vertingo kaligrafiško rašymo meno. 
Jo viršininkai iš pradžių manė, kad jis vengs juodo darbo, 
tačiau greit pastebėjo, kad Borgą ne taip paprasta įveikti, kad 

jis moka išspausii naudą iš nemalonių dalykų, iš visko sugeba 
pasisemti žinių. Taip jis išvengė smūgių ir smulkių išpuolių 
liūties. 

Tačiau jo gebėjimas gražiai rašyti tapo naujų pažeminimų 
šaltiniu, nes dabar iš jo reikalavo rašyti valdiškus dokumentus 
ir perrašinėti laiškus; buvo manoma, kad taip jis nusiris iki 
niekingo perrašinėtojo statuso. Jis nesiskųsdamas ėmėsi ir šio 
darbo. Borgas ne tik pramoko užsienio kalbų, bet ir turėjo 
galimybę žvilgtelėti į vadovaujančių vyrų paslaptis, o Šie 
manė, kad jis nieko nesupranta. Šitaip jis susipažino su to meto 
mokslo problemomis, apie kurias buvo kalbama laiškuose. Jis 
aptiko kelius į slaptus mokslinių draugijų susibūrimus, įgijo 
žinių apie povandeninius takus, vedančius apdovanojimų link, 
ir apie galimybes padaryti savo tyrinėjimus vaisingus. Borgo 
buvo neįmanoma priveikti, ir kai visi manė, kad jam jau galas, 
jis vėl pakeldavo galvą. 

Nors ir turėdamas dvi vertingas savybes - aristokratizmą ir 
gebėjimą savarankiškai mąstyti, vis dėlto jis pasijuto izoliuotas. 
Jo vardas mokslo pasaulyje nebuvo žinomas, jo įprotis elegan- 
tiškai ir madingai rengtis kitų akyse reiškė, kad jis - ne moks- 
lininko tipas, nors tie kiti su savo nuplyšusiomis kelnėmis 
atrodė panašūs į Bercelijų. Jo kantrybė ir tariamas paklusnu- 
mas kitų akimis buvo ne kas kita, kaip bailumas, o sampro- 
tavimai gamtos mokslų klausimais atrodė esą tik poeto svai- 
čiojimai. Po to, kai jam leido patirti, kas darosi užkulisiuose, 
vėl reikėjo parodyti jo “tikrąją vietą“, ir todėl jis gavo darbą, 
kokio naujokai paprastai nesiimdavo. Šis darbas buvo vadi- 
namas “bandomuoju" arba “šlykščiuoju". Viršuje palėpėje buvo 
laikomos akmenų nuolaužos ir mineralai, gauti dovanų ar 
paveldėti testamentu, taip pat surinkti kelionių po pasaulį ir 
ekspedicijų metu. Tais laikais, kai geologijos mokslas ritosi iš 
lopšio, jie buvo atidėti kaip dubletai, o dabar, geologijai 
išsivysčius, juos reikėjo iš naujo peržiūrėti ir surūšiuoti. 

Akmenys ir mineralai buvo sukrauti palėpėje į didelę krūvą, 
kurią dengė dulkės ir voratinkliai. Borgas buvo bekapituliuojąs, 
nes dabar turėjo susilenkęs stovėti po įkaitintu čerpių stogu 
ir kvėpuoti dulkes; tačiau antrą dieną aptikęs iki tol, jo ma- 
nymu, nežinomą mineralą, jis įniko į darbą ir pradėjo nuo 
rūšiavimo. Borgas padarė išvadas, kurios visiškai sumenkino 

jo ir taip prastą nuomonę apie mokslo rūmus. Pirmiausia jis 
suprato, kad akmenys sudėti ne taip, kaip reikalavo gamtos 
dėsniai. Gamtos reiškinius čia tvarkė Žmogaus smegenys. Ir 
pagaliau - viską buvo galima sutvarkyti tik sukūrus rūšiavimo 
principą. Jam iš karto paaiškėjo, kad čia panaudota toli gražu 
ne pati tobuliausia klasifikavimo sistema; pats klasifikacijos 
principas rėmėsi abejotina hipoteze, būtent - kad anksčiau at- 
sirado ugnyje išsilydę akmenys, o ne nuogulos, kuo buvo šven- 
tai tikima; tuo tarpu pirmieji akmenys buvo taip pat nuosėdų 
kilmės, kaip ir ankstesnės sedimentų formacijos. Taigi jam 
atrodė, kad visa sistema dirbtinai sukonstruota ir paremta vien 
spėjimais. Be to, jis ištyrinėjo savo surastą mineralą ir nusta- 
tęs, kad jis tikrai iki šiol nėra Žinomas, atidavė jį profesoriui, 
kuris mineralą nusiuntė į Berlyno akademiją. Atsitiko taip, kad 
mineralas buvo pavadintas profesoriaus vardu. Borgas nesu- 
laukė net mažiausios padėkos, nebuvo niekur paminėtas, kole- 
gos iš jo tik pasišaipė. Įpykęs jis paėmė kitą nežinomą mi- 
neralą ir pats nusiuntė jį Lajeliui; jo straipsnį perskaitė Geo- 
logų draugija, ir jis tapo jos nariu. Kolegos ir viršininkai elgėsi 
taip, tarsi nieko nežinotų apie jo laimėjimus, nes jis, šiaip ar 
taip, demaskavo aną profesorių, kuris nežinomą mineralą laikė 
dubletu; antipatija dabar peraugo į neapykantą, ir prasidėjo 
formalus spaudimas iš visų pusių. Tačiau Borgas sugebėjo iš- 
sisukti, tapti nematomu ir dirbti toliau. Kadangi mineralai buvo 
surinkti įvairiose Europos vietose ir kadangi Borgas sugebėjo 
savo mokslinius atradimus pritaikyti atskirų šalių kasybos ty- 
rinėjimams, jam pasisekė per kelis metus tapti daugumos Eu- 
ropos geologų draugijų nariu, Itališkojo ordino, prancūzų 
Instruction publigue, austrų Leopoldo ordino ir rusų Šv. Anos 
ordino kavalieriumi. Bet visa tai nieko nereiškė jo kolegoms, 
kurie po kiekvieno ordino įteikimo vis labiau iš jo tyčiojosi. 
Kadangi faktų nebuvo galima paneigti, jie stengėsi sumenkinti 
jų reikšmę arba elgtis taip, tarsi nieko nebūtų įvykę. Kita 
vertus, Borgo surastus pėdsakus buvo bandoma panaudoti savo 
pačių naudai. Kai jis pagaliau po septynerių kankinančios tar- 
nybos metų, mirus tėvui, paveldėjo jo palikimą ir išėjo iš dar- 
bo, kad galėtų keliauti po užsienį kaip privatus asmuo, vieni 
sakė, jog jis neva pasirinkęs ne tą profesiją ir, gaila, taip nieko 
ir nepasiekęs, o kiti teigė, kad jį atleido iš darbo. Taigi savo 

tėvynę jis paliko jausdamas begalinę panieką jos Žmonėms ir 
išvyko į užsienį, norėdamas tęsti studijas. Visos Europos 
viešbučiuose ir pensionuose jis sutiko daug įvairių Žmonių, 
užmezgė ryšių, kurie vėl nutrūkdavo, nes norom nenorom 
tekdavo išsiskirti. Visur kur būdamas jis matė, kad tos pačios 
epochos Žmonės panašiai mąsto apie tuos pačius dalykus, kad 
jie daugumos pažiūras laiko savosiomis, o vietoj gyvų minčių 
vartoja frazes. Be kita ko, jis suprato, jog mintys, gromu- 
liuojamos masių, tebuvo kelių iškilių asmenybių produktas. 
Jam tapo aišku, kad geologai remiasi 1830-1840 metų Agasi 
ir Lajelio pažiūromis; visi religiniai laisvamaniai skleidė 
Renano ir Strauso idėjas; aštrialiežuviai politikai buvo gyvi 
Miliu ir Bakliu; visi, kurie kalbėjo apie naujausią literatūrą, 
mėgdžiojo Teną. Keletas pagrindinių baterijų savo laidais tiekė 
srovę gausybei varpų ir vertė juos skambėti. Mąstydamas apie 
tai, jis priartėjo prie psichologijos ir ja susidomėjo - lankėsi 
pas spiritistus, aiškiaregius, hipnotizuotojus ir tarp įvairių 
apgavysčių aptiko keletą naujų dalykų, galinčių padėti žmo- 
nėms atsikratyti tuščios gyvuliškos egzistencijos. Visa, ko jis 
išmoko, padėjo jam geriau kontroliuoti savo mąstymo aparatą. 
Galiausiai jis padarė išvadą, kad pažiūrų kova tėra kova dėl 
valdžios, siekimas išjudinti kitų smegenis ir priversti mases 
galvoti taip, kaip tu. Jis pats buvo mokslinių ginčų liudininkas 
ir matė, jog klaidingos teorijos laimėdavo vien todėl, kad 
nugalėtojas turėjo didelį autoritetą ir jo pusėje buvo dauguma. 
Jis stebėjo politines ir religines rietenas, kurios baigdavosi tuo, 
kad būdavo išleidžiamas neprotingas ir neteisingas įstatymas, 
įteisinantis visuotinai pripažintą kvailybę, ir tą įstatymą ateities 
kartos laikys savaime suprantama tiesa. 

Ne, tiesą sakant, svarbiausia buvo tai, kaip savo valią pri- 
mesti kitam, ir tikroji varomoji jėga pažiūrų kovoje buvo 
suinteresuotumas ir aistros. Suinteresuotumas - tai ne kas kita, 
kaip maisto ir meilės poreikis. Šiems dalykams pasiekti rei- 
kalinga tam tikra valdžia. Nesiekiantis valdžios - tai silpnavalis, 
gyvybinės energijos stokojantis Žmogus, todėl dažnai buvo 
girdėti, kaip silpnieji reikalavo savo teisių, būtent silpnesniojo 
teisių, nors nėra kitokio teisingumo, išskyrus matematinį, nėra 
kitokių tiesų, išskyrus aritmetines. Šiems dalykams įgyvendinti 
reikia stipraus smegenų aparato, galinčio atsiriboti nuo ap- 

gaulingo požiūrio į suinteresuotumą ir aistras. Tyrinėdamas 
savo paties vidų, gretindamas save su kitais, Borgas nustatė, 
kad griežtos saviauklos būdu smarkiai emancipavo savo ge- 
bėjimą daryti sprendimus ir išsiugdė stiprų potraukį į abstraktų 
teisingumą, abstrakčias tiesas, glūdinčias realiuose daiktų 
santykiuose, pačioje dalyko esmėje. Jis save laikė aukščiausios 
kategorijos tiesos draugu, nors ne visada kalbėdavo tai, ką 
galvojo, ir prireikus pateikdavo klaidingą atsakymą į primyg- 
tinai keliamą klausimą. 

Norėdamas geriau pažinti žmogiškosios būtybės sandarą, jis 
sudarė specialų studijų planą, kuriame numatė ištyrinėti visų 
žemesniųjų gyvūnų dvasinę sanklodą, pamažu pereidamas prie 
žmogaus. Paskui jis sudarė visų savo gyvenime sutiktų indi- 
vidų kartoteką: sutuoktinių, vaikų motinų, tarnaičių, taip pat 
klasės draugų, studijų kolegų, artimų pažįstamų ir viršininkų, 
žodžiu, visų, kurie pateko į jo stebėjimų akiratį; remdamasis 
personalijomis, gimimo liudijimais ir pažįstamų pasakojimais, 
jis surašė tų Žmonių formavimosi istorijas, sudarinėjo jų 
gyvenimo lygtis ir ieškojo jų būties problemų sprendimo būdų. 
Tai buvo nepaprastai gausi darbinė medžiaga, ir bandydamas 
tvarkyti visą šią maišalynę jis priėjo prie išvados, kad Žmones 
visai taip pat kaip gyvūnus galima skirstyti į stambias klases, 
poklasius ir šeimas, taikant tą ar kitą klasifikavimo principą. 
Kadangi jis naudojo keletą klasifikacijos sistemų, tai visai 
priartėjo prie tiesos ir įvairiapusiškai nušvietė savo tyrimo 
objektą. 

Tokiu būdu jis nubrėžė schemą, pagal kurią suskirstė Žmo- 
nes į tris grupes: sąmoninguosius, save apgaudinėjančiuosius 
ir nesąmoninguosius. Sąmoningieji arba išrinktieji stovėjo 
aukščiausiai, jie buvo Žmonės be iliuzijų, niekuo netikėjo ir 
vadinosi skeptikais; save apgaudinėjantieji jų bijojo ir nekentė; 
jie tuojau pat atpažindavo vienas kitą minioje ir susitikę 
paprastai greit išsiskirdavo, išvadinę kits kitą niekšais ir ap- 
kaltinę turint piktų kėslų. Save apgaudinėjančiaisiais jis laikė 
visus tikinčiuosius, hipnotizuotojus mediumus, pranašus, partijų 
vadovus, politikus, geradarystės apaštalus ir visą armiją gar- 
bėtroškų, mėginančių vaizduoti, kad gyvena kitų labui. Nesą- 
moningųjų grupei priklausė vaikai, dauguma nusikaltėlių, 
moterų ir tam tikras skaičius psichinių ligonių, gyvenančių 

beveik kaip žinduoliai, nesugebančių atskirti subjekto nuo 
objekto. 

Pagal kitą klasifikavimo principą, būtent ontogenetinį, apiman- 
tį Žmogų nuo embriono iki aukščiausią raidos pakopą pasiekusio 
vyro, jis skirstė individus į vaikus, jaunuolius, moteris ir vyrus. 

Kartu jis tarp savo krašto Žmonių nuolat ieškojo paveldėtų 
rasinių požymių; šiaurės Švedą jis skyrė nuo pietų švedo, galėjo 
atpažinti Vermlenderio norvegą ir Bohusleno gyventoją, nustatė, 
kad vienoje Norvegijos vietoje gyvena suomiai, ir kreipė dėmesį 
į imigrantus - vokiečius, valonus, semitus ir čigonus; šie stebė- 
jimai jam vėliau pasitarnavo kaip raktas tam ar kitam neaiškiam 
charakterio bruožui paaiškinti. 

Toliau jis skirstė charakterius pagal vadinamąją dominantę ir 
sudarė tris grupes. Žemiausiajai priklausė lėbautojai ir gurmanai 
bei alkoholio ir kitokių svaigalų vartotojai; toliau ėjo sekso 
mėgėjai ir afektuoti arba emocionalūs Žmonės. Aukščiausioje 
vietoje, jo nuomone, stovėjo intelektualai, arba mąstytojai. 

Borgas kruopščiai studijavo šį mokslą ir po kiek laiko galėjo 
daug pasakyti apie bet kurį Žmogų, pavaizduoti jo charakterį 
lygties pavidalu. Norėdamas pagrįsti stebėjimų teisingumą, jis 
kaip psichologinį preparatą naudojo pats save - darydavosi 
pjautines žaizdas, eksperimentavo su savimi, užsidėdavo fistules 
ir dirbtines votis, dažnai kankino save šlykščia dvasios dieta, 
vadovavosi tik asmenine patirtimi ir vengė primesti kitiems savo 
gyvenimo būdą kaip normą. 

Pagaliau pavargęs nuo kelionių po užsienius - nes kūnas ėmė 
reikalauti įprastinių sąlygų, - Borgas grįžo į tėvynę, norėdamas 
rasti tikrąją savo veiklos sferą. Jam buvo tas pats, kuo užsiimti, 
todėl jis įsidarbino Žuvininkystės inspektoriumi. Kadangi niekas 
netroško matyti Borgo netoliese, jis buvo išiųstas kaip aukš- 
čiausio rango tarnautojas į Stokholmo šcherų juostą. 


Šioje vietoje Borgas pabudo iš apmąstymų, tarsi pakartojusių 
visą jo gyvenimo kelią. Jis pasijuto lyg atgimęs, nes per 
trumpą laiką patyrė praėjusį gyvenimą ir sugrįžo prie dabarties 
momento kaip išeities taško. Įvertinęs praeitį, jis galėjo pa- 
sverti savo galimybes, nubrėžti ateities kursą ir tolimesnes 
perspektyvas. 

Tuo tarpu locmanas, slėpdamasis nuo vėjo už ledo lyčių, 
prisiyrė netoli šchero; jis seniai padarė išvadą, kad ramus tarsi 

kolona daktaras, Žvelgiantis priešais save tuščiu, nereginčiu 
žvilgsniu, truputį nevisprotis. Dabar locmanas pagaliau rado 
progą paklausti, ar jau grįžti į uostą. Žuvininkystės inspekto- 
rius linktelėjo galva. 

Jis dar kartą pažvelgė į nuostabų jūros reginį. Gan dideliu 
greičiu plaukė ledo lytys. Jos eižėjo, grūdosi, spraudėsi, iškil- 
davo viena virš kitos ir atsistodavo briauna, tokiu būdu su- 
skaldydamos horizontalią jūros liniją taip, kad ji darėsi panaši 
į sausumos peizažą - su kalnais, kalvomis ir slėniais. Jam 
atrodė, kad jis mato žemės plutos formavimąsi; rodės, tarsi 
įkaitusios jūros paviršiuje skilo pirmasis kietos materijos luitas, 
kuris galingos jėgos buvo nustumtas į priekį ir iškeltas viršun; 
iš to luito susiformavo pirmieji kalnai, šcherai, salos, kalvos, 
nors iš tiesų tai buvo vien ledų sangrūdos, didžiuliai ledo 
kalnai, kad ir iš kitos medžiagos negu vanduo. Virš šio ką tik 
įvykusio žemės atsiradimo stebuklo, greta pirmapradės oro ir 
vandens žydrynės virpėjo primityvi išsklaidyta balta ledo šviesa 
- tamsos karalystės pabaigos pranašė; ir tada pasirodė kūrinijos 
pasakos Dievas, atskyręs Šviesą nuo tamsos. Jis buvo aki- 
vaizdus Borgo mokslinių apmąstymų priežasties įrodymas. Dar 
kartą pasigirdo pirmieji paukščiais pavirtusių reptilijų bandymai 
išgauti harmoningus muzikinius garsus; jie suskambo virš 
vandens rato, ribojančio Borgo vidinį Aš, kuris bet kokiu 
atveju turėjo likti centre, kad ir kur Borgas atsidurtų... 

Šią minutę laivelis jau įplaukė į uostą; iš kaminų kilo vi- 
durdienio dūmai. 


KETVIRTAS SKYRIUS 


Vieną sekmadienio priešpietį Žuvininkystės inspektorius 
sėdėjo prie atviro lango savo kambaryje. Buvo pati vasaros 
pradžia, jūra Švytėjo permatomu švelniu mėliu, iš uolų plyšių 
kyšojo švelniai žalsvi negausių kerpių ir samanų likučiai. 
Paukščių būriai buvo išskridę į šiaurę, tik kelios pavienių gagų 
poros plaukiojo įlankose. Didžioji vienatvė - taip Borgas 
vadino Baltijos jūrą - užklupo jį šiandien tuo metu, kai jo 
žvilgsnį patraukė vienas kitas laivas, plaukiantis į pietus: 

nežinia, atsitiktinai ar savaime suprantamai ryškios svetimų 
vėliavų spalvos buvo kur kas intensyvesnės negu blyškus jūros 
mėlis ir drumzlinas, taip greit susipurvinantis smėlio geltonis. 
Inspektorius atpažino provokuojančią brigo trispalvę. Jis buvo 
neseniai atgabenęs vyno ir apelsinų ir dabar, Norlande pasi- 
krovęs lentų, plaukė Šviesiai geltonų, gausiai apgyvendintų 
pakrančių link; ant daugiastiebio burlaivio, kuris plaukė mil- 
žiniško vokiečių pašto garlaivio kilvateriu, buvo matyti nuleista 
Danijos vėliava. Balta vokiečių pašto garlaivio vėliava buvo 
su gedulingais pakraščiais ir panašiu į pikų tūzą reicho ženklu 
rausvame fone; kruvina Anglijos vėliava, ispaniška markizeto 
drobė ir amerikietiški firmos “King Cotton“ skalbiniai - visa 
tai buvo tarsi tolimų kraštų pasveikinimas; aniems kraštams 
Jis jautėsi esąs daug artimesnis negu šiems, kuriuos privalėjo 
vadinti savaisiais, nes turėjo teisę puošti savo išeiginį rūbą 
visomis tomis spalvomis. Jam atrodė, kad mintis, jog jis yra 
pasaulio pilietis, šiandien suteikia jam kur kas dauo'au Jėgų 
negu paprastai, kadangi savo tremties vietoje jis jiu keletą 
dienų jautėsi apsuptas atviro priešiškumo. Prieš kurį laiką 
Borgas pareikalavo laikytis seniai galiojančio, tačiau nepaisomo 
įstatymo, nustatančio tinklų akučių dydį, bet sulaukė pasi- 
priešinimo. Viskas baigėsi tuo, kad jis pakvietė pirmosios 
instancijos teisėjus ir liepė konfiskuoti tinklus, nors jam ir 
buvo viešai paprieštarauta. Prieš tai Borgas nuodugniai išaiš- 
kino, kad valstybė savo įsikišimu siekia gyventojų gerovės. Jis 
akivaizdžiai parodė, kad Žvejai, nenorėdami! padalyti savo 
valdų - tai leistų bent vienam sūnui likti pasiturinčiu stipriu 
giminės tęsėju - ir neprotingai Žvejodami nusigyveno taip, kad 
jų vaikai turės eiti į vargšų prieglaudą. Niekas nepadėjo, į 
visus jo siūlymus ir priemones buvo žiūrima kaip į piktas 
liaudies pinigus ėdančių ir ją kankinančių veltėdžių valdininkų 
govėdos išmones. 

Veltui Borgas bandė ginti savo nuomonę pastebėdamas, jog 
būtent valstiečiai riksdage pasiekė, kad būtų priimtas šis 
įstatymas. Reakcija į tai buvo tokia, kad Žvejai dabar keikė ir 
valstiečius, ir vyriausybę. 

Borgas pastebėjo, kad ši Žvejų bendruomenė tebėra pir- 
mykštės visuomeninės santvarkos liekana, kad Žvejai, priešingai 
negu valstiečiai, gyvena nesukdami sau galvos dėl rytdienos 

ar ateinančių metų. Tai buvo laukiniai, kurie dvi dienas me- 
džiojo ir aštuonias dienas miegojo! Ir kaip laukiniai šie Žmonės 
turėjo neigiamų bruožų - būtent sugebėjo tenkintis mažu ir 
kentėti, užuot pasinaudoję pozityviomis galimybėmis ir 1šra- 
dimais, kurie padėtų gerinti padėtį. Jie instinktyviai priešinosi 
viskam, kas nauja, ir nesugebėjo prisitaikyti prie aukštesnės 
kultūros raidos stadijos. Visi šie Žvejai buvo pirmykštės krašto 
genties liekanos. Aišku, kad tuo metu, kai virė kova dėl der- 
lingų upių slėnių ir jūros krantų, jie negalėjo išsilaikyti ir 
pasitraukė arba buvo nustumti į uolynus, ten, kur baigėsi 
derlingos Žemės, ir tik vanduo galėjo pasiūlyti panašų į loteriją 
žaidimą laimikiui gauti. Žaidėjai jie buvo tokie nepatikimi kaip 
laimė; jie skrupulingai neskaičiavo savo pajamų, gyveno iš 
avanso, nuolat vildamiesi, kad galės puikiai pasipelnyti sudužus 
kokiam nors laivui. Todėl jų neapykanta atvykėliui plykstelėjo 
iš karto; per savo apakimą jie nematė, kad garbėtroškos ska- 
tinamas inspektorius stengiasi pagerinti jų padėtį ir išvaduoti 
juos nuo sunkaus darbo. Pavyzdžiui, vyriausiajam Ilocmanui, 
turėjusiam teikti metereologines ataskaitas, jis iš seno medžio 
grąžto ir supjaustytų skardinių dėžučių nuo sardinių sukon- 
stravo vėjarodį, kurį pats kontroliavo; tačiau prietaisas nebuvo 
įvertintas ir panaudotas, jį iškėlė ant žemės. Borgas norėjo 
pagelbėti ligoniams, tačiau jo pagalbos nepriėmė; Žvejų mo- 
terims jis parodė, ką reikia daryti, kad nerūktų viryklė, būtent 
kad ant kamino reikia užmauti statinę nuo silkių, kuri taptų 
gaubtu, tačiau Žvejai tik šaipėsi iš jo ir toliau kentė dūmus. 
Vieną Žžveją, nesėkmingai bandžiusį auginti bulves, jis norėjo 
pamokyti tręšti jūros smėlį dumbliais ir žuvų atliekomis, kaip 
tai su dideliu pasisekimu buvo daroma kai kuriose Anglijos 
pakrantėse, tačiau veltui! Matydamas gendantį gausios pava- 
sarinės žūklės strimelių perteklių, nes Žvejai neturėjo kuo jų 
sūdyti, jis norėjo paaiškinti jiems Fererio metodą: prireikus 
žuvų atsargas sūdyti dumblių pelenais, - šią konservavimo 
priemonę minėti salų gyventojai naudojo sūrio gamybai. 

Visų Borgo pastangų išmokyti naudingų dalykų rezultatas 
buvo toks, kad jį ėmė pravardžiuoti daktaru visažiniu. Visi jį 
laikė kvailiu ir su pasimėgavimu taršė sėdėdami prie kavos 
puodelio ar alaus bokalo; net vaikai, praeidami pro šalį, iš jo 
juokėsi. 

Pernelyg didelis neatitikimas tarp to, kas jis buvo, ir to, kuo 
Jį laikė, iš pradžių atrodė juokingas, tačiau kai priešiškumas 
pamažu ėmė peraugti į šaltumą, jis pastebėjo, kad šie dalykai 
turi neigiamą įtaką jo sielos būsenai. Atrodė, kad virš jo 
pakibo neigiamų -krūvių audros debesis ir dirgina nervus, 
mėgindamas neutralizacijos būdu juos sunaikinti. Jis pajuto, 
kad visų tų Žmonių mintys turi galios po truputį tempti jį 
žemyn, menkinti jo nuomonę apie save patį; atrodė, kad jie 
nori priartinti tokį metą, kai jis nebegalės pasitikėti savimi ir 
savo dvasiniu pranašumu, ir kad galiausiai jų požiūris į jį kaip 
į idiotą, o į pačius save kaip į sveikuosius užvaldys jo sme- 
genis ir privers jį sutikti su jų nuomone. 

Kai Borgas šitaip mąstė, 45* platumos horizonte atsirado 
naujas objektas, kurį jis galėjo stebėti pro savo kambario 
langą. Iš tos pusės, kur nebuvo vėjo, prie šchero pamažu 
priplaukė laivyno kanonierė, ji nuleido burę ir išmetė inkarą. 
Pro žiūroną jis matė, kaip komanda tariamai bruzdėjo, tačiau 
iš tikrųjų visi dirbo neskubėdami; tik tada, kai pasigirdo antro- 
jo karininko švilpukas, kiekvienas griebėsi kas kablio, kas lyno 
galo, kas troso. Laivo šonai buvo dailiai išlenkti, priekis 
atsikišęs - atrodė, kad jo plokštės tuoj tuoj išsiskirs, tačiau 
savo suspaustą jėgą jos kreipė viena kryptimi ir tarsi įsiliejo 
į bušpritą. Energinga vamzdiška garų vamzdžio ir kamino 
forma, lyno ir vantų link pakrypę stiebai, apvali patrankos 
vamzdžio kiaurymė, - visa tai rodė jėgų koncentraciją. Jėgos 
buvo tvarkingai paskirstytos: tramdė viena kitą, veikė viena 
priešais kitą. Visa tai stebint, jo sielą apėmė palaimingas 
harmonijos pojūtis. Jam atrodė, kad iš šio pleišto formos 
metalinio kūno spinduliuoja jėga ir tvarka, kad jame į neda- 
lomą visumą jungiasi tikslingumas, santūrumas, saikas. Mąs- 
tydamas apie tai, jis jautė didesnį malonumą, negu jį ne ma- 
žiau subtiliam stebėtojui būtų suteikęs meno kūrinys. 

Kai Borgas apie tai galvojo, dar kažkas iš tos plaukiojan- 
čios, vandens apsuptos valstybės ėmė artėti prie jo. Jis jautėsi 
padrąsintas, tarsi šis parlamento ir vyriausybės įgaliotos jėgos 
vaizdas būtų suteikęs jam paramą - jam, visomis pagalbinėmis 
kultūros ir mokslo priemonėmis kovojančiam su barbarų ir 
žemųjų visuomenės sluoksnių išpuoliais. Jis su pasitenkinimu 
stebėjo, kaip keletas egzaminus išlaikiusių protingujų švilpukų 

valdė šimtą puslaukinių, nedrįstančių kišti savo trigrašio ten, 
kur jie nieko neišmanė. Jam nė karto nekilo pagunda stebint 
daryti šiais laikais populiarią individualią klaidą ir manyti, kad 
žemieji sluoksniai kenčia dėl pavaldumo aukštesniesiems ir dėl 
grubesnio maisto. Jam buvo visai aišku, kad jie pasiekė būtent 
tą lygį, kokį galėjo pasiekti, kad jie kentėjo dėl savo padėties 
lygiai tiek, kiek kenčia žuvys, kad jos nėra amfibijos; o dėl 
grubesnio maisto, tai jis iš patirties žinojo, kad Žvejai - kelis 
iš jų jis kartą buvo pakvietęs pietų - atsisakė nuo viso to, kas 
neturėjo išskirtinės savybės prikimšti skrandį; jis taip pat matė, 
kaip jie iš duoninės pasirinkdavo rupesnę ruginę duoną ir 
neimdavo geresnės kvietinės! Jis niekada nepatikėjo plepalais, 
kad jie turi badauti, nebent tik kai atsitinka kokia nelaimė, 
tačiau ir tada jie badauja tik kai kuriais atvejais, nes yra vargšų 
prieglaudos, kuriomis taip dažnai piktnaudžiauja dykaduoniai 
ir sukčiai, apsimetantys sergą įvairiomis išgalvotomis ligomis. 
Jis niekada negarbino Žemųjų sluoksnių, niekada nesiklaupė 
prieš tuos, kurie neturi jokios vertės, nors pats buvo išstumtas 
iš viršutinių visuomenės sluoksaių, kurie visuotinio nuosmukio 
metu su uzurpuota garbe buvo iškilę į viršų ir dabar slėgdami 
gulė ant tų, kurie norėjo augti. Tačiau jis vis tiek nepasidavė 
pagundai pervertinti miglotą aukštosios visuomenės vaizdą, 
kuris jam karo laivo pavidalu kėlė tam tikrą susižavėjimą; kita 
vertus, jis tebuvo liekana tos valstybinės sistemos, kuri su- 
spaustomis dujomis ir Besemerio cilindrais slėgė dvasinį gy- 
venimą... 

Apačioje pas šeimininkus trinktelėjo durys ir įėjo Emanas, 
kuris dėl inspektoriaus kaltės buvo praradęs tinklus. Tuojau 
pat įsiliepsnojo neįtikėtinai gyva šneka. Skambėjo naminės 
stikliukai, ir emocijų verpetai sukosi vis stipriau, nes visus vėl 
apėmė vakardienos įsiūtis. 

Idiotai ir Žmonių kankintojai, apsimetantys, kad jie išmano 
daugiau negu patyrę Žvejai! Gauna du tūkstančius kronų už tai, 
kad vartosi ant sofos ir skaito knygas. Kvaili storžieviai, 
drįstantys mokyti senus žmones! Valkatos ir prasirūkėliai su 
kiaulių uodegomis panosėje... 

Toliau plūstelėjo Žodžių srautas, kurį saistė konkreti infor- 
macija, gauta “Jakobo Bagės“ laive apie inspektoriaus šeimos 
kilmę ir nepadorius tėvo lytinius santykius, apie tai, kad jo 

motina buvo kilusi iš Žemutinių sluoksnių, užuominos apie 
inspektoriaus pašalinimą iš aukštesnės tarnybos. 

Klausytojas bandė būti kaip visada kurčias ir abejingas, 
tačiau Žodžiai skaudžiai smigo į kūną, drėbė purvus ir Žeidė 
sielą prieš jo valią. Vėl pabudo seniai graužianti abejonė dėl 
tėvo padorumo ir jo paties asmens vertingumo. Jis su nerimu 
galvojo, ar įmanoma išlikti sausam, kai lyja dumblo lietus, ar 
galima išvengti kovos, į kurią įstojęs jis pralaimėtų, nes jo 
išankstinis priešiškumas trukdytų teisingai pasirinkti kovos 
būdą. 

Karo laive pasigirdo varpas, nuvilnijo būgno sukelti virpe- 
siai, ir vasaros vėjas suskambo virš vandens šimto gerklių 
choralu; rimti, ritmingi, darnūs sąskambiai plaukė tuo metu, 
kai apačioje vis didėjo triukšmas ir grasinimai, urzgė tarsi 
žvėrynas ir iš choralo fermatų pamažu peraugo į staugimą, nes 
iškilus klausimui, reikės jėga atimti tinklą ar ne, buvo pažeista 
partijų dermė. 

Inspektorius, bažnyčias laikęs archeologiniais eksponatais ar 
architektūriniu požiūriu vertingomis praeitų amžių pagodomis, 
dabar nejučia prisiminė mintį, vieną naktį išgirstą iš jauno 
dvasininko, kai jie diskutavo apie krikščionių kultą. 

- Aš jokiu būdu netikiu Kristaus dieviškumu ir panašiais 
dalykais, bet, patikėkit manimi, viso to reikia Žmonėms įbau- 
ginti. 

“Reikia Žmonėms įbauginti“, - kartojo jis pats sau, tačiau 
tuojau pametė minties giją išgirdęs, kad apačioje prasidėjo 
muštynės: virto kėdės, trypė kojos ir trankėsi į baldus; riau- 
mojimas, panašus į gyvulių, susimaišė su reptilijoms būdingu 
šnypštimu, 0 garsiausiai griaudėjo moters balsas, sugebantis 
išrėkti keletą šimtų Žodžių per minutę. 

Šią akimirką pasigirdo garlaivio švilpukas, inkaras buvo 
ištrauktas iš vandens, burė pakelta, ir kaminas išmetė į mėlyną 
ankstyvos vasaros dangų suodžių debesį. Jausdamas savyje 
tuštumą 1r nerimą, Borgas žvelgė į garlaivį ir dailią patranką, 
pradingstančius pietuose: jam atrodė, kad kažkas atėmė iš jo 
paskutinį ramstį ir užmovė ant galvos juodą neapykantos 
maišą. Jis norėjo tik vieno - bėgti, visai nesvarbu kur. 

Dabar sukliko vaikas, tačiau Borgas negalėjo suprasti - iš 
baimės ar iš skausmo, nes viso šio šurmulio metu jis vogčia 

prasmuko laiptais Žemyn, nuėjo į uostą, atsirišo savo valtį ir 
su ja tokiu greičiu, koks tik buvo įmanomas, atsiplėšė nuo 
žemės. 

Šcheras, kurį jis paliko, buvo labiausiai į rytus nutolusi tikro 
mažyčio archipelago dalis. Kitų salų anksčiau jis nebuvo 
pastebėjęs ir tik dabar, kai jam būtinai prireikė vienatvės, 
panoro jas aplankyti. Borgas nemėgo staigių kūno judesių, jie 
jam atrodė nereikalingi, kadangi buvo pakankamai susisiekimo 
priemonių ir mašinų; be to, jis manė, jog tai kenkia jo nervų 
sistemai ir mąstymui, nes jautrūs mechanizmai, gaubiantys jo 
smegenų kapsulę, nepajėgė ištverti sukrėtimų, kaip ir namas, 
kuriame laikomi tikslūs astronominiai prietaisai; dėl to jis 
niekada nesimokė irkluoti, tačiau įgimtas ritmo pojūtis ir gerai 
sureguliuoti judėjimo centrai padėjo jam iš karto tapti puikiu 
irkluotoju, o jo fizikos žinios išmokė jį patobulinti dar senovėje 
atrastą gudrybę: jis taupė peties jėgą, paaukštindamas irkluo- 
tojo suolą. 

Pamatęs, kaip valtis tolsta nuo šchero, Borgas lengviau 
atsikvėpė, ir kai jis priplaukė prie pirmosios uolos, jį apėmė 
nuostabus laimės pojūtis. Ši uola buvo šviesi, plokščia, pailga 
kalva, jos uolėta pilko lauko špato pakrantė sudarė nedidelį 
uostą, į kurį jis ir įplaukė su savo valtele. Prie kranto vanduo 
buvo toks skaidrus, kaip sutankintas skystas oras; apačioje ant 
dugno švytėjo minkštų spalvų dumbliai, tarsi jie būtų pavirtę 
skysta stiklo mase. Akmenys paplūdimyje gulėjo nuprausti, 
nuvalyti ir nušlifuoti ir puikavosi tokiu plačiu spalvų spektru, 
kuris niekada negalėjo atsibosti; visi jie buvo skirtingi. Prie 
jų buvo prisitvirtinę pajūrio smilgų ir viksvų krūmeliai. Švel- 
niai kilo į viršų uolos, jų plyšiuose ant samanų buvo padėti 
žuvėdrų kiaušiniai, dažniausiai trys, kavos rudumo su juodomis 
dėmėmis; aukštai virš jo galvos šaižiai klykė jų savininkės. 
Jis kilo aukštyn; viršuje prie akmenų krūvos, kurią buvo 
sukrovę jūros lygio matuotojai ir kuri dabar buvo nubalinta 
žuvėdrų ir jūros kregždžių, augo keletas kadagių krūmų, 
išsitiesusių tarsi kilimai; po jais savo improvizuotą buveinę 
buvo įkūrę pulkai baltų gražių septynikių - jungiančioji grandis 
tarp vidurio Europos kalnuotų vietovių ir šiaurės miškų pa- 
vėsio. 

Mažytė akmenė, šmaikšti ir linksma, neramiai sukiojosi virš 

tylos drumstėjo galvos, norėdama nuvilioti jį toliau nuo savo 
lizdo. 

Ant plikų uolų neaugo joks medis ar krūmas, ir tai, kad 
nebuvo jokio šešėlio ir landų, kuriose būtų galima pasislėpti, 
kėlė šviesią, džiugią nuotaiką. Viskas ant šios uolos buvo 
atvira, gerai matoma ir blizgėjo saulėje, o vanduo, skiriantis 
Jį nuo pastogės, kurią jam davė laukiniai, atrodė panašus į 
nepraeinamą skaidrios perregimos substancijos sieną. Pusiau 
arktinis, pusiau alpinis peizažas su savo pirmykštėmis forma- 
cijomis jį gaivino ir ramino. Pailsėjęs jis sėdo į valtį ir nu- 
plaukė tolyn. Jis praplaukė pro tris iki baltumo nušlifuotus 
uolų masyvus, panašius į tris suakmenėjusias bangas, nuogas 
kaip plaštaka - be mažiausio organinės gyvybės pėdsako, - jie 
kurstė mokslininko geologo smalsumą vien dėl savo kilmės; 
jis apiplaukė lygų plokščią rausvo lauko špato šcherą, kurio 
pavėjinėje pusėje augo šimto metų senumo šermukšnis, vie- 
nišas, samanotas, gumbuotas; jo sutrūkinėjusiame kamiene buvo 
susisukusi lizdą baltoji kielė, kadangi čia nerasi jokios stogo 
Čerpės ar mūro sienos. Mažytis pasipūtęs paukštelis nuskrido 
į apačią, prie pakrantės akmenų, ir stengėsi suklaidinti priešą 
vaizduodamas, kad medyje nėra nei lizdo, nei šviesiai pilkų 
kiaušinių. 

Šermukšnis augo mažytėje kelių kvadratinių metrų ploto 
pievelėje; jis atrodė gana vienišas, tačiau kartu nepaprastai 
stiprus, nes neturėjo konkurentų, be to, jam lengviau buvo 
gintis nuo audrų, druskos ir šalčio negu klausytis pavydžių 
kaimynų rietenų dėl Žemės trupinio. 

Borgas pajuto vienišo šermukšnio trauką ir staiga panoro 
pasistatyti trobelę prie jo kamieno; tačiau jis nuplaukė tolyn, 
ir anoji nuotaika dingo. 

Už smailo nedidelės salelės rago ėmė ryškėti tamsios uolos 
kontūras. Ji buvo iš juodo kaip anglis diorito - vulkaninės 
kilmės akmens; priplaukęs arčiau, jis pasijuto nemaloniai 
prislėgtas. Atrodė, kad juoda susikristalizavusi masė buvo 
išspjauta aukštyn iš jūros dugno, jai vos tesuspėjus sukietėti, 
1r dabar iš paskutinių jėgų grumiasi su vandeniu bei audros 
debesimis. Uola buvo suskilusi į aštuonias dalis, vandens 
plaunami bei ledo žiodinami plyšiai nuolat didėjo. Stačios, 
tiesios kaip svambalas juodos blizgančios sienos supo mažytį 

uostą; kai valtis įplaukė į jį, Borgas pasijuto tarsi anglies 
šachtoje ar suodinoje kalvėje. 

Aplinka buvo sunki, slegianti. Uolomis užlipęs į viršų, jis 
pamatė kuolą, ant kurio buvo užmesta baltai dažyta statinaitė. 
Sis Žmogaus rankų pėdsakas čia, laukinėje gamtoje, kur nesi- 
matė jokios protingos būtybės, šis daugialypis vaizdas, prime- 
nantis kartuves, sudužusius laivus ir akmens anglį, šis ryškus 
kontrastas tarp gryno bespalvio juodumo ir baltumo, tarp 
nevaisingos, laukinės gamtos, kur nerasi organinės gyvybės 
apraiškų - visame uolų masyve nieko panašaus į kerpes ar 
samanas, - ir šio staliaus darbo, kuriame nebuvo matyti vege- 
tacinių perėjimų nuo pirmykštės gamtos iki žmogaus rankų 
darbo, visas šis vaizdas sukrėtė Borgą, pripildė jo sielą krau- 
paus nerimo. Po jo kojomis nuslinkę blokai sudarė stogą virš 
plyšių, ir didingoje sekmadienio tyloje jis girdėjo, kaip toli 
siekiančios bangos per audrą ar po jos įsisiurbia gilyn po 
šcheru, kaip jos suspaudžia orą plyšiuose ir sukelia garsus, 
panašius į gurgėjimą, kuris vėliau, bangai atslūgus, virsta 
šnypštimu ir giliu atodūsiu. 

Jis kurį laiką stovėjo ir mėgavosi šiuo keistai slegiančiu 
jausmu, paskui mintimis grįžo prie ankstesnių įspūdžių, kurie 
jį nuolat nemaloniai nuteikdavo. Jis jautė akmens anglies 
kvapą, regėjo fabrikus, juodus, nepatenkintus Žmones, girdėjo 
garo mašinų ir miestų triukšmą, Žmonių balsus, tariančius 
žodžius, kurie per jo ausis skynėsi kelią į jo smegenis, norė- 
dami ten išbarstyti sėklas, kad šios išnaikintų jo paties pasėlius 
tarsi piktžoles ir jo taip stropiai įdirbtą dirvą vėl paverstų 
natūralia pieva kaip ir kitų Žmonių galvose. 

Įlipęs į valtį ir nusigręžęs nuo slogaus vaizdo, jis vėl galėjo 
mėgautis begaliniu vandens tyrumu, tuščiu mėliu, kuris plytėjo 
priešais jį kaip neprirašyta lenta ir ramino, kadangi nežadino 
jokių prisiminimų, įkvėpimo ar stiprių sąmonės impulsų. Dabar 
jis artėjo prie truputį didesnės šcherų salos ir sveikinosi su ja 
kaip su nauju pažįstamu, su kuriuo galima kalbėtis apie kitus 
dalykus, užmirštant ką tik patirtus įspūdžius ir jų sukeltas 
nuotaikas. Nauji šcherai ir uolų salos plaukė pro šalį, kiek- 
vienas stebindamas vis kitkuo; visi turėjo savo veidą, kartais 
vos vos tesiskiriantį vienas nuo kito, ir reikėjo labai įgudusios 
akies, kad tuos skirtumus pamatytum. Neaukšti uolėti krantai, 

kurie Žmogui, plaukiančiam pro šalį valtimi, atrodė tokie nuogi, 
tokie monotoniškai vienodi, arčiau priėjus virsdavo įspūdingu 
reginiu, visai taip, kaip įvairūs tos pačios monetos variantai 
atskleidžia savo paslaptis numizmatui. 

Dabar jis artėjo prie didesnės salos; jį traukė jos netaisyk- 
linga, dantyta forma, be to, jis matė virš uolų vešlią medžių 
lapiją. Užsiropštęs ant šiaurinio nerijos kranto, kurio juodą 
cokolį buvo nupoliravusios dūžtančios bangos, jis konstatavo, 
kad salą sudaro mažiausiai keturios viena prie kitos prisiglau- 
dusios salelės; atrodė, kad tas salos dalis atpūtė skirtingi vėjai, 
ir dabar vienoje vietoje atsirado skirtingų geologinių formacijų 
konglomeratas su įvairiais gamtovaizdžiais, būdingais skirtin- 
goms klimato juostoms. 

Šiaurinę dalį sudarė kūgio formo raginukės uolienos, apa- 
čioje prie kranto jos buvo suskilusios į masyvius blokus, ku- 
riuos uolų siena buvo nustūmusi Žemyn, tačiau vanduo dar 
nebuvo jų nušlifavęs; tarp šių juodų kubų augo gausybė die- 
vaižin kaip čia patekusių juodųjų serbentų krūmų tamsiais 
lapais, gražiai tinkančiais prie juodai blizgančių akmenų, tarsi 
juos čia būtų atvedusi slapta simpatija. Buvo nepaprastai keista 
matyti šiuos išpuoselėto sodo gyventojus čia, dykynėje. Tai 
atrodė panašu į gamtos pokštą. Galbūt kadaise atskrido Čia 
numirti pavojingai sužeista teterva ir atsinešė snape būsimos 
kultūros vaisių. Toliau viršuje, nutrupėjusių uolų sangrūdoje, 
augo šviesiai Žalios spalvos lapuočių miškas aplaužytomis 
viršūnėmis, baltais, tarsi rūpestingomis Žmogaus rankomis 
nudažytais kamienais. Jis bandė iš tolo atspėti medžių rūšį, 
tačiau jie buvo tokie nepanašūs į visus jam pažįstamus šių 
platumų medžius, kad jis mintyse ėmė klaidžioti nuo pietų 
Europoje taip dažnai pasitaikančių akacijų, bukų iki japoniškų 
lakmedžių ir nepatikėjo pats savo ausimis, išgirdęs gerai pažįs- 
tamą paprastųjų topolių ošimą. Kai jis vėliau priėjo artyn - 
pakeliui pasitraukęs iš kelio Žalčiui, kuris tarsi vandens srovė 
nuvingiavo pro akmenų tarpus, - pripažino, kad klausa jo 
neapgavo. Tai iš tiesų buvo kerojantis guvus šilų ir gojų to- 
polis, kurį šiaurės vėjas, akmenuota dirva, ledai ir druska buvo 
neatpažįstamai pakeitę ir pavertę beveik visiškai kita rūšimi. 
Kovodamas su audromis ir šalčiu, jis buvo viršuje papilkėjęs, 
nusklembtu vainiku; gyvos buvo tik nuolat ataugančios atžalos 

- nors ožkos vis nugrauždavo apsauginę žievę ir iščiulpdavo 
jų sultis. Šios šviesiai žalsvos gležnos atžalos ant plikų kamie- 
nų buvo tarsi amžinos jaunystės simbolis; papilkėjęs kamienas 
reiškė senatvę, kurios nelaukiama, o brandaus vyro amžius 
buvo aplenktas. Ši anomalija nuteikė pakiliai, kadangi ji buvo 
netikėtai nauja ir nebanali. 

Kai Borgas lipdamas aštriais akmenimis pasiekė viršūnę, jam 
atrodė, tarsi jis per dešimt minučių būtų įkopęs į tikrą vir- 
šukalnę. Lapuočių zona liko Žemai apačioje, o nuo kalno 
plynaukštės jau buvo matyti alpinė augmenija; kalnų kadagiai 
augo šalia grynai šiaurietiškų pelkinių gervuogių, kurios laikėsi 
įsikibusios į šviesias samanas drėgnuose uolų plyšiuose, o tarp 
jų visų - mažytė, tokia civilizuota kornelinė vyšnia, galbūt 
vienintelis tik Švedijai ir šcherams būdingas augalas. Per 
bruknes ir arkliauoges, per vilnūnes ir viksvas, per švylį ir 
liulančias samanas jis po truputį leidosi žemyn, kol staiga prieš 
akis atsivėrė bedugnė - salą dalijantis kanalas tarp juodų 
uolinių sienų. 

Saižiai klykdamos pakilo baltanosės alkos, kai jis gamtos 
suformuotu tiltu ėjo per negilų kanalą; paskui jis ėmė kopti 
šviesesnių akmenų kalno šlaitu ir netrukus atsidūrė kitoje šios 
nuostabios šchero salos dalyje. 

Šviesus elegantiškas eurito akmuo su švelniai rausvo lauko 
špato bei šviesaus melsvai žalio kvarco priemaišomis, tarp 
kurių tarsi mikroskopiškai smulkus šerkšnas blizgėjo Žėrutis, 
pagyvino visą nedidelį gamtovaizdį ir būdamas nepaprastai 
suskeldėjęs kas Žingsnis siūlė keliautojui suolą ar fotelį. Visą 
akmenų masyvą juosė stora grūdėta kalkakmenio juosta, o 
vidutinio aukštumo uolų tarpuose buvo prisikaupę derlingų 
akmens dulkių, kurios čia atsirado dėl lietaus ir šalčio povei- 
kio. Priešais plytėjo slėnis, teikiantis vaizdui nepaprastą Ža- 
vumą. Borgas nustebęs sustojo ir prisėdo ant akmeninio suolo, 
norėdamas pasimėgauti šiuo netikėtai žavingu reginiu. 

Priešais jį tarp statmenų, pievų žemėje pranykstančių uolų 
driekėsi pievutė, nusėta margomis gėlėmis, kurios buvo daug 
puikesnės ir vešlesnės už augančias sausumoje. Raudoni kaip 
kraujas snapučiai nusileido nuo kalnų, ieškodami čia, apačioje, 
drėgmės ir šilumos; medaus geltonumo mandrauninkė iš smilgų 
pievos paskyrė pasimatymą melsvai gelsvam miško kūpoliui; 


58 


čia taip pat glaudėsi pietų orchidėjos, kurias tikriausiai atnešė 
vėjas iš vynuogių krašto Gotlando; į jacintus panašus šeiva- 
medis, puikioji gegužraibė, stuomeningasis garbenis, tam tikra 
tarsi pagerintų pakalnučių rūšis čia, judančiose kalkėse ir 
drėgname jūros ore, uolų paunksmėje tarp vešliai augančios 
žolės surado savo tėvynę. 

Gerokai toliau uolas dengė beržai ir alksniai - kuklūs že- 
maūgiai medžiai, tarsi bijantys pakelti galvas prieš vėją; žalioje 
kalnų pievoje kur ne kur augo putinai, baltos jų Žiedų kekės 
kybojo tarp lapų, panašių į vynuogių lapus; laikydamasi šlaito, 
tarsi Špaleriais augo tamsiai žalia šunobelė, kurios blyškūs lapai 
šiek tiek priminė dažnai apdainuojamus apelsinmedžio lapus, 
tačiau jie buvo sultingesni, ryškesni, su smulkesniu piešiniu, 
kitaip tariant, subtilesnės struktūros. 

Čia, šioje atkampioje vietoje, augo parkas, kokį šiaip jau 
galėjai pamatyti vien žemyne, ir kai Borgas per plyšį ar pro 
žemesnės uolos viršų išvysdavo mėlyną horizontalią jūros juostą, 
Jį tiesiog priblokšdavo neįtikėtinai kontrastingas vaizdas. 

Minutėlę pasėdėjęs ir pasiklausęs pavasarinės kikilio giesmės, 
kurią nuolat pertraukdavo šaižus žuvėdrų ir poliarinių ančių 
klyksmas, jis pajuto, kaip jį tarsi miegas apima vienatvė. Kai 
sekundę nutilo paukščiai ir tebuvo girdėti švelnaus jūros brizo 
ir beržų viršūnių ošimas, suvirpinantis sielos gelmes, jis netikėtai 
išgirdo kosėjimą. Išsigandęs pašoko, apsidairė, tačiau nepastebėjo 
jokių Žmogaus buvimo Žymių. 

Šis gilus, pilnas kančios garsas, išsiveržęs iš Žmogaus krūtinės 
gamtos tyloje, jį nemaloniai prižadino ir sukėlė nepasitenkinimą. 
Kas tai buvo - vienišas Žmogus, kuris kaip ir Borgas ieškojo 
ramybės, o gal kiaušinių vagis? Šiaip ar taip, jis norėjo išsi- 
vaduoti nuo nerimo ir sužinoti, kas jį sutrukdė. Taigi jis na- 
tūraliais laiptais, susiformavusiais iš sutrūkinėjusio kalkakmenio, 
uolos siena pakilo į viršų ir pamatė trečią šios panašios į polipus 
salos dalį. Per žemą akmenų sieną, matyt, turėjusią saugoti aną 
gėlių pievą nuo besiganančių gyvulių, jis pateko į spygliuočių, 
augančių ant lauko špato, karaliją ir ėjo tolyn po eglių šakomis 
per aukštaūgius paparčius, kurie tarsi sudarė pomiškį ir buvo 
panašūs į nykštukines palmes, tik šviesesni ir dailesniais lapais; 
po paparčiais raudonavo miško uogos. 

Išėjęs iš siauro slėnio, Borgas pamatė meldais apaugusią 
įlanką, kurios dumbliname vandenyje mirko pamirštos meš- 


59 


kerės. Jis sustojo įsiklausydamas ir dabar išgirdo balsą, kal- 
bantį kitoje uolos pusėje. Balsas buvo aukštas ir švelnus kaip 
vaiko, tačiau vėliau truputį pažemėjo, taigi jam atrodė, kad 
kalba jaunas vaikinas, išdrįsęs atplaukti čia burine valtimi. 
Zodžiai skambėjo taip nuolankiai, taip patraukliai, viliojamai 
ir kviečiamai, kad Borgas stebėjosi, kaip vaikinas gali taip 
dailiai kalbėti. Žodynas buvo negausus, jį sudarė įprasti, šne- 
kamojoje kalboje vartojami Žodžiai be jokių konkrečių spal- 
vingų posakių ir sakant ką nors apibrėžto - netikslūs. Balsas 
šnekėjo apie medžių žalumą, neįvardydamas tų medžių, Žu- 
vėdra buvo žuvėdra, kikilį jis pavadino paukščiu, lauko špatą 
- granitu, o meldus - nendrėmis. 

Žinoma, tai galėjo būti jaunuolis, kuris nepaprastai pasiti- 
kėjo savimi ir norėdamas būti išgirstas taip ilgai kalbėjo 
neleisdamas, kad jį pertrauktų vyresnio amžiaus vyro mur- 
mėjimas, kuris kartkartėmis įsiterpdavo prieštaraudamas ar ką 
nors paaiškindamas. Dabar jaunatviškas balsas pratrūko juo- 
kais; sprendžiant iš pokalbio, tai buvo juokas be priežasties, 
skambąs vien tam, kad parodytų visą balso grožį ar baltus 
dantis; juokas, kai juokiamasi be mažiausios dingsties, skam- 
bantys garsai, kurių vienintelis tikslas - nukreipti dėmesį nuo 
ko nors realaus, galinčio pakenkti reikalui: dėmesio signalas, 
kvietimas! Be jokios abejonės, tai buvo jauna moteris! 

Negalėdamas pasipriešinti šiam kvietimui, Borgas pakilo ant 
aukščiausios pakopos, prieš tai pasitaisęs kaklaraištį ir skry- 
bėlę. Apačioje jis pamatė vaizdą, kuris su mažiausiomis smulk- 
menomis visam laikui įstrigo jo atmintyje. Ant mažos kietos 
pievutės po senų šermukšnių guotu sėdėjo pagyvenusi dama 
gražiais Žilais plaukais ir gerai pasiūta suknele; prieš save ji 
buvo pasidėjusi trinyčio lino servetėlę, ant kurios išdėlioto 
maisto viduryje stovėjo Kolmaro marmuro sviestinė; Šalia 
damos sėdėjo Žvejys atraitytomis rankovėmis su sumuštiniu 
rankoje. Tiesiai priešais jį stovėjo jauna dama, ji laikė rankoje 
alaus bokalą ir valiūkiškai nusilenkdama tiesė jį suglumusiam 
jaunam irkluotojui, o jos lūpose tebevirpėjo ką tik nuskambėjęs 
juokas. 

Borgą iš karto patraukė jaunos moters išvaizda, ir nors jis 
mintyse nevalingai pastebėjo, kad ji koketuoja su vaikėzu, ta- 
čiau pajuto, kaip stipriai jį paveikė tamsi alyvų spalvos veido 

oda, juodos akys ir liekna figūra. Žinoma, tai nebuvo pirma 
moteris, kuri jam padarė tokį staigų įspūdį, bet ji priklausė 
tai moterų grupei, kurių patrauklumui jis niekada nelikdavo 
abejingas. Šį žaibišką susižavėjimą lėmė ne vienatvė ir kitų mo- 
terų trūkumas. Borgą apėmė panašus jausmas kaip anuomet, 
kai jis, ieškodamas ypatingos spalvos kaklaraiščio, praradęs viltį 
ėjo iš vienos parduotuvės į kitą, nejausdamas džiaugsmo, kurį 
gali suteikti ilgai ieškotas daiktas, ir pagaliau sustojo prieš 
vitriną, kurioje gulėjo reikalingos medžiagos gabalas; tą pačią 
akimirką, kai jo mintys jam tyliai ištarė: Štai jis! - Borgas 
pasijuto tarsi išlaisvintas nuo naštos. 

Keletą minučių padvejojęs, leistis į apačią ir prisistatyti ar 
grįžti atgal, jis sujudėjo, ir Šis judesys jį išdavė. Pirmiausia 
Jį pastebėjo mergaitė; tą pačią akimirką ji nuleido ranką ir 
įsistebeilijo į taip netikėtai pasirodžiusįjį su išgąsdinto vaiko 
išraiška veide. Ramybės drumstėjui tai suteikė drąsos prieiti 
arčiau ir nuraminti draugiją pasiaiškinimu. 

Nukėlęs skrybėlę, jis priėjo artyn ir pasisveikino. 


PENKTAS SKYRIUS 


Po pusvalandžio inspektorius, savo valtelę lynu pririšęs prie 
didesniojo laivo, jau sėdėjo mažosios draugijos burlaivyje tarp 
dviejų damų kaip jų palydovas. Jos buvo atvykusios į Esters- 
kerą taisyti sveikatos ir tokiu būdu tapo jo kaimynėmis. Trys 
nauji pažįstami maloniai šnekučiavosi, kartais per daug uoliai 
stengdamiesi atskleisti viens kitam gerąsias savo ypatybes. Ir 
tai visai suprantama - taip visada būna pirmą kartą susitikus. 
Mažiausiai kalbėjo senoji dama, kuri prisistatė kaip jaunosios 
gražuolės motina. Ji atrodė pasiekusi tobulos harmonijos ir 
rezignacijos būseną, kai visi kampai jau būna nugludinti. 
Atrodė, kad ji gyvena vien prisiminimais, ir visa, kas vyksta 
čia ir dabar, ją mažai tedomino. Ji nelaukė jokių išorinių 
sukrėtimų ir buvo pasirengusi vienodai ramiai sutikti tiek 
bloga, tiek gera ir dabar džiaugėsi ramia, santūria Borgo 
laikysena. 

Tarp jaunojo vyro ir jaunos moters jau užsimezgė kontaktas; 
atrodė, kad jai malonu klausyti, ką kalba Borgas, o Borgas 
džiaugėsi taip seniai turėta galimybe būti išklausytas. Jis jautė, 
kaip jo jėgos išaugo, kaip jos tarsi pakilęs potvynio vanduo 
pagaliau prasiveržė pro užtvanką. Per pusvalandį jis dosniai 
pasidalijo visa savo surinkta informacija, kuri turėjo dominti 
abi damas, nes jos ketino Čia gyventi ir tokių žinių kaip Bor- 
gas neturėjo; jis pavaizdavo visus šchero pranašumus ir trūku- 
mus, nupiešė gyvenimą jame labai gražiomis spalvomis, - toks 
jis Borgui pačiam atrodė dabar, kai jis nebebuvo vienas. Jau- 
noji dama, kuri šchero niekada nebuvo mačiusi, pirmąjį vaizdą 
apie jį susidarė būtent iš Borgo pasakojimų; ji įsivaizdavo, kad 
raudonas namelis, kuriame jos su motina gyvens, nepaprastai 
svetingas ir mielas. Borgas norėjo, kad ji kaip tik tokį namelį 
regėtų savo vaizduotėje ir iš anksto gerai nusiteiktų. Kai jis 
kalbėjo, atrodė, kad jis pats iš savo žodžių semiasi gėrio ir 
stiprybės, jam atrodė, kad pusiau pravertos lūpos priešais jį 
ne gaudo, ką jis joms kalba, o pačios išsako naujas mintis ir 
pažiūras; ir kai patiklios, susižavėjusios ir nuostabos kupinos 
akys Žvelgė į jį, jis tikėjo, kad viskas, ką jis kalba, yra tiesa. 
Jis jautė, kaip didėja jo pagarba pačiam sau, kaip bunda jo 
naujos vidinės jėgos, o senosios stiprėja ir tampa vis patva- 
resnės. Kai laivas pasiekė krantą, jis jautė didelį dėkingumą, 
tarsi patyręs kieno nors geradarystę sunkiais laikais. Nejučia 
jis ėmė nuoširdžiai dėkoti damoms, tuo tarpu pats padėjo joms 
išlipti iš valties ir iškelti sunkų kelionės bagažą. 

Jaunoji dama į šį perdėtą mandagumą reagavo ištardama: 
“Nėra už ką“, tačiau taip, tarsi iš savo gausių lobių būtų 
padovanojusi kažką, kas buvo tik menkniekis, palyginti su 
visais likusiais turtais. 

Inspektorius palydėjo damas į jų naująjį butą; paaiškėjo, kad 
tai buvo Emano trobelė. Jaunoji dama vis dar tebebuvo užburta 
susižavėjusio Borgo pasakojimo, todėl neištvėrė ir ėmė atvirai 
reikšti savo džiaugsmą. Sutręšusio namo išvaizda turėjo kažką 
nepaprastai vaizdinga, nes čia nebuvo nė vienos tiesios linijos. 
Audros, sūrus vanduo, šaltis ir lietūs buvo nutrynę visus tiesių 
linijų kontūrus ir kadangi nuo kamino buvo nusilupinėjęs 
kalkių skiedinys, jis atrodė panašus į didelį korėtą akmenį. Dar 
didesnis siurprizas buvo jaukus, senamadiškai komfortiškas 

namo vidus. Abipus priebučio buvo du kambariai, o tarp jų 
- virtuvė. Didžiulis gyvenamasis kambarys buvo išklijuotas 
tamsiai rudais tapetais, kurie nuo dūmų ir laiko buvo įgavę 
vienodą švelnią, maloniai nuteikiančią spalvą, tinkančią prie 
visokių kitų spalvų. Ant žemų lubų, nepaliekančių erdvės 
fantazijai, matėsi balkiai, laikantys apatinę namo dalį. Du 
mažyčiai langai su senais aprasojusiais stiklais, tarsi ketvirtis 
uolekties kvadrate, atvėrė vaizdą į jūrą ir uostą. Pro langus 
srūvančią Šviesą maloniai slopino baltos tiulio užuolaidos, 
kurios kartu saugojo nuo svetimų akių, neužgoždamos šviesos; 
jos kaip šviesūs vasaros debesys kabojo virš balzaminų ir 
snapučių angliškuose fajanso puoduose, ant kurių geltona ir 
žalia spalva buvo nupiešti karalienė Viktorija ir lordas Nel- 
sonas. Kambaryje stovėjo didelis baltas atlenkiamas stalas, 
Gustavo stiliaus lova su daugybe gagos plunksnų pagalvių, 
sukrautų viena ant kitos, baltai nudažytas medinis suolas, 
Moros darbo laikrodis su švytuokle, komoda iš beržo, pilna 
porceliano, su tualetiniu veidrodžiu iš alksnio šaknies; veidrodis 
buvo uždengtas nuotakos šydu. Ant komodos po stikliniu varpu 
stovėjo papūgos iškamša. Sienas puošė margos litografijos, 
vaizduojančios scenas iš Senojo Testamento; kai kurios iš jų 
atrodė tarsi su neslepiama užmačia pakabintos virš lovos, nes 
viena vaizdavo Samsoną ir Dalilę toli gražu nedviprasmiška 
poza, kita - Juozapą ir Potifaro žmoną. Kampe riogsojo atviras 
židinys, ir jis būtų teikęs kambariui nejaukumo, jeigu juodos 
skylės nebūtų dengusi balta užuolaida, pritvirtinta ant virvutės. 

Šis kambarys buvo namų jaukumo ir švarumo idilė. 

Antrasis kambarys buvo panašus į pirmąjį, tačiau jame 
stovėjo dvi lovos ir prausyklė, ir čia buvo visur pridėliota 
margų takelių, kurių spalvų žaismas žadino gausybę prisimi- 
nimų: jie priminė senelio švarką, vilnonį močiutės švarkelį, 
medvilninę motinos suknelę ir tėvo locmano uniformą. Juose 
buvo galima įžiūrėti raudonus mergaičių keliaraiščius, geltonus 
išėjusių į rekrūtus sūnų galionus, žydras vasarotojų maudymosi 
kelnaites, grubią pusvilnę ir velvetą, medvilnę ir bajų, vilną 
ir džiutą, tinkančius visokioms madoms, įvairiausiems garde- 
robams, vargšams ir turtingiesiems. 

Čia stovėjo balta indauja su paveiksliukais ant durelių: 
nuostabūs mažyčiai peizažai, įrėminti bronzos spalvų gebenių 

virtinėmis, su rugiagėlių mėlynumo jūros įlankomis, meldynais 
ir buriniais laivais, su rojaus ar akmens amžiaus nežinomų 
rūšių medžiais, su pasišiaušusiomis jūromis, kurių bangos buvo 
tiesios kaip vagos bulvių lauke, su švyturiu, kuris tarsi kolona 
stūksojo ant uolos, panašios į akmeninius laiptus, - viskas taip. 
naiviai nupiešta, kaip begalinę gamtos ir formų įvairovę tegali 
supaprastintai matyti vaikas arba labai patyrusi akis. 

Tačiau visi Šie primityvūs senamadiški dalykai buvo ge- 
riausias vaistas pavargusioms smegenims, ieškančioms nusira- 
minimo praeityje. Seniai stovintis laikrodis tarsi priartino 
praeitį, kuri dabar veikė raminamai, kaip atleista spyruoklė, 
ir padėjo atsinaujinti išsekusioms jėgoms. Sąlytis su Žemaisiais 
visuomenės sluoksniais neskatino kovoti dėl valdžios, o norom 
nenorom priminė aukščiau stovintiesiems jų sunkiai pasiektą 
padėtį, švelnino įtampą, kurią sukelia nuolatinis veržimasis į 
viršų, ir bylojo, kad visa tai jau kažkada buvo. 

Inspektorius iš anksto buvo nuteikęs atvykėles taip, kad jos 
matytų ir pajustų šiuos dalykus, taigi abi moterys nepaprastai 
džiaugėsi naująja savo gyvenimo vieta; jos taip įsijautusios 
apžiūrinėjo patalpas, kad net nepastebėjo, kaip jų palydovas 
pasišalino nenorėdamas joms trukdyti. 


Sekmadienį po pietų inspektorius sėdėjo prie lango ir matė, 
kaip abi damos tvarkėsi apačioje, savo name. Kai jis Žvilgsniu 
sekė jų švelnius, tačiau netolygius judesius, jam atrodė, kad 
klausosi muzikos. Tos pačios moduliacijos, kurias sukelia 
harmoningi tonai, skambantys daužant įtemptą būgno odą, ir 
kurios išplinta po visą nervų sistemą, tos pačios švelnios 
vibracijos gimė dabar jo akyse ant baltų stygų, kurios, įtemptos 
tarp vidinės ausies ir krūtinės 1ąstos, leidžiančios rezonuoti 
garsui, virpino visą sielą. Jo kūną užplūdo palaima, kai jis 
stebėjo banguotus šių moterų rankų judesius, joms kraustant 
visokias smulkmenas iš kelioninių krepšių ir dedant visa tai 
ant stalų ir kėdžių, kai matė elastingą klubų ir pečių kilno- 
jimąsi, kurio nebūtų įžvelgusi ne tokia subtili akis. Jaunosios 
moters eigastis nebrėžė tiesios linijos, tačiau jos judesiai, jai 
vaikštant ir lankstantis, nebuvo aštrūs ir kampuoti. Borgas taip 
buvo įsijautęs į savo stebėjimus, kad neišgirdo iš apačios 
sklindančio triukšmo, laiptų bei atidaromų durų girgždėjimo. 

Jis nepaprastai įdėmiai stebėjo jaunąją damą, kurios išvaizda 
jam atrodė tobulai graži, išskyrus vieną dalyką, ir bandė pri- 
pratinti akį prie šio trūkumo taip, kad akis jo nematytų. Jos 
smakras buvo per didelis ir pabrėžė apatinį žandikaulį, kuris 
buvo pernelyg išsivystęs turint galvoje Žmogų, nesimaitinantį 
žalia mėsa. Stebėdamas jos smakrą iš profilio, jis įsivaizdavo 
būsimą raganišką jos fizionomiją, kai ji bus sena ir jos dantys 
iškris, lūpos įdubs ir sudarys buką kampą, o nosis nulinks virš 
atsikišusio smakro. Tačiau jis stengėsi nepastebėti šio panašumo 
į Žvėris plėšrūnus; jis sekė veidą žvilgsniu, perpiešinėjo jį 
vaizduotėje, vertė savo akį, jai stebint veidą, matyti jo visumą. 

Dabar jis išgirdo žingsnius ir triukšmą apačioje ant šlaito; ten 
pasirodė ekstazės apimta Emano žmona su būriu kitų moterų, 
kurios triumfuodamos džiaustė atgautus tinklus. 

Muitinės tarnautojas sėdėjo kambaryje prie stalo, kur paprastai 
buvo geriama kava, ir kaip visada, kai Vestmano nebūdavo 
namuose, laikė apkabinęs per liemenį brolienę. Inspektoriui įėjus, 
ją paleido. Bijodamas, kad jo neišduotų, dabar jis buvo kur kas 
uolesnis negu paprastai, todėl užsidėjo kutais papuoštą savo 
kepurę ir išėjo į lauką; staiga apimtas poreikio vaizduoti at- 
sidavusį valdininką, jis pripuolė prie moterų būrio ir griebė 
tinklą: 

- Prakeiktos bobos! Ar nežinot, kas jūsų laukia pasikėsinus 
į karūnos neliečiamybę? 

Žvejų žmonos atsakė jam patyčių choru; patyčias jos po lygiai 
padalijo inspektoriui ir muitinės tarnautojui, o jų turinys buvo 
toks, kad joms nusispjaut į karūnos neliečiamybę ir kad abu 
ponus pačius reikia kuo greičiau įkišti į cypę Longholme. 

Tada muitininkas dar labiau įsiaudrino ir liepė vienam savo 
padėjėjų pakviesti teisėją. 

Nuskambėjus žodžiui “teisėjas, atbėgo dar daugiau Žvejų; jie 
lindo iš visų skylių ir kampų kaip skruzdės, pajudinus skruz- 
dėlyną. 

Minia buvo pasiruošusi tuoj pat stoti į moterų pusę; skam- 
bėjo grasinantys žodžiai. Pagaliau Žuvininkystės inspektorius 
pajuto, kad turi įsikišti, nes jis nenorėjo stovėti savo valdinių 
priedangoje. Tad jis priėjo prie Žmonių ir paklausė, ko tie nori. 

Nesulaukęs atsakymo, kreipėsi į moteris ir mandagiu, tačiau 


65 


tvirtu tonu pasakė: 

- Kaip esu kalbėjęs jums anksčiau, riksdagas, taigi jūsų 
pačių išrinkti deputatai, nutarė išsaugoti žūklės galimybę jūsų 
pačių vaikams ir vaikų vaikams. Tuo tikslu buvo uždrausta 
naudoti Žvejybos įrankius, kenkiančius-žuvims ir neduodančius 
jums jokios naudos. Jūs turėjote trejus metus laiko tam, kad 
sunaudotumėte senus tinklus, tačiau nepaisydami įstatymo 
pasigaminote naujų. Todėl aš buvau priverstas karūnos vardu 
atimti Žvejybos įrankius, pažeidžiančius įstatymą. Atsisakydami 
paisyti draudimų, jūs pasikėsinote į karūnos neliečiamybę, o 
tai gali būti baudžiama kalėjimu. Tačiau aš padėsiu jums to 
išvengti, jeigu jūs daugiau nemaištausite; taigi klausiu jūsų 
paskutinį kartą: ar jūs pasirengę savanoriškai atiduoti tinklus? 

Žvejų moterys į tai atsakė nauja riksmų ir keiksmų banga. 

- Tokiu atveju, - pareiškė inspektorius, - kadangi aš nesu 
policininkas, o jūsų čia dauguma, pavedu muitininkui kviestis 
į pagalbą teisėją ir gauti iš karališkosios provincijos valdžios 
leidimą suimti žvejo Emano žmoną. 

Ištaręs paskutinius žodžius, jis pajuto, kaip dvi šiltos minkš- 
tos rankos apglėbė jo dešinę ranką ir dvi didelės vaikiškos 
akys pažvelgė į jo akis; jis išgirdo balsą, panašų į tą, kokiu 
motina prašo pasigailėjimo savo vaikui. 

- Dėl Dievo, pasigailėkite vargšės nelaimingos moters ir 
nedarykite jai nieko blogo! - maldavo jauna mergina, kuri šios 
scenos pradžioje buvo išėjusi į kiemą. 

Inspektorius norėjo išsivaduoti, nusisukti nuo didelių akių, 
kurių žvilgsnio jis negalėjo ištverti; tačiau jis jautė, kaip į jo 
ranką vis stipriau įsikimbama, kol pagaliau ji buvo prispausta 
prie minkštos krūtinės; jis girdėjo žodžius, skambančius kaip 
tirpstantis sniegas, ir visai įveiktas sušnibždėjo gražiajai mer- 
gaitei: 

- Paleiskite mane, ir aš nebesikišiu į šį reikalą! 

Mergina paleido jo ranką, ir inspektorius, per vieną akimirką 
atsisakęs savo plano, paėmė muitininką už parankės ir nusi- 
vedė aukštyn į muitinę, tarsi norėdamas jam duoti atitinkamus 
nurodymus. Kai jie priėjo prie durų, inspektorius trumpai ir 
ryžtingai, lyg būtų priėmęs naują sprendimą, tarė: 

- Aš pats raštu susisieksiu su karališkuoju teismu. Kol kas 
- dėkui jums už pagalbą. 

Tai pasakęs jis nuėjo į savo kambarį. 

Vėl likęs vienas ir mėgindamas susigaudyti su savo minti- 
mis, jis turėjo pripažinti, kad paskutiniuosius veiksmus lėmė 
žemi motyvai; kūniški geiduliai jį taip užvaldė, kad jis leido 
sau pasielgti priešingai, negu -reikalavo įstatymas. Čia negalėjo 
būti kalbos apie jokį pasigailėjimą, nes jis nejautė pasigailė- 
jimo Žmonėms, kurie visai nebuvo vargšai. Jie turėjo namus 
ir Žuvingus vandenis, daugelio šimtų kronų vertės laivus ir 
žvejybos įrankius, jų žinioje buvo pilnos ruonių sietuvos ir 
pilnos paukščių uolos, be to, jie mokėjo kapitalo mokesčius 
ir pajamų mokesčius - pastaruosius už kelių vasarnamių išnuo- 
mojimą. Tačiau prisipažinti, kad jį įveikė moteris, jis sau jokiu 
būdu neleido; šaltu kaip paprastai savo protu jis konstatavo, 
kad tai buvo pasidavimas savo paties aistrai, siekimas palenkti 
tą moterį savo naudai. O dėl žvejų, tai jis visai prarado au- 
toritetą jų akyse; Žvejų pagarba jam buvo palaidota, ir po šio 
įvykio kiekviena sena moteris, kiekvienas vaikėzas jausis už 
Jį pranašesnis. Tiesą sakant, tai jį mažai jaudino, nes jam buvo 
tas pat, ar jis turės valdžią vargšams Žmogeliams, ar ne. Tačiau 
daug blogiau, mąstė jis, kad ši moteris, su kuria, kaip dabar 
jis jautė, reikės bendrauti, iš pat pradžių galės drįsti manyti, 
kad jį nugalėjo, ir tokiu būdu bus pažeista jų tolesnio ryšio 
pusiausvyra. Anksčiau jam patiko daug moterų ir su daugeliu 
Iš jų jis turėjo artimus santykius. Tačiau jis buvo įsitikinęs, 
kad vyras vis dėlto yra pranašesnis už tą tarpinę formą, esančią 
tarp vaiko ir suaugusio vyro, kuri vadinama moterimi, ir 
negalėdavo ilgai slėpti šios savo nuostatos. Todėl jo santykiai 
su moterimi visuomet būdavo trumpalaikiai. Jis norėjo būti 
mylimas moters, kuri žiūrėtų į jį kaip į stipresnįjį; jis norėjo, 
kad jam būtų meldžiamasi, o ne pats melstis; jis norėjo būti 
kamienu, prie kurio skiepijamas silpnas ūglys. Tačiau jis buvo 
gimęs dvasinių epidemijų laikais, kai moteriškąją lytį tarsi 
maras buvo nusiaubusi didybės manija, kurią buvo sukėlę 
išsigimę ir silpni vyrai bei politiniai menkystės, rinkimų metu 
negalintys apsieiti be masių paramos; dėl to jis turėjo likti 
vienišas. Be abejo, jis žinojo, kad mylintis vyras turi būti 
duodantysis, kad mylint reikia apsimesti kvailiu ir kad vie- 
nintelis būdas laimėti moterį - Šliaužioti prieš ją keturiomis. 
Beje, retkarčiais jis šliaužiojo, ir kol jis tai darė, viskas būdavo 

gerai, tačiau kai tik jis galų gale išsitiesdavo - viskas baig- 
davosi; be to, jis dar sulaukdavo gausybės priekaištų, kad neva 
elgėsi negarbingai, vaidino atsidavusį, niekada iš tikrųjų ne- 
mylėjo ir panašiai... 

Borgas mokėjo mėgautis pačiais subtiliausiais intelektua- 
liniais malonumais ir laikė save išskirtine asmenybe. Jis nie- 
kada nejautė ypatingai stipraus poreikio patirti Žemuosius 
afektus, niekada nebuvo linkęs tapti dirva parazitui, niekada 
neturėjo polinkio užsiauginti konkurentų. Jo stiprus vidinis Aš 
atsisakė būti moters giminės pratęsimo priemone, atsisakė imtis 
vaidmens, kurį - jis tai matė - vaidino beveik visi jo ben- 
draamžiai. 

Vis dėlto jam dabar vėl iškilo dilema: asimiliuoti moterį 
reiškė pačiam būti asimiliuotam. Apsimesti ar bent išoriškai 
vaizduoti tai, ko jis nejaučia, Borgas negalėjo, tačiau jis puikiai 
sugebėjo prisitaikyti prie savo partnerio, įsigyventi į kito 
Žmogaus minčių ir jausmų pasaulį, nes kituose jis atrasdavo 
raidos stadijas, kurias pats jau buvo praėjęs. Jam tereikėdavo 
pasirausti savo patirtyje ir prisiminimuose, sumažinti įtampą, 
truputį sulėtinti įvykių raidą. Bendraudamas su moterimis, jis 
visada patirdavo malonumą, kartu poilsį ir atsipalaidavimą, 
panašiai kaip atjaunina ir išblaško bendravimas su vaikais, jeigu 
Jis ne per ilgai užtrunka ir netampa varginančiu. 

Dabar jis jautė, kaip jį užvaldo noras laimėti šią moterį. Jis 
kaip mokslininkas žinojo, kad Žmogus yra žinduolis, tačiau jam 
buvo visai aišku, kad Žmogiška meilė kaip ir visa kita evoliu- 
cionavo, susėmė savin aukštesnės dvasinės rūšies sudedamąsias 
dalis, neprarasdama instinktyvaus pagrindo. Jis gerai Žinojo, 
kiek daug dar yra nesveikų svaičiojimų, kuriais reikia atsikra- 
tyti, tie svaičiojimai atsirado dėl krikščioniškos nuostatos prieš 
tai, kas Žmoguje grynai gyvuliška. Jis netikėjo perdėtu drovu- 
mu, kuris buvo tik priedanga tam, ko nebuvo galima rodyti, 
taip kaip ir to, kad sutuoktinių lova yra vienintelis santuokos 
tikslas. Jis siekė gilaus visiško sielos ir kūno susijungimo - 
tokios būsenos, kurioje jis kaip stipresnioji rūgštis neutralizuotų 
pasyvųjį šarmą: ne tam, kad kaip chemijoje ats.rastų naujas 
indiferentiškas kūnas, o atvirkščiai - kad būtų palaikomas 
nuolatinis rūgšties kiekybinis pranašumas, leidžiantis suteikti 
jungčiai jos charakterį ir visada būti pasirengusiai neutralizuoti 

visokį bazės prigimtyje slypintį pasipriešinimą. Tačiau Žmonių 
meilė buvo ne cheminė, o psichinė, organinė jungtis, kuri gal 
šiek tiek ir panaši į cheminę, bet ne visai tokia pat. Taigi jis 
nelaukė jokio savo vidinio Aš augimo, jokio jėgų antplūdžio, 
tiktai. tikėjosi, kad dar labiau sustiprės jo troškimas gyventi. 
Užuot ieškojęs paramos, jis pats jautėsi esąs pajėgus pažinti 
savo paties galią ir pajusti malonumą, perteikdamas savo jėgą 
kažkam kitam. Jis jautėsi galįs pilnomis rieškučiomis dalinti 
savo dvasios turtus, dėl to netapdamas nei silpnesniu, nei 
labiau pažeidžiamu. 

Taip mąstydamas inspektorius klaidžiu žvilgsniu dirstelėjo 
pro langą ir iškart pamatė tai, ko ieškojo: jaunoji mergina 
stovėjo šalia prieangio, o vyrai ir moterys ėjo prie jos ir 
dėkingi spaudė jai rankas. Ji glostė vaikų galvas ir, regis, visa 
buvo atsidavusi jausmams, pažadinusiems tiek daug jos sim- 
patijų. 

Kokia keista simpatija nusikaltėliams, mąstė inspektorius, 
kokia meilė dvasios ubagams! Kaip puikiai jie supranta vienas 
kito potraukius, kuriuos jie pagyrūniškai vadina jausmais ir 
mano, kad tai yra kur kas daugiau negu aiškios, santūrios 
mintys! 

Visa ši scena buvo toks absurdo kratinys, kurio visiškai 
neįmanoma paaiškinti, kadangi čia išryškėjo pirmieji silpni 
galvos ir nugaros smegenų bandymai mąstyti. 

ia stovėjo jinai, ta, kuri sugundė jį nusižengti įstatymui 
ir kaip angelas išklausė maldą! Jeigu jau įstatymo pažeidimas, 
žvelgiant iš Žvejų pozicijos, buvo geras, taurus poelgis, tai jis, 
maloningai sutikęs nusileisti, turėtų gauti už tai atpildą! Tačiau 
to jis nenusipelnė; lai Žmonės žino, kad jo poelgio priežastis 
- ne geranoriškumas jų atžvilgiu, o veikiau meilės jausmas 
jaunai merginai, galantiškumas ir viltis ją laimėti. Minia čia 
vaidino tą patį vaidmenį, kaip publika šokių salėje, kaip 
praeiviai gatvėje ar turguje. Mergina, prisiliesdama prie jo 
kūnu, galbūt visiškai nekaltai, galbūt su išskaičiavimu, o gal 
ir viena, ir kita drauge, paskatino jį blogam poelgiui, ir tai 
suteikė jai garbę. 

Tačiau dabar reikėjo ją laimėti, ir jis turėjo numatyti visus 
savo ėjimus. Jam čia pat toptelėjo, kad pasinaudodamas šiuo 
tarpininku jis galės įgyvendinti žvejų bendruomenėje savo 

idėjas ir planus, kad su šio laidininko pagalba paims Žvejus 
į savo rankas, privers juos tarnauti savo geriems ketinimams, 
padarys juos savo vasalais. Paskui jis galės čia sėdėti ir kaip 
Dievas šypsotis matydamas jų daromas kvailystes, kai Žmonės 
galvos, kad jie patys susikūrė savo laimę; iš tikrųjų jie bus 
apvaisinti jo mintimis ir planais, maitinsis gausaus jo raugo 
išspaudomis, o tikro stipraus šio salyklo gėrimo jie taip nie- 
kada ir neparagaus! Ir kas jam darbo, ar šie laukiniai šcherai 
išmaitins pusiau išbadėjusius gyventojus, kurių yra pernelyg 
daug, ar ne; argi čia galėjo būti kalba apie užuojautą patiems 
tikriausiems jo priešams, atstovaujantiems bukai masei, kuri 
smaugte smaugė jo gyvenimą; jie trukdė jo vystymuisi ir patys 
visiškai nesugebėjo užjausti kito, jie kaip laukiniai Žvėrys 
persekiojo savo geradarius, o šie keršijo jiems, darydami naujus 
gerus darbus! 

Koks bus malonumas sėdėti čia slapta, apsimetus kvailiu, 
ir valdyti šių Žmonių likimus, kai jie galvos, kad patys jį 
įveikė, nutraukė jo ryšį su visuomene ir surišo jam rankas. Su 
aklu džiugesiu daužytų jis juos, šituos kvailius, susuktų jiems 
galvas taip, kad jie manytų esą ponai, 0 jis - jų tarnas. 

Kai jo galvoje brendo panašios mintys ir pagaliau susifor- 
mavo sprendimas, kažkas pabeldė į duris. Inspektoriui paprašius 
įeiti, pasirodė muitininkas, jis perdavė, kad dama kviečia 
inspektorių išgerti puodelio arbatos. 

Inspektorius padėkojo ir pažadėjo ateiti. 

Po to, apsirengęs ir apmąstęs, ką jam reikės sakyti ir ko ne, 
jis nusileido Žemyn. 

Apačioje ant laiptų Borgas susitiko panelę Mariją; ji per- 
dėtai šiltai suėmė jo rankas, suspaudė jas ir susijaudinusi tarė: 

- Dėkui už viską, ką jūs padarėte vargšei moteriai! Tai buvo 
kilnu, tai buvo didinga! 

- Ne ne, mano panele, nieko panašaus, - atsakė inspektorius 
paskubomis, - aš negerai pasielgiau ir to poelgio gailiuosi. Jį 
padiktavo tik mano palankumas jums. Aš negalėjau būti ne- 
mandagus jūsų akivaizdoje. 

- Ir vien tik iš mandagumo jūs kenkiate pats sau. Aš jus 
vertinčiau daug labiau, jeigu jūs būtumėt bent kiek nuošir- 
desnis, - atsakė panelė, ir tą pačią minutę priėjo jos motina. 

- O, jinai geras vaikas! - pasakė motina, būdama tuo visiškai 

įsitikinusi, ir pakvietė inspektorių į didį;; kambarį, kur buvo 
serviruota arbata. 

Nenorėdamas leistis į tolesnes diskusiias, jis pakluso kvie- 
timui. Ir čia jam užteko mesti vienintelį žvilgsnį, kad paste- 
bėtų, kaip keletu atliekamų daiktų iš prabangaus buto mieste 
buvo pakeista kukli Žvejų trobelė. Ant komodos buvo pasta- 
tytos pageltusios alebastro vazos, tarp gėlių priešais langą - 
fotografijos; kampe priešais židinį stovėjo fotelis, aptrauktas 
gėlėtu kretonu, pritvirtintų varinėmis vinimis; ant stalelio prie 
sofos šalia Žibalinės lempos buvo paskleista keletas knygų. 

Viskas buvo dailiai išdėliota, tačiau ne baugščiu matematinių 
tikslumu; viskas simetriška, tačiau kartu šiek tiek kreiva ir kaip 
tik ten, kur tiesumas buvo būtinas. Arbatos servizas iš seno 
saksoniško porceliano su auksiniais pakraštėliais ir vyšninėmis 
savininkų pavardėmis buvo vietomis įtrūkęs, o arbatinuko 
dangteliui buvo pridėtos naujos dalys. Po to Borgas pamatė 
mirusio tėvo nuotrauką, tačiau nedrįso paklausti, kas jis buvo. 
Nustatęs, kad jis buvo valdininkas, Borgas suprato, kad priešais 
Jį pauvres konteux*. 

Iš pradžių buvo kalbama apie išorinius dalykus, kuriuos lietė 
žvilgsnis, vėliau kalba pakrypo prie dienos įvykių ir galų gale 
prie šcherų gyventojų. Inspektorius tuoj pat suprato, kad damos 
domisi kitų reikalais ir liguistai rūpinasi Žemųjų sluoksnių 
gerove. Pamatęs, kad anas jo poelgis damas tiesiog pritrenkė, 
jis staiga pasisuko prieš vėją ir tokiu būdu sulėtino plaukimo 
greitį, kadangi visai nebuvo linkęs įžeisti jų savo paties pa- 
žiūromis. Tačiau jo vidus tam priešinosi, ir jis norėjo šiek tiek 
prieštarauti; kartu jam dingojosi, kad ant jo lūpų tuojau pat 
nusileis minkšti delnai, aplink kaklą apsivynios apvalios rankos, 
ir jo Žodžiai užstrigdavo neištarti. Damų įsitikinimai buvo tvirti 
kaip uola, joms viskas buvo aišku, visi klausimai atrodė iš- 
spręsti, ir jos tik draugiškai švelniai bei nuolaidžiai nusi- 
šypsodavo, kai jo veide pamatydavo norą suabejoti jų prin- 
cipais. Tada pokalbis perėjo prie gyventojų moralinių ir dva- 
sinių savybių įvertinimo, ir dabar inspektorius pasijuto kaip 
žuvis vandenyje. Su aukščiau stovinčiojo atlaidumu jis pa- 
pasakojo, kokie šiurkštūs dalykai dėjosi priešpiet, kalbėjo apie 


* Drovus beturtis (pranc.). 

girtuokliavimą ir muštynes, apgailestavo, kad Žmonės menkai 
išsilavinę; galiausiai atskleidė tokius faktus, kurie rodė, kad 
žvejai tebėra beviltiškai atsilikę pagonys. Jis papasakojo, kaip 
jie aukoja aukas ant akmenų, deda švino pripiltas skardines 
priešais bažnyčios langus; kaip jie, išgirdę griaudint, sako, kad 
tai Toro jaučiai, o pavasarį, matydami parskrendančias laukines 
žąsis, sako, kad tai Vodanas medžioja; kaip šių salų Žmonės 
kartu su viščiukais augina šarkiukus ir saugodamiesi kažkokių 
nežinomų keršytojų bijo nuplėšti šarkų lizdus. 

- Taip, - įsiterpė tarėjo Žmona, bent jau šitaip ji buvo 
tituluojama ant vieno iš kelioninių krepšių, kurie dar tebesto- 
vėjo po stalu, - tačiau tai ne jų kaltė, ir jeigu jiems nebūtų 
taip toli į bažnyčią, daug kas pasikeistų. 

Inspektoriaus mintys visai nekrypo ta linkme, tačiau akies 
mirksniu jis suprato, kokią galią gali įgyti tarp savo sąjungi- 
ninkų, tad plėtodamas mintį, kuri šįryt jam buvo dingtelėjusi 
stebint religines apeigas artilerijos laivo denyje, jis kupinu 
susižavėjimo balsu sušuko: 

- Žinoma, juk čia už prieinamą kainą galima pastatyti mi- 
sijos namus! Ką jūs pasakytumėte, jei aš parašyčiau į misijos 
valdybą? 

Damos tuoj pat entuziastingai jam pritarė, jos siūlėsi jį 
pačios paremti materialiai ir parašyti į keletą sąjungų, pasiūlė 
surengti mugę, tačiau prisiminė, kad čia nėra šokančios pub- 
likos. 

Inspektorius pašalino iš kelio visus sunkumus, pats pareikš- 
damas norą duoti pradinę pinigų sumą ir pasirūpinti misijos 
pastatu, kurį galima gauti gatavą iš vienos medžio apdirbimo 
bendrovės, jei tik damos surastų savamokslį pamokslininką. 
Tačiau, pridūrė jis, šiam tikslui iš pradžių reikalingas labai 
tvirtas Žmogus, sugebantis suimti Žmones į rankas ir kaip 
reikiant juos išjudinti, nes neryžtingumas šiuo atveju visai 
netinka. 

Damos kelis kartus švelniai paprieštaravo ir siūlė ne tokius 
griežtus būdus, tačiau inspektorius joms įrodė, kad baimė yra 
pagrindas, kuriuo remiantis reikės pradėti auklėjamąjį darbą; 
vėliau gal tiks ir meilė. 

Stiprus bendras interesas sujungė šias sielas tuo metu, kai 
buvo šildomasi didelės meilės ugnyje, ir jų širdys prisipildė 

per kraštus trykštančio gailesčio visiems Dievo sukurtiesiems. 
Jie paspaudė rankas ir išsiskyrė dėkodami vieni kitiems ir 
linkėdami laimės, nes likimas suvedė tris gerus Žmones tam, 
kad jie santarvėje dirbtų Žmonijos labui. 

Išėjęs į lauką, -inspektorius pasipurtė, tarsi norėdamas nu- 
kratyti nematomas dulkes. Jis jautėsi taip, kaip jausdavosi 
kadaise patekęs į malūną: didžiulis malonumas matyti visus 
daiktus, padengtus minkštais, beveik baltais miltų tonais, 
sujungiančiais geležį, medį, drobę, stiklą į vienos spalvos 
akordą; tas pats neaiškaus pasitenkinimo pojūtis, kuris apima 
liečiant smulkutėmis miltų dulkėmis nupudruotas durų ranke- 
nas, laiptų turėklus ir maišus; tuo pat metu jam darėsi sunku 
kvėpuoti, ir jis užsikosėjęs turėjo išsitraukti nosinę. 

Vis dėlto vakaras buvo malonus. Ši vos juntama šiluma, 
sklindanti iš motinos ir tirpdanti minčių šaltį, šis nuoširdumo 
ir vaikiškumo šydas, gaubiantis jaunąją moterį ir suteikiantis 
Borgui jaunatviško žvalumo, šis vaikiškas tikėjimas tuo, kas 
jo jaunystės metais naiviai buvo laikoma epochos idealu: iškelti 
aukštyn visa, kas apačioje, globoti luošus, ligotus ir silpnus, 
tai dalykai - dabar jis tai Žinojo, - prieštaraujantys reika- 
lavimams, kuriuos kėlė tarnavimas laimei ir Žmonijos pažangai; 
tai dalykai, kurių jis instinktyviai neapkentė, kadangi matė, 
kaip likimo nuskriaustieji puolė ir naikino visa, kas stipru ir 
pirmapradiška. Dabar jis turėjo su šiais Žmonėmis sudaryti 
sąjungą prieš save patį, prisidėti prie savo paties sunaikinimo, 
nusileisti į žemesnį lygį, dėtis, kad eina išvien su savo amžinu 
priešu, perduoti priešininkams ginklą į rankas! Mintis apie 
malonumus, kuriuos jam suteiks šis jėgų išbandymas, svaigino 
Jį, 1r jis įprastu Žingsniu pasuko pakrantės link, kad likęs 
vienas galėtų atsipeikėti. Tylią drungną vasaros naktį jis 
keliavo tolyn smėliu, kuriame matė savo paties ankstesnių 
pasivaikščiojimų pėdsakus; čia kiekvienas akmuo buvo jam 
pažįstamas, ir jis Žinojo, kur auga tas ar kitas augalas. Jis dabar 
jautė, kad viskas įgijo visai kitą išvaizdą, kitą formą ir darė 
visai kitokį įspūdį negu vakar, kai ėjo Čia pro šalį. Įvyko 
pasikeitimas, per tą laiką atsirado kažkas nauja. Jis jau nega- 
lėjo pajusti tos viską apimančios vienatvės, kuri leisdavo jam 
visiškai izoliuotis nuo gamtos ir Žmonijos, nes dabar kažkas 
stovėjo šalia jo, už jo. Izoliacija buvo suardyta, ir jis pasijuto 

esąs tvirtai pririštas prie banalaus kasdieniško gyvenimo; jo 
sielą apnarpliojo gijomis, jo mintis pradėjo saistyti būtinybė 
į kažką atsižvelgti, ir baimė turėti kitokias pažiūras negu 
naujieji jo draugai išskėtė savo nagus. Kurti laimės pastatą ant 
netikro pagrindo jis nedrįso, nes pasiekus stogo kraigą viskas 
galėjo iškart sugriūti, tada kritimas būtų tik pavojingesnis ir 
jo skausmas - didesnis; tačiau visa tai turėjo įvykti, jeigu jis 
nori ją laimėti, o šito jis norėjo su visa subrendusio vyro jėga, 
galinčia kalnus nuversti. 

Pakelti ją iki savo lygio? Bet kaip tai padaryti? Juk nega- 
lima moters paversti vyru, negalima jos išvaduoti iš Šiai lyčiai 
būdingų nesutramdomų instinktų, kaip negalima perduoti jai 
savo išsilavinimo, kurį jis įgijo per trisdešimt metų, dovanoti 
jai tą vidinę brandą, kokią vystydamasi įgavo jo siela, kartu 
ir savo patirtį bei išsikovotas Žinias. Taigi išeitis viena - jam 
reikia nusileisti iki jos lygio; tačiau vien tokia mintis jam 
atrodė didžiausia nelaimė, kokią tegalima įsivaizduoti. Juk tai 
būtų reiškę nuopuolį, traukimąsi atgal, būtinybę pradėti viską 
iš pradžių, o tai jam atrodė neįmanoma. Matyt, jam reikės 
susidvejinti, vaidinti už virvelės vedžiojamą įsimylėjėlį, išmokti 
žavėtis jos primityvumu, priprasti prie to vaidmens, kurio jinai 
Iš jo tikėsis. Ir tik likęs vienas visiškoje tyloje jis galės 
gyventi kitą savo gyvenimą, apie kurį niekas nežinos, išskyrus 
Jį patį. Vadinas, jis turės miegoti su viena užmerkta akimi, kita 
- atmerkta. 

Borgas pats nepajuto, kaip šcheru užkopė į viršų. Dabar jis 
matė šviesas apačioje, Žvejų kaimelyje, ir girdėjo laukinius 
klyksmus, pergalės šūksnius nugalėjus priešą, kuris norėjo jų 
vaikus ir vaikų vaikus išgelbėti nuo vargų, palengvinti darbą 
ir atnešti naujų džiaugsmų! Staiga jis vėl panoro sutramdyti 
šiuos laukinius; jis norėjo regėti, kaip šie Toro garbintojai 
klaupiasi prieš baltąjį Kristų, kaip šviesios dievybės nugali 
milžinus. 

Barbarui Krikščionybė buvo reikalinga kaip skaistykla. Jis 
turėjo išmokti savo silpnais raumenų gniutulais garbinti dvasios 
jėgą. Tautų kraustymosi laikotarpio liekanos, prieš pasiekdamos 
mąstymo renesansą ir veiksmo revoliuciją, turėjo atsidurti 
viduramžių epochoje. Čia reikia ant aukščiausios šchero kalnų 
keteros įrengti misijos koplyčią. Jos nedidelis bokštas ir vėliava 

viršuje sveikintų žvejus iš tolo tarsi prisiminimas, kad... Čia 
jis sustojo ir susimąstė. Šypsena nuslinko jo blyškiu veidu, kai 
jis pasilenkė ir pakėlė nuo žemės keturis lauko špato gaba- 
liukus. Atmatavęs trisdešimt žingsnių į ilgį ir dvidešimt į plotį, 
jis išdėliojo stačiakampį kryptimi iš rytų į vakarus... 

Kokia puiki markiruotė Žvejams, galvojo Borgas, leisdamasis 
nuo kalno žemyn. Jis jėjo į savo kambarį ir atsigulė miegoti. 


ŠEŠTAS SKYRIUS 


Inspektorius dvi dienas sėdėjo užsidaręs ir dirbo. Trečios 
dienos rytą, norėdamas pasivaikščioti, jis nusileido Žemyn prie 
jūros ir visai netikėtai sutiko tarėjo našlę. Ji atrodė susirū- 
pinusi. Paklausęs, kaip jaučiasi duktė, Borgas sužinojo, kad ji 
negaluoja. 

- Jai tikriausiai reikia prasiblaškyti, - tarė inspektorius, 
bandydamas įspėti blogos savijautos priežastį. 

- Ką gi čia veikti tokiame užkampyje? - atsakė susirūpinusi 
motina. 

- Panelei reikia plaukti į jūrą, Žvejoti, buriuoti, ir ji išsi- 
judins,- pasiūlė inspektorius, pats nesigilindamas į tai, ką sako. 

- O taip, - pasigavo jo mintį motina, - tačiau mano vargšė 
Marija juk negali plaukti viena. 

Į tai tegalėjo būti vienas atsakymas. 

- Jei damas patenkins mano draugija, aš jūsų paslaugoms. 

- O, jūs pernelyg malonus, - apsidžiaugė motina ir priėmė 
pasiūlymą, po to paaiškino, jog tuojau praneš Marijai, kad ji 
apsirengtų. 

Inspektorius nuėjo žemyn į uostą paruošti valties. Eidamas 
jis ėmė lėtinti žingsnį, tarsi leisdamasis skardžiu žemyn, kai 
svorio trauka didesnė negu norėtųsi. Jam buvo nemalonu, kad 
jis taip greitai pasidavė išorinės jėgos poveikiui, nespėjęs net 
susimąstyti; jis norėjo priešintis, bet negalėjo. Buvo per vėlu, 
ir jis leidosi nešamas pavėjui, tačiau nepamiršo, kad visuomet 
gali paimti į rankas vairą ir pats nustatyti kursą. 

Savo valtyje jis iškėlė burę, nuėmė vairinius irklus, atleido 
lynus ir buvo pasirengęs išplaukti, kai panelė su motina pa- 


75 


sirodė ant kranto. Mergaitė buvo apsirengusi ultramarino 
spalvos suknele su baltu pakraščiu ir užsidėjusi jai labai tin- 
kančią mėlyną škotišką kepurę, kuri suteikė jai berniokiško 
įžūlumo. Su šia apranga Marija atrodė visai kitaip negu prieš 
keletą dienų. 

Pasisveikinęs ir paklausęs, kaip sančjė jaučiasi, inspektorius 
ištiesė damoms ranką, norėdamas padėti joms įlipti į valtį. 
Mergaitė paėmė ištiestą ranką ir lengvai įšoko į laivelį. Ji 
buvo pasodinta laivūgalyje prie vairo; tačiau kai jis norėjo 
paduoti ranką motinai, ši paaiškino, kad plaukti negali, nes jai 
reikia paruošti pietus. Inspektorius jau buvo patyręs keletą 
siurprizų ir vėl pajuto norą pasipriešinti Švelniai jėgai, vedan- 
Čiai jį ten, kur jis nenori. Tačiau baimė pasirodyti nemandagiu 
jį sulaikė, ir trumpai tarstelėjęs, kad jam labai gaila netekti 
tarėjienės draugijos, jis atleido lynus ir liepė panelei Marijai 
padėti į šalį irklą; po to įspraudė jai į rankas didįjį lyną ir 
pakėlė burę. 

- Bet aš nemoku buriuoti, - sušuko mergaitė, - ir niekada 
gyvenime neturėjau rankose vairo! 

- Čia joks menas! Darykite tai, ką aš pasakysiu, ir tuoj pat 
išmoksite buriuoti, - atsakė inspektorius; jis atsisėdo priešais 
mergaitę ir padėjo jai manevruoti. 

Pūtė silpnas šoninis vėjas, ir valtis išplaukė iš uosto. 

Inspektorius laikė fokšotą ir pirmiausia ėmėsi instruktuoti 
jaunąją buriuotoją, kartkartėmis suimdamas jos alkūnę ir 
paspausdamas prieš vėją vairalazdę, kol pagaliau jie išplaukė 
į jūrą, įgavo greitį ir tiesiu kursu ėmė plaukti į šcherų salas. 

Atsakomybė, įtampa ir pojūtis, kad ji valdo valtį, kurioje 
jie abu sėdi, pažadino trapioje moters figūroje snaudžiančias 
jėgas. Ji įdėmiai stebėjo burių padėtį, jos akys degė drąsa ir 
pasitikėjimu, nes ji jautė, kad valtis reaguoja į mažiausią jos 
rankos spustelėjimą. 

Kai ji suklysdavo, jis jai draugiškai paaiškindavo, kas blogai, 
padrąsindavo ir pagyręs jos dėmesingumą liepdavo vairuoti 
toliau. Jis stengėsi supaprastinti situaciją, sudarydamas regi- 
mybę, tarsi viskas būtų savaime suprantama. 

Ji spindėjo laime ir ėmė pasakoti apie savo praeitį, apie 
savo nugyventus trisdešimt ketverius metus, apie tai, kaip jai 
buvo bepraeinąs noras gyventi ir kad dabar ji vėl jaučiasi 

jauna. Ji pasakojo, kaip nuolat svajojo apie kupiną veiklos 
gyvenimą, pirmiausia kupiną vyriškos veiklos, kad galėtų savo 
jėgas atiduoti kitiems. Ji žinojo, kad būdama moteris yra 
parijė... 

Inspektorius klausėsi taip, kaip klausomasi seniai atskleistų 
paslapčių, nes čia buvo formuluojamas anas beprasmis siekimas 
sulyginti tai, ką gamta visai tikslingai buvo sukūrusi labai 
nelygiai, kad to nereikėtų daryti Žmogui; tačiau ginčytis jam 
dabar atrodė beprasmiška, tad jis vaidino dėkingo klausytojo 
vaidmenį ir leido jai išsakyti liguistas fantazijas, kad jas nu- 
pūstų gaivus vėjas. Užuot paėmęs peilį ir nupjovęs susiraiz- 
giusias virves - jos mintis, - jis elgėsi taip, tarsi nieko nepa- 
stebėtų. 

Kartu jis sekė jos minčių tėkmę, tyčia pakurstydamas ir 
bandydamas išpainioti senų susipainiojusių siūlų raizgalynę, nes 
ketino tuos siūlus panaudoti kaip pagrindą, ant kurio jis vynios 
naujas gijas, verpiamas jo paties nenuilstančio verpsto. 

Jis paskubomis kūrė planą, kaip, pasitelkęs šcheruose esančią 
vaizdinę medžiagą, per trumpą laiką - taip, kad ji net nepajus 
- leis patirti jai nepaprastų įspūdžių, ir jai atrodys, kad viskas 
vyksta nepriklausomai nuo jo; tokiu būdu jis slapta siekė 
užmesti savo sielos tinklus ant jos sielos, suderinti jos stygas 
pagal savo instrumentą. Galvos judesiu jis parodė, kad dabar 
reikia pasukti valtį prieš vėją. Jai šiek tiek atleidus šotą, valtis 
ėmė tolti nuo kranto ir nutekšeno tolyn į Žiojėjančią atviros 
jūros platumą. Beribis horizontas, akinantis šviesos mirgėjimas, 
nušviečiantis menkiausius daiktus, metė vaiskų atšvaitą ant 
gražaus Marijos veido. Jos dailūs bruožai, rodės, pastambėjo, 
vos įžiūrimos raukšlės išsilygino, o veido išraiška tarsi išsi- 
vadavo nuo kasdienių rūpesčių, nuo nereikalingų minčių. 
Atrodė, kad jos žvilgsnis staiga aprėpė didelę Žemės rutulio 
dalį ir kad ji regi visa to tarpusavio ryšį, o jos mažytė asme- 
nybė tarsi išaugo ir pasijuto stipri. Kai išilginės jūros bangos 
galingais ritmais ėmė švelniai supti valtį aukštyn ir Žemyn, jis 
matė, kaip jos nuostabą pamažu pakeitė baimė, kurią ji bandė 
įveikti. 

Inspektorius suprato, kad panorama padarė reikiamą įpūdį, 
ir dabar nutarė tyliai jos jausmų bangų muzikai suteikti tekstą, 
jos gimstančias minčių užuomazgas nukreipti į didįjį kelią; jis 

norėjo pašalinti kevalą nuo dygstančios sėklos, kad netrukdo- 
mas išlįstų daigas. 

- Čia planeta atsiskleidžia, kokia ji yra iš tikrųjų, - impro- 
vizavo jis. - Tokia banali, nuobodi, dulkėta žemė pasirodo 
esanti dangaus -kūnas. Argi nesijaučia Žmogus priklausąs dan- 
giškajai sferai, suvokęs, kad didysis prieštaravimas tarp dan- 
gaus ir Žemės yra tariamas ir kad iš tiesų Žemė santykiauja 
su dangum taip, kaip dalis su visuma! Ar jaučiate, kaip jūs, 
užuot sutrikusi, išaugate, kai pergudraujate vėją ir priverčiate 
nešti valtį į kairę, o ne į dešinę? Ar jūs jaučiate, kokia jėga 
jumyse glūdi, kai raita jojate bangomis ir nepaprastai stiprus 
vėjas nori spausti jus Žemyn į gelmę? Tas, apie kurį manoma, 
kad jis sukūrė paukščio sparnus, ir kuriam prireikė penkias- 
dešimt tūkstančių metų, kad iš roplio padarytų skraidantį 
gyvūną, buvo ne greitesnis už tą, kuris pirmasis pritvirtino 
medžiagos gabalą ant lazdos ir per akimirksnį išrado laivi- 
ninkystę. Argi nenuostabu, kad žmogus sukūrė Dievą pagal 
savo paveikslą ir apie jo protingumą sprendžia pagal save? 

Mergaitė įdėmiai klausėsi jo aiškinimų ir be perstojo ste- 
bėjo jo veidą, tarsi būtų atsukusi savąjį į ugnį, kad galėtų 
pasišildyti. Keisti Žodžiai, kuriuos ji girdėjo, regis, darė stiprų 
įspūdį ir veikė kaip raugas. Apsvaigusi, užliūliuota švelnaus, 
įtaigaus tono, ji visai nesvarstydama sutiko su naujomis pa- 
žiūromis. Į peizažą, kuris iki šiol jai atrodė toks negyvas ir 
monotoniškas, ji ėmė žiūrėti Borgo akimis, nepastebėdama, kad 
gali būti išjudintos jos pačios religinės pažiūros. Ji jų neat- 
sisakė, priėmė tai, kas nauja, ir dėjo ant seno pamato. 

- Man dar niekada neteko girdėti šitaip kalbant, - ištarė ji 
svajingai. - Pasakokite toliau. 

Jis tylėdamas davė ženklą pakeisti kursą. Jie artėjo prie 
keisto Svartbodano šchero uolyno, atsiradusio po vulkano 
išsiveržimo. Juodai kibirkščiuojantis dioritas ryškioje saulės 
šviesoje atrodė dar niūresnis. Ant jo švietė lavono blyškumo 
jūros ženklas, pramintas “baltoji kumelė“, tarsi pabrėžiantis 
kontrastą tarp juodo ir balto. 

Mergaitės veide šmėkštelėjo šešėlis, jos bruožai sumenko, 
antakiai susiraukė, lyg norėdami uždengti akis ir paslėpti 
liūdesį. Vos juntamas vairo krustelėjimas rodė, kad ji mielai 
pasuktų į šalį nuo šchero, tačiau Borgas sugrąžino valtį į 

buvusį kursą ir jie, varomi suspaustos vėjo jėgos, nėrė į tar- 
peklį tarp juodų uolų, kur juos pasigavo dejuojančios bangos 
ir nusinešė tolyn. 

Valtyje įsivyravo tyla; inspektorius nemėgino atspėti, ką jo 
palydovei primena šis niūrus vaizdas, ir tik parodė iki baltumo 
nugludintą ledo paukščio skeletą, gulintį ant juodos uolos. 

Tada vėjas vėl pastvėrė burę, įtempė ją ir nunešė valtį į 
atvirus vandenis. 

Jie praplaukė pro šcherą su vieninteliu medžiu - šermukš- 
niu, kuriame gyveno kikiliai, ir priartėjo prie Sverdsholmo, kur 
jis pirmą kartą pamatė Mariją. Ten jie išlipo, jis nuvedė ją 
tuo pačiu keliu, kuriuo aną sekmadienį pats ėjo. Borgas norėjo, 
kad ji patirtų tuos pačius įspūdžius, kokius jis jau buvo pa- 
tyręs, nuvedė ją žemyn į gėlių pievą ir parodė vietą tarp lau- 
kinių obelų, iš kur ją pirmą kartą pamatė. 

Dabar mergaitė staiga tapo valiūkiškai linksma, nes visos 
šios jo atmintin įstrigusios smulkmenos reiškė, kad jis įsimy- 
lėjo. Jai buvo juokingas Borgo pasakojimas apie jos kosulį; 
smagiai nusiteikusi ji liepė nubėgti jam į tą pačią vietą ir 
pasakyti ką nors ne savo balsu; ji turėsianti atspėti, kas kalba. 

Jis pakluso, nušoko nuo uolos Žemyn, atsistojo už šermukš- 
nio ir ėmė mėgdžioti jautį. 

- Oho, kaip gražiai jis moka dainuoti, - krykštė mergaitė. 
- Be abejo, tai artistas, vaidinantis hotentotą! 

Inspektoriui patiko šis vaikiškas užsiėmimas; jis seniai buvo 
nežaidęs su vaikais ir dabar mielai vaidino savo vaidmenį. 
Išsivertęs švarką ir pasikabinęs ant ausies monoklį, jis išėjo 
ant žalios pievos ir sušoko improvizuotą laukinių šokį, pritar- 
damas sau zoologijos sode girdėtais garsais, kuriuos skleidė 
hotentotai. 

Mergaitė atrodė nustebusi ir laiminga. 

- Žinot, - pasakė ji, - toks jūs man daug labiau patinkate. 
Jūs dabar atrodote kaip Žmogus, nusimetęs filosofo kaukę. 

- Jūsų nuomone, hotentotas daug panašesnis į Žmogų negu 
filosofas? - išsprūdo inspektoriui; tačiau jis tuojau pat pasi- 
gailėjo, kad privertė ją surimtėti, nuskynė šermukšnio šakelę, 
padarė iš jos vainiką ir padavė jį panelei, kurios veidas buvo 
beapsiniaukiąs, nes ji suprato, kad išsidavė pasakiusi didelę 
kvailystę. 

- Na, dabar jūs turėsite papuošti vainiku aukojimui skirtą 
gyvulį, panele Marija! - linksmai sušuko inspektorius. - Aš 
norėčiau pavirsti šimtu jaučių ir būti paaukotas jūsų garbei! 

Jis puolė ant kelių ir paėmė vainiką iš sušvelnėjusios gra- 
žuolės rankų; tada nubėgo į paplūdimį, o mergaitė nusekė iš 
paskos. 

Apačioje prie smėlio kranto jie sustojo. 

- Kepkime “blynus“, - pasiūlė ji. 

- Mielai, - atsakė jis ir išsirinko plokščią akmenį. 

- Einam maudytis! - staiga sušuko mergaitė, tarsi seniai būtų 
apie tai galvojusi ir tik dabar išdrįsusi garsiai pasakyti. 

Inspektorius nežinojo, ką daryti; ar tai buvo tik pokštas, ar 
ji siūlė visai rimtai - gal su kai kuriais apribojimais, pavyz- 
džiui, kad jie maudysis ne visai nusirengę ar galbūt paėjės 
toliau vienas nuo kito. 

- Maudytis! Tuomet aš einu į šalį, - pasakė jis, kas jam šiuo 
atveju atrodė labiausiai tinkama. 

- Jūs nesimaudysit? - paklausė mergaitė. 

- Ne, aš neturiu maudymosi kostiumo, - atsakė jis, - be to, 
tokiame šaltame vandenyje nesimaudau. 

- Cha cha cha! - iš mergaitės gerklės gilumos nugriaudėjo 
šaltas, nemalonus, žeidžiantis juokas. - Jūs bijote šalto van- 
dens? - šaipėsi ji. - O gal visiškai nemokate plaukti? 

- Saltas vanduo pernelyg stipriai veikia mano dirglius ner- 
vus. Tačiau jeigu jūs norite maudytis čia, šaltame vandenyje, 
aš einu prie šiaurinio kyšulio ir ten išsimaudysiu šiltame! 

Mergaitė jau buvo nusimovusi aulinukus, ji metė į jį nieki- 
nantį žvilgsnį ir įsižeidusi tarė: 

- Galbūt iš ten jūs manęs nematysit? 

- Jeigu jūs neplauksite pernelyg toli, - atsakė inspektorius 
ir nuėjo. 

Pasiekęs šiaurinį šchero šlaitą, jis uolų masyve susirado 
tarpeklį, kurį gerų penkiasdešimties metrų aukščio uolinė siena 
saugojo nuo šiaurės vėjo. Juoda raginukė bangų mūšos buvo 
nupoliruota kaip agatas ir dailiai suformuota į švelnius iški- 
lumus, primenančius Žmogaus raumenų kauburius, ant kurių 
kaip prie volelių savo išlinkimais buvo prisispaudusios nuogos 
pėdos. Čia visai neužpūtė vėjas, o saulė ištisas šešias valandas 
kepino juodus uolų masyvus taip, kad net įšildavo oras ties jais 

- jis buvo keliais laipsniais šiltesnis negu kūno temperatūra, 
ir akmenys tiesiog degino pėdas. Borgas nuėjo prie valties, 
pasiėmė kirvį ir iškapojo labiausiai išdžiūvusius viržius bei 
pajūrio avižas. Išsirengęs jis ant uolos užkūrė smarkiai lieps- 
nojantį laužą. Laužas greit sudegė; Borgas nušlavė uolą tarsi 
krosnį, pasisėmė su kibiru skaidraus kaip krištolas jūros van- 
dens ir užpylė jį ant įkaitusios uolos. Nuo jos ėmė kilti stiprūs 
garai, ir Borgas nuogas pasinėrė į juos. Tada jis atsisėdo ant 
vienos iš kėdžių, kurias buvo nutekinusi jūra ir uolos, už- 
sitraukė ant savęs antklodę, susirietė taip, kad keliai liestų 
smakrą, ir tarsi užsnūdo. Tačiau jis nemiegojo; šis metodas jam 
buvo reikalingas “koncentracijai, kaip jis tai vadino, tam, kad 
smegenys per keletą akimirkų pailsėtų ir atsigautų. Borgą 
visuomet išvargindavo būtinybė derintis prie kito Žmogaus 
minčių painiavos. 

Jo mąstymo mechanizmas sunkiai ištverdavo kontaktus su 
kitais Žmonėmis, tapdavo neramus, nepatikimas kaip kompaso 
rodyklė, atsidūrusi prie metalo. Visuomet, kai jis norėdavo, kad 
jo mintys būtų aiškios, arba kai reikėdavo ką nors nu-spręsti, 
šilta maudynė panardindavo jo sielą į harmoningo svaigulio 
būseną, tarsi trumpam užmigdydavo sąmonę, ir tuo metu jis 
apie nieką negalvodavo; surinkta stebėjimų medžiaga iškart 
išsilydydavo, o kai jis užgesindavo ugnį ir vėl paža-dindavo 
sąmonę, lydinys būdavo gatavas. 

Truputį pasėdėjęs ir įšilęs nuo saulės, Borgas vikriai atsi- 
stojo - guvus tarsi po gero naktinio miego. Jo galva vėl buvo 
lengva, ir jis Švytėjo laime, tarsi būtų išsprendęs kažkokią 
problemą. 

Jai trisdešimt ketveri metai, mąstė jis. Aš pamiršau tai, 
apakintas jos jaunatviško grožio. Tas chaosas jos smegenyse 
buvo praėjusių stadijų padarinys; vaidmenų nuotrupos, kurias 
ji su atsidavimu vaidino, daugybė skirtingų refleksų, - viso to 
priežastis buvo vyrai, kuriuos ji siekdavo laimėti ir prie kurių 
stengdavosi prisitaikyti. Be to, tikriausiai ji visai neseniai buvo 
patyrusi nelaimingą meilės istoriją! Vyras, kuris šiuos sielos 
draiskalus buvo sujungęs į vieną daiktą, nuėjo savo keliu, 
maišas suplyšo, ir dabar prieš Borgo akis buvo išdėliotas visas 
šis skudurininko šlamštas. Jos elgesys jam priminė scenas iš 
1850-ųjų klebonijos romantikos; iš jos lūpų jis girdėjo Žmo- 

nijos išvadavimo idėjas, kurios buvo paplitusios amžiaus pra- 
džioje; ji parodė tikinčiojo uolumą, būdingą konjunktūrinėms 
“Balandžio balso“ ir “Pietistų" srovėms, be to, dar Žorž Sand 
ir biseksualumo cinizmą. Surasti šio sieto dugną, į kurį buvo 
tiek daug visko pritekėję, reiškė įminti mįslę, kuri visai nebuvo 
mįslė - jis buvo pernelyg protingas, kad gaištų laiką tokiems 
dalykams! Čia tik reikėjo iš krūvos kaulų atrinkti tuos, kurie 
derėtų vienas prie kito, kad iš jų būtų galima sudėti skeletą, 
o tada jis tą skeletą apvilks gyva mėsa ir įkvėps jam savo 
dvasią. Tačiau ji neturėjo nieko pastebėti, antraip neleistų to 
daryti. Negalima leisti jai įtarti, kad ji apvaisinama jo proto 
sėkla, nes visa tai sukeltų neapykantą ir pasipriešinimą. Jis 
turėjo augti po Žeme kaip šaknies stiebelis, o ji turėjo tapti 
to stiebelio skiepu. Išdygti ir pasirodyti pasauliui jie turėjo 
kartu, turėjo kartu sukrauti žiedus, kuriais stebėtųsi visi 
Žmonės. 

Išgirdęs klykiant žuvėdras, jis suprato, kad ji plaukia. Tada 
Borgas greitai apsirengė; susidėjęs savo daiktus, iš valtyje 
esančių maisto atsargų jis paruošė kuklius pusryčius, kuriuos 
serviravo ant samanų po vidutinio dydžio pušimi, panašia į 
piniją. 

Patiekalų buvo nedaug, tačiau tai buvo prabangūs ir rink- 
tiniai dalykai, patiekti porceliano servizo liekanose; tą servizą 
jis kadaise norėjo visą sukomplektuoti. Sviestas švietė kiau- 
šinio trynio geltoniu serpentino sviestinėje su sraigto formos 
dangteliu. Sviestinė buvo padėta ant ledo Henriko II fajanso 
likučiuose; pyragaičiai buvo sudėti į įskilusį dubenį iš Marien- 
bergo, o sardelės - margoje Nevero lėkštelėje. Šių daiktų 
savininkas bijojo banalaus skonio, kuris dabar skverbėsi į 
meną, pramonę ir kasdienį gyvenimą, ir ta baimė jį pastūmėjo 
dabartiniais laikais būdingam žingsniui - ieškoti ko nors ne- 
paprasto. Siaubingai triviali tikrovė, kuri nekentė visko, kas 
originalu, vertė jį, kaip ir daugelį kitų, griebtis įmantrumo, nes 
Jis stengėsi savo asmenybę išgelbėti nuo aptašytų akmenų 
lavinos šlifavimo. Jo subtilūs pojūčiai neieškojo paprasto for- 
mos ir spalvos grožio - tai buvo taip pasenę; jis norėjo jį 
supančiuose daiktuose atpažinti istoriją ir prisiminti pasaulio 
įvykius. Taigi kiekviena Henriko II fajanso šukė iš grietinėlės 
baltumo molio su raudonomis, juodomis 17 geltonomis inkrus- 

tacijomis Žadino gražaus Luaros gamtovaizdžio su jo renesan- 
sinėmis pilimis prisiminimą; ją puošiantis knygos įrišimui 
būdingas ornamentas priminė pilies damą Heleną de Genlis ir 
jos bibliotekininką, - jie kartu su puodžiumi sukūrė visiškai 
individualų stilių, neišvengiamai įgavusį riterių epochos at- 
spalvį. Tos epochos žmonės mokėjo vertinti grožį ir amato 
neaukštino labiau už meną ir mokslą, nes suprato, koks reikš- 
mingas yra dvasios dalykų hierarchijos išmanymas. 

Kai Borgas padengė stalą ir apžiūrinėjo savo kūrinį, jam 
atrodė, tarsi jis į puslaukinę arktinę gamtą būtų įnešęs trupi- 
nėlį kultūros. Čia buvo sardelių iš Bretanės, kaštonų iš Anda- 
lūzijos, ikrų nuo Volgos, sūrio iš Grijero Alpių, dešros iš 
Tiūringijos, pyragaičių iš Anglijos ir apelsinų iš Mažosios 
Azijos, be to, dar buvo į plaušus suvyniotas butelis kjančio 
vyno iš Toskanos; vynas turėjo būti patiektas aukštose taurėse, 
ant kurių buvo išgraviruotas auksinis Frydricho I giminės 
ženklas. Tai buvo margaspalvis kratinys, nieko nesakantis apie 
kolekcionuotoją ar kokį nors muziejų; vaizdą gyvino šen bei 
ten šviečiančios spalvotos dėmės - gėlės, išdžiovintos ne 
herbariumuose, o kaip suvenyrai tarp kelionių maršrutų knygos 
lapų. 

Išgirdęs, kaip mergaitė iš savo maudyklės sušuko “alio“, jis 
atsiliepė jai. Netrukus ji išlindo iš krūmų - tiesi, atsigavusi, 
trykštanti sveikata ir gyvenimo džiaugsmu. Pamačiusi padengtą 
pusryčių stalą, ji nusiėmė kepurę ir valiūkiškai nusilenkė, 
tačiau prieš savo pačios valią negalėjo paslėpti nuostabos, 
kurią sukėlė skoningas Borgo kūrinys. 

- Jūs tikras burtininkas, - tarė ji. - Leiskite man jums 
nusilenkti! 

- Tik ne dėl tokios smulkmenos, - paprieštaravo inspektorius. 

- Taip, jūs norite pasakyti, kad sugebate kur kas daugiau, 
tačiau siekdamas tapti gamtos valdovu, kaip neseniai paistėte, 
tikrai pralošite, - pasakė mergaitė pamokomu motinos tonu. 

- Mano panele! Aš visai nebuvau toks kategoriškas; aš tik 
atkreipiau dėmesį į tai, kad mes tam tikru mastu išmokome 
palenkti sau gamtos jėgas, nuo kurių patys esame dalinai 
priklausomi - prašom atkreipti dėmesį į svarbų žodelį “dalinai", 
- ir kad mūsų valia gali pakeisti peizažc pobūdį ir netgi jo 
gyventojų mąstyseną. 


83 


- Puiku! Tai paverskite šią bjaurią uolėtą vietovę itališku 
peizažu su marmurinėmis vilomis ir pinijomis! 

- Nors aš ir nesu fokusininkas, tačiau jeigu jūs mane ver- 
Čiate, prižadu per tris savaites jūsų gimtadienio proga šį nely- 
tėtos gamtos kampelį - kito tokio nerasite visoje Europoje - 
jūsų pageidavimu paversti bemiškiu, saulės išdegintu kalafiorų 
lauku. 

- Sutinku! Lažinamės! Taigi - per tris savaites; 0 jei aš 
pralaimėsiu? 

- Tada aš laimėsiu - ar ne? 

- Mes dar pažiūrėsim! 

- Pažiūrėsim! Tačiau tuomet jūs turėsite eiti mano pareigas. 

- Jūsų pareigas! Kokios tos jūsų pareigos? Gulėti ant sofos 
ir rūkyti cigaretes. 

- Gerai, jeigu jūs sugebėsite eiti mano pareigas gulėdama 
ant sofos - nuostabu. Tačiau šito jūs nesugebėsite, todėl 
dabar paklausykite, kodėl nesugebėsite ir kokią prasmę turi 
mano buvimas čia, šiame šchere! Tik pirma užgerkite dešrą 
vynu! 

Jis pripylė į taurę tamsiai raudono kjančio vyno ir padavė 
jai; ji išgėrė vienu mauku. 

- Ar jūs Žinote, - pradėjo inspektorius, - kad mano oficiali 
užduotis šiame Žvejų kaime yra išmokyti juos gaudyti Žuvį. 

- Tai turėtų būti įdomu, jūs juk gyrėtės, kad niekad nesate 
laikęs rankoje meškerės. 

- Nepertraukite manęs - aš nemokysiu žvejų gaudyti Žuvį 
meškere. Matote, priežastis ta, kad šie atsilikėliai yra konser- 
vatyvūs kaip ir visos padugnės. 

- Kaip jūs kalbate! - vėl pertraukė jį mergaitė. 

- Aš kalbu aiškiai! Tad klausykite! Iš gryno nesusipratimo 
ir konservatyvumo šie pirmykščiai gyventojai baigia išnykti 
kaip Žuvimi mintantys Žinduoliai, todėl valstybė turi teisę imti 
juos globoti. Strimelei - Dieve palaimink šią žuvį! - gresia 
išnykimas, o ji yra svarbiausias čiabuvių maistas. Žinoma, tai 
manęs nė kiek nejaudina, nes jeigu keliais šimtais daugiau ar 
mažiau Žuvėdžių sumažins ar padidins per didelę tautos armiją, 
visiems kitiems nuo to nebus nei geriau, nei blogiau. Tačiau 
jie turi gyventi, kadangi to nori Žemės ūkio akademija, ir todėl 
aš trukdysiu jiems gaudyti žuvį, kuri yra pagrindinis jų pra- 

gyvenimo šaltinis. Ar jums aiški mano logika? 

- Tai nežmoniška, jūsų prigimtyje esama kažko budeliško! 

- Dėl šios priežasties aš savo iniciatyva, nereikalaudamas už 
tai Vazų ordino ar kitokios padėkos, suradau naują pajamų 
gavimo būdą, kuris atstos senąjį. Net jei šcherų gyventojai iš 
čia išsikraustytų ir po kokių penkiasdešimties metų čia vėl 
pasirodytų strimelės, šiam pajamų gavimo būdui vis tiek grėstų 
konkurencija, kuri po šimto metų trukusio ramybės periodo 
būtų itin didelė. Ar jūs Žinote, kad šį rudenį silkės vėl pa- 
sirodys Bohuslene? 

- Ne, aš jau seniai negavau iš ten laiško! 

- Jos būtinai pasirodys. Taigi mes turime liautis gaudyti 
strimeles ir pradėti Žvejoti lašišas. 

- Lašišas? Gilioje jūroje? 

- Taip! Jų turi čia būti, nors aš jų dar nemačiau. Jie pri- 
valo jas surasti! 

- O jeigu jų nebus? 

- Aš jums aiškinu, kad yra! Jie tik turi pagauti pirmąsias 
lašišas, ir tada Čia prasidės lašišų Žvejyba! 

- Bet kaipgi jūs galite žinoti, kad yra lašišų, jei nematėte 
nė vienos Žuvies? - jaudinosi mergaitė. 

- Aš sužinojau atlikęs daugybę eksperimentų, kurie yra 
pernelyg sudėtingi, kad dabar apie juos kalbėčiau; iš dalies jie 
buvo atlikti atviroje jūroje... 

- Pagaliau! 

- Būdamas protiškai nepaprastai pajėgus, aš vienas nuveikiu 
tiek, kiek paprastai padaro dvidešimt Žmonių. Nemaža dalis 
eksperimentų buvo apsvarstyti gulint ant sofos, o daugiausia 
man padėjo knygos. Bet pakaks apie tai. Ar jūs norite padėti 
man gadinti šiuos Žmones - pirmiausia su lašiša, o vėliau su 
misijos namais, kuriuos jau pamiršote? 

- Jūs esate demonas, velnias! - sudejavo mergaitė pusiau 
juokais, pusiau rimtai. 

Inspektorius, pats to nenorėdamas, ėmė kalbėti skeptišku 
tonu, tačiau jis pastebėjo, kad kaip tik šis tonas daro didžiausią 
poveikį, ir nutarė toliau vaidinti skeptiko vadmenį. 

- Žinoma, jūs netikite Dievą? - paklausė mergaitė su tokia 
veido išraiška, tarsi imtų amžinai jo nekęsti, išgirdusi teigiamą 
atsakymą. 

- Ne, netikiu. 

- Ir jūs norite tapti vienuoliu benediktinu ir propaguoti 
šchere Krikščionybę? 

- Ir lašišas! Taip, aš noriu tapti demonišku vienuoliu! Argi 
jūs taip pat nenorėtumėt ištiesti virvių lašišoms gaudyti ir 
pasipuikuoti tuo prieš riksdago revizorius? 

- Taip, aš norėčiau dirbti žmonėms, kuriais tikiu; 
norėčiau atiduoti savo silpnas jėgas šiems nuskriaustiesiems, 
ir aš jums įrodysiu, kad jūs esate pasipūtęs, pasenusių pažiūrų 
žmogus, pašaipūnas... Ne, jūs toks nesate, nors ir apsimetate 
esąs blogas! Jūs geras vaikas, aš tai mačiau praėjusį sek- 
madienį... 

Atrodo, gerą vaiką ji paminėjo būdama įsitikinusi, kad jis 
užkibs ant šio jauko ir paklus jai kaip kūdikis - nesvarbu, kaip 
geras ar kaip blogas. Tačiau jam jau ėmė patikti demono, kaip 
aukščiau stovinčiojo, vaidmuo, todėl! jis mielai vykdė de- 
monišką priedermę. Iš patirties jis žinojo, kad pats lengviausias 
būdas įsiteikti moteriai - leisti jai vaidinti motinos vaid- 
menį, netgi su visomis intymumo laisvėmis; tačiau tai buvo 
toks pasenęs Žaidimas, ir šiuo atveju jis būtų tik pakurstęs 
tuštybę, kuria vėliau taip lengvai neatsikratysi. Tokiu atveju 
geriau leisti jai vaidinti kur kas dėkingesnį išganytojos vaid- 
menį. Tada ji negalėtų absoliučiai dominuoti, o tik įgytų teisę 
būti Dievo Motina - tarpininke; taigi ji tapo dviejų stiprių jėgų 
tarpininke. 

Tai padaryti nebuvo lengva. Nors šio šlykštaus Žaidimo 
reikėjo tikslui pasiekti - o Borgas to norėjo! - jam pasidarė 
bloga. Jis apsimetė, kad reikia patikrinti, ar gerai prišvartuota 
valtis, nes pamažu ėmė kilti vėjas. 

Nuėjęs prie kranto, jis smarkiai iškvėpė orą kaip po labai 
įtempto darbo, atsisagstė liemenę, tarsi būtų dėvėjęs metalinį 
berankovį, atvėsino galvą ir ilgesingai pažvelgė į atvirą jūrą. 
Dabar jis būtų daug atidavęs už galimybę pasilikti vienam ir 
nusipurtyti tuos šapus, kuriais apkimbama prisilietus prie 
žemesnio dvasinio lygio būtybės. Sią akimirką jis neapkentė 
j0s ir norėjo atsikratyti ja, norėjo vėl tapti pats savimi - bet 
buvo jau per vėlu! Jo veidas jau buvo aplipęs minkštais kaip 
šilkas, gleivėtais, nematomais ir nenuimamais voratinkliais. 
Grįžtelėjęs jis pamatė ją ten sėdinčią ir savo ilgais pirštais bei 

stpriais dantimis lupančią kaštono žievę. Ji buvo panaši į 
mandrilą, kurį jis buvo matęs zoologijos sode. Staiga jis pajuto 
begalinį gailestį, į jį padvelkė pasaulio sielvarto kvapas, kokį 
jaučia laimingasis, sutikęs laimės pavainikį. Čia jis prisiminė, 
kokia ji buvo susižavėjusi, kai jis apsimetė hotentotu, ir jį vėl 
apėmė pyktis; tačiau jis įveikė save ir sugrįžo pas ją kaip 
puikiai mokantis valdytis aukštuomenės Žmogus. Pradėdamas 
kalbą užmaskuotais žodžiais, jis pasakė, kad jiems reikėtų 
plaukti, nes kyla vėjas. Tačiau ji vis dėlto pastebėjo nuovargio 
ir išsiblaškymo šešėlį jo veide ir ištarė šaltu balsu, kuris trum- 
pam visai atvėsino jo jausmus: 

- Jūs boditės mano draugija! Grįžtam atgal. 

Kai jis neatsakė į tai jokia mandagia fraze, ji švelniai - tai 
nuskambėjo nuoširdžiai ir truputį dirbtinai - pridūrė: 

- Atleiskite, kad aš tokia pikta! Tačiau anksčiau aš tokia 
nebuvau. Taip, esu nedėkinga - dabar jūs tai Žinosite. 

Ji pasitrynė akis ir su patyrusios Šeimininkės rūpestingumu 
ėmėsi tvarkyti indus. 

Vietoj prijuostės pasikaišiusi servetėlę, ji pasilenkė virš 
pusryčių likučių ir virš nešvarių lėkščių. Ir dabar, kai ji pakėlė 
ir buvo benešanti prie vandens servizą, ketindama jį išplauti, 
jis pribėgo prie jos, norėdamas paimti iš jos tą naštą. Staiga 
jis panūdo, kad ji nevaidintų tarnaitės vaidmens, jam buvo 
nemalonu, kad jį aptarnauja moteris, kurią jis siekė iškelti 
aukštai virš savęs. Be to, jis norėjo, kad ji Žvelgtų į jį kaip 
į vyrą, kuris suteikė jai teisę jį valdyti. 

Kiek pasistumdžius norint išsiaiškinti, kas kuriam turi pa- 
tarnauti, mergaitė paleido iš rankų servizą. Ji nevalingai su- 
kliko, bet kai iš arčiau pasižiūrėjo į šukes, jos veidas pra- 
giedrėjo: 2 

- Laimei, tai buvo tik senas šlamštas! Ak, kaip aš išsi- 
gandau! 

Jis užgniaužė savyje apmaudą dėl patirto nuostolio ir netgi 
palaikė jos pusę, taigi nukentėjusiosios pusę. Patenkintas, kad 
jį kankinusios permainingos nuotaikos su tokiu trenksmu buvo 
išsklaidytos, jis ėmė mėtyti šukes, kaip pirma mėtė plokščius 
akmenis virš įlankos vandens. Švelnindamas situaciją, Borgas 
pajuokavo: 

- Taip mes išvengėme indų plovimo, panele Marija! 

Tada padavė jai ranką, norėdamas palydėti į valtį. Valtis jau 
tampė lynus, kuriais buvo pririšta prie kranto. Vandens pliuš- 
kenimas reiškė, kad tuoj sustiprės bangavimas. 


SEPTINTAS SKYRIUS 


Karštą vasaros rytą inspektorius sėdi su savo mokine viršuje, 
mediniame paviljone, kurį jis liepė įrengti aukščiausioje šchero 
vietoje, prie pat neseniai padėto misijos namų pamato. Apa- 
Čioje, uoste, stovi škuna; iškraunamos pusiau gatavos namo 
dalys, statybininkų vyresnysis su darbininkais gabena tas dalis 
į vietą ir deda vieną prie kitos. Be viso to, šchero gyvenimas 
jau kurį laiką neįprastai judrus, ir tarp Žvejų bei iš miestų 
atvykusių darbininkų (pastaruosius Žvejai priėmė nepagarbiai) 
jau pasitaikė peštynių, o tai tapo gera proga susitaikymų 
šventėms ir išgėrimams, taigi naujoms peštynėms. Iškilo pa- 
vojus piliečių dorovingumui ir nuosavybės teisei. Inspektorius 
ir tarėjienė beveik gailėjosi, kad pradėjo civilizuoti šiuos 
žmones, kadangi jau pirmieji žingsniai turėjo tokių liūdnų 
padarinių - tuo labiau kad naktinis triukšmas, dainos, klyks- 
mai ir dejonės trukdė dirbti normalų darbą, o damos, kurios 
čia atvyko vien tam, kad ramiai pailsėtų, visai neturėjo poilsio. 
Su inspektoriumi niekas nesiskaitė, nes jis kartą buvo praradęs 
autoritetą, todėl ne jo valioje buvo sugrąžinti prarastą ramybę. 
Tuo tarpu panelės Marijos ranka buvo laimingesnė, ir ji ener- 
gingomis kalbomis, geru Žodžiu su vienu ar kitu Žmogumi 
sugebėjo prigesinti šėlimą; kadangi ji neįtarė, kad didžiausia 
jos galia slypi grožyje ir Žavesyje, tai ėmė įsivaizduoti esanti 
protingesnė ir stipresnė negu iš tikrųjų. Ji taip įsijautė į 
nepaprastų sugebėjimų turinčio žmogaus vaidmenį, kad net 
dabar, sėdėdama kaip mokinė šalia savo mokytojo, kurio Žinias 
Ji priėmė kaip Žinomus dalykus, regis, daugiau koregavo jas 
įžūliomis ir šmaikščiomis replikomis, negu dėjosi visa tai į 
galvą. 

Motina sėdėjo šalia ir siuvinėjo staltiesę naujo misijos 
pastato sakyklai. Ji, atrodo, stebėjosi skvarbiu dukters protu 
ir gausiomis Žiniomis, labiausiai tuomet, kai ši naiviu klausimu 

suglumindavo mokytoją ir jis nežinodavo, ką atsakyti. 

- Žiūrėkite, panele Marija, - dėstė jis, vis dar tikėdamasis 
ją išauklėti, - neišlavinta akis linkusi regėti paprastus daiktus, 
neišlavinta ausis - girdėti paprastus garsus. Čia aplinkui jūs 
tematote vien granito akmenis. Vien juos mato tapytojai ir 
poetai. Kadangi šcheras jiems atrodo monotoniškas, jam pa- 
vaizduoti jiems užtenka vienos spalvos. Tačiau jūs pažvelkite 
į Šios vietovės geologinį Žemėlapį ir pasistenkite žvilgsniu 
aprėpti šį gamtovaizdį! Mes dabar esame raudonojo gneiso 
srityje. Žvilgtelėkite į šią akmens nuotrupą, kurią jūs vadinate 
granitu: kaip įdomiai jame išsidėstę juodas Žėrutis, baltas 
kvarcas ir rausvas lauko špatas! - Jis paėmė pavyzdį iš akmenų 
krūvos, mat pamato statytojai buvo susprogdinę uolą ir sukrovę 
nuolaužas statomo pastato papėdėje. - O dabar pažiūrėkite į 
kitą akmenį; čia vadinamasis euritas! Ar matote, kaip subtiliai 
mainosi spalvos - nuo Šviesiai oranžinės iki melsvos? O čia 
baltasis marmuras, arba pirmykštės kalkės. 

- Ar Čia yra marmuro? - paklausė mergaitė; ją sudomino šio 
prabangaus akmens paminėjimas. 

- Taip, marmuro yra, nors jis paviršiuje atrodo pilkas, o iš 
tikrųjų toks nėra! 

Kai tik įsižiūrėsite iš arčiau, suprasite, koks begalinis šių 
kerpių spalvingumas. Kokia plati subtiliausių spalvų gama - 
nuo tušo juodumo degėsių kerpių virš pelenų pilkumo akmens 
kerpių, odos rudumo meškapėdės kerpių, žalių žiedinių kerpių 
iki dėmėtų vario žalsvumo plačiosios platužės ir trynio gel- 
tonumo mūro kerpių. Įsižiūrėkite geriau į šcherą, kurį dabar 
apšviečia saulė, ir jūs pamatysite, kad uolos yra įvairiaspalvės 
ir kad vietiniai gyventojai, kurie įpratę stebėti aplinką, patys 
to nežinodami pavadino jas pagal jiems įprastą spalvų skalę. 
Pažvelkite ir jūs pamatysite, kad Juodoji uola yra juodesnė 
negu kitos, kadangi ji yra iš juodos raginukės, kad Raudonasis 
šcheras taip atrodo todėl, jog yra iš raudono gneiso, ir kad 
Baltasis šcheras yra iš lygiai nupoliruoto eurito. Argi ne svar- 
biau Žinoti, kodėl taip yra, negu vien tai, kad taip yra? Ir argi 
ne primityvu matyti čia vienodą pilkumą, kaip mato dailinin- 
kai, kurie šcherą tapo viena spalva, sumaišę juodą su balta! 
Įsiklausykite dabar į bangų ošimą, kaip poetai vadina šią garsų 
simfoniją! Sekundę užmerkite akis, kad geriau girdėtumėt, ir 

šią harmoniją aš išskaidysiu į paprastus garsus. Iš pradžių jūs 
girdite ūžimą - tokį galima girdėti mašinų ceche arba dide- 
liame mieste. Tai ūžia vandens masės, atsitrenkdamos viena 
į kitą. Po to jūs išgirstate šnypštimą - tai lengvesnės, mažesnės 
vandens masės, kurios ištykšta į putas; o dabar girdite gran- 
dymą, tarsi peiliu brūžintume į titnagą: tai bangos trinasi į 
kranto smėlį. Dar girdite triukšmą, tarsi kas verstų 
karučius su žvyru, - tai maži akmenys, kuriuos į krantą 
išmeta jūra; Oo dabar - griaudėjimas, duslus, tarsi iš- 
gaubtu delnu plotum per ausį, - čia didelė banga, 
stumianti priešais save orą į tuščią ertmę. Ir pagaliau 
šis dundėjimas, kaip tolimo griaustinio aidas, - tai di- 
džiuliai akmenų blokai ritasi jūros dugnu. 

- Taip, tačiau visa tai yra gamtos ardymas! - sušuko mer- 
gaitė. 

- Tai yra suartėjimas su gamta! Žinojimas teikia man ra- 
mybę, ir tokiu būdu aš atsikratau baimės, kurią jaučia poe- 
tas, susidūręs su nežinomybe. O nežinomybė yra ne kas kita, 
kaip tik senų, poetų apdainuotų laikų atgarsis, kai bent kiek 
nuodugnesniam gamtos aiškinimui nebuvo laiko ir reikėjo 
tenkintis pasakų apie undines ir milžinus kūrimu. Tačiau dabar 
pakalbėkime apie būsimąją žvejybą. Lašišas palikime kol kas 
nuošalyje, o pirmiausia išbandykime naujus strimelių gaudymo 
būdus! Po dviejų mėnesių prasideda didysis žūklės metas. Jei 
aš neklystu, šį rudenį žūklė nebus sėkminga. 

- Kaip jūs galite tai pranašauti gulėdamas ant savo sofos? 
- paklausė mergaitė veikiau kandžiai negu smalsiai. 

- Aš galiu tai numatyti, nes gulėdamas ant sofos mačiau, 
kaip pavasarį dreifuojantis ledas išnešė iš jūros dugno dumblus 
ir kitus augalus, kuriuose neršia strimelės. Aš numatau tai 
remdamasis mokslinėmis išvadomis, kad maži vėžiagyviai - 
šiuo atveju nesvarbu, kaip jie vadinasi, - kuriais minta stri- 
melės, šį kartą išsidangino iš seklumų po to, kai ledai išgram- 
dė dumblius. Taigi, ką daryti? Taip, reikia bandyti Žvejoti 
gilesniuose vandenyse! Jei Žuvys pas mane neateina, aš turiu 
eiti pas jas. Todėl mes bandysime užmesti tinklus, kuriuos 
vilks plaukiantis laivas. Tai visai nesudėtinga! 

- Nuostabu! - sušuko panelė Marija. 

- Tai visiems žinoma, - tęsė inspektorius, - ir tai nėra 

mano atradimas. Tačiau dabar mes, kaip protingi Žmonės, 
turime pagalvoti, ką darysime ištikus nesėkmei. Jei mes ir 
pagausime strimelių, vis dėlto negalėsime pardavinėti jų pa- 
kankamai didelėmis kainomis, kadangi vakarinėje pakrantėje 
vėl bus gaudomos silkės. Todėl turime būti parengę atsarginį 
variantą. 

- Tai būtų lašišos! 

- Tai tos lašišos, kurių turėtų čia būti, tačiau jų aš dar 
nemačiau. 

- Apie tai mes kalbėjome praeitą kartą, tačiau dabar aš 
norėčiau išgirsti, iš kur jūs visa tai žinote! 

- Paaiškinsiu kuo trumpiau, vengdamas be reikalo kalbėti 
apie antraeilius dalykus, i1r keliais žodžiais perteiksiu tai, kas 
leidžia man neabejoti savo įsitikinimais: lašišos keliauja iš 
vienos vietos į kitą kaip paukščiai klajūnai! 

- Taip, vadinasi, lašiša - paukštis! 

- Visai teisingai, tikras paukštis klajūnas. Jų galima aptikti 
Norlande priešais upių deltas, keletą kartų jų buvo pagavę 
tinklais tarp šiaurinių šcherų; jas gaudo prie Gotlando ir gan 
toli į pietus nuo jo, taigi jos turi eiti ir pro čia. Dabar jūsų 
uždavinys surasti jas, naudojant ilgas plūduriuojančias meš- 
keres. Ar norite tai daryti? Jums, kaip savo asistentei, aš mielai 
mokėčiau atlyginimą! 

Paskutiniai Žodžiai nuskambėjo netikėtai, tačiau jie buvo 
ištarti ne be reikalo ir pasiekė tikslą. 

- Mama, aš užsidirbsiu pinigų! - linksmai sušuko panelė 
Marija, sunkiai slėpdama džiaugsmą. - Bet, - paklausė ji, - ką 
jūs tada darysite? 

- Gulėsiu ant sofos ir jūsų garbei ardysiu gamtą. 

- Ką jūs darysite? - paklausė motina, pamaniusi, kad blogai 
nugirdo. 

- Aš sukursiu panelei Marijai itališką peizažą, - atsakė 
inspektorius, - o dabar, mano ponios, jus palieku, nes turiu nu- 
piešti jo eskizą. 

Tai pasakęs jis atsistojo ir mandagiai nusilenkęs nusileido 
prie kranto. 

- Keistas Žmogus, - tarė motina, kai inspektorius nutolo. 

- Mažų mažiausiai nepaprastas Žmogus, - atsakė mergaitė. 
- Tačiau aš irgi nemanau, kad jo galvoje viskas tvarkoj. Vis 

dėlto jis principingas ir apskritai gerų ketinimų turintis vyras. 
Ką tu apie jį manai? 

- Paduok man kamuolį, vaikeli! - paprašė tarėjienė. 

- Ne, pirma pasakyk ką nors... Pasakyk, ar tau jis patinka, 
ar ne,-- pakartojo mergaitė. 

Tačiau motina nieko neatsakė, tik pažvelgė pusiau liūdnu, 
pusiau rezignacijos kupinu žvilgsniu, kuris turėjo reikšti: aš 
nieko nežinau. 


Tuo tarpu inspektorius nusileido Žemyn į uostą ir pasiėmė 
valtį. Jis ketino nuplaukti jūra prie šcherų. Jau mėnuo, kaip 
čia buvo įsivyravusi vasaros Šiluma, oras buvo karštas, tačiau 
iš Šiaurės vis atplaukdavo dreifuojančių ledo lyčių - ten dėl 
nepaprastai atšiaurios Žiemos pakrantės buvo smarkiai apledė- 
jusios. 

Į pietus plaukiantis ledas aušino vandenį, todėl apatiniai oro 
sluoksniai buvo tankesni negu viršutiniai. Dėl šios priežasties 
lūžtantys saulės spinduliai neatpažįstamai pakeisdavo šcherų 
kai Pastarosiomis dienomis miražai buvo nepaprastai pui- 
kūs. Sie reginiai tapo damų ir inspektoriaus nuolatinių ginčų 
objektu. Galiausiai į diskusijas kaip prisiekusieji teisėjai buvo 
įtraukti Žvejai, nes jiems šie gamtos reiškiniai buvo pažįstami 
nuo vaikystės, taigi jie kompetentingiausiai sprendė ginčus. Kai 
vieną rytą lūžtantys spinduliai staiga gerokai “paaukštino" 
balkšvai rausvo gneiso šcherus ir dėl nevienodo oro sluoksnių 
tankumo jie atrodė panašūs į uolėtus Normandijos krantus, 
panelė Marija sugalvojo versiją, kad čia tikriausiai kaltos anos 
kreidinės uolos, kurios dėl mokslui dar nežinomo gamtos 
dėsnio atsispindi net Baltijos jūroje. 

Lūžtantys spinduliai keletą kartų padidindavo ir baltą putų 
juostą priešais pakrantės akmenis, todėl atrodė, kad uolėtų 
krantų fone kreisuoja Normandijos Žvejų laivų flotilė. Inspek- 
torius veltui bandė įpiršti vienintelį teisingą paaiškinimą ir 
paneigti šių reiškinių antgamtiškumą, juolab kad žmonės šį 
fenomeną siejo su būsima nelaime. Žvejų tikėjimas bloga 
lemtimi slopino jų sumanumą, tad inspektoriui atėjo į galvą 
mintis, kad jis dabar gali pasinaudoti situacija ir išgarsėti kaip 
burtininkas, o kartu susigrąžinti prarastą reputaciją. Jis nu- 
sprendė vėliau paneigti stebuklą ir paaiškinti jiems tikrąsias 

savo nepaprastų sugebėjimų priežastis. 

Todėl inspektorius paklausė stebuklais tikinčių damų, ar jos, 
pamačiusios itališką peizažą, patikėtų, kad tai iš tikrųjų Italijos 
atspindys. Atsakymas buvo teigiamas, ir inspektorius sumanė 
malonumą suderinti su nauda. Truputį pakoregavęs natūralų 
gamtovaizdį, jis tikėjosi sukurti pietų kraštų peizažą, kurį buvo 
pažadėjęs panelei Marijai gimtadienio proga. Jo paskaičiavimu, 
miražas dėl nevienodo oro sluoksnių tankumo turės būti ma- 
tomas horizonte, žiūrint pro galingą padidinamąjį stiklą. Jis 
sėdėjo valtyje ir pro žiūroną, kurio linzes buvo gerokai sustip- 
rinęs, tyrinėjo Sverdsholmą. Pirmiausia reikėjo, kad dominuotų 
tai, kas būdinga uolienų padermei, bet šį darbą jau buvo 
atlikusi pati gamta. Dar reikėjo pinijos, kipariso, marmuro 
rūmų ir terasos su apelsinmedžiais. 

Kol Borgas tyrinėjo šcherą ir piešė jo kontūrus, jo galvoje 
aiškėjo planas. Netrukus inspektorius priplaukė prie šchero. 
Kartu jis atsigabeno laužtuvą, laivo gremžtuką, ritinį cinko 
vielos, kibirą geltonos ochros su dideliu šepečiu, be to, dar 
kirvį, pjūklą, vinių ir dinamito patronų atsargų. 

Priplaukęs prie kranto ir iškrovęs savo darbo įrankius bei 
prietaisus, Borgas pasijuto kaip Robinzonas, einantis kautis su 
gamta, tačiau daug stipresnis už jį ir tikintis pergale, kadangi 
jo valioje buvo visi civilizacijos laimėjimai. Prisitaisęs ant 
stovo lentą su žemėlapiu ir išsitraukęs liniuotę su dioptru, jis 
ėmėsi darbo. 

Nuo kalno keteros, kurios nuolaidi forma, laimei, buvo 
panaši į sedimentines Pietų nuosėdas, jam tereikėjo nugram- 
dyti Šen bei ten pasitaikančias kerpes; tačiau jis turėjo 
palikti keletą horizontalių linijų, kurios buvo tamsesnės už 
nuosėdas. Darbas buvo nesunkus, nes gremžtukas slydo lygiu 
paviršiumi tarsi retušuotojo teptukas didelės dekoracijų drobės 
paviršiumi. 

Dirbdamas Borgas pajuto pasišlykštėjimą pačiu savimi. Jam 
darėsi koktu, kad jis veltui leidžia laiką ir eikvoja jėgas nie- 
kams, tačiau fizinė įtampa varė kraują į galvą ir maži dalykai 
ėmė atrodyti dideli. Jis jautėsi esąs titanas, šturmuojantis 
gamtą, taisantis tai, kas Dievo prastai padaryta, ir pasaulio ašį 
pasukantis taip, kad Pietūs atsidurtų daug toliau į Siaurę. 

Žinodamas, kad uolinės sienos plotas neturėjo viršyti kelių 

metrų ir kad oro sluoksniai ją daug kartų padidins, jis padalijo 
ją juostomis, o paskui ėmėsi pinijos. Ant uolos keteros augo 
grupelė mažaūgių pušaičių, primenančių pamiškę. Dabar rei- 
kėjo iškirsti keletą dešimčių pušaičių ir palikti vieną, labiausiai 
iškilusią virš horizonto. 

Nereikalingoms pušaitėms siisišuii prireikė pusvalandžio. 
Liko lieknakamienis medis vešliu vainiku, nes kiti arti augantys 
medžai trukdė formuotis apatinėms šakoms. Taigi dabar jis 
turėjo kirviu taip išretinti vainiką, kad jis pasidarytų skėčio 
formos kaip Italijoje. Tai buvo nesunku, tačiau kai Borgas, 
viską padaręs, pasižiūrėjo pro dioptrą, jis pamatė, kad dar 
nepasiekė tobulo stiliaus, kad viršutines šakas dar reikia truputį 
palenkti su cinko viela, o apatines daugiau pakreipti į apačią 
ir į šonus. Kai pinija buvo baigta, jis išgėrė stiklą vyno ir ėmė 
dairytis, iš ko galėtų padaryti kiparisus. Tinkama medžiaga 
atsirado pati savaime, nes jis pamatė keletą kūgio formos 
kadagio krūmų. Reikėjo išvalyti smulkius krūmus ir palikti 
pačius gražiausius, aiškiai matomus dangaus fone; šis nedidelis 
darbas buvo atliktas su kirviu ir peiliu. Kadangi tie krūmai 
atrodė labai šviesūs, Borgas paėmė kibirą vandens, ištirpino 
jame sakingos pušies suodžių ir tol šlakstė kadagius šiuo 
tirpalu, kol jie įgijo kapinių krūmams būdingą spalvą. 

Apžiūrėjęs savo darbą, jis pasijuto nemaloniai, nes prisiminė 
kadaise girdėtą pasakojimą apie mergaitę, kuri sumindžiojo 
duoną. Kai baltos Žuvėdros ėmė šaižiai klykti virš jo galvos, 
jų klyksmas jam asocijavosi su dviem juodais varnais, kurie 
nusileido iš dangaus, kad mergaitės sielą nuneštų į pragarą. 

Valandėlę pasėdėjęs ir palaukęs, kol kraujas vėl suplūs į 
smegenis, jis pažvelgė į savo kūrinį ir nusišypsojo prisiminęs 
savo vaikišką baimę. Jei gamtai nesiseka sparčiai kurti naujų 
rūšių, tai jai paprasčiausiai trūksta ne valios, bet sugebėjimų. 

Tačiau dar stigo marmuro rūmų, nuo kurių kaip tik ir prasi- 
dėjo visa istorija. Borgas buvo iš anksto gerai viską apgalvojęs 
gulėdamas namuose ant sofos, todėl ir šis darbas nebuvo 
sunkesnis už kitus. 

Susiformavęs kalkių sluoksnis kaip tik buvo tinkamas fasa- 
dui; jis tebuvo kelių kvadratinių metrų dydžio, tačiau to ir 
užteko. Dabar reikėjo nuvalyti kalkes nuo eurito plokščių, 
sutrūkinėjusių dėl klimato poveikio. Iš pradžių pakako gelc- 

žinio laužtuvo, vėliau uolos papėdėje reikėjo įkišti į plyšį 
dinamito patroną. 

Kai pasigirdo sprogimas ir pasipylė skeveldrų liūtis, jis 
pajuto kažką panašaus į palaimą, kokią jaučia poetas, svajo- 
jantis visus armijos amunicijos vežimus vienu ypu nustumti į 
kraterį ir išvaduoti Žmoniją nuo būties problemų ir tapsmo 
kančių. 

Dabar marmuro plokštė jau buvo nuvalyta, ir grūdėto kalk- 
akmenio kristalai blizgėjo saulėje kaip rafinuotas cukrus. 
Pasiėmęs dažų, Borgas nupiešė grubų karnizą ir du nedidelius 
kvadratinius langus. Viršuje, pačioje tarpulangėje, jis įkalė į 
žemę du strypus, uždėjo ant jų skersinį ir tvirtai jį pririšo taip, 
kad visuma būtų panaši į pergolę. Dabar jam tereikėjo už- 
vynioti ant kartelės sieksnio ilgumo miltinės arkliauogės 
ataugą, ir jau buvo gatavas vynuogienojas, kuris kabojo kaip 
girlianda. 

Galiausiai jis su ąsotėliu druskos rūgšties, atskiestos van- 
deniu, retušavo Žemę, ir dėl to ant žalios žolės atsirado baltas 
švytintis atšvaitas, neva turėjęs reikšti saulučių dėmes. Borgas 
buvo matęs, kad tai būdinga Kampanijos kraštovaizdžiui, kai 
spalio mėnesį, pasibaigus vynuogių nuėmimo sezonui, prasi- 
dėdavo “antrasis pavasaris". 

Tuo Borgas baigė savo darbą. 

Tačiau viskas užtruko iki vakaro. Kad stebuklas padarytų 
įspūdį, dar reikėjo išpranašauti šį reiškinį, geriausiu atveju - 
nurodyti dieną. Borgas Žinojo, kad pietų Europoje vyrauja 
dideli karščiai, todėl buvo galima laukti, jog ims pūsti šiaurės 
vėjas. Pastaruoju metu čia pūtė vėjas iš rytų, kadangi virš 
Šiaurės jūros buvo mažesnis oro slėgis. Jei pranešimai skelbė 
tiesą, prie Arholmos plaukiojo dreifuojantis ledas, ir kai tik 
vėjas truputį pasisuks į šiaurę, tą ledą ims nešti srovė, tekanti 
į vakarus nuo Elando salos, ten, kur Bosnijos įlanka susilieja 
su Baltijos jūra. 

Jei dabar, tokį vakarą, papūstų šiaurės vėjas, tai jis tik- 
riausiai išsilaikytų keletą dienų, ir tada įsivyrautų giedra, nes 
pučiant šiaurės vėjui oras paprastai būna giedras. Tokiu atveju 
išpranašauti miražą buvo galima beveik visiškai tiksliai, galbūt 
su vienos dienos paklaida. Kai Borgas visa tai apskaičiavo, jam 
buvo visai nesunku nurodyti stebuklingo reiškinio valandą, mat 

oro atspindys paprastai atsirasdavo netrukus po saulės pate- 
kėjimo, taigi tarp dešimtos ir dvyliktos valandos. 

Sugrįžęs į savo kambarį, jis užsidarė duris, ketindamas sėstis 
prie darbo, kurį buvo susiplanavęs prieš dešimtį metų ir kurį 
norėjo baigti, iki jam sukaks penkiasdešimt. Tas darbas buvo 
jo gyvenimo tikslas, palaikantis gyvybines jėgas, ir jis niekam 
apie jį nepasakojo. Jam buvo malonu galvoti, kad štai pagaliau 
jis galės keletą valandų skirti savo mėgstamam užsiėmimui 
niekieno netrukdomas, nes pastarosiomis savaitėmis, bendrau- 
damas su abiem moterimis, visus vakarus praleisdavo jų drau- 
gijoje, ir tai, kas iš pradžių teikė malonumą ir atpalaiduodavo, 
pamažu tapo prievole ir pareigos atlikimu. Jis mylėjo jaunąją 
merginą ir ketino ateityje ją vesti. Jis tikėjosi, kad gyvenimas 
su ja bus pagrįstas visišku tarpusavio supratimu, kad kiekvieną 
laisvalaikio valandą jie panaudos intymiam bendravimui ir 
džiaugsis vienas kitu. Tačiau dabartinė dalinės priklausomybės 
vienas kitam būsena, kai jis, norėdamas to ar ne, turėdavo 
dalyvauti jo visai nedominančiuose pokalbiuose, kankino jį kaip 
sunki priedermė. Marija taip jį supančiojo, kad padarė pa- 
grindiniu savo nuolatinių pobūvių veikėju. Mat jis sugebėdavo 
visada būti įdomus pašnekovas, nekartojantis to, ką jau buvo 
sakęs. Tačiau Borgui tie pobūviai nieko neduodavo, todėl 
laikui bėgant jam reikėjo atsinaujinti. Jeigu jis pasišalindavo, 
ji imdavo nerimauti ir nervintis, kankinti jį klausinėdama, kad 
galbūt jam nusibodo, o jis, būdamas gerai išauklėtas Žmogus, 
negalėdavo to atvirai prisipažinti. 

Dabar jis atidarė savo rankraščių spintą, kurioje laikė išrū- 
šiuotus aplankus su užrašais, mažus lapelius su užfiksuotomis 
mintimis, netikėtai atėjusiomis į galvą atliekant stebėjimus. 
Tuos lapelius jis kaip augalus herbariume buvo pritvirtinęs prie 
sulenktų popieriaus lapų; jam buvo malonu juos tvarkyti ir 
rūšiuoti siekiant išsiaiškinti, ar reiškinius iš tiesų galima 
rūšiuoti tiek daug būdų, kiek tik leidžia smegenys, ar juos, 
kaip ir gamtą, galima tvarkyti remiantis vieninteliu principu. 
Taigi jam rūpėjo išsiaiškinti, ar gamta tikrai yra sukurta pagal 
vieną principą. Šis užsiėmimas žadino jam mintį, kad jis yra 
tikrasis chaoso reguliuotojas, atskyręs šviesą nuo tamsos, ir kad 
chaosas išnyko tik atsiradus skiriamajam sąmonės organui, 
kadangi iš tikrųjų Šviesa nuo tamsos niekada nebuvo atsisky- 

rusios. Jis svaiginosi šia mintimi, jautė, kaip auga jo Aš, kaip 
Jo smegenų ląstelės plečiasi, sprogdina savo apvalkalus, dau- 
ginasi ir kuria naujas vaizdinių rūšis, kurios kada nors trans- 
formuosis į mintis, o tada kaip augimą skatinantys fermentai 
brausis į svetimas smegenis ir - jei ne anksčiau, tai po jo 
mirties - milijonus pavers lysvėmis, kuriose tarps jo minčių 
sėklos... 

Čia kažkas pabeldė į duris, ir jis egzaltuotu balsu, tarsi 
užkluptas slapto pasimatymo metu, paklausė, kas ten. 

Damos prašė perduoti sveikinimus ir paklausti, ar ponas 
inspektorius nenorėtų nusileisti Žemyn. 

Borgas perdavė linkėjimų ir atsakė, kad šį vakarą jis už- 
imtas, nes jam reikia dirbti, nebent jo pasirodymas būtų ne- 
išvengiama būtinybė. 

Minutę buvo tylu. Kadangi jam dabar buvo visai aišku, kas 
bus toliau, tai jis nutraukė pradėtą darbą ir pastūmė į šalį savo 
rankraščius. Vos tai padaręs, jis išgirdo tarėjienės žingsnius 
ant laiptų. Užuot palaukęs, kol ji pasibels, inspektorius atidarė 
duris ir pasveikino ją klausimu: 

- Ar panelė Marija neserga? 

Motina suglumo, tačiau greit susitvardė ir paprašė poną 
daktarą eiti kartu ir apžiūrėti ją, kadangi čia neįmanoma 
iškviesti gydytojo. 

Inspektorius, nors ir ne medikas, tačiau buvo išstudijavęs 
patologijos ir terapijos pagrindus ir stebėjęs save bei visus 
ligonius, kuriuos jam teko sutikti. Kadaise jis mąstė apie ligų 
ir jų gydymo priemonių prigimtį ir pagaliau surado terapijos 
būdą, kuriuo pats naudojosi. Taigi išgirdęs, kad mergaitę 
kankina spazmos, jis pažadėjo po pusvalandžio ateiti ir atsi- 
nešti vaistų. 

Jam buvo nesunku nustatyti ligos pobūdį. Kadangi pirmasis 
pasiuntinys nieko neminėjo apie ligą, ji turėjo atsirasti tarp 
abiejų vizitų pas Borgą kaip jo atsisakymo ateiti padarinys. 
Šis psichinis negalavimas jam buvo gerai pažįstamas ir dėl 
neaiškios kilmės buvo vadinamas vienu Žodžiu - isterija. 

Menkiausias bandymas pasipriešinti valiai, neįvykdytas no- 
ras, planas, susikirtęs su kitu planu, - ir atsiranda bendro 
pobūdžio depresija, kai siela bando savo skausmą perkelti į 
kūną, nesugebėdama jo kaip reikiant lokalizuoti. 

Inspektorius, studijuodamas farmakodinamiką, šalia vaisto 
ir jo veikimo būdo aprašymo dažnai rasdavo mažas atsargias 
pastabas, pavyzdžiui: “Veikia dar ne visai Žinomu būdu“ arba 
“Veikimo būdas dar nėra visiškai ištirtas“. Stebėjimu bei 
abstrakčių protavimu jis tarėsi atradęs, kad gydymo priemonės 
veikimas yra pagrįstas dvasios ir materijos vienove ir kad 
vaistas veikia kartu chemiškai, dinamiškai ir psichiškai. Nau- 
jųjų laikų medicinoje pati gydymo priemonė arba jos mate- 
rialus pagrindas dažnai būdavo visiškai išstumiami, o vietoj jų 
atsisukama į hipnotizmą, į grynai psichinį arba vulgarų, dažnai 
kenksmingą mechaninį metodą, paremtą dieta ir fiziniais pra- 
timais. 

Į šiuos nukrypimus jis žiūrėjo kaip į reikalingas ir teigiamas 
pereinamąsias formas, nors tokie bandymai pareikalavo aukų, 
pavyzdžiui, kai nervingi asmenys, užuot paskyrus jiems rami- 
namai veikiančią šiltą vonią, būdavo gydomi apsipylimais šaltu 
vandeniu ir todėl tapdavo dar nervingesni, arba kai nusilpę 
Žmonės būdavo varginami priverstiniais pasivaikščiojimais šaltu 
oru. 

Jis manėsi nustatęs, kad senieji gydymo būdai, populiariai 
kalbant, turėjo tarnauti kaip vaizdinė medžiaga, siekiant suža- 
dinti nuotaikas ir jas kaitalioti; pavyzdžiui, žaizdą užtraukiantys 
vaistai sukeldavo skrandžio susitraukimus ir kartu juos buvo 
galima naudoti išsisklaidžiusių psichinių jėgų koncentravimui. 
Nusigalavęs gėrikas tai Žino iš patirties, kai jis rytą savo 
sustojusį laikrodžio mechanizmą vėl prisuka išlenkęs taurelę 
karčiosios. 

Ši moteris jautėsi fiziškai negaluojanti, nors tai buvo netiesa. 
Todėl jis pasirinko vieną vaistų seriją, iš kurios pirmasis 
vaistas turėjo sukelti tikrą fizinį negalavimą, kad pacientė būtų 
priversta atsikratyti liguistos psichinės būsenos ir perkelti ją 
į kūną. Tuo tikslu jis pasiėmė šlykščiausias iš visų piliulių, 
kokias tik rado vaistinėlėje, būtent kvapniuosius sakus. Sis 
vaistas geriausiai galėjo sužadinti bendro pobūdžio negalavi- 
mus, ir Borgas pasiėmė tokią didelę dozę, kuri iš tiesų galėjo 
sukelti spazmas, tai reiškia, kad visas jos kūnas, jos uoslės 
organai ir jos skonio nervai priešinsis šiai fiziologiškai sve- 
timai medžiagai: visos psichinės funkcijos susikoncentruos į 
jos pašalinimą. Kartu bus pamiršti visi įsikalbėti skausmai, ir 

tuomet reikės tik stengtis, kad iš bjaurios būsenos pamažu būtų 
pereinama į vis mažiau nemalonią, kol pagaliau ateis išsiva- 
davimas iš paskutinės stadijos. Tada šaldančios, gaivinančios, 
raminančios ir skausmą mažinančios priemonės grąžins visiško 
pasitenkinimo būseną, apimančią po patirtos fizinės įtampos 
ir pavojų, kuriuos po to malonu prisiminti. 

Apsivilkęs baltą kašmyro švarką ir pasirišęs kremo spalvos 
kaklaraištį su Švelniais ametisto spalvos dryželiais, Borgas 
pirmą kartą nuo damų atvykimo užsidėjo savo apyrankę. Kodėl 
jis visa tai darė, pats negalėjo pasakyti, tačiau pagrindinė 
priežastis buvo nuotaika, susijusi su ligone, kurią jam dabar 
reikės aplankyti. Ši nuotaika dabar užvaldė jį visą. Priėjęs prie 
veidrodžio, jis ėmė apžiūrinėti save, nekreipdamas dėmesio į 
veidą. Borgas jautė, kad jo išvaizda nuteikia švelniai ir kelia 
simpatiją, tačiau kartu yra neįprasta ir patraukianti dėmesį, nors 
ir nedirginanti nervingos būtybės. 

Tada jis kaip magas, pasirengęs rodyti triukus, susikrovė 
savo rekvizitus ir leidosi į kelią pas ligonę. 

Kai jį įvedė į kambarį, jis pamatė ant gulto gulinčią mer- 
gaitę; ji buvo apsirengusi persišku rytiniu chalatu, palaidais 
plaukais. Jos akys buvo nenatūraliai didelės ir su panieka 
žvelgė į atėjusįjį. 

Inspektorius akimirką prarado savitvardą, tačiau tik akimir- 
ką, tada priėjo prie jos ir paėmė už rankos. 

- Kaip jaučiatės, panele Marija? - paklausė jis užjaučiamai. 

Ji pasižiūrėjo į jį įdėmiu žvilgsniu, tarsi norėtų kiaurai 
perverti, tačiau nieko neatsakė. 

Tada jis išsitraukė laikrodį, patikrino pulsą ir pasakė: 

- Jūs turite temperatūros! | 

Tai buvo melas, tačiau jam reikėjo laimėti jos pasitikėjimą, 
nes nuo to priklauso gydymo sėkmė. 

Mergaitės veido išraiška iškart pasikeitė: 

- Jūs tuo iki šiol abejojote? Man regis, aš tuoj sudegsiu! 

Dabar jai buvo leista skųstis, ir priešiškumas atvykusiajam 
dingo kaip nePuvęs, jų santykius kausčiusi įtampa išnyko. 

- Jegu jūs pažadėsite klausyti mano nurodymų, aš jus išgy- 
dysiu, - tęsė inspektorius pokalbį, uždėdamas ranką jai ant 
kaktos. Ištaręs Žodį “klausyti, jis pajuto, kaip pacientė krūp- 
telėjo, tarsi iš jos būtų reikalaujama neįmanomo dalyko, tačiau 

tą pačią minutę iš po rankogalio išslydo apyrankė, ir tariamoji 
ligonė daugiau nesipriešino. 

- Darykit su manim, ką norit, - atsakė ji pasiduodama, o jos 
žvilgsnis nukrypo į auksinę gyvatę, kuri ją žavėjo ir kėlė 
baimę kaip užuomina apie kažką jai dar visai nepažįstama. 

- Kaip jūs Žinote, iš profesijos aš nesu medikas, tačiau 
studijavau šį meną, ir man pakaks žinių, reikalingų jūsų atveju. 
Čia turiu vaistą, kurį labai nemalonu praryti, tačiau jo poveikis 
neabejotinas. Aš nesu paslapčių saugotojas ir noriu jums pa- 
sakyti, ką jums duodu. Tai yra dvokiančioji derva, pagaminta 
iš daugiametės žolės šaknies, augančios akmenuotoje Arabijoje. 

Išgirdusi žodį “ Arabija", mergaitė sukluso; galbūt šis žodis 
jai asocijavosi su kvepalais, kurių negalėjo nustelbti bjaurus 
ledi Makbet nusikaltimas. 

Tada ji paėmė šaukštą ir pauostė mikstūrą. Tuo pat metu 
ji atsilošė ir sudejavo: 

- Ne, aš negaliu! 

Jis atsargiai ir kartu stipriai suėmė ją už sprando, dar kartą 
prinešė artyn šaukštą ir švelniai tarė: 

- Dabar parodykite, kad esate klusnus vaikas! 

Tada jis supylė jai vaistus į burną taip, kad ji negalėjo jam 
pasipriešinti. 

Ji krito ant pagalvių, ir jos kūnas susirietė nuo skausmų, 
kuriuos sukėlė stipriai veikianti šlykšti, česnaku dvokianti 
derva; jos veidą iškreipė siaubas, tarsi į ją būtų sutekėjus: visa 
pasaulio bjaurastis ir šlykštynė. Maldaujamu balsu ji paprašė 
vandens, kad išsivaduotų nuo kančios. 

Tačiau vandens ji negavo, o turėjo pasiduoti vaisto sukeltų 
nemalonių pojūčių valiai. 

Kai ją visiškai priveikė šleikštulys, jis ištraukė piliulę nu- 
meris antras. 

- Dabar, panele Marija, kelionės po akmenuotas Arabijos 
dykumas baigėsi, jūs turite pakilti į Alpes ir įkvėpti kalnų 
oro, kuris susikoncentravęs karčioje saulės šviesos geltonumo 
sveiko genicijono šaknyje, - tarė inspektorius guviu vyrišku 
balsu. 

Mergaitė nesipriešindama išgėrė karčią piliulę ir krūptelėjo, 
lyg jai kas būtų į krūtinę suvaręs peilį. 

Tačiau netrukus ji išsitiesė, tarsi jos išsklaidytos jėgos būtų 

susikaupusios į vieną vietą, tarsi vėl būtų sugrįžusi energija. 

Stiprus vaistas nustelbė šlykštų pirmojo vaisto skonį, tačiau 
jis buvo toks kartus, kad suerzino skrandžio gleivinę ir sutan- 
kino pulsą. 

- Dabar užgesinsime ugnį nuskausminančiu preparatu, - tęsė 
inspektorius. - Todėl dabar mes atsidursime Bretanės pa- 
krantėje, kad apsirūpintume švelniu prancūzišku balzamu. 
Jaučiate, kaip maloniai apsauginės gleivės aplipina sudirgusias 
skrandžio sieneles? O ar užuodžiate jūros druskos kvapą? 

Įkaitusiame pacientės veide atsispindėjo dvasinė ramybė, ir 
kadangi gydytojas manė, kad Marija turi pakankamai jėgų 
klausytis jo kalbų, tai pradėjo pasakoti apie Bretanės pakrantes, 
apie keliones buriniu laivu Atlanto vandenyne, apie gyvenimą 
pas Kvimpero Žvejus ir apie jūros paukščių medžioklę prie 
Sarzo. 

Ji klausėsi jo pasakojimo, tačiau atrodė dar šiek tiek apkvai- 
tusi, todėl Borgas nutraukė pasakojimą ir ištiesė jai savo 
“simfoniją - kaip jis tai vadino. Mišinys buvo pagamintas iš 
klasikinės rūtos, kurią viduramžiais Žmonės naudodavo namų 
ūkyje kaip vyno prieskonį, ir dangiškosios anželikos, iš namais 
kvepiančios garbanotosios mėtos su benediktinės Žolės prie- 
maišomis, suteikiančiomis žvalumo, ir trupučio kadagių alie- 
jaus, primenančio mišką. 

Jis atliko tam tikrą nuotaikų masažą, atitraukė ją nuo jos 
liguistų minčių, skraidindamas jos fantaziją iš vienos vietos 
į kitą, leisdamas keliauti po praeitį ir po dabartį, supažindin- 
damas ją su visais galimais gamtovaizdžiais, tautomis ir kli- 
mato juostomis. 

Kai jam pasirodė, kad ji pavargo, jis padavė jai šaukštą 
raminančių ir gaivinančių citrinos sulčių su trupučiu cukraus. 
Taigi ji po baisaus pusvalandžio, kurį turėjo ištverti, su dideliu 
malonumu priėmė šią paprastą, jėgas grąžinančią priemonę ir 
nusišypsojo. 

- Dabar nusisukite į sieną, - liepė inspektorius, - ir penkias 
minutes įsivaizduokite, kad miegate, o aš tuo tarpu išeisiu ir 
pasikalbėsiu su ponia tarėjiene. 

Inspektorius pajuto, kad jį apleidžia jėgos, todėl turėjo išeiti 
į gryną orą, kad sugrįžęs vėl galėtų tęsti darbą. Jam tereikėjo 
pažvelgti į apyšviesį nakties dangų, į melsvą jūrą, tereikėjo 

užmerkti akis ir pabandyti apie nieką negalvoti, kad pajustų, 
kaip sujauktos smegenys vėl dirba įprastu ritmu ir leidžia jam 
toliau sparčiai vystytis, nors buvo priverstos atsilikti. 

Kai jis taip snūduriuodamas stovėjo susidėjęs rankas ant 
krūtinės, jo galvoje tyliai zirzė viena mintis: ji yra trisdešimt 
ketverių metų vaikas! 

Netrukus jis pasijuto visai atsigavęs ir sugrįžo atgal. 

Panelė Marija sėdėjo ant sofos, palaidus plaukus koketiškai 
persimetusi per petį; Šiaip jau ji atrodė visai sveika ir gerai 
nusiteikusi. 

Inspektorius išsitraukė iš krepšio butelį sirakūziško vyno ir 
pakelį rusiškų cigarečių. 

- Dabar jūs turite įsivaizduoti, kad esate visai sveika, - tarė 
jis, - ir tarsi mes susitinkame ilgai nesimatę. Ta proga turite 
išgerti taurę saldaus sicilietiško vyno ir surūkyti cigaretę; visa 
tai irgi susiję su gydymu. 

Atrodė, kad mergaitė iš visų jėgų stengiasi nuslėpti savo 
neaiškios kilmės ligas, tačiau vyną ji gėrė nenuleisdama akių 
nuo apyrankės. 

- Jūs žiūrite į mano apyrankę, - nutraukė tylą inspektorius. 

- Ne, aš nežiūriu, - sumelavo mergaitė. 

- Ją man dovanojo moteris, kuri dabar, Žinoma, jau mirusi. 
Kitaip aš būčiau ją grąžinęs... 

- Ar jūs ją mylėjote? - paklausė mergaitė nedrąsiai. 

- Taip, tačiau neprarasdamas blaivaus proto! Jei mokėjimas 
naudotis protu yra pagirtinas dalykas, kodėl gi nepasinaudoti 
jo paslaugomis, kai esi nusprendęs žengti svarbiausią gyvenimo 
žingsnį? 

- Vadinasi, mylint labai svarbu išskaičiavimai? 

- Labai. Reikia viską gerai apgalvoti, kai ruošiamasi suteikti 
laisvę patiems stipriausiems instinktams. 

- Instinktams? 

- Taip, instinktams! 

- Jūs netikite meile? 

- Jūs keliate klausimus, į kuriuos neįmanoma atsakyti. Ar 
aš iš viso tikiu meile? Ką jūs turite galvoje? Yra labai daug 
meilės rūšių, kurios skiriasi viena nuo kitos kaip juoda ir 
balta! Aš niekaip negaliu tikėti abiem meilės rūšimis, visomis 
rūšimis kartu! 

- O kokia yra pati aukščiausia meilės rūšis? 

- Intelektualinė. Meilės rūšys primena trijų aukštų anglišką 
namą: pačiame viršuje yra darbo kambarys, po juo - miegamasis, 
o apačioje - virtuvė. 

- Be galo praktiškai sugalvota! Tačiau meilė, didžioji meilė, 
negali būti siejama su jokiais išskaičiavimais; ji man aukščiausias 
dalykas, panašiai kaip audra, kaip griaustinis, kaip vandens 
krioklys! 

- Kaip šiurkšti, nevaldoma gamtos jėga? Ją patiria gyvuliai 
ir pačios Žemiausios kategorijos Žmonės... 

- Žemiausios? Argi ne visi žmonės vienodi? 

- Ką jūs, ką jūs! Visi Žmonės vienodi kaip dvi uogos, jau- 
nuoliai ir seniai, moterys ir vyrai, hotentotai ir prancūzai. Ir 
kokie jie panašūs! Įsižiūrėkite į mus abu! Mes visiškai vienodi, 
tik aš su barzda! Atsiprašau, panele Marija, dabar matau, kad 
jūs esate visai sveika, ir aš galiu jus palikti. Labos nakties! 

Jis atsistojo ir pasiėmė skrybėlę, tačiau kitą akimirką mer- 
gaitė prisiglaudė prie jo, apglėbė jo rankas savosiomis ir Žvelg- 
dama tuo pačiu žvilgsniu, kuriuo jį pirmą kartą nugalėjo, pa- 
prašė: 

- Pasilik! 

Deginamas šio žvilgsnio ir jausdamas rankų spaudimą, jis juto 
kažką, ką, jo nuomone, turi jausti jauna mergaitė, kai ją su- 
vedžiotojas suspaudžia savo karštame glėbyje. 

Jis sutriko, jam atrodė, kad tai Žeidžia jo drovumą, ir jo 
įžeistas vyriškumas ėmė priešintis. Jis išlaisvino savo rankas, 
atsitraukė atgal ir ramiu, tačiau nepaprastai griežtu bei dirbtinai 
šaltu balsu tarė: 

- Atsipeikėkite! 

- Pasilikite arba aš einu pas jus! - išgirdo susijaudinusios 
panelės Marijos atsakymą. Atrodė, ji buvo pasiryžusi žūtbūt 
įgyvendinti savo grasinimą. 

- Tada aš užsirakinsiu! 

- Vyras jūs pagaliau ar ne? - šaižiu juoku nuskambėjo 
atviras iššūkis. 

- Taip, be abejonės, tačiau toks vyras, kuris pats nori rinktis 
ir būti iniciatoriumi. Man nepatinka būti suvedžiotam! 

Tai pasakęs jis išėjo ir išgirdo už nugaros bildesį; taip krinta 

žmogaus kūnas, atsitrenkdamas į baldus. 

Vos išėjęs į lauką, jis buvo bepasukąs atgal, nes dvasinė 
įtampa jį nualino ir jis tapo labai jautrus kito Žmogaus kan- 
čiai. Tačiau pabuvęs kelias valandas vienas, jis susikaupė ir 
atgavo jėgas. Jis buvo -pasiryžęs užgniaužti tokius santykius, 
kurie grėsė su didžiule jėga įsiveržti į jo sielos pasaulį; jis 
norėjo laiku nutraukti santykius su moterimi, kuri taip aiškiai 
parodė, kad jai iš jo reikia tik kūno, o sielą, kurią jis stengėsi 
įkvėpti šiam negyvos mėsos gabalui, ji atmetė. Ji mėgavosi jo 
balso skambesiu, tačiau jo mintims pritardavo tik tada, kai jos 
bylodavo apie konkrečią naudą. Jis dažnai ją užklupdavo 
stebinčią jo kūno linijas, be to, ji nesąmoningai apglėbdavo 
j0 ranką ir pro minkštą gelumbę čiupinėdavo raumenis. Jis 
prisiminė, kaip ji stengėsi jį suvilioti, kai jie maudėsi, buriavo, 
lipo į stebėjimo bokštą, kuriame jis anksčiau niekada nebuvo 
buvęs, nes nemaloniai jautėsi stovėdamas dideliame aukštyje, 
nesant pakankamai tvirto pagrindo. O štai šiandien vakare, šios 
nevaldomos isterijos protrūkio minutę, jis įžvelgė, kad ji 
nepriklauso tai išsivysčiusių moterų rasei, kurios gali mylėti 
konkretų vyrą, ir kad jis jai tėra reikalingas kaip priešingos 
lyties atstovas. 

Norėdamas atvėsti, jis nusileido į pakrantę, tačiau naktis 
buvo tvanki. Jūra nurimo, ir šiaurės vakaruose dangus švietė 
tarsi melionas; toli rytuose virš jūros tvyrojo rami naktis. 
Pakrantės uolos dar buvo šiltos, ir jis atsisėdo į vieną iš 
daugelio fotelių, kuriuos buvo išskaptavęs šaltis, o bangos 
lygiai nušlifavusios. Tai, ką jis ką iik išgyveno, nutolo, ir tik 
dabar, aprimus juslėms, jis pažvelgė į įvykį kitomis akimis. 
Juk jis visą gyvenimą svajojo sužadinti moteriai tokią meilę, 
kad ji maldaudama keliais ateitų pas jį ir pasakytų: aš myliu 
tave, išaukštink mane savo meile! Toks gamtos dėsnis, kad 
silpnesnysis nusižeminęs artinasi prie stipresniojo, o ne atvirkš- 
čiai, kaip būna tais atvejais, kai gyvenama iliuzijomis, kad 
moteris esanti aukštesnė mistinė būtybė. Juk tyrinėjimais 
nustatyta, kad mistiškumas tėra nesusipratimas, o moters didin- 
gumas - tai tik poetinių svaičiojimų kratinys, atsiradęs dėl ne- 
paprastai stipraus vyriško instinkto. 

Taigi atsirado moteris, apie kurią tiek svajota; laisva, prie- 
tarų nesuvaržyta naujųjų laikų moteris atvėrė jam pačiam jo 

sielos gelmes. Jis pamatė, kokia aistra jame glūdi, ir išsigandęs 
atsitraukė. Kodėl? Gal jam dar trukdė tradicijų ir papročių 
varžtai? Juk iš tikrųjų jos jausmų protrūkyje nebuvo nieko 
nederamo, jokio prasčiokiško meilinimosi, jokio nepadoraus 
judesio ar įžūlumo veide! Ji mylėjo jį taip, kaip jai liepė 
prigimtis! Ko gi jam daugiau reikia? Jeigu ji šitaip jį myli, jis 
gali nedvejodamas ją vesti, nes iš tiesų nedaugeliui vyrų tenka 
garbė įpūsti šitokią liepsną. Tačiau mintis, kad jis ją laimėjo, 
visai neskatino pasididžiavimo savimi, nes jis Žinojo savo 
vertę; veikiau jis pajuto slegiantį atsakomybės jausmą, nuo 
kurio norėjo išsivaduoti, todėl jam atrodė, kad protingiausia 
būtų išvykti iš Čia. 

Mintimis jis jau sėdėjo savo kambaryje ir dėjosi daiktus. Jis 
įsivaizdavo, kaip nukrausto rašomąjį stalą, ir prieš akis išniro 
tuščia Žalia staltiesė; jis matė, kaip nuima lempą, skleidusią 
šviesą vakarais ir dieną blizgėjusią daugybe spalvų. Vėrėsi 
tuščia erdvė. Nuo sienų jis nukabinėjo paveikslus ir kilimus, 
ir vėl pasirodė anos baltos nykios matematinės figūros; nuo 
lentynų jis nuiminėjo knygas, ir priešais jį šiepėsi bauginanti 
tuštuma, monotonija, nuogumas, skurdas! 

Tada jis pajuto didelį jo laukiantį fizinį nuovargį, alinančios 
kelionės baimę, pabūgo nežinomybės, į kurią dabar bus įstum- 
tas, suvokė, kad jam stigs įprastos aplinkos ir mergaitės drau- 
gijos... 

Vidiniu žvilgsniu jis regėjo vaikišką, tačiau kartu tokį di- 
dingą mergaitės žavesį, girdėjo jos skundą, įsivaizdavo jos 
išbalusius skruostus, kurie vėl atgautų rausvumą, jei to pano- 
rėtų kitas Žmogus. Taip jis per ketvirtį valandos, kuris jam 
prailgo kaip valanda, iškentėjo visas išsiskyrimo kančias, kol 
padūmavusią vasaros naktį aukštai ant kalvos pamatė aiškius 
moters figūros kontūrus šviesaus dangaus fone. Gražus, jam 
taip gerai pažįstamas siluetas, įrėmintas geltonos debesų sienos, 
kuri kartu reiškė ir saulės laidą, ir tekėjimą, įgijo dar tauresnes 
proporcijas. Buvo aišku, kad ji eina į muitinės pusę ir kažko 
ieško. Ji buvo vienplaukė, ant pečių krintančiais plaukais ir 
dairėsi į visas puses; staiga ji, rodos, pamatė tai, ko ieškojo, 
ir greitu žingsniu pasileido Žemyn pakrantės link, kur sėdėjo 
j0s ieškomas Žmogus - sustingęs, neturintis jėgų bėgti ar duoti 
ženklą, kad ji neapsiriko. Priėjusi prie jo, ji suklupo priešais 

Jį ant Žemės, padėjo galvą jam ant kelių ir pradėjo kalbėti 
beprotiškų, nuolankiu, maldaujamu balsu, tarsi norėdama pra- 
smegti iš gėdos ir kartu neturėdama jėgų sutramdyti Žodžių 
srauto: 

- Nepalik manęs, - kūkčiojo ji. - Niekink mane, bet pasi- 
gailėk! Mylėk mane, mylėk mane, arba aš eisiu ten, iš kur ne- 
grįžtama! 

Tada jį apėmė nepaprastai stiprus subrendusio vyro geismas. 
Tačiau kai jis pamatė moterį prie savo kojų, taip pat pabudo 
įgimtas jo riteriškumas, trokštantis savo moterį matyti ne vergę, 
bet valdovę. Jis atsistojo, pakėlė ją nuo Žemės, apkabino ir 
prispaudė prie savęs. 

- Tavo vieta ne prie mano kojų, o šalia manęs, Marija! - 
tarė jis. - Tu myli mane, nes Žinai, kad ir aš tave myliu; dabar 
tu esi mano visam gyvenimui ir niekad, kol gyva būsi, neiš- 
trūksi iš mano rankų, ar girdi? Visam gyvenimui! Dabar aš 
sodinu tave į savo sostą ir suteikiu tau teisę valdyti mane ir 
visa, kas yra mano: vardą ir turtus, garbę ir darbus; bet jei 
pamirši, kad aš tau suteikiau šią teisę, jei panaudosi ją piktam 
arba paniekinsi, aš nuversiu tave kaip tironą, ir tu įkrisi į tokią 
bedugnę, iš kurios niekada neregėsi saulės šviesos! Tačiau tu 
negalėsi to padaryti, nes myli mane. Juk tiesa, tu myli mane? 

Jis pasodino ją į uolinį krėslą, atsiklaupė priešais ją ir 
padėjo galvą jai ant kelių. 

- Aš dedu galvą tau ant kelių, - kalbėjo jis toliau, - ir tu 
“nenukirpk man plaukų, kai aš guliu ant tavo krūtinės'; leisk 
man išaukštinti tave, bet netrauk manęs Žemyn; tapk geresne 
už mane, nes tu šitai gali, nes aš apsaugosiu tave nuo pasaulio, 
į kurį turiu vykti, purvo ir skurdo; sutaurink save tomis pui- 
kiomis savybėmis, kurių trūksta man, ir mes tapsime tobula 
visuma. 

Jo mintys vis labiau šaldė jausmus ir, atrodo, buvo beuž- 
gesinančios aistrą. Tada ji nutraukė jį, savo karštu skruostu 
priglusdama prie jo veido. Kai jis neatsakė į jos glamonę, ji 
aistringu bučiniu užspaudė jo lūpas. 

- Vaike, nejaugi tu nedrįsti bučiuotis, kai niekas nemato? 

Tada jis pašoko, čiupo ją už kaklo ir ėmė bučiuoti, kol ji 
kvatodama išsivadavo ir atsistojo priešais jį. 

- Tu esi tikras mažas laukinis, - tarė ji atstumdama. 

- Būk atsargi, aš iš tikrųjų moku pavirsti laukiniu. - Jis 
apkabino ją, ir jie nuėjo per švelnų smėlį, tekantį jų pėdomis. 

Tolumoje žybčiojo švyturiai; oras vėso, iškrito rasa. Jūros 
seklumose ant uolų staugė ruoniai, tarsi sudužus laivui ne- 
laimės ištiktieji šauktųsi pagalbos. 

Jie ėjo valandą ar ilgiau ir kalbėjosi apie pirmąjį susitikimą, 
apic savo slapčiausias mintis, apie ateitį, apie ateinančią žiemą, 
apie keliones į užsienį. 

Kalbėdamiesi jie nuėjo toli nerijos pakrante, ten, kur buvo 
pastatytas kryžius laivo katastrofos metu paskendusiems žmo- 
nėms. Ten jie netikėtai pamatė išnyrančius du šešėlius, kurie 
tolo ir pranyko iš akių. 

- Tai buvo Vestmanas su savo broliene, - pasakė Borgas. 
- Tfu, velnias! Jei būčiau jos vyras, prigirdyčiau ją! 

- O jo ne? - netikėtai griežtai įsiterpė mergaitė. 

- Jis nevedęs, - trumpai atšovė Borgas. - Tai didelis skir- 
tumas. 

Įsivyravo nejauki tyla, buvo taip tylu, kad reikėjo ieškoti 
pokalbio temos, tačiau ir kalbant sunkiai sekėsi atsikratyti 
minčių, kurias sukėlė ką tik matytas vaizdas. Jis vėl pajuto 
anų burtų ilgesį, pajuto, kad ilgisi akinančio svaigulio, kuris 
pilką spalvą paverčia rožine, pastato pakylas ir ant sudužusio 
porceliano nutapo auksinius kraštelius. 

Tą akimirką jie pasuko atgal prie uolų, norėdami grįžti 
namo. Taip ilgai snaudęs vėjas ėmė pūsti į juos, ir vargšas 
žmogus, kuriame pakirdo meilužis, tik dabar pajuto vėjo šaltį. 
Tai buvo šiaurės vėjas, kurio jis laukė ir kurį sveikino kaip 
išgelbėtoją. Mergaitė paprieštaravo jam gyvybiškai svarbiu 
klausimu, ir per sekundę jame kažkas nutrūko; jam pasidarė 
aišku, kad jų būtybės tegali būti sujungtos, o ne ištirpti viena 
kitoje - ir tegul. Jis neprieštaravo jai ir susitaikė su likimu. 
Dabar jis vėl manėsi radęs tinkamą progą pakilti aukštyn, 
nepažemindamas jos. 

- Kodėl žmonės nekenčia manęs? - paklausė jis netikėtai. 

- Todėl, kad tu stovi aukščiau už juos, - išsprūdo mergaitei; 
ji net nepajuto, koks svarbus buvo šis jos pripažinimas. 

- Aš netikiu tuo, - atsakė jis, - nes jiems neužtenka proto, 
kad suvoktų mano pranašumą. 

- Galbūt jiems protą aptemdė neapykanta! 

- Puikus atsakymas! Tačiau jeigu jie pamatys stebuklą, ar 
neatsivers jų akys? 

- Galimas daiktas! Jei stebuklas jiems sukels baimę. 

- Na, tuomet tebūnie stebuklas! Rytoj dešimtą valandą ryto 
pasirodys ženklas! 

- Koks? 

- Tas, kurį tau pažadėjau! 

Jaunoji moteris suglumusi pažvelgė jam į veidą, tarsi ne- 
tikėtų tuo, ką jis sako. Tada juokdamasi pridūrė: 

- O jei rytoj bus apsiniaukę? 

- Nebus apsiniaukę, - tvirtu balsu paprieštaravo inspektorius. 
- Tačiau jei jau mes pradėjome kalbėti apie gražų orą, reikia 
pagalvoti, ką apie tai pamanys tavo gerbiamoji mama. 

- Ji nesikiš, - iškart atsakė mergaitė. 

- Man keista, kad motinai nerūpi, su kokiu vyru Žada susi- 
jungti jos dukra ir kieno pavardę ji turės. Argi ji gali būti tam 
abejinga? 

- Labos nakties! - nutraukė jį mergaitė ir atkišo lūpas, kad 
jis pabučiuotų. - Rytoj rytą tu mus aplankysi, ar ne? 

- Taip, Žinoma, - atsakė jis, - be abejo! 

Ji nuėjo. 

Jis liko stovėti ir žiūrėjo, kaip jos liekna figūra kilo aukštyn 
sieros geltonumo debesų fone, kai ji lipo į uolinę kalvą. Už- 
kopusi į patį viršų, Marija atsisuko ir pasiuntė jam bučinį, po 
to, regis, pranyko kitapus skardžio. Galiausiai jis tematė jos 
galvą ir šiaurės vėjo plaikstomus palaidus plaukus. 


AŠTUNTAS SKYRIUS 


Kai inspektorius kitą rytą be didelių ceremonijų priimtas 
kaip žentas sėdėjo pas sužadėtinę už stalo ir gėrė kavą, jį vėl 
apėmė dvilypis jausmas. Jis jautė didžiulę ramybę, tapęs mažos 
draugijos nariu; atrodė, bendri interesai buvo puikus pagrindas 
begaliniam tarpusavio pasitikėjimui. Kita vertus, Borgas baimi- 
nosi, kad atsižvelgiant į daugybę dalykų, kurie neišvengiamai 
atsiranda esant abipusės simpatijos ir giminystės ryšiui, reikės 
paaukoti savąjį Aš. 

Praėjusios dienos vakaras įsiveržė į jo gyvenimą, sumai- 
šydamas didelius ir mažus dalykus, nes tokios yra gyvenimo 
Žaidimo taisyklės. Jis svajojo apie meilę atviromis akimis, o 
dabar visa jo meilės istorija jau buvo prabėgusi prieš jo tyčia 
užrištas akis. Jis užmerkė akis prieš suvaidintą ar įsikalbėtą 
mergaitės ligą, ir užmerkė jas taip stipriai, kad net save įtikino, 
jog reikia į visa tai žiūrėti rimtai. Priešingu atveju, jei būtų 
tiesiai pasakęs: kelkitės, jūs sveika! Jūs įsikalbėjot sau ligą! 
- jis būtų užsitraukęs jos neapykantą visam gyvenimui. Tačiau 
j0 tikslas buvo laimėti jos meilę, ir jis ją laimėjo galbūt todėl, 
kad mergaitė manė jį pergudravusi. 

Taigi jos meilė buvo tiesiogiai susijusi su jo patiklumu, ir 
kai jis dabar rytą vėl klausė savęs: ar tu tiki savo Marija? - 
jo pailsėjęs protas štai kaip viską traktavo: ar aš esu tikras, 
kad galiu tave apgauti? Ne, meilė atviromis akimis neeg- 
zistuoja, ir neįmanoma laimėti moters žaidžiant atviromis kor- 
tomis; eiti prie jos pakelta galva, su nuoširdžiais Žodžiais 
lūpose reiškė atstumti ją nuo savęs. Jis pradėjo apgaule pa- 
grįstą Žaidimą ir turėjo jį tęsti toliau apsimetinėdamas. Vis 
dėlto tuo metu, kai jis dalyvavo gyvame jausmingame po- 
kalbyje, nebuvo laiko apmąstymams. 

Jam buvo malonu sėdėti namuose tarp dviejų moterų, jis 
užmiršo visas problemas ir mėgaudamasis globotinio, vaiko, 
žento vaidmeniu net nepastebėjo, kad duktė, kuri buvo visa 
galva praaugusi motiną, ją tujino ir elgėsi su ja kaip su vaiku, 
kad ji dabar jautėsi esanti viršesnė ne tik už motiną, bet ir už 
jį. Tačiau jam buvo smagu jausti šį gamtos dėsnių tvarkos 
ardymą, ir prieš jo akis visą laiką stovėjo vaizdas ano milžino, 
kuris leido vaikui iš barzdos išrauti tris plaukus - tik tris! Taip 
sėdėdami prie kavos puodelių ir plepėdami, jie išgirdo nuo 
kranto sklindantį minios murmesį. 

Pro langą jie pamatė, kad uoste ant molų susibūrę gyven- 
tojai, iki šiol stovėję nejudėdami, dabar, prisidengę delnais 
akis, spoksojo į tolį ir mindžiukavo nuo vienos kojos ant kitos, 
tarsi žemė degtų po jų pėdomis arba nerimas neleistų nustygti 
vienoje vietoje. | 

- Cia juk stebuklas! - sušuko mergaitė ir išbėgo į lauką. 

Motina ir sužadėtinis nusekė paskui ją. 

Užkopusios ant aukštumos, moterys sustojo ir tarsi sustingo 

iš baimės; Šį giedrą rytą jos pamatė virš jūros pakibusias 
kapines su juodais kiparisais, o virš jų kylantį neregėto dydžio 
'blyškų kaip lavonas mėnulį. Inspektorius nebuvo numatęs, kad 
vaizdas, stebint jį iš šios vietos, turės tokį poveikį; jis ne iš 
karto suvokė ryšį su savo kūriniu ir pats išblyško kaip numi- 
rėlis, sukrėstas įspūdžio, kokį galima patirti, kai iš esmės 
nuoseklioje ir tvarkingoje gamtoje pamatai kažką labai nepa- 
prasta ir nelaukta. 

Palikęs moteris, kurios stovėjo tarsi suakmenėjusios ir ne- 
galėjo pajudėti, jis nubėgo prie kranto, kur buvo susirinkę 
žmonės. Borgas iškart surado mįslės įminimo raktą. Priešais 
j0 suprojektuotus marmuro rūmus netyčia atsirado kreiva uolų 
siena iš vienos pusės ir pušies vainikas - iš kitos, todėl kalkinis 
fasadas su pernelyg blankiai išpieštais langais atrodė apvalus 
ir buvo panašus į mėnulį. 

Nustatytą valandą - kaip buvo išpranašavęs inspektorius - 
susirinkę laukti stebuklo, žmonės žvelgė į artėjantį vyrą 1šsi- 
gandusiais, tačiau pagarbiais žvilgsniais, ir vyrai, nusižengdami 
savo įpročiui, kėlė prieš jį skrybėles ir kepures. 

- Na, kaip mano miražas? - paklausė jis juokaujamu tonu. 

Niekas neatsakė, tačiau vyriausiasis locmanas, kaip drąsiau- 
sias, parodė ranka į dangų Šiaurės vakaruose, kur kabojo tikras 
blyškus jaunas mėnulis. 

Taigi stebuklas buvo pritrenkiantis, ir stiprus įspūdis, kurį 
sukėlė abu mėnuliai, buvo per didelis, kad jį galėtų sumažinti 
kokie nors paaiškinimai. Inspektorius pabandė tai padaryti, bet 
jo pastangos buvo tuščios: Žmonės stovėjo visiškai be amo, 
tarsi įsimylėję savo pačių siaubą, kurį sukėlė niekuo nepaaiš- 
kinami dalykai. Tada Borgas suprato, kad čia neįmanoma ką 
nors padaryti, ir atsisakė griauti jų tikėjimą. Inspektorius 
norėjo jiems parodyti, kad nei jis, nei gamta negali suardyti 
dėsningumų, tačiau vis dėlto per atsitiktinumą jis tapo bur- 
tininku. 

Kai Borgas sugrįžo, jo sužadėtinė buvo apimta ekstazės, 
nors motina stengėsi ją bent kiek suturėti. Tačiau jam priėjus 
artyn, ji išsiveržė iš motinos rankų, puolė ant kelių ir gesti- 
kuliuodama kaip pusiau išprotėjusi ėmė rėkti Žodžius, kurie 
būtų tikę spiritistų rateliui: 

- Galingoji dvasia, mes bijome tavęs! Pasiimk mūsų baimę, 

kad galėtume mylėti tave! 

Taigi reikalas pakrypo pavojinga linkme, ir inspektorius 
pasitelkė visus savo sugebėjimus, norėdamas paaiškinti stebuk- 
lą, kurio jis visai nenorėjo, tačiau - veltui. Palaima būti 
apstulbintai, išgąsčio sukeltas paralyžius ir už viso to slypinti 
įžeista savigarba, jog visa tai tik apgaulė, taip užvaldė mer- 
gaitę, kad negelbėjo jokie prieštaravimai, jokie prisiekinėjimai. 
Nepajudinamai rami ir abejinga motina, atrodo, nesuprato, kas 
čia atsitiko, ir susirūpinusi keistu dukters elgesiu pamiršo 
didingą gamtos fenomeną. 

Tačiau dabar pakrantėje susirinkusios minios dėmesį pa- 
traukė panelės Marijos riksmai ir gestikuliavimas, ir visi nu- 
kreipė žvilgsnius nuo reginio jūroje į ją. Pamatę jauną moterį, 
klūpančią prieš baltai apsirengusį vyrą, kuris vienplaukis 
stovėjo ant uolų ir žvelgė tamsiu giliu Žvilgsniu, Žmonės tik- 
riausiai prisiminė aną Biblijos istoriją apie jauną stebukladarį. 
Jie greitai susispietė ir sukišę galvas ėmė šnibždėtis. Vyriau- 
siajam locmanui davus ženklą, viena iš moterų nuskubėjo į 
artimiausią trobą ir grįžo su trejų metų vaiku, kuriam ant 
skruosto buvo atvira pūliuojanti Žaizda. 

Sugebėjimą sukelti miražą Žmonės susiejo su antgamtinėmis 
galiomis, gydančiomis ligas. 

Vaidmuo, kurį dabar inspektorius buvo priverstas vaidinti, 
ėmė jį nepaprastai slėgti. Jis pamatė, kad Žvejai, locmanai, 
misijos koplyčios statybos aikštelę, norėdami pasiklausyti jo 
stebuklingų pranašysčių. 

Jį apėmė baimė, tarsi burtažodžių sukelta gamtos jėga būtų 
neklausiusi jo valios. Atėjo akimirka, kai reikėjo viską pasakyti 
tiesiai ir aiškiai. 

- Gerieji Žmonės! - kreipėsi jis ir nutilo. Nuo ko pradėti, 
kokius Žodžius parinkti, jei kiekviena sąvoka reikalinga paaiš- 
kinimo, o norint suprasti paaiškinimą, reikia turėti Žinių, kurių 
jie neturėjo. Keletą sekundžių jis mąstė apie tai, kokia bedug- 
nė skiria jį nuo šių žvejų. Staiga jis išgirdo artėjančius žings- 
nius, atsigręžė ir pamatė vyrą, panašų į atostogaujantį pagy- 
venusį jūrininką. 

Vyras nusiėmė apvalią fetrinę skrybėlę ir iš pradžių atrodė 
truputį suglumęs, tačiau priėjęs artyn jis atsitiesė ir buvo 

bepradedąs kalbėti, kai inspektorius, norėdamas padėti jam 
atgauti pasitikėjimą savimi, paklausė: 

- Ar tik jūs nesate prieglaudos pamokslininkas, kurio čia 
laukiama? | 

- Taip, tas pats, - atsakė atvykėlis. 

- Ar nenorėtumėt tarti keletą žodžių Žmonėms, kurie nepa- 
prastai susijaudinę dėl regėto gamtos reiškinio ir nenori klau- 
sytis jokių paaiškinimų? Aš kol kas negaliu išdėstyti visko 
aiškiai ir nuosekliai, - pabėrė inspektorius greitakalbe, norė- 
damas kaip nors išsikapstyti iš šios keblios situacijos. 

Pamokslininkas iškart sutiko, paglostė savo ilgą barzdą ir 
išsitraukė iš krepšio Bibliją. 

Pamačiusi juodą knygą, minia suvilnijo, vienas kitas vyras 
nusiėmė kepurę. 

Pamokslininkas truputį pavartė knygą, pagaliau rado tai, ko 
reikia, atsikrenkštė ir pradėjo skaityti: 

- “Aš mačiau, kaip jis atplėšė šeštąjį antspaudą. Tuomet kilo 
didelis Žemės drebėjimas, saulė pasidarė juoda kaip ašutinis 
maišas, visas mėnulis paraudo lyg kraujas, o dangaus žvaigždės 
ėmė kristi Žemėn, tartum baisaus vėjo purtomas figmedis 
mestų dar neprinokusius vaisius. Dangus atitrūko tarsi besi- 
vyniojantis knygos rietimas, ir visi kalnai ir salos buvo išjudinti 
iš savo vietų. Tuomet žemės karaliai, didikai, karo vadai, 
turtuoliai, galiūnai, visi vergai ir laisvieji pasislėpė urvuose 
ir tarp kalnų uolų. Jie šaukė kalnams ir uoloms: “Griūkite ant 
mūsų ir paslėpkite mus nuo Sėdinčiojo soste veido ir nuo 
Avinėlio rūstybės, nes atėjo didi jų rūstybės diena, ir kas galės 
ištverti?!" 

Inspektorius iš karto suprato, kokia pavojinga linkme krypsta 
reikalas. Jis jėga išsitempė sužadėtinę iš minios ir nusivedė 
ją į pakrantę, norėdamas iš deramo atstumo parodyti jai, kad 
tai visai ne nuo dangaus nukritęs mėnulis, o itališkas peizažas, 
pažadėtas jos gimimo dienai. 

Bet buvo per vėlu. Jos vidinė rega jau buvo užfiksavusi 
reiškinį tokį, koks jis pasirodė jai iš pradžių, ir pamokslininko 
žodžių pakurstyti pirmi apgaulingi pojūčiai tik dar giliau 
įsirėžė jos sieloje. Borgas ėmėsi Žaisti su gamtos dvasiomis, 
jis - taip iš pradžių jam atrodė - pasitelkė savo priešą į pagal- 
bą, o dabar visi perėjo priešo pusėn, ir Borgas liko vienas. 

Kadangi Marijos žvilgsnį tebebuvo prikaustęs ant uolos 
stovintis pamokslininkas, Borgas pabandė kreiptis į motiną ir 
sušnibždėjo jai: 

- Padėkit mums iš čia ištrūkti! Plaukite su mumis iki šchero, 
ir jūs įsitikinsite, kad visa tai tėra Žaidimas, pokštas gim- 
tadienio proga. 

- Aš apie šiuos dalykus nieko neišmanau, - atsakė tarėjienė, 
- Ir nenoriu nieko apie juos spręsti. Tačiau man atrodo... jums 
reikėtų kuo greičiau susituokti. 

Tai buvo blaivus praktiškas patarimas, tačiau iš šios moters, 
kuri pati buvo motina, lūpų jis nuskambėjo nepaprastai pro- 
tingai, juolab kad tai neprieštaravo jo paties įžvalgaus proto 
išvadoms, nors, kita vertus, toks problemos sprendimo būdas 
jam pasirodė pernelyg paprastas. Tačiau gavęs tokį patarimą, 
Jis Žengė tiesiai prie mergaitės, ranka apkabino jos liemenį, 
pažvelgė į ją reikšmingai šypsodamasis ir pabučiavo tiesiai į 
lūpas. 

Šią minutę mergaitė tarsi išsivadavo iš burtininko valios ir 
klusniai, laikydamasi savo draugo rankos, lengvais Žingsneliais 
nusekė jam iš paskos į motinos namą. 

- Ačiū, - sušnibždėjo ji, žvelgdama jam į akis, - aš dėko- 
ju tau, kad tu - kaip čia pasakius? 

- Kad išvadavau tave nuo kalnų trolio, - užbaigė Borgas. 

- Taip, nuo trolio! 

Ji atsisuko atgal, norėdama dar kartą pažvelgti į praslinkusį 
pavojų. 

- Nežiūrėkit atgal, - įspėjo sužadėtinis ir įtraukė Mariją pro 
trobos duris į vidų, vėjui tesuspėjus atnešti keletą kalnų pa- 
mokslininko žodžių nuotrupų. 


DEVINTAS SKYRIUS 


Kai praėjus aštuonioms dienoms inspektorius atsibudo rytą 
gerai išsimiegojęs, pirma jo mintis buvo: reikia išvažiuoti iš 
šchero kur nors, kur jis būtų vienas ir galėtų susikaupti, 
susigrąžinti savo prarastąjį Aš. Pamokslininko atvykimas iš 
dalies darė jo numatytą poveikį - “baugino minią“: nutilo 

triukšmas, liovėsi muštynės ir girtuokliavimas. Kita vertus, 
inspektorius negalėjo džiaugtis sugrįžusia ramybe, nes egzal- 
tuota jo sužadėtinės būsena neleido nė sekundės išleisti jos iš 
akių. Taigi jis buvo su ja nuo ryto iki vakaro ir formaliai ją 
saugojo, begaliniais samprotavimais religinėmis temomis ban- 
dydamas atitraukti jos dėmesį nuo viliojančių pamokslininko 
kalbų. Jis dabar turėjo vėl pakartoti anas jaunystės dienų 
kovas, ir kadangi nuo to laiko buvo atsiradę naujų jo tiesą 
pagrindžiančių faktų, jam reikėjo iš naujo peržiūrėti visą savo 
apologiją. Jis bandė psichologiškai aiškinti Dievo buvimą, 
tikėjimą, stebuklą, amžinybę ir maldas ir tarėsi, kad mergaitė 
viską supranta. Tačiau po trijų dienų pastebėjęs, kad visai 
nejuda iš vietos, kad šis emocijomis paremtas reikalas yra 
kitapus visokių samprotavimų, jis metė visa tai ir nutarė 
pamėginti sužadinti jos erotinį pradą, tikėdamasis šitokiu būdu 
naujais įspūdžiais išstumti ankstesniuosius. Bet ir to jis turėjo 
atsisakyti, nes visi teoriniai samprotavimai apie galimus po- 
jūčius tik dar labiau audrino mergaitės jausmus, ir jis suprato, 
kad tarp religinės ir erotinės ekstazės esama slapto ryšio. Šiuo 
plačiu pakeliamuoju artimo meilės tiltu nuo meilės Kristui ji 
lengvai peršoko prie meilės vyrui, nuo susilaikymo atsižadė- 
jimo ji lieptu nutipeno prie kaimyno “savęs atsižadėjimo'; 
nedidelis barnis pažadino nemalonų “gėdos" jausmą, kurį 
tuojau išdildė malonus “susitaikymas". 

Jis buvo priverstas pirmiausia sugriauti šiuos tiltus, jis turėjo 
be jokių užuolankų piešti jai brutalios aistros vaizdą ir tokiu 
būdu sužadinti jos Žemiškuosius geidulius, kuriuos jis vaizdavo 
nepaprastai ryškiomis spalvomis. Tačiau kai jam tai pavykdavo, 
paskutinį momentą jis atsitraukdavo, ir tai ją atšaldydavo ir 
apvildavo; o kai tuomet jis bandydavo sutaurinti jos jausmus, 
nukreipti jos mintis į šeimą ir palikuonis, ji išsigąsdavo ir 
tvirtai pareikšdavo, kad nenorinti turėti vaikų. Tada ji imdavo 
kalbėti tokiomis frazėmis, kokios buvo labai paplitusios tarp 
tam tikro tipo moterų: jeigu jam tereikia motinos gimdytojos, 
kuri išnešiotų jo palikuonis, tegul pasiieško kitur. Ji nesi- 
ruošianti gimdyti jam vaikų, rizikuodama savo gyvybe. 

Jis jautė, kad gamta pastatė tarp jų kažką jam dar nepa- 
Žįstamą; guosdamasis jis stengėsi pats save įtikinti, kad visa 
tai tėra drugelio baimė dėti kiaušinius ir po to numirti, gėlės 

bandymas priešintis liūdnam likimui, nes ji Žino, kad užsimez- 
gus vaisiui neteks grožio. 

Tačiau per tas aštuonias dienas jis nusikamavo; jautrūs jo 
mąstymo aparato ratukai pradėjo užsikirsti, jo laikrodžio 
mechanizmo spyruoklė atsileido. . 

Po panašaus persitempimo, kai jis vieną dieną norėjo keletą 
valandų padirbėti, jo galva buvo pilna absurdiškų dalykų. 
Ausyse jis girdėjo beveik garsiai kartojamus paikus žodžius; 
jis nuolat matė savo paties gestus ir mimiką pokalbio metu; 
jam ateidavo į galvą tinkami žodžiai, kurių jis, norėdamas jai 
paprieštarauti, reikiamą momentą nesurado, o prisiminęs 
vykusią repliką, labai apsidžiaugdavo. Žodžiu, jo galva buvo 
pilna visokio šlamšto, ir jis dabar suprato, kad savo išvedžio- 
jimais būtų pralinksminęs mokyklinio amžiaus vaiką ir kad tai 
ne pats geriausias būdas surasti kalbą su brandaus amžiaus 
moterimi. Jis suprato, kad iššvaistė daugybę jėgų ir už tai 
ničnieko negavo, kad jis ant savo sielos padėjo drėgną kem- 
pinę; kempinė pilna prisigėrė, o jis pats išdžiūvo. 

Jam buvo liūdna dėl viso to; jis jautėsi pavargęs ir troško 
išvažiuoti, trumpam išvažiuoti, nes visam laikui pabėgti ne- 
galėjo. | 

Kai Borgas dabar, penktą valandą ryto, pasižiūrėjo pro 
langą, jis nepamatė nieko, išskyrus tirštą rūką, kuris, nepaisant 
silpno pietų vėjo, tvyrojo nejudėdamas. Užuot atbaidęs, šis 
šviesus, švelniai baltas priešaušris jį viliojo, nes galėjo paslėpti 
1r atskirti nuo mažyčio Žemės lopinėlio, prie kurio jis dabar 
jautėsi pririštas. 

Barometras ir vėjarodis rodė, kad dieną švies saulė; taigi 
daug nedelsdamas jis sėdo į valtį, pasiėmęs tik navigacinius 
žemėlapius ir kompasą, nors šiais daiktais nebuvo galima 
visiškai pasikliauti, nes per pusę mylios į pietus jis girdėjo 
plūduro sireną: ji kaukė kaip tik toje vietoje, kur jis norėjo 
išsikelti į krantą. 

Borgas iškėlė burę ir tuoj pasinėrė į tirštą rūką. Pirmiausia 
čia, kur akies neblaškė jokios spalvos ar formos, jį apėmė 
nepaprastai maloni būsena, kurią lėmė atsiskyrimas nuo margo 
jį supančio pasaulio. Jis tuojau pajuto savo paties atmosferą 
aplink save; jis plaukė vienišas, tarsi būtų atsidūręs kitoje 
planetoje - tokioje terpėje, kuri buvo ne įprastas oras, o 

vandens garai, daug malonesni įkvėpti ir gaivinantys labiau 
negu sausas oras su savo septyniasdešimt devyniais procentais 
nuodingų medžiagų, likusių jame dėl neaiškių priežasčių, iš 
dujinio chaoso susiformavus Žemės materijai. 

Tai nebuvo tamsus dūmų spalvos rūkas, filtruojantis saulės 
spindulius. Jis buvo šviesus ir panašus į ką tik išlydytą sidabrą. 
Siltas kaip vata ir gydantis, jis leidosi ant pavargusio Borgo 
Aš, saugojo nuo smūgių ar spaudimo. Kurį laiką inspektorius 
mėgavosi šia budria juslių ramybe, kuri buvo begarsė, bespalvė 
ir bekvapė; jis jautė, kaip jo iškankintą galvą ima gaivinti 
aiškus Žinojimas, kad čia jo niekas negali paliesti. Jis buvo 
tikras, kad čia jam niekas neužduos klausimų ir nereikės į juos 
atsakinėti, nereikės kalbėti. Aparatas šiuo metu neveikė, ka- 
dangi visos linijos buvo nukirstos, ir Borgas vėl ėmė aiškiai, 
protingai mąstyti apie viską, ką jis pastaruoju metu patyrė. 
Tai, kas su juo atsitiko, buvo taip menka, taip juokinga, ir 
reikėjo, kad dar kartą praplauktų neseniai patirtų įspūdžių 
srovė - tik po to bus galima normaliai reaguoti į kitus įspū- 
džius. 

Tolumoje jis girdėjo su dideliais pertrūkiais kaukiančią 
plūduro sireną ir per miglą plaukė tiesiai to garso link. 

Tada vėl tapo tylu, tik pliuškenimas valties priekyje ir 
gurgėjimas kilvateryje neleido jam pamiršti, kad jis plaukia į 
priekį. Netrukus Borgas išgirdo žuvėdrų klyksmą rūke; tą pačią 
akimirką jam pasirodė, kad jis girdi iš paskos plaukiančio laivo 
teškenimą ir ūžesį. Norėdamas išvengti susidūrimo, jis sušuko, 
tačiau nesulaukė atsakymo, o tik išgirdo garsą, tarsi burinis 
laivas būtų keitęs kursą. 

Dar kiek paburiavęs, pietų pusėje jis išvydo stiebo smaigalį, 
sujungtą su didžiąja bure ir foku, tačiau paties laivo ar vai- 
rininko nesimatė, nes viską dengė didžiulės bangos. 

Kitomis aplinkybėmis šis atsitikimas nebūtų sudrumstęs jo 
minčių, tačiau dabar tai darė tokį įspūdį, kaip kažkas, ko 
negalima tuojau pat paaiškinti, ir todėl tai kelia baimę; tada 
pats nepajunti, kaip imi galvoti, kad esi persekiojamas. Jo ką 
tik pakirdęs nepasitikėjimas dar padidėjo, kai jis netrukus 
pamatė laivą vaiduoklį, tarsi išpaišytą rūke, vėl praneriantį pro 
šalį pietų pusėje. 

Vairininko nesimatė, nes jį slėpė burė. 

Tada jis vėl pašaukė, tačiau atsakymo nebuvo; jis tik pa- 
matė, kad laivas apsisuko. Dabar Borgas aiškiai regėjo, kad 
vairininko vieta tuščia, po to vaiduoklis dingo - jį tarsi pra- 
rijo tirštas rūkas. 

Įpratęs lengvai atsikratyti nežinomybės sukelta baime, jis 
tuojau pat ėmėsi ieškoti galimo paaiškinimo, tačiau galiausiai 
Jį sutrikdė klausimas, kodėl vairininkas slepiasi. Kad laive, su 
iškelta bure nuplaukusiame pavėjui, turėjo sėdėti vairininkas, 
jam nekilo jokių abejonių. Kodėl gi tas Žmogus slapstėsi? 
Dažniausiai taip elgiamasi tada, kai sumanyta kąs nors negera, 
kai norima būti netrukdomam arba siekiama ką nors išgąsdinti. 
Buvo aišku, kad nepažįstamasis buriuotojas neieško vienatvės, 
nes jis laikėsi to paties kurso kaip Borgas; tačiau jeigu jis 
norėjo išgąsdinti bebaimį vyrą, kuris buvo abejingas prietarams, 
tai galėjo sugalvoti ką nors geresnio. Tuo tarpu Borgas toliau 
plaukė plūduro link, o laivas šmėkla atkakliai sekė jam iš 
paskos, tačiau tokiu atstumu, kad buvo panašus į sutankėjusį 
rūką. 

Kai jis atsidūrė gana toli jūroje, kur pūtė gaivus vėjas, 
ūkanos šiek tiek išsisklaidė; rūku pasidabruotas saulės takas 
driekėsi kaip ilga sidabro sekluma. Kylant vėjui, stiprėjo 
plūduro sirenos gausmas. Dabar Borgas plaukė tiesiai į saulės 
apšviestą plotą, kur rūkas buvo išsisklaidęs. Dideliu greičiu 
jis priartėjo prie plūduro. Raudonos cinoberio spalvos plūduras 
suposi ant bangų, blizgantis šlapiu blizgesiu kaip ką tik išimti 
plaučiai, kurių dideli, įžambūs, juodi oro vamzdeliai rodo 
tiesiai į dangų. Kai atplaukusi banga suspaudė orą, iš plūduro 
pasigirdo toks garsas, jog atrodė, kad jūra mauroja saulei; 
didžiulė grandinė sužvangėjo ir dingo bangose. Bangai at- 
slūgus, plūduras vėl galėjo įkvėpti oro, ir tada iš gelmių pa- 
sigirdo toks riaumojimas, tarsi garsas sklistų iš milžiniško 
mastodonto straublio. 

Tai buvo pirmas galingas įspūdis, kurį Borgas patyrė po 
mėnesio, pilno vaikiškų plepalų ir visokiausių smulkmenų. 

Borgas Žavėjosi Žmogaus genijumi, kuris klastingam vilkui 
- jūrai prikabino šį Žvangutį, kad ji pati perspėtų savo bejėges 
aukas. Jis pavydėjo šiam vienišiui, pririštam prie uolos jūros 
dugne, kuris, galynėdamasis su vėju ir bangomis, dieną naktį 
gali staugti taip, kad būtų girdėti keletą mylių aplinkui, kuris 

pirmasis pasveikina svetimšalį savo žemėje, kuris gali išrėkti 
savo skausmą ir būti išgirstas. 

Šis vaizdas greit išnyko iš akių. Valtį vėl apgaubė prie- 
blanda, ir Borgas ėmė plaukti į šcherą, norėdamas ten pailsėti. 
Pusę valandos jis laikėsi to paties kurso, kol išgirdo duslų 
kranto mūšos gaudesį. Tada jis pasuko pavėjui ir tuoj įplaukė 
į užutekį, kur galėjo išsilaipinti. 

Tai buvo pats kraštinis šcheras šcherų juostoje; jis buvo iš 
raudono kaip ryto žara gneiso, be jokios augmenijos, išskyrus 
keletą kerpių tose vietose, kur dreifuojantis ledas nebuvo plikai 
nuskutęs uolų. Čia tik ilsėdavosi įvairių rūšių žuvėdros, kurios 
suklego, kai inspektorius pririšo valtį ir ėmė kopti aukštyn į 
šchero viršūnę. Ten jis susisupo į vilnonę antklodę ir įsitaisė 
gerai nupoliruotame uolos plyšyje, kuris jam atstojo patogų 
fotelį ramybei atgauti. Jo mintys ėmė tekėti laisvai, netrik- 
domos jokių Žiūrovų ar liudininkų. Jis galėjo pats išklausyti 
savo išpažintį, tyrinėti savo vidų ir klausytis savo vidinio 
balso. Tereikėjo kelių mėnesių trinties su kitais Žmonėmis, ir 
jis pagal asimiliacijos dėsnį neteko geriausios savojo Aš dalies. 
Vengdamas ginčo, jis įprato nusileisti, išmoko atsakinėti išsi- 
sukinėdamas, nes nenorėjo, kad santykiai nutrūktų. Jis tapo 
beveidžiu, lengvai prisitaikančiu žmogumi. Prisikimšęs galvą 
visokio šlamšto ir priverstas reikšti savo mintis sausa supa- 
prastinta kalba, jis pastebėjo, kad jo kalbinė skalė prarado 
pustonius, kad jo mintys atsidūrė ant senų nusidėvėjusių bėgių, 
vedančių prie kelio pradžios. Jis vėl prisiminė senus, lėkštus 
sofizmus, pavyzdžiui, tokius, kad reikia gerbti kitų tikėjimą 
ir kad kiekvienas turi teisę savaip siekti Dievo. 

Vien iš mandagumo jis tapo burtininku ir užsikrovė sau ant 
sprando pavojingą konkurentą, o šis bet kuriuo momentu galėjo 
paveržti vienintelio Žmogaus sielą, su kuria jis norėjo sujungti 
savąją. 

Jo lūpose šmėkštelėjo šypsena, kai jis pagalvojo apie tai, 
kaip pergudravo tuos, kurie manė esą už jį gudresni; tačiau 
netyčia pusbalsiu ištaręs: “Jūs asilai!“ jis krūptelėjo, nes 
išsigando, kad kas nors gali jį išgirsti. 

Paskui jo mintys tyliai dirbo toliau. Jie įsivaizdavo, kad 
sugavo jo sielą, tačiau iš tikrųjų jis juos sugavo! Jie įsivaiz- 
davo, kad jis elgsis pagal jų užmačias, tačiau jie nežinojo, kad 


118 


Jis juos naudoja kaip įrankius savo sielos trenažui ir mėgaujasi 
savo paties valia. 

Šių minčių anksčiau jis nedrįso pavadinti savosiomis, o 
dabar jos pasirodė esančios tikri jo sielos vaikai - dideli, sveiki 
vaikai, kuriuos jis nori laikyti savais! Ką gi jis darė kita, jei 
ne tai, ko jie norėjo, bet negalėjo daryti! Ir ši jauna moteris, 
kuri manė, jog privertė skambėti rylą taip, kaip jai norisi, net 
neįtarė, kad jai lemta gaudyti ir rezonuoti jo sielos garsus... 

Tą akimirką jis pašoko ir nutraukė pavojingą savo minčių 
tėkmę, nes rūke aiškiai išgirdo žingsnius ant uolų. Iš pradžių 
jis pagalvojo, kad jo ausys dėl vienatvės ir nežinomybės 
baimės jį apgavo, tačiau vis dėlto pasuko Žemyn prie valties. 
Pamatęs, kad ten nieko nėra, jis nusprendė apeiti šcherą ir 
surasti antrą laivą. Kadangi čia atsirado dar vienas Žmogus, 
turėjo būti ir kitas laivas! Jis ėmė lipti pakrantės akmenimis 
ir už kito kyšulio užuovėjoje išvydo laivelį su ta pačia bure, 
kurią buvo pastebėjęs plaukdamas jūra. Taigi tapo aišku, kad 
vairininkas turi būti šchere; dabar inspektorius pradėjo paieškas 
rūke, stengdamasis nenutolti nuo valčių, kad ieškomasis ne- 
paspruktų. Tačiau paslaptingas atvykėlis į nuolat kartojamus 
jo šūksnius neatsiliepė, ir Borgas galiausiai suprato, kad no- 
rėdamas jį sugauti turės išleisti valtis iš akių. Jis dar kartą 
nuėjo prie valčių, ištraukė irklus, kad pabėgti būtų jokiu būdu 
neįmanoma, ir vėl pasinėrė į rūką. Jis girdėjo priešais save 
žingsnius, sekė juos pagal klausą, tačiau netrukus išgirdo 
garsus visai kitoje pusėje. Pavargęs nuo persekiojimo ir įpykęs, 
kad jo pastangos yra tuščios, jis nusprendė kuo greičiau viską 
baigti, nes nenorėjo laukti, kol išsisklaidys rūkas. Kiek galė- 
damas garsiau jis sušuko: 

- Jei čia kas yra, atsiliepkite, nes aš šausiu! 

- Jėzau Kristau! Nešaukite! - pasigirdo rūke. 

Inspektoriui pasirodė, kad balsas kažkur girdėtas, tačiau 
labai seniai, galbūt jaunystėje. Kai jis priartėjo prie tos vietos, 
kur stovėjo nepažįstamasis, ir pamatė pilkumoje ryškėjantį jo 
siluetą, jo atmintyje iškilo seniai užmiršto Žmogaus kontūrai. 
Sulinkę keliai, pernelyg ilgos rankos ir kreivas kairysis petys 
atitiko jo smegenų vingiuose išsaugotą gimnazijos laikų mokslo 
draugo - trečios klasės gimnazisto - paveikslo ekvivalentą. 
Tačiau kai jis pamatė iš rūko išnyrančią amerikietišką keliau- 

jančio maldininko barzdą, vaizdai nebeatitiko vienas kito. Jis 
regėjo tik žmogų ant kalno, susiejantį Jono apreiškimą su 
miražu. 

Išsigandusiu veidu, rankoje laikydamas kepurę, jis artinosi 
prie inspektoriaus, kuris ne itin tvirtai jautėsi Šio iš paskos 
sėlinančio persekiotojo akivaizdoje, kadangi iš tikrųjų neturėjo 
prie savęs šaunamojo ginklo. Norėdamas paslėpti savo baimę, 
jis griežtai paklausė: 

- Kodėl jūs slepiatės nuo manęs? 

- Aš nesislepiu; rūkas mane slepia, - atsakė pamokslinin- 
kas švelniai ir nuolankiai. 

- O kodėl laive sėdėjote ne prie vairo? 

- Hm, aš nežinojau, kad man būtinai reikia sėdėti prie vairo, 
aš sėdėjau priešvėjinėje pusėje, kad laivelis geriau laikytųsi 
ant vandens! Matot, prie vairo aš buvau pririšęs virvę, kaip 
yra įprasta pas mus Roslagene. 

Paaiškinimai buvo įtikinami, tačiau neatsakė į klausimą, 
kodėl inspektorius buvo čia atsektas. Dabar Borgas pajuto, kad 
jo laukia dvasinė dvikova, nes jų susitikimas negalėjo būti 
atsitiktinis. 

- Ko jūs čia ieškote tokį ankstyvą rytą? - pabandė inspek- 
torius pagauti pamestą giją. 

- Kaip čia pasakius, man regis, tiesiog atsirado būtinybė 
pasilikti vienam su savimi. 

Atsakymas sukėlė tam tikrą klausiančiojo atgarsį. Įžvelgęs 
jo veide simpatiją, pamokslininkas pridūrė: 

- Matot, kai aš apmąstymuose ir maldose ieškau savęs ir 
save surandu, tada aš surandu ir savo Dievą. 

Šiuose žodžiuose slypėjo naivus prisipažinimas, tačiau in- 
spektorius nenorėjo aiškinti šios netyčia išsprūdusios erezijos 
ir daryti iš to išvadas: taigi Dievas yra mano paties Aš arba 
jis yra manyje pačiame. Borgas pajuto tam tikrą pagarbą šiam 
vyrui, kuris galėjo būti vienas su tokia fikcija, taigi, galimas 
daiktas, ir vienišas. 

Žmogaus veidą iki pat viršutinės lūpos dengė ilga ruda 
barzda - tokias barzdas įpratę nešioti jūreiviai ir keliaujantys 
pamokslininkai. Barzdą jis užsiaugino galbūt tam, kad galėtų 
košti žodžius ir būtų panašus į apaštalą. Tuo metu, kai ins- 
pektorius stebėjo pamokslininko veidą, jam dingtelėjo mintis, 

kad šis veidas jam yra kažkur matytas. Jo smegenyse prasidėjo 
nemaloni įtempta veikla ir todėl jis tiesiai paklausė: 

- Ar mes nesimatėme kada nors anksčiau? 

- Taip, iš tikrųjų matėmės, - atsakė pamokslininkas, - jūs, 
ponas inspektoriau, galbūt pats to nežinodamas smarkiai įsi- 
brovėte į mano gyvenimą ir, galima sakyti, netgi nulėmėte 
mano gyvenimo kelią. 

- Negali būti! Papasakokite, aš negaliu nieko prisiminti! - 
paprašė inspektorius, atsisėdo ant uolos ir pakvietė prisėsti 
pašnekovą. 

- Taigi nuo to laiko, kai mes kartu ėjome į trečiąją klasę, 
praėjo maždaug dvidešimt penkeri metai... 

- Kokia tada buvo jūsų pavardė? - pertraukė inspektorius. 

- Tada mano pavardė buvo Olsonas, ir mane vadino Ochse- 
noliu, nes mano tėvas buvo valstietis, ir aš vaikščiodavau 
apsirengęs namų darbo rūbais. 

- Olsonas? Palaukite! Jums geriausiai iš mūsų visų sekėsi 
skaičiavimas? 

- Taip, 1š tiesų! Vieną gražią dieną buvo penkiasdešimtasis 
rektoriaus gimtadienis. Mes papuošėme mokyklą medžių lapais 
ir gėlėmis, ir baigiantis pamokoms kažkas pasiūlė mūsų klasei 
paimti gėlių puokštes ir nunešti jas rektoriaus Žmonai su 
dukteria. Man regis, jūs pasakėte, kad to bus per daug, nės 
rektoriaus damos neturėjo nieko bendra su mokykla, priešingai, 
dažnai tik trukdydavo kišdamosi į mokyklos reikalus. Vis dėlto 
jūs nuėjote, aš - irgi. Kai lipau laiptais, jūs pastebėjote mano 
namų darbo rūbus. Aš manau, jūs taip pat pastebėjote, kad 
mano puokštė pati gražiausia, ir sušukote man: “Ar ir Saulius 
tarp pranašų?" 

- Aš nieko neprisimenu, - tarė inspektorius labai šaltai. 

- Tačiau aš to niekad nepamiršau, - pasakė pamokslininkas 
drebančiu balsu. - Man tiesiai į akis buvo pasakyta, kad aš - 
nusususi avis, įsibrovėlis, kurio pagarbos pareiškimo aukš- 
tuomenės dama niekada rimtai nepriims. Aš mečiau mokyk- 
14, norėdamas atsidėti prekybai, kad tokiu būdu greičiau įsi- 
gyčiau pinigų ir gerų rūbų, kad išmokčiau gerų manierų ir 
taisyklingos kalbos. Tačiau aš taip ir negavau geresnės vietos. 
Mano išvaizda, mano kalbėsena, mano elgesys neleido man to 
padaryti. Tada aš ėmiau šalintis Žmonių ir vienatvėje pajutau 

augant savyje tokias jėgas, kokių niekad neįtariau manyje 
esant. Aš panorau tapti kunigu, tačiau dabar tai buvo per vėlu. 
Vienatvė sukėlė man žmonių baimę, ir ta baimė padarė mane 
dar vienišesnį. Aš pasijutau toks vienišas, kad vienintelio savo 
draugo turėjau ieškoti Dievuje ir šventoje bedalių, nevykėlių, 
likimo paženklintųjų Žemėje, mūsų Jėzuje Kristuje. UŽ tai turiu 
jums dėkoti! 

Paskutinius Žodžius jis ištarė su tam tikru kartėliu, taigi 
inspektorius pajuto, kad protingiausia dabar atidengti kortas, 
ir sušuko: 

- Vadinasi, jūs dvidešimt penkerius metus manęs neap- 
kentėte? 

- Be galo! Tačiau dabar jau ne. Nuo to laiko, kai savo 
kerštą pavedžiau Dievui. 

- Vadinasi, jūsų Dievas kerštauja! Ar jūs manote, kad jis 
jus pasirinks savo įrankiu, o gal esate įsitikinęs, kad jis nu- 
kreips į mane savo ėlektros kibirkštį, kad jis apvers mano 
burlaivį arba pasiųs man raupus? 

- Niekam nežinomi Viešpaties keliai, tačiau neteisiųjų keliai 
visiems aiškūs! 

- Ar jūs matote kažką nusikalstama tame, jei mokinys ne- 
mokėjo laikyti liežuvio už dantų? Ar už tai jį Dievas visą 
gyvenimą persekios? Man kyla klausimas, ar šis kerštingas 
Dievas nesėdi jūsų širdyje, kur jūs, kaip pirma sakėte, su juo 
susitinkate? 

Priremtas prie sienos savo paties žodžiais, pamokslininkas 
nebegalėjo ilgiau valdytis. 

- Piktžodžiaukite toliau! Dabar aš žinau, kas jūs esate! 
Obuolys nuo obels netoli tenukrenta! Dabar aš suvokiu visą 
šėtono klastą! Jūs statote Dievui namus - kaip viešnamį, kad 
paaukotumėt juos mergai! Jūs apsimetate burtininku ir ma- 
gu, kad Žmonės klauptųsi prieš jus ir melstųsi Dievo išnie- 
kintojui. Tačiau Dievas šitaip sako: “Palaiminti, kurie iš- 
siplauna savo drabužius, kad įgytų teisę į gyvybės medį ir 
galėtų įžengti pro vartus į miestą. O lauke lieka šunys, bur- 
tininkai, palaidūnai, žudikai, stabmeldžiai ir visi, kurie mėgsta 
melą ir jį daro“. 

Paskutinius Žodžius jis ištarė taip, lyg jie būtų buvę užrašyti 
ant jo lūpų arba jis būtų juos nepaprastai gerai mokėjęs ir be 

galo jais Žavėtųsi. Tarsi bijodamas, kad atsakymas į juos su- 
silpnins įspūdį, jis apsisuko ir nuėjo prie laivo. 


Tuo tarpu rūkas išsisklaidė, priešais jį plytėjo vaiskiai mė- 
lyna, raminanti, dvasią išlaisvinanti jūra. 

Inspektorius dar kurį laiką sėdėjo savo uolinėje kėdėje ir 
mąstė apie tai, ar jo siela pavaldi tiems patiems dėsniams kaip 
ir fizinės jėgos. Audra prie Estijos krantų iškėlė bangą, ją 
vijosi kita, ir paskutinioji, galingai atvilnijusi net iki Švedijos 
pakrančių, išjudino mažytį titnago gabalėlį, ant kurio laikėsi 
visas uolinis blokas; ir tik praėjus laiko tarpui, prilygstančiam 
žmogaus amžiui, kai blokas nuvirs, bus aiškūs dabar pliką uolą 
iš apačios ardančio skalavimo padariniai. 

Prieš dvidešimt penkerius metus jo smegenys išmetė lauk 
jam visai nereikšmingą Žodį; tas Žodis įsiskverbė pro kito 
žmogaus ausį ir taip stipriai sujudino jo smegenis, kad jos 
tebevirpa dar ir dabar, po to, kai tas Žodis nulėmė visą Žmo- 
gaus gyvenimą. Ir kas Žino, ar šis inervacijos srautas, palietus 
jį ir pajudinus, vėl nesustiprės, kad pasikrovęs naujomis jė- 
gomis suaktyvintų kitas priešiškas jėgas ir sukeltų sukrėtimus 
bei katastrofas kitų Žmonių gyvenimuose. 

Dabar, kai pamokslininko laivas, apiplaukęs kyšulį, pasuko 
Esterskero kryptimi, inspektorius visa savo esybe pajuto, kad 
ten sėdi priešas, kuris puola jo pozicijas. Jis atsistojo ir pa- 
suko prie valties; jam reikėjo plaukti namo, kad galėtų pa- 
siruošti gynybai. 

Kai jis, nuramintas sūpavimo ir bangų, vėl laimingas sėdėjo 
savo valtyje, jį apėmė stiprus noras dar keletą valandų pabūti 
Jūroje visiškai vienam, kad išblėstų paskutiniai nemalonūs 
įspūdžiai. 

Kodėl gi jis turėjo bijoti šio Žmogaus įtakos savo sužadė- 
tinei? Juk, šiaip ar taip, jeigu ji nusileistų iki beraščių lygio, 
tai jau nebūtų tinkama sąjungai visam gyvenimui. Vis dėlto 
jis jautė baimę, ir tai jį erzino. Ši baimė priminė elgesį vyrų, 
nuolat kankinamų praradimo baimės. Tai buvo vadinama ko- 
mišku “pavydo" vardu. Ar tai buvo nesugebėjimo išlaikyti jos 
savo rankose pojūtis, sukeliantis jam silpnumą? O gal tai buvo 
kur kas labiau jos silpnybė, kad ji negalėjo savęs įveikti ir 
kylant balionui išmesti paskutinę gelbėjimosi priemonę - re- 

ligiją ir jausmų balastą? Galbūt kaip tik taip ir reikėjo elgtis, 
nors dažniausiai taip elgdavosi tie, kurie neturi ką prarasti. 

Dabar jis pasisuko ir plaukė į pietryčius nuo šchero. Iš čia 
jis dar niekada nebuvo stebėjęs savo įkalinimo vietos. Aukštai 
ant skardžio viršūnės stovėjo pastoliais paremti nebaigtos kop- 
lyčios griaučiai, tačiau darbininkų nesimatė, nors rytas toli gra- 
žu nebuvo ankstyvas. Jis taip pat nematė žvejų valčių ant van- 
dens. Šchere tvyrojo tyla, žmonių nebuvo nei prie muitinės pa- 
stato, nei prie locmano bokšto. Norėdamas apiplaukti šcherą, 
jis pasirinko kitą kursą, tačiau jam artėjant prie salos, bangos 
padidėjo, ir jis vargais negalais pamažu yrėsi į priekį, tad tik 
po valandos galėjo pasiekti uostą. Dabar jis išvydo namą, ku- 
riame gyveno moterys, ir netrukus, plaukdamas pro uosto 
molus, pastebėjo, kad visi salos gyventojai susirinkę prie to 
namo, 0 jo priebutyje stovi vienplaukis pamokslininkas ir sako 
pamokslą. 

Visiškai įsitikinęs, kad čia jo laukia kova, jis priplaukė prie 
kranto, nuleido burę ir nuėjo į savo kambarį. 

Pro atvirą langą Borgas girdėjo giedant choralą. 

Jis norėjo sėstis prie savo darbo, tačiau mintis, kad tuojau 
kas nors sutrukdys, neleido jam nieko imtis. 

Praslinko kankinantis pusvalandis; sėdėdamas jis aiškiai kaip 
niekada anksčiau suprato, kad nėra pats sau ponas, kad jis 
netgi nėra keleto kvadratinių metrų šeimininkas, kur būtų 
galima užsidaryti siekiant išvengti kontakto su kitais Žmonėmis, 
kurie kaip kriauklės kibo prie banginio odos, kad galų gale 
savo svoriu imtų trukdyti jam judėti. 

Kažkas nedrąsiai pasibeldė. 

Atsidarė durys, ir priešais jį pasirodė panelė Marija su 
visiškai jam nepažįstama veido išraiška. Jos veide atsispindėjo 
skausmingas priekaištas, sumišęs su pranašesniojo užuojauta. 
Be to, ją palaikė Žmonių nuomonė, todėl ji jautėsi stipresnė 
už vienišąjį. 

Norėdamas išsiaiškinti situaciją, jis leido jai kalbėti pirmai. 

- Kur tu buvai? - pradėjo ji, stengdamasi neatrodyti itin 
išdidi. 

- Aš buvau išplaukęs į jūrą ir buriavau! 

- Ir nepasiėmei kartu manęs? 

- Aš iš tiesų nemaniau, kad tau tai bus taip svarbu! 

- Ne, tu tai Žinojai, tačiau tikriausiai norėjai pabūti vienas 
su savo niūriomis mintimis. 

- Galbūt! 

- Be abejo! Nemanyk, kad aš nieko nepastebėjau! Gal tu 
manai, kad aš nematau, jog įkyrėjau tau? 

- Tu man neįkyrėjai, aš buvau su tavim kasdien, nuolat, 
netgi tada, kai vieną rytą, tau dar miegant, leidau sau pabūti 
vienas ir paburiuoti. Man regis, tau praėjo noras mokytis 
žvejoti, aš tavęs nė karto nemačiau plaukiant į jūrą tuo tikslu. 

- Žvejoti dabar neapsimoka, tu pats kuo puikiausiai tai žinai! 
- atsakė Marija, būdama visiškai įsitikinusi, kad sako tiesą. 

- Ne, čia ne tai! - paprieštaravo inspektorius, norėdamas 
prieiti kuo arčiau prie savo minos ir kartu priartinti sprogimą. 
- Aš matau, kad Žvejai metė darbą, norėdami pasiklausyti 
pamokslų... 

Tikslas buvo pasiektas, prasidėjo iškrova. 

- Argi ne tu norėjai čia, šioje saloje, turėti bažnyčią? 

- Taip, sekmadieniais! Šešias dienas reikia dirbti, o septintą 
eiti į bažnyčią. Tačiau dabar jokią dieną nebedirbama, vien tik 
pamokslaujama. Užuot pasirūpinę savo ir savo artimųjų pra- 
gyvenimu čia, žemėje, visi lenktyniaudami vaikosi tokio ne- 
apibrėžto dalyko kaip dangus. Net koplyčios darbininkai pa- 
bėgo, ir mes turbūt niekada nepamatysime stogo ant bažnyčios. 
Aš kiekvieną akimirką laukiu, kada kas praneš, jog saloje 
prasidėjo skurdas. Tada mes būsime priversti tenkintis labdara. 

- Kaip tik apie tai aš ir norėjau pakalbėti! - pertraukė jį 
panelė Marija nudžiugusi, kad pačiai nereikia imtis tos temos, 
tačiau ji nepastebėjo, kad inspektoriui iš anksto viskas buvo 
aišku. 

- Aš atvykau čia ne tam, kad užsiiminėčiau labdara, o tam, 
kad išmokyčiau Žmones, kaip be jos apsieiti. 

- Iš tiesų tu esi beširdis Žmogus, nors ir apsimeti toks nesąs! 

- O tu nori būti geraširdė mano pastangomis, pati dėl to 
neprarasdama nė metro savo suknelės plisės. 

- Aš nekenčiu tavęs! Aš nekenčiu tavęs! - išsiveržė iš 
mergaitės lūpų, ir jos veidas įgijo šlykščią išraišką. - Aš gerai 
žinau, kas tu toks, aš Žinau viską, viską, viską! 

- Na, tai kodėl tu nepalieki manęs? - paklausė inspektorius 
šaltu kaip plienas balsu. 

- Aš tave paliksiu! Aš tai padarysiu! - sušuko ji ir pasuko 
prie durų, tačiau iš kambario nėjo. 

Inspektorius atsisėdo prie stalo, paėmė plunksną ir ėmė 
rašyti, kad neimtų pagunda tęsti jau baigtą pokalbį, kadangi 
viskas buvo pasakyta. 

Kaip per sapną jis girdėjo ją kūkčiojant, paskui durys užsi- 
darė, namo prieangyje nuaidėjo Žingsniai ir sugirgždėjo laiptai. 

Atsipeikėjęs jis pažvelgė į popierių, kuriame vedžiojo savo 
plunksną, ir pamatė, kad čia daugybę kartų parašytas Žodis 
Pandora. Vadinasi, nuo jų kivirčo buvo praėję labai daug laiko. 

Tačiau jį dabar sudomino šis žodis. Kadangi jam buvo smal- 
su išsiaiškinti jo reikšmę, kurią metams bėgant buvo pamiršęs, 
- liko tik blankus vaizdas, kad tai susiję su mitologija, - jis 
pasiėmė nuo stalo nedidelę enciklopediją, atsivertė reikiamą 
puslapį ir perskaitė: “Pandora, Antikos Ieva, pirmoji moteris 
žemėje; ją dievai pasiuntė pas žmogų, keršydami už tai, kad 
Prometėjas pavogė ugnį. Moteris atnešė visas nelaimes, kurių 
nuo to laiko pilnas pasaulis; poezijoje ji būtybė, linkusi ap- 
gauti ir užpulti iš pasalų, tai blogis, kuris iš pirmo Žvilgsnio 
atrodo esąs gėris“. 

Tai buvo mitologija, taip pat kaip ir pasaka apie Ievą, dėl 
kurios Žmonės buvo išvyti iš rojaus. Tačiau ši pasaka per 
amžius nuolat pasitvirtindavo; be to, ir jis pats patyrė, kad net 
čia, nuošaliame žemės kampelyje, apsuptame jūros, į kurį jis 
norėjo įnešti aiškumo, moters buvimas paskleidė miglą. Taigi 
Ši vaizdinga graikų ir Žydų p etų kalba, be abejo, turėjo gilią 
prasmę. 

Kad ji jo neapkenčia, jis suprato pamatęs, kad ji susidėjo 
su ta šutve ten, apačioje; tačiau jis nenorėjo abejoti jos meile, 
nors ta meilė tebuvo kaip pienės gręžimasis į saulę, kad saulės 
spinduliai padėtų jai tapti prasta geltono disko imitacija. Kartu 
jos elgesyje buvo ir kažkas Žemo - taip esti Žemuosiuose 
sluoksniuose, - kažkas pikto, susijusio su noru daryti bloga, 
neteisėta kova dėl valdžios, kadangi jam tai reiškė pergalę 
prieš tai, kas neprotinga. Jai tai pasakyti - taip, tai reikštų 
santykių nutraukimą, nes jie buvo pagrįsti tuo, kad jis jai 
nusileisdavo. Visa tai reiškė kurti gyvenimą remiantis pri- 
verstiniu melu, kuris išleis šaknis, augs 17 valbūt sunaikins 
visas garbingo bendrabūvio galimybes. 

Kaip tik čia glūdėjo didžiausia visų santuokų reliatyvaus 
nesėkmingumo priežastis, būtent kad vyras vesdamas sąmo- 
ningai save apgaudavo ir dažnai tapdavo instinkto auka, ka- 
dangi jis savo Aš poetinėse vizijose sutapatindavo su ta būtybe, 
kurią jis norėdavo padaryti panašią į save. Antra vertus, Milis 
buvo taip atsidavęs šiai juslinei apgaulei, kad manė, jog visų 
10 puikiųjų minčių įkvėpimo šaltinis - paprasta moteris, kurią 
jis prilygino pats sau. 

Nuo neatmenamų laikų meilės kaina buvo tokia, kad vyras 
turėdavo nutylėti, kas iš tikrųjų yra moteris, ir dėl to nuty- 
lėjimo amžiams bėgant pasidarė toks melo chaosas, kurio 
mokslas nedrįso pajudinti. To melo nedrįso liesti netgi patys 
drąsiausi valstybės vyrai, pavedę teologams paneigti Pauliaus 
žodžius, jo pasakytus apie moterį bažnyčios bendruomenėje. 

Tačiau jo meilė buvo ką tik prasidėjusi ir beužsiliepsnojanti, 
kai jis iš jos prašančių žvilgsnių pajuto, kad ji žvelgia į jį 
aukštyn. Ta meilė dingo, kai ji atėjo pas jį su kvailybės per- 
galės šypsena lūpose, prieš tai sutrypusi tai, ką jis norėjo 
pastatyti jos ir daugelio kitų Žmonių labui. 

- Gana! - pasakė jis pats sau, atsistojo ir užrakino kambario 
duris. 

Nebeliko jaunystės vilčių surasti tokią moterį, kokios jis 
ieškojo: moterį, kuriai pakaktų proto įžvelgti vyriškosios lyties 
pranašumą savo - moteriškosios lyties - atžvilgiu. Nors jis buvo 
sutikęs vieną kitą moterį, kuri pripažindavo šį faktą, tačiau 
visos jos nuolat priešindavosi to priežasčiai - vyrui, skųsdamosi 
neegzistuojančia priespauda. Gavusios daugiau laisvių, tokios 
moterys imdavo puikuotis, kad galės greit aplenkti vyrą, ir tada 
vėl įsiliepsnodavo įnirtinga kova. 

Jis nenorėjo eikvoti savo intelekto nelygioje kovoje su 
uodais, kurių negalėjo užmušti, nes jie buvo per maži ir jų 
buvo labai daug. Todėl dabar jam reikėjo visam laikui atsi- 
sakyti tuščių pastangų ieškoti to, ko nėra. Jis norėjo atiduoti 
savo jėgas darbui, atsisakyti giminystės ryšių, šeimos, namų, 
poreikio tenkinti lyties instinktą, giminės pratęsimą pavesti 
kitiems “reproduktoriams". 

Laisvės jausmas suteikė jo sielai ramybę. Jam atrodė, tarsi 
Jo smegenyse būtų atsidariusi sklendė ir jos vėl būtų pradė- 
jusios funkcionuoti visu pajėgumu. Pagalvojęs, kad dabar jo 

išvaizda visiškai neturi būti patraukli, jis nusiėmė apykaklę, 
kuri jo sužadėtinei atrodė elegantiška, tačiau veržė jam kaklą. 
Jis susišukavo plaukus taip, kaip jam buvo patogiau, ir pajuto 
malonų nervinės įtampos sumažėjimą, nes iki tol šukuodavosi 
plaukus taip, kaip labiausiai patiko jo sužadėtinei, -tuo tarpu 
10 paties santykį su savo šukuosena buvo galima palyginti su 
nuolatine karo padėtimi. Jis vėl išsitraukė tabako pypkę, kurią 
mylėjo kaip seną pažįstamą ir buvo priverstas laikinai padėti 
į Šalį; pižama ir mokasinai, kurių jis jau seniai nebedrįso 
dėvėti, sukėlė jam išsilaisvinimo iš prievartos jausmą, panašų 
į skaidrią substanciją, kurioje gali laisvai kvėpuoti ir galvoti 
ką tinkamas. 

Ir tik dabar, išsivadavęs nuo būtinybės prie kažko taikytis, 
jis pastebėjo, į kokią tironiją, neišleidžiančią 1š akių netgi 
smulkmenų, buvo patekęs. Dabar jis galėjo vaikštinėti po savo 
kambarį nejausdamas baimės, kad jį sutrukdys beldimas į duris, 
galėjo atsiduoti savo mintims nesikankindamas, jog kažkieno 
atžvilgiu elgiasi nenuoširdžiai. 

Nespėjo jis kaip reikiant pasimėgauti iš naujo atgauta laisve, 
kaip kažkas pastukseno. Jo kūnas sudrebėjo, tarsi jis dar keletu 
laidų būtų buvęs pritvirtintas prie savo ankstesnės būsenos. Kai 
jis išgirdo tarėjienės balsą, mintis, kad iš tikrųjų dar niekas 
nesibaigė, veikiau prasideda iš naujo, buvo jam tarsi vėzdo 
smūgis į galvą. 

Iš pradžių jis norėjo neatidaryti durų, tačiau jo padorumas 
ir baimė būti palaikytam bailiu neleido jam taip pasielgti. Kai 
jis pamatė draugiškas, protingas senosios damos akis, gerašir- 
dišką šypseną veide ir šelmišką galvos krestelėjimą, einant jai 
pro duris, jam pasirodė, kad prieš pusvalandį įvykęs kivirčas 
tėra sapnas, iš kurio jis dabar pabudo laimingas, kad pagaliau 
viskas baigėsi. 

- Taigi mes vėl susipykome, - pradėjo senoji ponia, nema- 
lonų kritišką toną sušvelnindama familiariu “mes. - Jums 
reikia susituokti, vaikai, kol jūs dar galutinai neišsiskyrėte! 
Pasikliaukite senos moters žodžiais ir nemanykit, kad jūs, 
būdami susižadėję, bandote vienas kito širdžių tvirtybę, nes 
kuo ilgiau būsite susižadėję, tuo bus blogiau! 

- Tačiau po to bus per vėlu išsiskirti, - atsakė inspektorius. 
- Jeigu jau dabar mes pastebime tiek daug būdo ir požiūrių 


128 


skirtumų, tai vėliau... 

- Kokie gi čia požiūriai? Jie jokiu būdu nėra skirtingi, jokiu 
būdu; mergaitė paprasčiausiai nuobodžiavo, kai jos Akselio 
nebuvo greta, ir dėl to ji nusekė paskui misijos pamokslininką. 
O dėl jos būdo, tai jis keičiasi priklausomai nuo jos nervinės 
būsenos. Akseli, jūs toks mokytas Žmogus ir galėtumėt suprasti, 
kokios mes, moterys, esame. 

Susižavėjęs, kad sutiko moterį, blaiviai vertinančią savo lytį, 
ir pasidavęs pirmam įspūdžui, jis norėjo pabučiuoti jai ranką, 
tačiau tada jam dingtelėjo, kad blogos kalbos apie moteris nuolat 
pasigirsdavo tuomet, kai moterys norėdavo palenkti vyrą į savo 
pusę. Tai nebuvo paprastas meilikavimas ar moters silpnumo 
pripažinimas, nes išaiškėjus tikrajai padėčiai jos visada atsi- 
imdavo tokius savo teiginius, be to, su dideliais procentais. 

Taigi jis tik pasakė: 

- Palaukime dar truputį, mieloji mama! Aš negaliu vesti čia, 
šiame užkampyje, tačiau kai tik rudenį mes nuvažiuosime į 
miestą... žinoma, jei Marija bus pakantesnė mano darbui ir 
mažiau priešinsis mano gyvenimo būdui bei pasaulėžiūrai. 

- Akseli, jūs esate toks nepataisomas filosofas, ir jei vargšė 
mergaitė nesugeba jums visu kuo prilygti, tai čia nėra nieko 
keisto. 

- Taip taip, bet jeigu ji negali pakilti iki manęs, tai, kita 
vertus, aš irgi negaliu nusileisti iki jos, tačiau kaip tik to ji, 
regis, ir siekia, be to, taip tvirtai, kad man šiandien pasirodė, 
jOg po visu tuo slepiasi neapykanta. 

- Neapykanta? Čia gi tik meilė, mano drauge! Jums tereikia 
nusileisti į apačią ir pasakyti jai ką nors švelnaus, tada ji ir vėl 
bus gera! 

- Po tokių Žodžių, kuriuos mes šiandien vienas kitam pasa- 
kėme, - niekada, nes arba tie žodžiai kažką reiškia, ir tada mes 
esame priešai, arba jie nieko nereiškia, ir tokiu atveju bent jau 
vienas iš mūsų yra nepakaltinamas! 

- Taip, jinai nepakaltinama, tačiau jūs, Akseli, turėtumėt 
Žinoti, kad moteris yra tol vaikas, kol tampa motina. Eime, mano 
drauge, ir pažaiskite jūs su tuo vaiku, antraip ji susiieškos kitų 
žaislų, kurie gali būti pavojingesni! 

- Taip, mieloji mama, tačiau aš negaliu Žaisti ištisas dienas 
ir nepavargti, be to, man atrodo, kad Marija nesijaučia esanti 
laiminga, kai su ja elgiamasi kaip su mažu vaiku. 

- Ne, ji jaučiasi laiminga, tik taip neatrodo. Ak, Akseli, kaip 
dar vaikiškai jūs samprotaujate apie šiuos dalykus! 

Vėl komplimentas, kuris, ištartas kitos moters, o ne uoš- 
vienės lūpomis, būtų nuskambėjęs kaip įžeidimas! Ir kai ji 
paėmė jo ranką, norėdama išsivesti, jis pajuto, kaip dingsta 
visas jo pasipriešinimas. Neatsakinėdama į jo argumentus ir 
sąmoningai vengdama tolesnių atsakymo paieškų, ji tik išpašė 
susiraizgiusius siūlus, užuot juos išpainiojusi. Ji užliūliavo jo 
abejones ir išblaškė nerimą; savo moterišku kvapu, savo moti- 
niškumu ji palenkė jo valią taip, kad jis atsisakė asmeninės 
laisvės. 

Apsivilkęs kitą švarką, jis klusniai nusekė jai iš paskos, 
beveik su malonumu klausydamasis, kaip lipdama laiptais be 
perstojo plepa senoji moteris; nusekė tam, kad iš naujo tęstų 
žaidimą ir vėl užsidėtų grandines. 

Įėjęs į priebutį, jis susitiko pamokslininką, kuris įteikė jam 
laišką su Žemės ūkio akademijos antspaudu. 

Inspektorius tuoj pat perlaužė antspaudą, tada įsikišo laišką 
į kišenę ir patenkintas, kad surado pokalbio temą, nuskubėjo 
paskui jo laukiančią tarėjienę pranešti naujienos: 

- Atvyksta svečių! - pasakė jis. - Įstaiga siunčia man jauną 
vyriškį, kuris mokysis žvejybos. 

- O, tai puiku, Akseli, kad jūs turėsite vyrišką kompaniją, 
- nuoširdžiai pasakė senoji moteris. Ir inspektorius lengvu 
žingsniu nuėjo pas jo laukiančią sužadėtinę. Jis buvo tikras, 
kad atėjęs su naujiena išvengs bc galo nemalonaus santykių 
aiškinimosi. 


DEŠIMTAS SKYRIUS 


Praėjus kelioms dienoms nuo to laiko, kai inspektorius 
vienas burine valtimi buvo išplaukęs į jūrą, norėdamas visai 
slapta ištiesti lašišų tinklus, o dabar - pavėlavęs pietų - nuo 
uosto lipo aukštyn, jis išgirdo iš damų verandos balsų klegesį 
ir juoką. Nenorėdamas klausytis už durų, įėjo vidun; priėjęs 
prie vakarinės frontono sienos, pro abu kampinius didžiojo 
kambario langus namo gale jis pamatė, kad abi damos pietauja 

lauke ir kad prie stalo sėdi vyriškos giminės svečias. Jis paėjo 
keletą žingsnių į priekį ir išvydo panelę Mariją. Tuo metu ji 
pakėlė stiklą vyno ir žvelgdama spindinčiomis akimis ištiesė 
Jį per stalą vyriškiui, kurio jis tematė tik plačius pečius. Jis 
iškart prisiminė, kad jau anksčiau yra regėjęs tokį mergaitės 
gestą ir tokią jos akių išraišką. Jo atmintyje vėl išilo scena 
šchere, kai ji siūlė alaus valties irkluotojui, o jis pagalvojo: 
ji koketuoja su tuo bernu. Dabar jis su nuostaba pamanė, jog 
niekada nebuvo pastebėjęs, kad ji su tokia akių išraiška Žvelgtų 
I Jį patį. Argi jos Žvilgsniai teturėjo atspindėti jo žvilgsnius? 
Ar jinai nuolat slėpė nuo jo savo vidų, siekdama, kad jis taptų 
j0s auka? 

Kurį laiką jis stebėjo ją, ir kuo ilgiau į ją Žiūrėjo, tuo 
svetimesnė jam atrodė mergaitės veido išraiška; ji buvo tokia 
svetima, kad jį apėmė baimė, - tai būna tais atvejais, kai 
sugauni artimą Žmogų tave apgaudinėjant. 

Jei tiek daug galima pamatyti, kai pats esi nematomas, tai 
ką gi tokiu atveju bus galima išgirsti? - pagalvojo jis ir atsi- 
stojo už namo kampo, norėdamas pasiklausyti. 

Tuo tarpu motina pakilo ir nuėjo į virtuvę, o abu jaunuoliai 
liko vieni. 

Jų balsai pritilo, panelės Marijos žvilgsnis sudrėko, kai ji 
klausėsi šiltai tariamų atvykėlio žodžių: 

- Pavydas - pati šlykščiausia iš visų aistrų, meilėje nėra 
jokių nuosavybės teisių... 

- Dėkui už tuos žodžius! Tūkstantį kartų dėkui! - tarė 
panelė Marija ir pakėlė taurę, o jos akys buvo beapsiašaro- 
jančios. - Jūs esate tikras vyras, nors ir jaunas. Jūs tikite 
moterimi. 

- Aš tikiu moterimi kaip didžiausia tobulybe, kokią tik 
Dievas yra sukūręs, kaip pačia gražiausia ir tikriausia, - su 
pakiliu susižavėjimu tęsė jaunasis vyras. - Aš tikiu ja, kadangi 
tikiu Dievą! 

- Jūs tikite Dievą? - pasigavo panelė Marija jo mintį. - Tai 
rodo, kad esate dar ir inteligentiškas, nes tik kvailybė neigia 
Viešpaties buvimą! 

Inspektoriui pasirodė, kad jis išgirdo pakankamai daug. 
Norėdamas įsitikinti, kiek sugeba apsimetinėti moteris, kurią 
jis pasirinko savo drauge visam gyvenimui, jis visai nelauktai 

išlindo iš slėptuvės, prieš tai užsidėjęs švytinčios šypsenos 
kaukę, tarsi be galo džiaugtųsi pamatęs savo išsiilgtąją. 

Mergaitė su ta pačia svajinga susižavėjimo išraiška ir tuo 
pačiu įkarščiu, su kuriuo klausėsi ką tik išpažinto tikėjimo 
moterimis, atsakė į sužadėtinio apkabinimą ir pabučiavo jį 
karščiau nei bet kada anksčiau. 

Tada ji juokaudama pristatė asistentą Blomą, kuris čia 
atvykęs nuo pat ankstyvo ryto ir jau spėjo užkariauti visų 
šchero gyventojų širdis, nes jis buvo žvejys, kokio antro nerasi. 

- Mes kaip tik kalbėjomės apie Bohusleno silkes, kai tu 
atėjai ir mums sutrukdei! - baigė mergaitė pristatymą. 

Inspektorius melą praleido negirdomis, kaip ir pavojingą 
žodį “sutrukdei"" bei iššaukiantį pasakymą “visų širdis“, ir 
ištiesė ranką milžiniško ūgio jaunam, gal kokių dvidešimties 
su viršum metų vyriškiui. Kadangi šis neturėjo bent kiek 
ryškesnio talento apsimetinėti, tai pagriebė ištiestą ranką su 
nusikaltėlio išraiška veide ir pralemeno keletą neaiškių žodžių. 

Tą akimirką iš namo išėjo motina, pasisveikino su Žžentu ir 
pradėjo nuiminėti stalą. 

Pokalbis greit pagyvėjo, ir panelė Marija, aiškiai jausdama, 
kad susilauks pritarimo, ėmė šaipytis iš savo sužadėtinio ap- 
rangos. 

- Žinai, šis tinklelis tiesiog nuostabus, - plepėjo ji linksmai, 
- tau dar reikėtų pasiimti skėtį, kai tu sėdiesi prie vairo. 

- O, aš taip ir padarysiu. Būtinai, - atsakė inspektorius, 
slėpdamas nemalonų įspūdį, kurį darė šis atviras šaipymasis 
jo nepažįstamo valdinio akyse. 

Asistentas, jau pajutęs pranašumą savo delikataus viršininko 
atžvilgiu, negalėjo nepastebėti, kaip blogai inspektorių veikia 
toks šiurkštus tyčiojimasis. Pajutęs visai nederamą užuojautą 
šiam vyrui ir savo ilgais pirštais Čiupinėdamas ploną perma- 
tomą tinklelį, pritvirtintą prie inspektoriaus skrybėlės, jis tarė: 

- Taip, tačiau tai labai praktiška! - Bet greit jis vėl ėmė 
kalbėti pataikaujamu tonu, kokiu kalbėjo iš pat pradžių, ir 
pridūrė: - Na, o jei panelė Marija taip pat rūpintųsi savo 
puikia oda... 

- Kaip jūs savo gražiomis rankomis! - išsprūdo mergaitei, ir 
ji tuo metu palietė asistento ranką, kurią šis buvo padėjęs ant 
stalo ir pirštais voliojo duonos trupinėlius. Atrodo, ji vėl atgavo 

tą nuotaiką, kuri - kaip įtarė sužadėtinis - vyravo visą priešpietę. 

Jis pasirodė pats sau juokingas, kaip Žmogus, kuris valgė 
vienas, kai kiti jau pavalgę. Norėdamas nustelbti nemalonų 
jausmą, kurį sukėlė ką tik girdėtas pokalbis, jis turėjo sukaupti 
visas savo dvasios jėgas. “Jie jau drįsta mano akivaizdoje sakyti 
komplimentus vienas kitam“, - pamanė jis su pasišlykštėjimu, 
tačiau iškart suprato, kad praloš, jei parodys bent menkiausią 
nepasitenkinimą nederamu jų elgesiu, nes jo nepasitenkinimas 
bemat bus palaikytas ana bjauria yda, apie kurią jis kaip tik 
girdėjo juos kalbant. 

- Jūsų ranka tikrai nepaprastai daili, ponas asistente, ji rodo 
inteligentiškumą, - pasakė jis, su žinovo mina tyrinėdamas savo 
sužadėtinės Žavėjimosi objektą. 

Tačiau ji visai nenorėjo, kad jų požiūriai sutaptų, todėl pasuko 
kalbą kita linkme, siekdama suduoti antrą smūgį jo tariamam 
kvailumui. 

- Argi galima kalbėti apie inteligentiškas rankas? - nusijuokė 
ji, 1r jos juokas nuskambėjo šiek tiek per garsiai. 

- Dėl to aš kaip tik pavartojau konkretų posakį “rodo inte- 
ligentiškumą"... 

- Ak tu, filosofe! - juokėsi mergaitė pašaipiai. - Tu svajoji 
ir nematai, kad mes suvalgėme visus tavo ridikėlius! 

- Man malonu, kad jie patiko keliautojui, ir aš džiaugiuosi, 
kad jūs aplenkėte mane, rūpindamosi jo sveikata, - pasakė 
inspektorius nesivaržydamas. - Ponas asistente, leiskite pa- 
sveikinti jus atvykus ir palinkėti maloniai leisti laiką Čia, vie- 
natvėje. Tačiau dabar aš jus palieku panelės Marijos globai; ji 
gali duoti jums visą pradinę informaciją Žuvininkystės klau- 
simais. Einu į viršų pailsėti. Lik sveika, mano balandėle, - 
kreipėsi jis į mergaitę, - pasirūpink jaunuoliu ir atvesk jį į 
teisingą kelią! - Tarėjienei jis pasakė: 

- Labos nakties, miela mama! - ir pabučiavo jai ranką. 

Jo atsisveikinimas buvo labai netikėtas, tačiau pakankamai 
svarbios priežastys ir išbaigta forma, kuri nepaliko jokio ne- 
pasitenkinimo pėdsako, išgelbėjo jį nuo protestų. Taigi jie leido 
jam tarti paskutinį Žodį ir tokiu būdu parodyti, kad jo viršus, 
nors patys taip nemanė. 

Sugrįžęs į savo kambarį, jis nejautė nieko daugiau, tik 
begalinę nuostabą, kad “pralaimėjimo baimė“ suteikė jam tokį 
neįtikėtiną sugebėjimą apsimesti, paslėpti nemalonius jausmus, 
būti gricžtam. Pats nepajuto, kaip atsidūrė lovoje, užsiklojo 
antklode galvą ir kietai užmigo. Po kelių valandų jis pabudo 
ir atsikėlė, kaip jam atrodė, tvirtai apsisprendęs išsivaduoti nuo 
tos Moters. 

Bet kadangi jis buvo prie jos pripratęs ir ji jau buvo labai 
giliai įsiskverbusi į jo būtybę, tai jo laukė gana sunkus darbas 
iškrapštyti ją iš tenai; be to, jis turėjo pagalvoti, kuo užpildyti 
tuštumą, kuri liks joje, jam pasitraukus: tai tikriausiai padarys 
tas, kuris, kaip atrodė, sužavėjo ją pačią pirmąją susitikimo 
akimirką. 

Čia jo mintis nutraukė beldimas į duris. 

Tai buvo savamokslis pamokslininkas. Jis jėjo daugybę kartų 
atsiprašinėdamas ir sumišęs bandė išstenėti tai, ką norėjo 
pasakyti. 

- Ar jūs, ponas inspektoriau, pastebėjote, - pradėjo jis, - kad 
Žmonės čia gana atmestinai atlieka savo pareigas? 

- Aš tai pastebėjau iš karto, - atsakė inspektorius. - Tačiau 
ką jūs norite tuo pasakyti? Kas atsitiko? 

- Matote, atėjo darbininkai iš misijos namo ir pasakė, kad 
dingo dalis lentų. Taigi jų nepakanka naiZui baigti. 

- Tai manęs nestebina, tačiau kuo aš čia galiu padėti? 

- Taigi matot, ponas inspektoriau, jūs buvote tas Žmogus, 
kuris parūpinote viską, ko reikėjo! 

- Tai buvo anksčiau! Tačiau dabar aš gailiuosi, nes pama- 
čiau, kad jūsų pamokslai atitraukė žmones nuo darbo ir ne- 
tiesiogiai padarė vagimis. 

- Negalima taip tiesiai sakyti... 

- Ne, todėl aš ir sakau “netiesiogiai '! Tačiau jeigu jūs norite 
gauti pinigų, kreipkitės į ką kitą. Tik pasakykite man viena: 
kas tas naujasis asistentas? 

- Žinot, sako, kad jis buvęs jūrų laivyno kadetas, dabar jis 
mokysis žuvininkystės. Sako, kad jo tėvas - turtingas Žmogus. 

Prasidėjus pokalbiui, inspektorius atsisėdo ant palangės ir 
dabar stebėjo, kaip panelė Marija ir anas asistentas Žaidžia 
kamuoliu. Jis taip pat matė, kad kiekvieną kartą, kai ji atsi- 
lošdavo norėdama atmušti partnerio kamuolį, jos suknelė 

pasikeldavo. Dabar jis išvydo, kaip asistentas, suknelei pasi- 
kėlus, tyčia pasilenkia, gestais ir mimika rodydamas, kad kažką 
pamatė. 

- Paklausykite, - tęsė Borgas, - aš ilgai mąsčiau apie tai, 
kad gyventojų ūkiniai reikalai labai pagerėtų, jei čia būtų 
parduotuvė ir jiems nebereikėtų plauk.: į miestą pirkinių. 
Parduotuvės savininkas galėtų duoti jiems prekių kreditan ir 
už tai pardavinėtų jų žuvis. Ką jūs apie tai manote, ponas 
Olsonai? 

Pamokslininkas paglostė savo ilgą barzdą, tuo tarpu jo veide 
šmėkštelėjo daugybė jo norų, potroškių bei abejonių. 

Dabar inspektorius pro langą matė, kaip asistentas įlipo į 
stebėjimo bokštą 1r viršuje išskėtė rankas, o panelė Marija 
apačioje plojo delnais. 

- Na, pasakykit pats, pone Olsonai, jei būtų galima čia 
atidaryti parduotuvę, argi tai neišeitų vien į gera... 

- Taip, tačiau matote, bendruomenės valdžia tikriausiai 
neleis, jei neatsiras prekiautojo, kuriuo būtų galima pasitikėti, 
aš turiu galvoje asmenį, kuris... 

- Mes paimsime tikintį Žmogų ir taip sutvarkysime, kad dalis 
pajamų tektų misijos koplyčios fondui, tokiu būdu laimėsime 
ir bendruomenės, ir misijos palankumą. 

Savamokslio pamokslininko veidas nušvito: 

- Na, šitaip bus gerai! 

- Taigi pagalvokite apie šį reikalą ir pabandykite surasti 
tinkamą Žmogų, kuris neplėštų gyventojų ir nekenktų baž- 
nyčiai. Gerai pamąstykite apie tai! Dabar pric kito reikalo: man 
regis, aš pastebėjau, kad šchere labai pašlijo moralė. Ar jūs, 
ponas Olsonai, matėte, ar jums nekilo įtarimo, kad apačioje, 
pas Vestmanus, kažkas ne taip? 

- Hm! Taip, iš tiesų sklinda kalbos, kad ten kažkas yra. 
Tačiau niekas nieko nežino! Ir aš nemanau, kad reikėtų kištis! 

- Jūs taip manote? Tačiau aš keliu sau klausimą, ar ne 
geriau būtų laiku įsikišus, kol visa tai neiškilo į paviršių. Čia, 
saloje, toks dalykas sukeltų didžiulį skandalą! 

Buvo aišku, kad savamokslis pamokslininkas jokiu būdu 
nenori kištis į šį reikalą; galbūt jis manė, jog tas dalykas 
nevertas dėmesio, arba tiesiog nenorėjo prasidėti su tais Žmo- 
nėmis. Be to, sprendžiant iš nesveikos išvaizdos, jo mintys 

daup labiau sukosi apie jo paties negalavimus, todėl jis staiga 
pakeitė temą ir išdėstė savo prašymą: 

- Taip, aš dar norėjau paklausti, ar jūs neturėtumėte man 
kokių nors vaistų. Nuo bėgiojimo čia saloje, drėgname ore, 
mane krečia šaltis. 

- Šaltis? Leiskite, aš jus i ežiūršėii 

Uoliai, tačiau nė sekundės nepamiršdamas, kad turi reikalą 
su priešu, inspektorius pamatavo paciento pulsą, apžiūrėjo 
liežuvį bei akių baltymus, ir jam pasidarė aišku, ką reikia 
paskirti. 

- Jus blogai maitina pas Emanus? 

- Taip, tiesą sakant, maistas niekam tikęs, - atsakė pamoks- 
lininkas. 

- Jus krečia šaltis, nes jūs nuolat alkanas, todėl jums reikės 
maitintis prie mano stalo. Visų stiprių gėrimų tikriausiai 
atsisakėte? 

- Taip, nors alų aš geriu... 

- Pradžiai paimkite chinino ir gerkite tris kartus per dieną. 
Kai suvartosite, pasakykite man. 

Inspektorius padavė jam butelį chinino ir paėmęs pamoks- 
lininką už rankos tarė: 

- Gerai būtų, kad nejaustumėt man neapykantos, pone Olso- 
nai, nes mes turime daug bendrų interesų, nors ir einame 
skirtingais keliais. Aš esu pasirengęs jūsų paslaugoms, kai tik 
jums to prireiks... 

Tereikėjo parodyti truputį tariamo palankumo, ir patiklaus 
žmogelio Žvilgsnis susidrumstė. Jis pamanė įsigijęs draugą. 
Nuoširdžiai: susijaudinęs pamokslininkas ištiesė inspektoriui 
ranką 1r sulemeno: 

- Kadaise jūs padarėte man pikta, tačiau Dievas jums ap- 
švietė protą. Dabar aš jums dėkoju už viską ir prašau poną 
inspektorių nepamiršti, ką jūs kalbėjote apie parduotuvę ir 
bendruomenės valdžią. 

- To aš tikrai nepamiršiu! - baigė inspektorius pokalbį ir 
mostelėjo ranka atsisveikindamas. 

Jis keletą minučių susikaupęs pastovėjo ir ėmė leistis skar- 
džiu Žemyn, norėdamas surasti asistentą; Borgas rado jį besi- 
fechtuojantį su panele Marija. Jie abu nepaprastai stengėsi, kad 
rankų ir viso kūno judesiai fech:iuojantis būtų kuo grakštesni. 

Pasakęs komplimentą, inspektorius atsiprašė už sutrukdymą, 
tačiau jam reikia su ponu asistentu pasikalbėti dėl jo apgy- 
vendinimo. 

- Visame šchere nėra kito laisvo kambario, kaip tik palėpė 
virš damų buto, - pasakė jis įžūliai, tarsi būtų daug vargęs 
ieškodamas kito kambario. 

- Ne, tai neįmanoma! - sušuko panelė Marija. 

- Kodėl gi ne? - paprieštaravo inspektorius. - Kas tam trukdo? 
Yra tik šis kambarys, arba ponas Blomas turi eiti į mano kam- 
barį, tačiau tokiu atveju aš pats turėčiau gyventi viename name 
su damomis, 0 tai iš tiesų neįmanoma! 

Kadangi nebuvo kito pasirinkimo, reikalas buvo išspręstas, ir 
asistento manta buvo užnešta į viršų. 

- Dabar bus daug darbo! - tęsė inspektorius, kai viskas ap- 
rimo. - Pasirodo strimelės, ir po aštuonių dienų prasidės žūklė. 
Todėl jums, ponas asistente, reikėtų tuoj pat, geriausiai šiąnakt, 
kol dar nepakilo vėjas, išplaukti su tinklais į jūrą ir pabandyti 
juos užmesti, kadangi jūs tą sugebate. 

- Ar aš galėsiu plaukti kartu? - ėmė maldauti panelė Marija, 
pamėgdžiodama mažo vaiko kalbą. 

- Žinoma, galėsi, mano angele, - atsakė inspektorius, - jei 
ponas Blomas neprieštaraus. Tačiau dabar aš atsiprašau, kad turiu 
palikti jus vienus, nes man visą naktį reikės rašyti pranešimus. 
Pirmą valandą jūs turite būti jūroje. Jūs galėtumėt pasiimti aną 
kavinuką. 

- Oi, kaip malonu, kaip malonu! - džiūgavo mergaitė ir atrodė 
gera dešimčia metų pajaunėjusi. 

- Tad aš einu ir liepsiu sutvarkyti burlaivį bei tinklus. Žiū- 
rėkit, kad laiku nueitumėt gulti, kitaip pramiegosit! 

Tai pasakęs jis pasišalino, pats stebėdamasis savo valios 
stiprybe, nes dabar jis iš nepakenčiamos gynimosi pozicijos 
perėjo į puolimą. 

Pirmą kartą jis įžengė į priešiškai nusiteikusio didžiojo Žvejo 
Emano namus. 

Jis iškart pajuto, kad čia jį sutinka šaltai ir priešiškai, tačiau 
savo klausimus ir įsakymus ištarė taip tvirtai, kad visi jam 
pakluso. Jis įterpė keletą malonių klausimų apie vaikus, paža- 
dėjo, kad į salą greit ateis geresni laikai, ir netgi smarkiai 

rizikuodamas paklausė, ką jie mano apie parduotuvę. Jis paragino 
žmones pasirūpinti statinėmis ir druska ir pasakė, kad jeigu jiems 
neužtektų pinigų tiems dalykams nusipirkti, tai jie turėtų gauti 
tai kreditan. Jis išėjo iš Emano kaip visų draugas, prieš tai 
pažadėjęs senajam žvejui, kuris buvo persišaldęs, atsiųsti truputį 
stiprių lašų. 

Tada jis nuėjo prie valčių saugojimo pašiūrės ir išrinko krūvą 
tinklų su sunkiais plūdurais bei tvirtais lynais. Jis patikrino 
geriausią laivą ir iškvietė nakčiai du darbščius vaikinus. 

Kai jis baigė parengiamuosius darbus, apačioje, damų name, 
paskambino vakarienei. 

Vakarieniaudamas jis kalbėjosi su motina, tuo tarpu “jaunieji", 
kaip jis juos dabar vadino, rijo vienas kitą akimis, šmaikštavo 
ir niuksėjo, tarsi negalėdami pasipriešinti vienas kito kūnų 
traukai. 

- Ar tu leisi jiems abiem pasilikti vieniems? - sušnibždėjo jam 
motina, kai jis, palinkėjęs labos nakties, buvo beeinąs namo. 

- O kodėl ne? Jei aš parodysiu savo susierzinimą, tuomet 
iškart apsijuoksiu, o jei to neparodysiu... 

- Tai dar labiau apsijuoksi! 

- Taigi, kad ir kaip aš pasielgčiau, būsiu juokingas. Tokiu 
atveju visai nesvarbu, ką aš apie juos manau! Labanakt, mama! 


VIENUOLIKTAS SKYRIUS 


Po ano pirmojo bandymo žvejoti su tinklais aštuonias dienas 
lijo, todėl žūklė nedavė jokio rezultato, išskyrus tai, kad 
sužadėtiniai iškėlė vienas kitam nedidelę sceną. Inspektorius 
labai gerai Žinojo, kad jie nesugaus jokios Žuvies, ir norėjo 
tyčia suklaidinti jaunus Žmones. Jis nuėjo prie kranto pasitikti 
parplaukiančiųjų, ir jo sužadėtinė, kuri po naktinės žūklės 
jautėsi kaip sudaužyta, metė jam pilną kartėlio ir pasipiktinimo 
“idiotas". Jūreiviai slapčia šaipėsi, o asistentas atsikirto šmaikš- 
čiu Žodeliu, nes bijojo kylančios audros. Prie pietų stalo visi 
į valias išsityčiojo iš naujo Žvejybos būdo, ir inspektorius 
apsimetė, kad labai dėl to kremtasi, o ponas Blomas jautė 

pareigą ginti inspektorių, kas pastarąjį be galo Žeidė. 

Dėl lietingo oro draugija turėjo sėdėti namuose, ir damų 
bute įsivyravo nepaprastai intymi atmosfera, kadangi asistentas 
įvedė paprotį garsiai skaityti švedų poetų kūrinius. Iš pradžių 
inspektorius klausydavosi, tačiau galiausiai pasitraukė pareiškęs, 
kad švedų poezija skirta konfirmantams ir damoms, ir jis 
laukia, kol pasirodys poetas, rašantis vyrams. Dėl to visi vie- 
ningai nusprendė, kad Borgas nesupranta poezijos; tai jį Vi- 
siškai patenkino, nes išlaisvino nuo pareigos dalyvauti skai- 
ty muose. 

Lietingas oras taip pat nutraukė misijos koplyčios statybos 
darbus, darbininkai sėdėjo trobose ir vaišino visus ne tik kava, 
kurios jie gaudavo, bet ir degtine. Negalėdamas sukviesti 
žmonių ant pylimo, keliaujantis pamokslininkas pirmomis 
dienomis trynėsi aplink virtuves ir vis taikėsi paskaityti ką nors 
iš Biblijos, tačiau buvo sutiktas abejingai ir susiginčijo su 
darbininkais, kurie daugiausia buvo laisvamaniai. Paskui jis 
užsidarė savo kambaryje, pasakė, kad serga, ir ištuštinęs pirmą 
karčiosios butelį paprašė atnešti iš inspektoriaus chinino. Tada 
jis staiga dingo, ir pasklido kalbos, kad jis garlaiviu išplaukė 
į miestą. 

Vakar vakare jis vėl grįžo į šcherą lydimas vyro, kurį 
vadino “mano broliu“, ir atsivežė pilną laivą įvairiausių prekių, 
daugiausia alaus. Viskas buvo sukrauta į pašiūrę, kur laikė 
valtis, prie pašiūrės durų iš dviejų statinių ir ant jų padėtos 
lentos buvo padarytas prekystalis, nes bendruomenės valdžia 
davė leidimą prekiauti. 

Pastarosiomis dienomis čia, nuošaliame šchere, susirinko 
netoli Žemyno esančių šchero salų Žvejai. Valčių pašiūrėse 
apsigyveno ištisos Žvejų šeimos; žvejų trobos prisipildė giminių 
ir pažįstamų, ir šchere užvirė gyvenimas, kuris nepaprastai 
skyrėsi nuo įprastinės gan nykios buities tėkmės. 

Kadangi šcheras su žūklavietėmis priklausė sausumoje gyve- 
nančiam asmeniui, tai kiekvieno laivo savininkas turėjo mokėti 
tam tikrą mokestį, kurį čia atsiųstas valdininkas padidino. Tarp 
to valdininko ir inspektoriaus iškart kilo konfliktas, kai ins- 
pektorius pradėjo kalbą apie žvejybą tinklais; mat naudojant 
tinklus nebereikėtų žvejoti seklumose ir todėl atpultų visi 
vandens mokesčiai. 

Tačiau ir šią neva nepalankią aplinkybę inspektorius pa- 
naudojo savo naudai, nes valdininkas buvo nusiteikęs prieš 
visokias naujoves ir netgi ėmė propaguoti senąjį Žvejybos būdą 
su degtinės pagalba, tokiu būdu jis prieš savo valią sukūrė 
tamsų foną, kuriame Žvejojimas tinklais atrodė be galo vi- 
liojantis. Borgas buvo visiškai tikras dėl savo pergalės, kadangi 
jis įvairiu dienos ir nakties metu ėmė vandens mėginius, 
žvejojo su svambalu, su žeberklu gaudė ungurius ir tyrė gelmes 
su savo povandeniniu Žiūronu, norėdamas nustatyti, kur laikosi 
strimelių būriai. 

Tačiau visų šių smulkių veiksmų tikslas buvo vienas - 
treniruoti jėgas būsimoms kovoms, kurios leis jam vėl pajusti 
aną valdžios jausmą, be kurio negali gyventi nė vienas Žžmo- 
gus, turintis ypatingos energijos. Jei tos energijos nenaudos, 
ji nueis veltui. 

Nuo to laiko, kai čia atvyko asistentas, Borgas, nuolat 
stebėdamas abiejų jaunų Žmonių arogantišką elgesį, taip pri- 
prato prie savo Žeminančio vaidmens, kad pradėjo vaidinti jį 
su tam tikru įsijautimu, juolab kad nenorėjo pats ardyti san- 
tykių, o siekė viską pakreipti taip, kad jie iširtų patys. Tuo 
tarpu abu jauni Žmonės visais atžvilgiais sutarė ir jautė vienas 
kitam begalinę simpatiją. Borgas matė, kaip subrendusi mo- 
teris akimirksniu prisiderino prie nesubrendusio vyro, kurio 
pienburniški išvedžiojimai buvo priimami kaip didžiausia iš- 
mintis. Kiekvienas Borgo bandymas suniekinti kvailystes suduŽ- 
davo atsitrenkęs į jų abiejų nesugebėjimą laikytis nuoseklios 
minties logikos, kadangi jų mąstymą skatino tik instinktas 
priklausyti vienas kitam. Jis nenorėjo pradėti ginčo apie silpną- 
ją lytį su akrobatiškais triukais ir liaupsinančiais himnais, nes 
siekė būti išstumtas; jo nuomone, taip buvo geriausia nutraukti 
santykius, kurie kėlė grėsmę tolesniam jo gyvenimui. Dabar 
jis Žaidė dvigubą žaidimą, kadangi, retsykiais pasilikęs dviese 
su savo sužadėtine, vien tik gaudė kito sukeltus refleksus, jautė 
jo kvapą ant jos lūpų, girdėjo jo vaikiškas mintis, kurias kar- 
tojo sužadėtinė. Visa tai galiausiai ėmė kelti jam pasišlykš- 
tėjimą Šiais santykiais, taip primenančiais menage a trois*. 


* Trijų šeima, t. y. vyras, žmona ir turtingas meilužės išlaikytojas 
(pranc.). 

Vaikėzo pasipūtimas tolydžio didėjo, ir jį veikiausiai užvaldė 
idėja fix, kad jis pranašesnis už jį, inspektorių, vien dėl to, 
kad su Marija al pari*! Ji savo ruožtu vaizdavosi esanti pra- 
našesnė už Borgą, vadovaudamasi labai teisinga formule: jei 
A daugiau už B ir jei C lygu A, tai ir C daugiau už B; tačiau 
ji visai nesigilino į tai, ar A iš tikrųjų daugiau už B. 

Jis niekada negalvojo, kad kada nors pamatys taip atvirai 
tarsi ant padėklo pateiktą jaunystės paslaptį, taip kaip ji dabar 
jam buvo pateikta gratis**; kaip puikiai jis Čia atpažino pats 
save, tarsi vėl iš naujo būtų patyręs šią raidos stadiją. 

Argi jis pats neraudojo kankinamas alkio ir aistros? Argi jis 
pats nepatyrė “pasaulio sielvarto“, pavydėdamas vyresniesiems, 
kurie jau buvo pasiekę tai, ko jis dar tik siekė, ir trukdė jam 
veržtis į viršų; tai lėmė jo simpatiją visiems pasaulio ma- 
žiesiems ir prispaustiesiems. Jis matė tokį pat nesugebėjimą 
įvertinti savo jėgų, norą užbėgti už akių tam, ką galima pa- 
siekti per visą ilgą gyvenimą, sutelkus dėmesį į vieną vie- 
nintelį dalyką. 

Jam buvo pažįstamas šis sentimentalumas, gimstąs vien dėl 
nepatenkintų instinktų, šis moters pervertinimas, susijęs su dar 
gyvais vaikystės ir motinos prisiminimais. O šios silpnos, 
nesubrendusios dar minkštų smegenų mintys, veikiamos kraujo 
indų ir sėklidžių - argi tai nebuvo jo paties mintys? 

Jis atpažino netgi ir tą apsimestinį protingumą, pasireiškiantį 
primityvia gyvuliško gudrumo forma, kai vengiama dalykus 
vadinti tikraisiais jų vardais, ir vien dėl to toks protingumas 
laikomas aukštesniojo sąmoningumu, nors iš tiesų tai tėra 
kuklūs, bet nepaprastai klaidinantys lapės triukai, kaip gerai 
žinoma moteriška klasta, dvasininkų apsukrumas ir advokatų 
gražbylystė. 

Vaikinas net bandė įtraukti Borgą į minčių skaitymo žai- 
dimą, tačiau kartu išsidavė, kad įtaria inspektorių turint kaž- 
kokių pavojingų paslapčių, kadangi jis buvo kitoks negu visi 
aplinkiniai Žmonės. 

Asistentas elgėsi taip neapdairiai, kad inspektorius sužinojo 
viską, kas apie jį kalbama ir kas galvojama apačioje, damų 


* Lygiosiomis (it.). 
** Dykai (lot.). 

bute; užuot tiesiai atsakęs į klausimus, jis savo išvedžiojimais 
taip supainiojo jaunuolį, kad šis jau nežinojo, kas jo varžovas 
- kvailys ar demonas. Jo požiūriu, “demonas buvo toks žmo- 
gus, kuris viską daro sąmoningai apgalvojęs, siekia tikslo 
apsimesdamas didžiausiu naivuoliu, apskaičiuoja kiekvieną 
žingsnį ir kaskart veikia vis ryžtingiau, kuris savo planų 
įgyvendinimui paaukoja kitus Žmones. Nors sąvoka “apskai- 
čiavimas“ iš tiesų reiškė pozityvų dalyką, tačiau jauniems 
žmonėms ji buvo nemaloni, nes jie nesugebėjo numatyti veiks- 
mo padarinių, ir jo pavydas tapo aistringu Žemesniojo troškimu 
viską sumaišyti su purvais ir sutrypti. 

Tokie buvo reikalai, kai atėjo svarbioji diena, turėjusi nu- 
lemti visų šchero gyventojų egzistenciją ateinančią Žiemą. 

Viršum šchero pakilo šiltas, tarsi ką tik iš patalų išlindęs 
rugpjūčio vakaras; net saulei nusileidus uolos ir akmenys 
tebebuvo karšti ir jų neatvėsino iškritusi rasa. Virš jūros tekėjo 
raudonas kaip varis mėnuo ir kaip tik šią akimirką jį užstojo 
brigantina - atrodė, kad ji plaukia per žemės palydovo mare 
serenitatis*. Apačioje plytėjo rami levandos pilkumo jūra. 
Toliau kranto link eilėmis išsirikiavę tinklų plūdurai buvo 
panašūs į besisupančių ant bangų jūros paukščių būrius. 

Tuo metu, kai Žvejai laukė naujos dienos brėkšmo, kad 
galėtų patikrinti tinklus, ant kranto degė laužai, aplink kuriuos 
buvo išdėlioti kavinukai ir degtinės buteliai. Valčių saugojimo 
pašiūrėje, kur prekeivis pardavinėjo alų, šalia brolio įsitaisė 
keliaujantis pamokslininkas, kad susidarius spūsčiai prie pre- 
kystalio galėtų jam padėti. Prisirišęs mėlyną prijuostę, su alaus 
buteliais rankose jis dabar atrodė kaip senas patyręs smuk- 
lininkas. 

Inspektorius išėjo į lauką, norėdamas patikrinti srovės kryp- 
tį, temperatūrą ir pažiūrėti, ką rodo barometras. Plačiu Žingsniu 
jis Žygiavo smėlio pakrante, stengdamasis kartu nuraminti savo 
mintis. Šen bei ten jis susidurdavo su poromis, ieškojusiomis 
čia vienatvės. Negalėdamas suvokti, kaip galima būti tokiems 
naiviems, jis su panieka ir pasibjaurėjimu nusisukdavo nuo jų. 
Atėjęs iki kyšulio, inspektorius užkopė uolomis į viršų, į tą 
vietą, kur jis paprastai sėdėdavo ir matuodavo. Tai buvo 


*Ramybės jūra (lot.). 


142 


tobulai bangų nušlifuotas krėslas, įkaitęs nuo karštos dienos 
saulės tarsi koklinė krosnis. 

Jis atsisėdo ir kurį laiką leidosi užliūliuojamas švelnaus 
bangų ošimo. Netrukus išgirdo apačioje, prie vandens, girgž- 
dant smėlį. Sušnarėjo išdžiūvę dumbliai, ir jis pamatė asistentą 
su savo sužadėtine apsikabinusius ir lėtai einančius į jo pusę. 
Atsidūrę tarp nematomo žiūrovo ir mėnulio tako vandenyje, 
jie sustojo; Borgas galėjo stebėti ryškius jų figūrų kontūrus, 
tarsi jie būtų patekę tarp mikroskopo objektyvo ir lęšio fokuso. 
Ir dabar nuo neapykantos paaštrėjusiu žvilgsniu jis išvydo, kaip 
j0s paukštiškas profilis palinko prie beždžioniškos partnerio 
galvos. Platūs asistento skruostai būtų galėję gerai pasitarnauti 
trimitininkui, o smailas siauras kiaušas buvo beveik be kaktos. 
Jis taip pat matė mėsingos masės perteklių ant vyriškos figū- 
ros, kurios drambloti kontūrai ir pernelyg storos šlaunys labiau 
panėšėjo į moters figūrą, - kaip farniečių Heraklis: tų laikų 
vyro idealas, kai Žmonės dar buvo pusiau žvėrys, kai kumštis 
dar reiškė daugiau negu pusiau susiformavęs didysis smegenų 
pusrutulis. 

Jis pasijuto įžeistas, tarsi būtų užmezgęs ryšį su kentauru. 
Pagalvojęs, kad galėjo susigiminiuoti su Žmogaus tipu, jau 
nueinančiu į praeitį, jis įsivaizdavo vos nepadaręs nusikaltimo; 
kartą įvykdytas, toks nusikaltimas priverstų jį paaukoti savo 
vienintelį gyvenimą svetimo žmogaus vaikui, kuriam jis turėtų 
iššvaistyti geriausius savo jausmus, o vėliau, vaikui suaugus, 
tas Žmogus būtų privertęs jį amžinai jausti savo pažeminimą 
ir vilkti jį tarsi prie kojos pririštą rąstą. 

Pavydas, ši “nešvari yda“ - argi jis buvo ne kas kita, kaip 
tik stipraus lytinio instinkto baimė, kuri dėl savo pagirtino 
egoizmo trukdė vystytis geriausioms individo savybėms. Ir kas 
gi daugiau stokojo šios sveikos aistros, jei ne sterilus šeimos 
tėvas, moterų suvedžiotojas, silpnas ir kvailas Žmogus, cicis- 
beo*, moters garbintojas, tikintis platoniška meile? 

Borgas buvo pavydus, tačiau jis įveikė pyktį, sukeltą įžeistos 
vyriškos garbės, ir tada jį apėmė nesuvaldomas noras turėti 
šią moterį ir jos nevesti. Pirštinė buvo numesta, jis turėjo 


*Italijoje - nuolatinis ištekėjusios moters palydovas, lydintis ją 
pasivaikščiojimų metu (it. ). 

pasirinkimo laisvę ir panoro priimti iššūkį, nutraukti santykius 
ir tapti meilužiu, kad laimėjęs pergalę galėtų ramus iškeliauti 
jausdamas savo pranašumą, kurį jis iškovos meilės dvikovoje. 

ia nebuvo tas atvejis, kai garbingas ginčas sprendžiamas 
lojaliomis priemonėmis, tai buvo klastinga dviejų įsilaužėlių 
tarpusavio kova. Tas, kuris drįso išprovokuoti kovą, buvo 
ginkluotas primityviais Dytricho ginklais, ir kova vyko dėl 
vogto daikto! Kai kovos laimikis yra moteris, dingsta visokie 
skrupulai. Žvėris pabudo, ir netramdomi instinktai, prisidengę 
didžiuoju meilės vardu, šėlo kaip stichiška gamtos jėga. 

Niekieno nepastebėtas jis nusileido nuo uolos ir parėjo 
namo, norėdamas sutvarkyti savo likimą, kaip jis visa tai 
pavadino. 


DVYLIKTAS SKYRIUS 


Kitą rytą apie septintą valandą šchere tvyrojo slegianti tyla, 
nes žūklė seklumose dėl visų tų priežasčių, kurias minėjo 
inspektorius, nepasisekė. Nevilties apimti Žvejai sėdėjo savo 
laiveliuose ir narpliojo tinklus, iš kurių retsykiais ištraukdavo 
kokią pasiklydusią strimelę ir mesdavo ją ant Žemės. 

Sumažėjus kreditui, spūstis prie parduotuvės išnyko; pa- 
mokslininkas nusiėmė mėlyną prijuostę ir paėmęs Bibliją į 
rankas subūrė troboje aplink save nedidelį nusiminusių moterų 
pulkelį. Su nesuvokiama, tačiau jo sluoksnio Žmonėms gerai 
pažįstama logika jis pasakojo apie tai, kaip Jėzus, turėdamas 
penkis duonos kepalėlius ir dvi Žuvis, pamaitino penkis tūks- 
tančius Žmonių. Situacija į biblinę legendą panėšėjo tik tiek, 
kad iš tiesų buvo daug burnų ir maža Žuvų, tačiau kaip tos 
kelios Žuvys pamaitins tokią daugybę Žmonių, jis negalėjo 
paaiškinti. Kadangi nebuvo kitos išeities, jam reikėjo įrodyti, 
kodėl dabar negali įvykti stebuklas - priežastimi jis laikė 
dabartinių Žmonių netikėjimą. Jeigu jų tikėjimas būtų bent 
garstyčios grūdo didumo, stebuklas pasikartotų. O atgauti 
tikėjimą galima tik malda. 

Todėl jis ragino bendruomenę melstis. 

Niekas iš čia esančiųjų netikėjo stebuklu, kad dvi Žuvys 

pamaitino penkis tūkstančius žmonių; dauguma niekada nebuvo 
to girdėję, nes jie nebuvo skaitę tos istorijos. Vis dėlto jie 
pasekė pamokslininko pavyzdžiu ir kartojo “Tėve mūsų“ - mal- 
dą, kurią buvo išmokę per privalomas pamokas prieš konfir- 
maciją. 

Įpusėtą maldą nutraukė šurmuliuojantys balsai uoste. Sėdė- 
jusieji prie pat lango pamatė į prieplauką atplaukiantį laivą su 
tinklais, kuris kaip tik nuleidinėjo rėją. Priekyje stovėjo panelė 
Marija besiplaikstančiais iš po mėlynos škotiškos kepurės plau- 
kais, prie vairo buvo asistentas, jis mosavo kepure, tokiu būdu 
duodamas ženklą, kad atplaukia su geromis žiniomis. Laivas 
buvo pilnas tinklų, kurių tamsiose akutėse blizgėjo žuvis prie 
žuvies. 

- Eikite čionai, jūs gausite strimelių! - kvietė mergaitė, ir jos 
balse skambėjo nugalėtojo kilniadvasiškumas. 

- Žmonės gaus žuvų tik po to, kai aš jas pasversiu ir pama- 
tuosiu, - įsiterpė inspektorius; jis pro langą stebėjo sugrįžtantį 
laivą ir dabar atėjo norėdamas pamatyti savo darbo rezultatus. 

- Kam to reikia? - paprieštaravo mergaitė pasipūtusiu tonu. 

- Tai būtina dėl statistikos, mano mieloji, - atsakė inspektorius 
nėmaž -pykdamas, nes jis žinojo, kad šios žūklės rezultatas 
priklauso nuo jo pateiktų duomenų, paremtų srovės krypties, 
gylio, vandens temperatūros ir dugno stebėjimais. 

- Eik tu su savo statistika, - šaipėsi panelė Marija, neslėp- 
dama didžiulės paniekos. 

- Na, tai imkite Žuvis, tačiau bent jau paskui pasakykite man, 
kiek jų buvo, - baigė inspektorius pokalbį ir nuėjo į savo kam- 
barį. 

- Jis mums pavydi, - tarė panelė Marija asistentui. 

- Galbūt jis tiesiog man pavyduliauja tavęs? - paklausė šis. 

- To tai jau negali būti, - ištarė mergaitė pusbalsiu tarsi sau 
pačiai ir tokiu būdu išreiškė jau keletą dienų slepiamą pyktį dėl 
neregėto jos sužadėtinio abejingumo varžovui; ji tai laikė įžei- 
džiančiu jo puikybės pasireiškimu, be to, ji matė, kad jis buvo 
visiškai tikras dėl jos. Malda baigėsi, ir visi šchero gyventojai 
susirinko prie parplaukusio Žvejų laivo. 

- Tik pasižiūrėkit, panelė tikras vyras! - šnekėjo pamoks- 
lininkas pataikaujamu tonu. Jis ieškojo progos, kad - kaip jis 
manė - galėtų pasėti nesantaikos grūdą. 

- Tupinti varna nieko nepagaus, - šmaikštavo muitininkas. 

- Jis turi galvoje sėdintį ant sofos, - sušnibždėjo asistentas 
panelei Marijai į ausį. 

Šitaip giriama mergaitė augo savo pačios akyse ir pilnomis 
saujomis dalijo žuvis prieplaukoje stovintiems Žmonėms, kurie 
negailėjo pagyrimo ir padėkos žodžių juos išgelbėjusiam an- 
gelui. 

Tačiau tai nebuvo kilni padėka už geradarystę, veikiau 
baimė, kad išaiškės faktas, jog jie buvo neteisūs inspektoriaus 
atžvilgiu, nes anksčiau visi juokėsi iš šio žvejybos būdo. Cia 
pasirodė išvirkščioji neapykantos tikrajam geradariui pusė, - 
jie nenorėjo būti jam dėkingi ir nusilenkti. 

Kai žuvys buvo iškrautos iš tinklų ir padalytos patiems 
skurdžiausiems, paaiškėjo, kad liko dešimt tonų; likusias Žuvis 
prekeivis tuojau supirko ir pasūdė. Pinigai iškart pavirto kava, 
cukrumi ir alumi, nes visi manė, kad žiemą jie lengvai sugaus 
jūroje strimelių - mat panelė Marija pateikė visą informaciją, 
kaip reikia Žvejoti tinklais naujuoju būdu. 


Įėjęs į savo kambarį, inspektorius rado laišką, kurį atnešė 
sugrįžęs namo muitinės padėjėjas. Tai buvo kvietimas inspek- 
toriui ir jo sužadėtinei savo dalyvavimu pagerbti karininkų 
balių korvetėje “Lokė", kuri turėjo nuleisti inkarą prie šchero 
tos pačios dienos vakarą, aštuntą valandą. 

Inspektorius suprato, kad atėjo metas nutraukti santykius, 
kadangi jis nenorėjo viešai rodytis su kito meiluže ir pristatyti 
ją kaip savo būsimą Žmoną. Todėl jis nusiėmė sužieduotuvių 
žiedą ir įkišo jį į laišką, kurį praeitą naktį buvo pradėjęs rašyti 
tarėjienei. Laiške jis su didžiausiu nusivylimu apgailestavo, kad 
turi nutraukti santykius su panele Marija; tai daryti jį verčia 
ankstesni santykiai su moterimi, kuri pagimdė jo vaiką ir dabar 
nori patraukti jį baudžiamojon atsakomybėn. Jeigu ji ir ne- 
privers jo vesti ją, tai bent jau neleis vesti kitos. Kaip džen- 
telmenas, nenorintis ko nors įžeisti, jis pasiruošęs padėti taip 
nekaltai nukentėjusiai ir galbūt į vargą patekusiai mergaitei - 
jis turi galvoje jos garbės išsaugojimą ir finansinę padėtį. 

Ši išgalvota istorija jam pasirodė esanti vienintelė galima 
išeitis, kaip nutraukti santykius, kadangi ji nekėlė pavojaus nė 
vienos kurios pusės garbei, svarbiausia, žinoma, panelės Ma- 
rijos garbei. Jos poveikis turėjo būti neatšauktinas, kaip ne- 

palenkiamas likimas, nepaliekantis vilties ką nors pakeisti. 

Užantspaudavęs voką, jis sušvilpė tarnui ir padavė jam 
laišką, liepdamas įteikti jį tarėjienei. 

Tada jis užsidegė cigaretę ir atsistojo prie lango, norėdamas 
pamatyti smūgio poveikį. Senoji dama stovėjo apačioje prie 
laiptų ir kratė lovatiesę, kai prie jos priėjo vyras ir ištiesė jai 
laišką. Ji paėmė jį truputį nustebusi, nuostaba dar padidėjo, 
kai ji kairiąja ranka pabandė užčiuopti, kas tame laiške galėtų 
būti. Tada tarėjienė apsisuko ir nuėjo į namus. 

Netrukus jis pamatė panelės Marijos figūrą, judančią už 
valgomojo užuolaidų. Atrodė, kad ji įnirtingai Žingsniuoja ten 
ir atgal, retsykiais sustodama ir gestikuliuodama rankomis, tarsi 
norėdama apsiginti nuo jai daromų priekaištų. 

Tai truko apie valandą. Pagaliau ji pasirodė ant laiptų ir 
kerštingu žvilgsniu pažvelgusi į inspektoriaus langą pamojo 
ranka asistentui, kuris, atrodė, ką tik grįžo iš uosto. Jie abu 
įėjo į vidų ir pusvalandžiui išnyko, po to vėl pasirodė ir nuėjo 
į malkų sandėlį, iš kur atsinešė lagaminą ir kelioninį krepšį. 

Vadinasi, jie pamatė, kad tolesnis jų buvimas šchere neįma- 
nomas, ir tikriausiai padarė atitinkamą išvadą. Po kurio laiko 
asistentas vėl išlindo, dabar jis nešėsi savo kelioninį krepšį, 
kurį inspektorius atpažino iš žalvarinių apkaustų. 

Taigi jis taip pat nusprendė išvykti. 

Tuojau atsirado namo šeimininkas su tarnais, atrodė, kad 
visas namas apsivertė aukštyn kojomis. 

Apie pietus - inspektorius tas valandas praleido skaitydamas 
- Jis pamatė asistentą ir panelę Mariją išeinančius ant laiptų 
ir gyvai besišnekučiuojančius. Pokalbis darėsi vis gyvesnis, jį 
ėmė lydėti gestai, rodantys, kad abu kažko karštai ginčijasi. 

Jie jau toli nuėję, jei gali ginčytis, - pamanė inspektorius. 


Po pietų senąją damą ir asistentą locmanų laivas nugabeno 
į garlaivį, kuris plaukė į miestą. Kodėl pasiliko panelė Marija 
- inspektorius negalėjo suprasti. Galbūt ji tikėjosi susitaikyti, 
galbūt norėjo parodyti savo užsispyrimą, o gal dar kas nors. 

Ji atsisėdo prie lango taip, kad iš muitinės namo galėjai 
gerai ją matyti. Taip ji sėdėjo beveik visą laiką, kartais pa- 
pūsdavo į langą, kartais skaitė; retsykiais pakeldavo prie veido 
nosinę. 

Buvo apie septinta valanda, kai pasirodė iš Landsorto atplau- 
kiančios korvetės dūmai, ir netrukus ji nuleido inkarą tarp 
Norsteno ir Esterskero. Kai laivas garine sirena davė ženklą 
locmanui, mergaitė pakilo ir išėjo pasižiūrėti, kas atsitiko. Ji 
stovėjo ant pylimo ir stebėjo ištaigingą laivą, kurio stiebai ir 
turėklai buvo papuošti šventinėmis vėliavomis, o denyje buvo 
išskleistos margos palapinės. 

Inspektorius matė, kaip ją sužavėjo šis viliojantis vaizdas. 
Susidėjusi rankas už nugaros, ji stovėjo liūdna poza, kol vėjas 
atnešė į šcherą šventinio maršo garsus; tada jos kojos ėmė 
judėti. Kūnas lėtai išsilenkė į priekį, tarsi jį būtų patraukę 
muzikos garsai, tačiau tada visai netikėtai mergaitės figūra 
susmuko, ji rankomis užsidengė veidą ir įpuolė atgal į Žvejo 
trobą su baisia neviltim, tarsi vaikas, iš kurio atėmė pažadėtą 
pramogą. 

Inspektorius pasipuošė baliui; ant juodo daktaro frako jis 
grandinėle pritvirtino savo šešis miniatiūrinius ordinus ir 
užsimovė apyrankę, kurios nuo sužadėtuvių dienos nebuvo 
užsidėjęs. 

Kadangi Borgas baigė savo tualetą likus valandai iki to 
laiko, kai jį paims laivas, jis nutarė aplankyti panelę Mariją 
su atsisveikinimo vizitu - pirmiausia dėl to, kad nebūtų įtartas 
bailumu, taip pat norėdamas įsitikinti, kad valdo savo paties 
jausmus. Įėjęs į prieangį, jis iš pradžių truputį sutrinksėjo, kad 
mergaitė nebūtų užklupta iš netyčių; tokiu būdu jis iš jos 
laikysenos tikėjosi suprasti, kodėl ji pasiliko ir kokio tikslo 
tuo siekia. 

Pasibeldęs jis įėjo į vidų ir rado panelę Mariją sėdinčią prie 
siuvinio - užsiėmimo, prie kurio jis jos niekada nebuvo ma- 
tęs. Jos veide buvo matyti nusiminimas, atgaila ir nuolanku- 
mas, nors ji ir stengėsi atrodyti abejinga ir išdidi. 

- Jūs mane priimsite, panele Marija, ar man išeiti? - pradėjo 
inspektorius. Išvydęs ją su moteriškais atributais rankose ir 
matydamas, kad ji žvelgė į jį kaip į stipresnįjį, jis vėl pajuto 
nepaaiškinamą poreikį išaukštinti ją kaip moterį. Tas noras 
buvo toks stiprus, kaip ir nesuvaldoma aistra ją pažeminti, 
retsykiais jį apimanti, kai ji ateidavo su vyriškomis preten- 
zijomis ir gestais. Šią akimirką ji atrodė jam tokia graži, 
kokios jis jau seniai nematė, taigi jis pakluso savo jausmams 

ir nesipriešindamas atsivėrė jai. 

- Aš jums suteikiau rūpesčių, panele Marija... 

Išgirdusi švelnų jo toną, ji iš karto išsitiesė ir kandžiai tarė: 

- Tačiau jūs pabijojote pasakyti man tai pats! 

- Būkit maloni, panele Marija! Man nėra taip lengva kaip 
jums trenkti kitam per veidą. Jūs juk matote, kad aš drįstu 
jums pasirodyti, taip pat kaip ir jūs drįstate mane priimti. 

Paskutiniai žodžiai buvo sąmoningai dviprasmiški; jis norėjo 
sužinoti, ar ji tiki jo sužadėtuvių nutraukimo motyvais. 

- Gal jūs manote, kad aš jūsų bijau? - paklausė ji ir dūrė 
adata į siuvinį. 

- Aš juk nežinojau, kaip jūs reaguosite į mano pasiaiškinimą, 
nors ir maniau, kad tai nesuteiks jums nepaguodžiamo 
skausmo... 

Žodyje “nepaguodžiamas" slypėjo kažkas, kas užgavo pa- 
nelę Mariją kaip užuomina apie jaunąjį guodėją. Tačiau nė 
vienas nenorėjo išsiduoti: pirmasis iš baimės pasirodyti pavy- 
dus, kitas iš susirūpinimo, kad turės išklausyti, jog anas kažką 
pastebėjo. 

Norėdama gerai įsižiūrėti į savo priešininko veidą, mergaitė 
pakėlė akis nuo siuvinio, prie kurio buvo palinkusi. Neslėp- 
dama nuostabos, ji žvelgė į daugybę ordinų ant frako atlapo. 
Paskui su vaikišku įniršiu, kuriame slypėjo pavydas, patraukė 
jį per dantį: 

- Kaip puikiai jūs atrodote! 

- Aš juk ruošiuosi eiti į balių! 

Dabar mergaitės veide kažkas trūktelėjo ir trūktelėjo taip 
smarkiai, kad inspektoriui atrodė, jog jis jaučia jos skausmo 
refleksus. Tą pačią akimirką, kai ji pratrūko gailiu verksmu, 
Jis paėmė jos ranką. Kai jis pasilenkė prie jos, ji padėjo galvą 
jam ant krūtinės ir raudojo drebėdama, tarsi karščiuotų. 

- Vaike tu! - švelniai tarė inspektorius. 

- Taip, aš esu vaikas! Todėl tu turėjai būti man atlaidus! 
- kūkčiojo mergaitė. 

- Paklausyk! Kiek laiko galima būti su vaiku atlaidžiam? 

- Kiek reikės! 

- Ne! To aš nesu girdėjęs! Yra aiškios ribos visam tam: kai 
prasideda nusikalstamo elgesio savivalė. 

- Ką tu turi galvoje? 

Dabar ji pašoko. 

- Tu Žinai, ką aš turiu galvoje; aš tai matau, - atsakė inspek- 
torius. Jis tarsi pabudo iš burtų, kai ji parodė savo kietumą. 
Taip ji iš karto pasidarė atstumianti. 

- Taigi tu pavyduliauji, - šaipėsi mergaitė; ji manėsi || 
sugavusi. 

- Ne, nes pavyduliavimas yra nuolatinis įtarinėjimas netu- 
rint tam pagrindo, kartu atsargumo priemonė; tačiau mano 
būgštavimai pasirodė esą pagrįsti. Taigi Čia ne pavydas! 

- Ir tu pavydi jaunikliui, pienburniui, už kurį esi nepalyginti 
aukštesnis, - skverbėsi mergaitė gilyn, nekreipdama dėmesio 
į pasiaiškinimus. 

- Tuo gėdingesnis tavo elgesys! 

- Vadinasi, visa tavo istorija netikra, - pakreipė mergaitė 
kita linkme, nes pasijuto užgauta piktų jo kaltinimo žodžių. 

- Nuo pradžios iki galo! Tačiau aš nenorėjau suteikti rū- 
pesčių tavo motinai ir padaryti gėdos tau pačiai! Ar tu supranti 
tokius dalykus? 

- Kaipgi, aš suprantu, tačiau tavęs aš nesuprantu! 

- Aš tai galėčiau, jei tu papasakotum man apie savo pra- 
eitį! 

- Apie savo praeitį! Ką tu turi galvoje? 

- Taigi tavo gyvenimas turi praeitį! Tai, ką aš visuomet 
įtariau, buvo. 

- Tu drįsti mane įžeidinėti... 

- Kadangi man visai nesvarbu, kas tu esi ir kas tu kadaise 
buvai, tai... Aš noriu tau pasakyti - lik sveika! - nutraukė 
inspektorius, pamatęs aukštyn lipantį kanonierių, atvykusį jo 
paimti. 

- Tik nepalik manęs! - ėmė prašyti mergaitė, sugriebusi jo 
ranką ir Žiūrėdama jam į akis tarsi skęstančioji. - Neišeik, nes 
kitaip aš nežinau, ką padarysiu. 

- Kodėl gi mes turime ir toliau kankinti vienas kitą, kai 
išsiskyrimas neišvengiamas? 

- Mes nekankinsime vienas kito! Tu turi pasilikti pas mane 
šiandien vakare, ir mes pasikalbėsime prieš išsiskirdami. Aš 
tau papasakosiu tai, ką tu nori Žinoti, tada tu visai kitaip į 
mane žiūrėsi. 

Inspektorius manė galėsiąs iš jos pasakojimų viską sužinoti 

ir dabar buvo tikras, kad išvengė nelaimės surišti savo likimą 
su kito ar daugelio kitų mylimąja. Jis jau žinojo, ką darys, 
todėl priėjo prie lango ir paaiškino kanonieriui, kad atplauks 
vėliau su savo valtimi. 

Po to jis atsisėdo ant sofos, norėdamas tęsti pokalbį. 

Tačiau mergaitė, išsivadavusi iš savo nerimo, susmuko ir 
nutilo, ir galiausiai kambaryje įsivyravo visiška tyla. Jie ne- 
turėjo ką pasakyti vienas kitam, ir baimė, kad vėl įsisiautės 
audra, dar labiau prislėgė nuotaiką, padvelkė nuoboduliu. 

Inspektorius paėmė į rankas keletą knygų, gulėjusių ant 
stalelio prie sofos; jam krito į akis viena knyga, ant kurios 
buvo užrašyta asistento pavardė. 

- Man regis, tai jaunos moters istorija... Ar tu ją skaitei? 
- paklausė jis. 

- Ne, aš neturėjau laiko! Kokia tai knyga? 

- Taigi čia gana keista knyga, kadangi parašyta moters ir, 
nepaisant to, teisingai. 

- Ak! Ir apie ką gi ten rašoma? 

- Ten rašoma apie laisvąją meilę: jaunas akademikas susi- 
žieduoja su laisvų pažiūrų mergina. Ir tuo metu, kai jis išvykęs 
į ekspediciją, ji atsiduoda menininkui, kad po to ištekėtų už 
savo sužadėtinio. 

- Na ir ką apie tai sako autorė? 

- Žinoma, ji juokiasi iš to. 

- Fui! - prunkštelėjo mergaitė ir atsistojo norėdama išimti 
butelį vyno. 

- Kaip tai? Juk meilė nesuderinama su nuosavybės teisėmis! 
Be kita ko, kiek galima spręsti iš aprašymo knygoje, kiekvieną 
kartą, kai sužadėtiniai likdavo dviese, sužadėtinis būdavo nuo- 
bodus. 

- Na, o dabar mes pradedame nuobodžiauti, - nutraukė jį 
panelė Marija, pripildydama taures. 

- Ir kaipgi mes linksminsimės? - paklausė mylimasis su ci- 
niko šypsena lūpose, kuri buvo anaiptol nedviprasmiška. - 
Ateik čia ir sėskis šalia manęs! 

Užuot įsižeidusi dėl brutalaus tono ir rankos judesio, ro- 
dančio kvietimą, mergaitė su nuostaba pažvelgė į vyrą, kurio 
j1 anksčiau dėl jo pernelyg mandagaus elgesio beveik ne- 
apkentė. 

Ėmė temti, ir mėnulio delčia nutiesė ant grindų gelsvai žalią 
juostą, kurios fone kilo balzaminų šešėliai. 

Pro atvirą langą skverbėsi prislopinti pirmojo valso “Baliaus 
karalienė“ garsai, tarsi priekaištas ir pasveikinimas iš prarasto 
rojaus; kartu jie žadino viltį, kad dar ne viskas prarasta. 

Tikėdamasi patraukti Borgą į savo pusę jų patirtos di- 
džiausios palaimos priminimu, po jo audringų meilės prisipa- 
žinimų ji paskutinį kartą jam nusileido. 


TRYLIKTAS SKYRIUS 


Po trijų dienų inspektorius išvyko iš Esterskero į žemyną, 
pakeliui šiek tiek užtrukęs Dalarėje. Sužinojęs, kad panelė 
Marija išvažiavo ir daugiau negrįš, jis pajuto neapsakomą 
palengvėjimą, tarsi oras būtų tapęs Švaresnis ir gaivesnis. 
Pasiekęs savo kambarį, jis atsigulė prie atviro lango, norė- 
damas parūkyti ir dar kartą apmąstyti permainingus pastarųjų 
dienų įvykius. 

Apie vidurnaktį ištrūkęs iš mergaitės rankų, jis patenkintas 
įsėdo į savo valtį, tarsi būtų atlikęs būtiną pareigą. Jam atrodė, 
kad tik dabar jis atgavo vidinę pusiausvyrą. Jo teisė buvo 
pažeista tokiu būdu, kad teismas negalėjo suteikti jam satis- 
fakcijos, taigi jis pats turėjo ją apginti ir elgėsi vadovauda- 
masis tais pačiais principais, kaip ir jo priešininkai. Kai jis po 
to išlipo korvetės denyje ir sutiko žmones, su kuriais galėjo 
užmegzti rafinuotą pokalbį, kai su laivo gydytoju ėmė apta- 
rinėti mokslines temas, visa tai jį tiesiog apsvaigino. Cia jam 
nereikėjo su savo mąstymu nusileisti iki plepalų lygio, ne- 
reikėjo apsimetinėti puskvailiu, kad jį suprastų. 

Dabar jis pajuto, kad tris mėnesius praleido tarp barbarų, 
kurie jį pamažu buvo beįtraukią į smulkius kivirčus. Jo dvasios 
gyvenimas buvo palenktas afektams ir vegetatyviniams pa- 
tyrimams, reprodukcija buvo tapusi svarbiausia jo gyvenimo 
problema ir privertusi jį pasidaryti konkurentu eržilų varžybose, 
kurios baigėsi jo pergale. Dabar jis suprato, kodėl visuotinės 
krikščionių Bažnyčios atstovams, kurie norėjo civilizuoti lau- 
kines tauteles, kadaise nebūdavo leidžiama susisaistyti su 

moterimi ar vaikais; jis suprato, kad susilaikymas ir išsi- 
žadėjimas turėjo didžiulę prasmę tiems, kurie norėjo pasišvęsti 
aukštesniems dvasiniams dalykams. Ne trokšdamas ramybės 
ieškojo atsiskyrėlis vienatvės, nes kaip iš atsitiktinai ant dir- 
vono nukritusio kviečio grūdo galėjo išaugti šešios varpos, kai 
iš nukritusio į įdirbtą Žemę grūdo išaugdavo tik dvi - kadangi 
jį nustelbdavo milijonai kitų į patręštą dirvą nukritusių grūdų, 
- taip ir individas, kuris siekė labiau išsivystyti, galėjo išaugti 
dykynėje. 

Tai patvirtino trijų praėjusių dienų patirtis. Korvetėje ir 
paplūdimyje Borgas buvo kviečiamas iš vienos draugijos į kitą, 
ir kiekvieną vakarą, atsigulęs į lovą, jis jautė, kaip per dieną 
šlifuojamos jo briaunos, todėl jis kaip brangakmenis įgaudavo 
vis patrauklesnę formą, tačiau prarasdavo karatus. Jausdamas 
didelę simpatiją tiems Žmonėms ir poreikį prisitaikyti prie jų 
bendraujant, jis buvo priverstas daryti niekingus kompromisus, 
kadangi perėmė paplitusias pažiūras, kurios iškildavo atmintyje 
tarsi jo paties kuo nuoširdžiausios mintys. Galiausiai jam visa 
tai nusibodo, ir paskutinę dieną jis pajuto, kad tapo nenuo- 
širdžiu Žmogumi, kuris sako viena, o galvoja kita. Jis pradėjo 
gėdytis pats savęs ir pastebėjo, kad įgydamas vis didesnį au- 
toritetą visuomenės akyse dėl savo malonaus elgesio prarado 
pagarbą pats sau. 

Nenorėdamas dar Žemiau pulti, jis turėjo izoliuotis; vienatvė, 
kurią jis tarsi iš naujo atrado, veikė jo dvasią kaip garų 
maudynė ar plaukimas jūra, kai dingsta visoks išorinis spau- 
dimas, kai nebejauti jokio sąlyčio su grubia materija; ir jis 
nutarė praleisti Žiemą šchere. 

Dėl to jis išsinuomojo namą, kuriame anksčiau gyveno 
damos, ir pačią pirmąją dieną ėmėsi apstatinėti kambarius. 
Vieną didelę patalpą jis paskyrė bibliotekai ir laboratorijai, 
kitoje įrengė valgomąjį ir gyvenamąjį kambarį, o palėpę pa- 
vertė miegamuoju. 


Kai Borgas, naktį kietai miegojęs, kitą rytą atsibudo savo 
naujajame bute, jį apėmė malonus pasitenkinimas, kad namas 
dabar priklauso jam vienam ir kad jis čia galės gyventi ne- 
trukdomas jokių pašalinių garsų; čia jo netrikdys jokie išoriniai 
įspūdžiai, išskyrus tuos, kurių jis pats norės. 

Išgėręs kavos, jis pasakė, kad iki trečios valandos po pietų 
nieko nepriiminės, ir užsidarė bibliotekoje. 

Dabar jis ėmėsi pagal ankstesnį savo planą tyrinėti šiuo- 
laikinę Europos etnografiją. Kad nereikėtų leistis į nereika- 
lingas keliones, jis ant fiktyvios firmos blankų užrašė adresą 
ir pramonės įmonės pavadinimą, sudėjo blankus į vokus ir 
užklijavo ant jų pašto ženklus. Norėdamas gauti kuo tikslesnius 
antropometrinius duomenis, jis sugalvojo, kad geriausia bus 
išsiuntinėti blankus svarbiausių Europos miestų firmoms, 
gaminančioms skrybėles, karstus, taip pat marškinius ir kojines, 
ir kad tiksliausius rezultatus jis gaus tada, jei paprašys duo- 
menų ir išmatavimų tų prekių, kurios parduodamos tiek šalies 
viduje, tiek užsienyje en pros* ir duoda didesnį pelną negu 
paprastai. Be to, jis dar sukūrė raštus didesnėms ir mažesnėms 
Europos sostinių ir mažesnių miestelių bibliotekoms, pra- 
šydamas atsiųsti jam su išperkamuoju mokesčiu visokiausių 
fotografijų ir pažadėdamas gerai už jas sumokėti. Jis taip pat 
susitarė su techniku, kuris supirkinėjo fotografijas ir naudojo 
jas sidabro gavybai. Remdamasis šiais ir tūkstančiais kitų 
portretų, kuriuos buvo išsikarpęs iš užsienio Žurnalų, jis norėjo 
pradėti savo tyrinėjimus. 

Kai Borgas baigė šį darbą, buvo pietūs. Jis išėjo iš namų 
norėdamas pavalgyti ir pamatė, kad į dėžutę prie durų įmestas 
laiškas. Rašysena buvo jam pažįstama; įsitikinęs, kad laiškas 
tikrai nuo panelės Marijos, Borgas jo neatplėšė, o pasidėjo ant 
stalo šalia savęs ir nepaprastai skubėdamas ėmė valgyti savo 
kuklius pietus. Jis suprato, kad laiške nebus nieko malonaus, 
mat buvo sulaužęs duotą pažadą grįžti kitą dieną ir atsisvei- 
kinti; todėl, norėdamas atitolinti nemalonius įspūdžius, įkišo 
laišką į stalo stalčių. 

Tačiau po pietų valandą pamiegojęs, praėjus darbo įkarščiui 
ir nebekankinant alkiui, Borgas konstatavo, kad jo mintys 
krypsta ne į knygas, o į stalčių. Varginamas sunkios vidinės 
kovos, jis pradėjo vaikščioti po kambarį iš vieno galo į kitą. 
Jam atrodė, kad jis uždarė į stalčių dalį jos sielos; ji buvo 
kambaryje, ir jos dvasios žavesys gulėjo čia tarsi į voką įdėta 
elektros kibirkštis, o antspaudas ant jo šŠvytėjo tarsi bučinys. 


*Urmu (pranc.). 

Jis matė ją sėdinčią ant miegamojo suolo, girdėjo jos šnabž- 
desį, jautė tamsoje degančias jos akis, ir jį vėl apėmė geismas. 
Kokia kvailystė paleisti iš rankų didžiausią gyvenimo palaimą! 
- galvojo jis. Jei meilė - abipusė apgavystė, kodėl gi nesileisti 
apgaudinėjamam? Nieko nebūna iš nieko! Ir jei tobula laimė 
neegzistuoja, kodėl nepasitenkinti netobula? 

Dabar jis jautė: jam reikėjo šliaužte šliaužti prie jos, apsi- 
mesti jos vergu, prisipažinti nugalėtam! Varžovu jis juk galėjo 
atsikratyti; ir dviese su ja, galutinai su ja susijungus, būtų buvę 
lengva pririšti ją prie savęs įpročio ir suinteresuotumo saitais, 
ir galiausiai jai nereikėtų tenkinti savo geismo su kuo kitu. 

Tačiau tada jį apėmė baimė, kad šis laiškas atima iš jo 
paskutinę viltį; tai buvo geriau negu nieko, todėl jis nenorėjo 
jo skaityti. Jis atsisėdo už stalo savo laboratorijoje ir beveik 
negalvodamas, ką daro, atidarė vieną metalinę retortą, įkišo 
į ją laišką ir uždegė po ja orapūtį. 

Netrukus iš retortos kaklelio išsiveržė dūmai, ir kai jie 
nustojo rūkti, jis degtuku uždegė dujas. Keletą minučių degė 
melsvai geltona liepsnelė, skleisdama garsą, panašų į dejonę, 
tarsi švilptų šikšnosparnis. 

Laiško dvasia - taip būtų pasakęs alchemikas! Popieriaus 
gabalėlis, kurį prarijo ugnis ir kuris išskyrė tuos pačius degimo 
produktus - anglį ir vandenį - kaip ir deganti siela gyvame 
kūne: anglį ir vandenį! Tai buvo viskas ir vien tai, kas liko! 

Liepsnelė pleveno, darėsi vis mažesnė, kol sulindo atgal į 
retortos kaklelį. Kambaryje vėl pasidarė tamsu. 

Lauke virš jūros atsirado debesų, rytų vėjas ginė bangas, 
ir jos vaitodamos bei šnypšdamos plakėsi į krantą; vėjas 
daužėsi į namo kampą tarsi bangų mūša; šioje į skundą pa- 
našių garsų lavinoje buvo girdėti, kaip jūroje riaumojo plū- 
duras, ritmiškai kaip tragikas, deklamuojantis su pauzėmis, tarsi 
jam būtų reikėję įkvėpti oro arba jis norėtų, prieš ištardamas 
kitą Žodį, leisti nuskambėti paskutiniajam. 

Tai buvo tarsi solo titanui, pritariant audrai - milžiniškiems 
vargonams, kurių dumples pūtė rytų vėjas. 

Kambarys jam darėsi per ankštas. Jis apsivilko apsiaustą ir 
norėdamas, kad vėjas išpūstų jo blogą nuotaiką, išėjo pasi- 
vaikščioti per audrą. Pats nepajuto, kaip pasuko prie parduo- 
tuvės, iš kurios sklido žibinto šviesa. Kadangi Žvejoti su tink- 

lais sekėsi gerai, parduotuvė buvo gausiai lankoma; gaubiamas 
tamsos, jis galėjo niekieno nepastebėtas prieiti visai arti prie 
Žžiaumojančių Žvejų. 

- Ir šitas asistentas paveržė iš jo merginą, - tarė senasis 
Emanas. - Taigi ji gavo geresnį vaikiną, o ne šitokį... 

- Taip, jis nekoks Žmogus, - pasakė viengungis Vestmanas, 
- 0 šiandien tikriausiai vėl parašė šimtą laiškų, kurie turi būti 
išvežti su paštu! Kokį marmalą tas tipas ten rengia, kokie jo 
planai, šito negali pasakyti joks mirtingasis, tačiau aš numa- 
nau, kuo jis užsiima! Ir mes turime nežiopsoti, nes Žinome 
tokius tipus, kurie užsidaro nuo Žmonių ir kažin ką veikia! 

- Ak, tegu jį velniai! - įsiterpė vedusysis Vestmanas. - Tegul 
jis varo savo degtinę; su juo turbūt nebus blogiau kaip su 
senuoju Sederlundu, kuris darė misą ant uolų ir paskui par- 
davinėjo degtinę! Aš manau, geriau mums nesikišti! 

- Taigi, kad čia būtų vien tai, - vėl tęsė kalbą senasis 
Emanas, - aš nieko nesakyčiau, tačiau niekaip negaliu pamiršti, 
kad jis tada norėjo atimti mano tinklą, ir jei tik man pasisektų 
jį nutverti, aš nepaleisčiau jo tol, kol nesugrūsčiau į Žuvų 
statinę... 

- Taip, blogas tas Žmogus, kuris neturi Dievo! - baigė 
pamokslininkas. - Tai yra aišku! 

Neturėdamas menkiausios iliuzijos dėl jų dėkingumo, ins- 
pektorius dabar negalėjo jausti nieko kita, kaip tik tam tikrą 
nemalonią būseną, kad jis čia, šioje dykynėje, iš visų pusių 
apsuptas priešų ir, be kita ko, labai pavojingų, kurie laiko jį 
nusikaltėliu ar bepročiu. Jie įtarinėjo, jog jis slapta varo 
degtinę, kad galėtų užsidirbti penkiasdešimt erių už kvortą! Jie 
manė, kad jis įmaišys jiems į degtinę nuodų. Jei čia atsitiktų 
kokia nelaimė, jis būtų dėl to kaltas. Ir jeigu jie, nusikalsdami 
įstatymui, Žvejos su savo tinklais, jis negalės jų konfiskuoti, 
kadangi po to reikėtų bijoti daugiau ar mažiau skandalingos 
kratos arba - tai dar blogiau - jų keršto. 

Čia buvo jam pavojinga draugija, mirtinai pavojinga kaip 
tamsa. Tai jam paaiškėjo iš karto, nors jis ir Žinojo, kad bet 
kada galės patraukti juos į savo pusę, jei tik pasiūlys kvortą 
degtinės ir pats gers kartu su jais. Jų priešiškumas jį išlaisvino, 
0 jų draugystė galėjo jį tik supurvinti. Jų neapykanta paveikė 
jo jėgas tarsi srovės šaltinis; jų palankumas, priešingai, būtų 

jas neutralizavęs, nors jo dvasia niekada nebūtų radusi su jais 
ryšio. Pavojus netgi buvo savotiškai malonus, kadangi skatino 
jo protą budėti ir„būti lankstų, vertė jį reaguoti ir tokiu būdu 
neprarasti formos. Be kita ko, pavojus čia, saloje, tarp laukinių 
nebuvo didesnis negu ten, viršuje, anuose sluoksniuose, iš kurių 
jis buvo ką tik pasprukęs: turint valdžią ir pinigų, galimybė 
padaryti žmogui nemalonumą ten buvo kur kas didesnė. Argi 
korvetės gydytojas nežiūrėjo į jį kaip į ligonį, kai jis ėmė 
kalbėti apie tai, kad reikia rasti būdą, kaip panaudoti didžiulį 
kiekį azoto, kuris prarandamas gaminant sieros rūgštį, tuo tarpu 
dirvožemio tręšimui naudojama brangi Čilės salietra. Ir kai 
kažkas pasišaipė, kad neblogai būtų protingai panaudoti iš 
kaminų rūkstančius dūmus, tai argi ši pastaba nebuvo pre- 
tekstas važiuoti prie jūros ir ten ieškoti Žmonių, su kuriais 
galėtum bendrauti? 

Taigi jis teikė pirmenybę absoliučiai vienatvei ir verčiau 
sutiko būti laikomas laukiniu bepročiu negu pasilikti tarp sau 
lygių, kurių autoritetas ir nepajudinamas tikėjimas savo įsi- 
tikinimų teisingumu būtų pasmerkę jį filisteriškai mirčiai. 

Truputį pasivaikščiojęs tamsoje, jis grįžo į savo namą, abie- 
juose kambariuose uždegė žvakes ir lempas ir atidarė duris į 
priebutį, todėl iš šalies neatrodė, kad jis sėdi užsidaręs. 

Jis pasižiūrėjo į laikrodį: buvo dar tik aštuonios. Ilgas 
vakaras ir artėjanti naktis jį baugino. Jo dvasia buvo pernelyg 
išvargusi, kad jis galėtų dirbti, tačiau nuovargis buvo nepa- 
kankamas, kad jis būtų galėjęs užmigti. Audros staugimas 
aplink namo kampus, bangų šėlimas ir plūduro riaumojimas 
Jį nervino. Jis nenorėjo tapti nemalonių, klausą erzinančių 
triukšmų vergu, todėl, norėdamas nuo jų išsivaduoti, įsidėjo 
į ausis Vokietijoje įsigytus “miego šratus“, - mažus metalinius 
šratelius, kurie neleido prasiskverbti jokiems garsams. 

Tačiau dabar, kai jis uždarė bene svarbiausius ryšių su 
išoriniu pasauliu kelius, suintensyvėjo jo fantazijos veikla. Jį 
apėmė toks neįveikiamas beprotiškas smalsumas sužinoti, kas 
buvo parašyta sudegintame laiške, kad jis net atidarė retortą, 
norėdamas ką nors įskaityti pelenuose. Tačiau ugnis buvo 
sudeginusi ir rašalą, todėl rašto nebuvo likę anei pėdsako. 
Dabar atsivėrė visos spekuliacijų ir abejonių galimybės. Jam 
kartais atrodydavo, kad jis gali padaryti išvadas iš viso to, kas 

atsitiko, ir tokiu būdu sužinoti, kas buvo parašyta laiške, tačiau 
ir vėl atmesdavo šį variantą, nes prisiminė, kokie nelogiški 
kartais būdavo mergaitės poelgiai ir mąstymas. 

Taigi galų gale jis padarė išvadą, kad nieko neįmanoma 
sužinoti, ir nusprendė apie tai negalvoti. Tačiau šios mintys 
užvaldė visas smegenis; jos mąstė pačios, nepaisydamos jo 
valios, malė, sijojo, kol jį taip išvargino, kad jis negalėjo 
užmigti. Silpstant mąstymo organui, atbudo Žemieji instinktai. 

Išsigandęs, kad jo siela neištvers dvikovos su trapiu kūnu, 
jis galiausiai išgėrė dozę kalio bromido; smegenys iškart nu- 
stojo pasiutiškai lėkusios, fantazija užgeso, sąmonė apsvaigo, 
ir jis kietai užmigo. 


KETURIOLIKTAS SKYRIUS 


Artėjo ruduo, tačiau šchere dar nesimatė, kad vasara bai- 
giasi, nes čia nebuvo nė vieno lapuočio, kurio lapai būtų 
galėję pagelsti. Kerpės ant uolų buvo prisisunkusios drėgmės 
ir vešliai kerojo; iš naujo sužaliavo viržiai ir girtuoklės, lietus 
atgaivino kadagius bei žemaūges pušis - amžinai žaliuojančius 
Šiaurės medžius - ir nuplovė nuo jų dulkes. 

Zvejai, baigę savo rudens darbus, išsikraustė; vėl tapo tylu, 
ir parduotuvė valčių saugojimo pašiūrėje buvo uždaryta. Medi- 
niai koplyčios griaučiai darėsi vis nuogesni, nes lentos buvo 
naudojamos kaip malkos kavai virti ir stalių darbams, taigi liko 
tik stulpai, panašūs į kartuvių grupę. 

Pamokslininką retai galėjai pamatyti, nes, tapęs abstinentu, 
jis ėmė piktnaudžiauti chininu, kurio sudėtyje buvo konjako; 
nuo to jam ėmė zvimbti ausyse ir daužytis širdis, todėl jis 
beveik visą laiką miegojo. 

Inspektoriui po mėnesį trukusio darbo pavyko išgydyti savo 
sielą nuo šautinės žaizdos, kuri jam buvo padaryta žaidžiant 
meilės žaidimą. Kalio jodidu ir nuosaikia dieta jis apmalšino 
savo aistrą, ir kai tik jį apimdavo vienatvės neviltis, jis pasi- 
gamindavo dozę linksminančių dujų iš amonio nitrato, nes jau 
seniai jam buvo paaiškėję, kad svaiginimasis alkoholiu yra 
pernelyg primityvus būdas, tik dar labiau klampinantis neviltin 

ir net skatinantis mintis apie savižudybę. 

Iš pradžių puikūs nuodai suteikdavo jam žvalumo, ir jį 
imdavo juokas, tačiau banalus kvatojimasis pavertė niekais 
visas kilnias jo mintis ir didelius siekius, iš kurių jis turėjo 
juoktis. Susilyginęs dabar su tais, kurie iš jo šaipėsi, jis vėl 
pajuto poreikį pakilti virš savęs paties ir vėl panoro susigrą- 
žinti savo liūdesį ir savo skausmus. 

Kai Borgas visiškai atsiskyrė, - net tarnaitė, kuri valė kam- 
barius ir atnešdavo valgyti, turėjo teisę užeiti tik tada, kai jis 
užsidarydavo palėpėje, - jį ėmė lankyti pamėkliški praėjusios 
vasaros prisiminimai. Prieš jo valią atmintis kuo tiksliausiai 
atgamino kiekvieną anuomet pasakytą žodį. Dabar keliaujančio 
pamokslininko pasirodymas rūke ant uolos atrodė jam kaip 
kažkas iš anksto užplanuota. Žodžiai, kuriuos tas žmogus ištarė 
apie jo tėvą ir jį patį, be to, dar panelės Marijos šauksmas, 
kad ji gerai Žinanti, kas jis toks, įleido šaknis, ėmė augti ir 
plėstis. Jo gyvenime turėjo slypėti kažkokia paslaptis, žinoma 
visiems, išskyrus jį patį. Ir tada jam ėmė atrodyti, kad pa- 
mokslininko pasirodymas buvo sąmoningas šnipinėjimas, su- 
galvotas Žmonių, kurie norėjo jį persekioti. Nusiraminęs jis 
pats tuo netikėdavo, nes žinojo, kad persekiojimo manija yra 
pirmasis nusilpimo simptomas, kuris atsiranda gyvenant izolia- 
cijoje. 

Žmonija - tai didelė elektros baterija su daugybe elementų, 
ir izoliuotas elementas bematant praranda savo jėgą. Varine 
viela apvyniota ritė prarasdavo traukos jėgą, kai tik iš jos 
ištraukdavo minkštą geležinį strypelį; taip pat ir jis buvo 
benusilpstąs, nes jo geležies strypelis buvo tapęs kietu metalu. 

Taip, tačiau, tiesą sakant, jį kankino ne liguista persekio- 
jimo manija, atsirandanti kaip fizinio nusilpimo padarinys, o 
tai, kad jis 1š tikrųjų buvo persekiojamas nuo tos akimirkos, 
kai dar mokykloje ėmė reikštis kaip jėga, galinti tapti naujos 
rūšies pradžia, nes jis galėjo ištrūkti iš šeimos ir - kaip au- 
galas, siekiantis diferencijuotis, - išgarsinti savo vardą, gal 
netgi suteikti jį naujai šeimai. Jį instinktyviai persekiojo tie, 
kurie buvo Žemesni už jį ir jam pavaldūs, taip pat virš jo 
iškilusios vidutinybės, kurios vėliau tapdavo matų ir svorių 
rūmų tarnautojais ir nustatinėdavo mastelį, pagal kurį turėjo 
būti matuojamas dydis! Jis buvo nekenčiamas ir kapojamas 

kaip tas grynakraujis geltonas Kanarų salų paukštis, išskridęs 
iš narvelio ir patekęs tarp alksninukų, kur jo pernelyg praš- 
matnios plunksnos erzino laukinius paukščius. 

Tačiau gamta, kurios prieglobsčio jis anksčiau ieškojo, dabar 
buvo jam mirusi, kadangi trūko tarpinės grandies - Žmogaus. 
Jūra, kurią jis garbino ir kurios troško kaip vienintelio tikrai 
didingo dalyko savo skurdžiame krašte su pedantiškais vasar- 
namių peizažais, darėsi jo akyse tuo menkesnė, kuo labiau 
augo jo Aš. Kaip kalėjimo kiemas supo jį dabar šis čia mė- 
lynas, čia terpentino žalsvumo, čia pilkas Žiedas, ir monoto- 
niška, ankšta sala jam kėlė kančią, panašią į tą, kurią jaučia 
žmogus kalėjimo vienutėje: trūko įspūdžių. Jis negalėjo nuo 
to pabėgti, nes laikėsi su šaknimis įsikibęs į šią Žemę, į tuos 
menkus įspūdžius, į savo gyvenimo būdą; ir jis nesileido 
persodinamas su šaknimis. Čia slypėjo šiauriečio tragizmas, 
pasireiškiantis Pietų ilgesiu. 

Kaip tik dabar jis ėmė galvoti apie šios Žemės - salų kara- 
lystės - sujungimą su sausuma ir ėmė kurti planus, nes tai, kad 
Svedija per Laplandiją buvo sujungta su kontinentu, nekeitė 
dalyko esmės. Visų pirma šešias valandas į Helsingborgą 
važiuojantis traukinys ekspresas ir garlaivių kelias per sąsiaurį 
turėjo Danijos sostinę paversti Šiaurės centru. Ledlaužiai ir 
neužšąlantys Jurės ir Nineso uostai turėjo įgalinti prekybą ir 
laivininkystę apskritus metus; tokiu būdu būtų apribotas šiau- 
rietiškas Žiemos miegas ir iš esmės pasikeistų nacionalinis 
charakteris - tas ramybės neturėjimas, kuris neva priklausė nuo 
šešis mėnesius trunkančio visokios veiklos pertrūkio. Rusų 
prekyba su Anglija turėtų būti vykdoma per Stokholmą ir 
Geteborgą; tokiu būdu būtų įgyvendintas Karlo XI ir Karlo XII 
planas visą Persijos ir Indijos prekybą nukreipti per Rusiją ir 
Svediją. 

Švedija turėjo tapti turistų šalimi; reikėjo prisivilioti užsie- 
niečius. Stokholmą jis norėjo paversti jūriniu miestu, užtvenk- 
damas Melareno ežerą prie Norbro ir prie Sluseno ir atida- 
rydamas kanalų sistemą nuo įlankos prie Strengneso per Bo- 
veno ežerą iki įlankos prie Trosos. Tokiu būdu sūrus vanduo 
atitekėtų iki Skepsbro ir iki Niubro įlankos, dėl to pasikeistų 
klimatinės sąlygos ir kartu Žmonės. 

Jis mąstė apie tuos laikus, kai Švedija priklausė didžiajai 

visuotinei krikščionių Bažnyčiai ir turėjo tiesioginius santykius 
su Roma, todėl Europoje šį tą reiškė. Dabar jis norėjo - jei 
paaiškėtų, kad dauguma gyventojų negali apsieiti be religijos, 
- vėl įvesti savo tėvų tikėjimą, nuo kurio atsisakyti mes buvo- 
me priversti-ugnimi ir kalaviju ir kurio žudikų Hanso Brasko, 
Olauso ir Johaneso Magnusų, Nilso Dakės ir Turės Jonsono 
vardai istorijoje buvo taip smarkiai suteršti. Katalikybė, ro- 
mėnų palikimas, pirmoji europietiškumo nešėja, pradėjo savo 
triumfo žygį per Europą. Bismarkas patyrė katastrofą su savo 
kultūrkampfu, nuvyko į Kanosą ir paprašė popiežių būti taikos 
teisėju po to, kai jis pradėjo tikėti trečiųjų teismais be 
plieninių patrankų... Danija pristatė katalikų bažnyčių, ir 
šia tema buvo daug rašoma “Jaunosios Danijos“ puslapiuose. 
Šiaurės germanizavimas - kaip ir šiaurinėje Vokietijoje - buvo 
tik grįžimas atgal į barbarų laikus po 1870 metais vykusių 
hunų mūšių. Germanizavimo rezultatas buvo lotynų kalbos 
persekiojimas ir neapykanta prancūzams, niokojantys karai 
prieš prancūzų literatūrą, šiaurės vokiečių “šeimos politika“, 
liuteroniška inkvizicija su eretikų kalėjimais ir bendru inte- 
ligentiškumo lygio nuosmukiu. 

Liuteronybė - štai kas buvo priešas - teutonų kultūra, bur- 
žuazinė religija juodomis kelnėmis, sektantiškas ribotumas, 
partikuliarizmas, izoliacija, užsidarymas ir dvasinė mirtis! 

Ne, Europa vėl turėjo būti suvienyta, ir liaudies kelias ėjo 
per Romą, o inteligentijos - per Paryžių; švedų valstietis turėjo 
vėl pasijusti pasaulio piliečiu ir išsivaduoti iš savo menka- 
vertiškumo komplekso, jis vėl turėjo susigrąžinti anos grožio 
kultūros spindesį, kurį anksčiau Bažnyčia buvo taip dosniai 
paskleidusi tapyboje ir muzikoje. Pamaldos vėl turėjo tapti 
tikra Dievo šlovinimo giesme lotynų kalba, ir šią giesmę kurtų 
poetai, 0 ne giesmynų autoriai. Valstiečiui pakaktų suprasti 
tiek, kad visa tai sukeltų kuo didžiausią jo pagarbą, kurios jis 
nesugebėtų suvokti. Svarbiausias pareigas turėtų vykdyti tikri 
kunigai, jie savo gyvenimą paskirtų religijai ir rūpintųsi sielų 
išganymu, o ne Žemdirbyste, pieno gamyba, kortų lošimu ir 
kontoros reikalais! Tada valstiečio Žmona turėtų sielos ga- 
nytoją, kuriam ji per išpažintį galėtų patikėti savo rūpesčius, 
užuot bėgusi į pastorienės virtuvę ir savo skausmą išliejusi 
tarnaitėms! 

Sugrąžinus lotynų kalbą, kiekvieno Upsalos universiteto 
studento darbą vėl galėtų kaip ir anksčiau skaityti Europos 
mokslininkai, ir kiekvienas švedų tyrinėtojas pasijustų esąs 
gausios visuotinės inteligentų sąjungos su pontifikatu Paryžiuje 
narys... 

Sios ir kitos mintys vertė jį rašyti; lapus jis dėjo į stalo 
stalčių, nes nebuvo laikraščio, kuris tokius dalykus spausdintų, 
juo labiau jų nespausdino patriotų spauda: pavydėdami vienas 
kitam ėdalo, jie nenorėjo teikti kokių nors pasiūlymų, galinčių 
pakelti tėvynės kultūros lygį. 

Tuo tarpu jis gavo atsakymus į savo laiškus, ir jo kambarys 
palėpėje prisipildė medžiaga Europos etnografijos tyrimams. 
Tačiau dabar medžiaga jo visai nedomino, ir jo siela pavojingai 
susirgo taip, kad jis net nebedrįsdavo išeiti pasivaikščioti. 
Zmogaus vaizdas sukeldavo jam tokį pasibjaurėjimą, kad jis, 
bent vieną pamatęs, apsisukdavo ir grįždavo atgal. Kartu didėjo 
poreikis girdėti savo balsą ir iškrauti savo superproduktyvias 
smegenis palaikant ryšį su kitais Žmonėmis, jausti savo įtaką 
kitų Žmonių gyvenimui ir su kuo nors bendrauti. Vieną aki- 
mirką jis pamanė, kad reikia įsitaisyti šunį, tačiau savo sielos 
išgyvenimus, savo jausmus perkelti į gyvulio kūną - tai būtų 
reiškę vynuogienoją paskiepyti dagiu, ir jis nepasidavė šio 
nešvaraus, parazitų apsėsto gyvulio Žavesiui. 

Tebuvo vienas vienintelis žmogus, kuriam jis jautė simpatiją; 
tai buvo vedusysis muitininko padėjėjas Vestmanas, kurio 
Žmona gyveno bigamijoje, vyrui apie tai nežinant. Muitininko 
padėjėjas buvo padorios išvaizdos bei guvaus proto, ir su juo 
inspektorius vėl užmezgė ryšius, padovanojęs jam tinklus su 
kabliukais lašišoms gaudyti. Vasaros pradžioje jis buvo pasko- 
linęs jam keletą knygų ir davęs dailyraščio pamokų, tačiau kai 
prasidėjo žūklė ir atplaukdavo daugiau laivų, jų keliai buvo 
išsiskyrę. 

Norėdamas, kad šis Žmogus iš tikrųjų užmestų lašišų tinklus, 
inspektorius nepasakė, kad tai lašišos tinklai, nes tada konser- 
vatyvus Žvejys niekada nebūtų ėmęsis tokio, jo nuomone, 
beprasmiško ir nenaudingo užsiėmimo; todėl jis užliūliavo jį 
tikindamas, kad tai naujas, pelningas menkės gaudymo būdas, 
kad tais tinklais galima ištraukti pačias didžiausias Žuvis. 

Po mėnesį trukusios izoliacijos išplaukęs su Vestmanu į jūrą 

ir vėl girdėdamas savo balsą, inspektorius konstatavo, kad nuo 
ilgo tylėjimo jo balsas pasidarė plonesnis, ir jam atrodė, kad 
jis girdi kalbant kitą Žmogų. Dabar jis svaiginosi kalbėdamas. 
Jo smegenys iki tol dirbo ir išreiškė save tik su rankos ir 
plunksnakočio pagalba; dabar jos prasiveržė pro gomurio 
šliuzus, visos jo mintys plūstelėjo kaip srauni kalnų upė, 
išsiliejusi į daugybę mažų upelių. Kadangi jis galėjo šnekėti 
į Žmogaus ausį kaip į rezonuojantį pagrindą, Žinodamas, kad 
jo nepertrauks ir neužduos klausimo, tai įsivaizdavo, kad turi 
puikų klausytoją. Po jų pirmos išvykos jis įsitikino, kad Vest- 
manas yra inteligentiškiausia asmenybė, kokios jis seniai ne- 
buvo sutikęs. 

Tos kelionės truko aštuonias dienas, šių išvykų metu jis 
pasakojo apie visas gamtos paslaptis, aiškino mėnulio įtaką 
vandens paviršiui ir įspėjo, kad negalima tikėti, jog viskas, ką 
mato akis, iš tikro taip ir yra. Pavyzdžiui, jis dėstė, kad mėnu- 
lis yra kriaušės formos, nors ir atrodo apvalus, ir kad todėl 
negalima būti tikram, jog ir Žemė yra apvali... 

Cia Vestmanas išsišiepė ir pirmą kartą išdrįso paprieštarauti: 

- Taip, tačiau apie tai parašyta mano kalendoriuje! 

Inspektorius suprato, kad per toli nueita ir reikia grįžti atgal, 
tačiau buvo per vėlu. Apie naujausius tyrinėjimus, pagal ku- 
riuos žemės forma yra panaši į triašį elipsoidą, jis galėjo 
pasakoti tik tuo atveju, jei klausytojas turi pradinių Žinių, todėl 
jis perėjo prie kitos temos. Jis kalbėjo apie miražą ir nau- 
dodamasis proga paklausė, ar jie aplankė Sverdsholmą ir matė, 
kaip jis, inspektorius, ten gyveno. 

- Mes jau matėme, kad ten kažkas gerai gyveno, tačiau toje 
saloje daugiau niekas neišsilaipina, ir tinklai nuėjo po velnių, 
avių ganyklos taip pat, - labai įtikinamai atsakė Vestmanas. 

Po šio prisipažinimo inspektorius susigūžė susigėdęs, jog 
tapo tokios iliuzijos auka, ir tarėsi, kad jo klausytojas supranta, 
ką jis nori pasakyti. Jis kalbėjo sienai ir savo balso aidą laikė 
kito Žmogaus balsu. 


Praėjus aštuonioms dienoms, šchere kilo didelis sujudimas, 
nes Vestmanas pagavo lašišą, kuri svėrė dvidešimt šešis svarus. 
Kadangi jis laikė save naujo Žvejybos būdo išradėju, netrukus 
laikraštyje pasirodė žinutė šcherų gyventojams apie naują 

pajamų šaltinį, nes strimelės buvo atsitraukusios. Taip laimin- 
gas Žvejys, Erikas Vestmanas iš muitinės, įgijo savo bendra- 
piliečių pagarbą ir dėkingumą... 

Greit po to savaitraštyje krašto gyventojams pasirodė šmei- 
Žikiškas straipsnis apie žuvininkystės inspektorius, kurie patys 
nieko nesupranta, tačiau įsivaizduoja galį kitus ko nors iš- 
mokyti. 

Paskui inspektorius gavo raštą iš Žemės ūkio akademijos. 
Jame buvo prašoma išsamiai papasakoti apie žvejybos būdus, 
ypač apie lašišų Žvejojimo būdą. Į tai Borgas teatsakė raštišku 
prašymu atleisti jį iš darbo. 

Taip jis pasidarė gyventojams visai neįdomus ir neteko tos 
mažytės paramos, kurią jam teikė jo ligšiolinė tarnyba. Ne- 
trukus jis pajuto, kaip laukiniai, kurie buvo girdėję, kad jis 
"išmestas", ėmėsi karo žygių, norėdami jį išstumti. Pirmiausia 
dėl to valtis buvo ištraukta į sausumą ir supleišėjo. 

Užėjus liūčiai jis pastebėjo, kad pro jo palėpės stogą teka. 
Kai jis pasiskundė Emanui, pradėjo tekėti ir kituose kamba- 
riuose, nors jis negalėjo aptikti, kur stoge trūksta čerpių. 

Netrukus kažkas įsiveržė į jo rūsį, ir jam buvo paaiškinta, 
kad įsibrovėliai neva buvo estai. 

Pernelyg išaiškėjo užmačia jį išgyvendinti, tačiau dabar jis 
jautė malonumą jiems priešintis, ir tai darė nesiskųsdamas, o 
viską tyliai iškęsdamas. 

Bet kai jį dabar iš visų pusių apsupo tikri priešai ir jis buvo 
visiškai išstumtas iš visuomenės, izoliacijos baimė apėmė jį 
su dviguba jėga. 

Naktimis jis blogai miegojo; nors ir mėgino reguliuoti savo 
sapnus, prieš miegą atsiduodamas stipriai sugestijai, tačiau 
pabusdavo susapnavęs, kad jis yra nutrūkęs staugiantis plū- 
duras, kuris plaukia vis tolyn ir tolyn, ieškodamas kranto, į 
kurį galėtų būti išmestas. Miegodamas jis nesąmoningai ap- 
glėbdavo kaip atramą lovos lentas vien tam, kad paliestų kokį 
daiktą, nors ir negyvą. Jis sapnavo, kad kybo ore ir negali nei 
pakilti aukštyn, nei nusileisti; kai alpulio priepuolis praeidavo 
ir jis vėl atgaudavo sąmonę, pamatydavo, kad laikosi rankomis 
įsikibęs į pagalvę, ant kurios ilsėjosi jo galva. Dabar vis daž- 
niau jis prisimindavo savo mirusią motiną. Dažnai Borgas 

pabusdavo susapnavęs, kad jis kaip vaikas guli prie jos krū- 
tinės. Jo intelektas akivaizdžiai krito, ir jį užplūdo atsimini- 
mai: jis prisiminė motiną - pradžią, tarpinę sąmonės ir pasą- 
monės jungtį, guodėją, užtarėją. Pabudo vaikystės vizijos apie 
pasimatymą kitame pasaulyje, jo pirmieji savižudybės planai 
reiškėsi tuo, kad jis pajuto nesuvaldomą poreikį surasti motiną 
kitame pasaulyje, nors jis juo ir netikėjo. 

Mokslas buvo bejėgis prieš krinkantį protą, kuris prarado 
visokį gyvybingumą; smegenys kovojo, kol pavargo, fantazija 
dirbo nevaldoma. 

Kai atėjo Kalėdos, jis dar laikėsi ant kojų, tačiau mažai 
valgė ir nakčiai išgerdavo eterio. Visas gyvenimas jam atrodė 
šlykštus, ir jis šaipėsi iš savo ankstesnių siekių. Lietaus vanduo 
sunaikino jo knygas ir popierius; prietaisai pažaliavo ir ėmė 
rūdyti. Jis nustojo rūpintis kūno priežiūra, apžėlė barzda, 
nesišukavo plaukų ir vengė vandens. Jau labai seniai jis nedavė 
skalbti savo baltinių ir prarado sugebėjimą matyti purvą. 

Kostiumuose trūko sagų, švarko priekis visą laiką buvo 
dėmėtas ir aplaistytas, kadangi ranka, kuria jis laikė peilį ir 
šakutę, nebeklausė jo valios. 

Kai jis kartą išėjo į gatvę, jį apstojo vaikai, šaipėsi ir pra- 
vardžiavo. 

Vieną rytą jį apsupo būrys vaikų. Jie tampė jo švarką ir kai 
jis apsisuko, paleido į jį akmenį, kuris pataikė tiesiai jam į 
smakrą taip, kad ėmė tekėti kraujas. Tada jis pradėjo verkti 
ir prašyti, kad jie nebūtų jam tokie Žiaurūs. 

- Kad tu greičiau nudvėstum, prakeiktas nevidone! - sušuko 
dvylikametis berniukas. - Jei ne, mes įkišim tave į prieglaudą. 

Tada jie visi ėmė mėtyti į jį akmenimis, bet išėjo Emano 
tarnaitė ir čiupo berniūkštį už plaukų. Nubaudusi jį, ji priėjo 
prie užpultojo ir prijuoste nuvalė kraują nuo veido. 

- Vargšas ponaitis! - pasakė ji. 

Tuomet jis priglaudė galvą prie jos putlios krūtinės ir tarė: 

- Aš norėčiau pas tave miegoti. 

- O, kaip jums negėda! - sušuko tarnaitė įpykusi ir atstū- 
mė jį nuo savęs. - Koks tu nepadorus! Fui! 


Praėjus kelioms dienoms, vieną vakarą atbėgo Vestmano 
tarnaitė ir paprašė daktarą atsikelti ir užeiti pas madam, kuri 

mirtimi vaduojasi. Kvietimas inspektoriui buvo šiek tiek neti- 
kėtas, tačiau prašviesėjus protui - ligos metu tai retkarčiais 
pasitaikydavo - jis suprato, kad čia įvykdyta Žmogžudystė ir 
kad norima pasinaudoti jo vardu ir moksliniu laipsniu, siekiant 
išvengti gydytojo apžiūrėjimo. Jis buvo abejingas šiam reikalui, 
tačiau tai jį trumpam išjudino. Kažkas atsitiko, ir situacijos 
neįprastumas padarė jam tokį įspūdį, kokio jis seniai nebuvo 
patyręs. Taigi jis užlipo aukštyn į muitinės namą; ten jį pasitiko 
abu broliai ir mandagiai nuvedė į ligonės kambarį, kuris in- 
spektoriui pasirodė labai įtartinas. Tačiau jis nieko nepasakė 
ir nieko neklausė, nes norėjo išgauti kraupų prisipažinimą, 
priversdamas vyriškį prabilti pirmą ir būdamas tikras, kad šis 
tuojau pat išsiduos. 

Lajaus Žvakės šviesoje sėdėjo vaikas ir knebinėjo šafraninį 
riestainį, kuris buvo duotas ne tam, kad vaikas pralinksmėtų; 
mergaitė buvo aprengta geriausiais drabužiais, galbūt todėl, kad 
atrodytų iškilmingiau ir tokiu būdu išduotų savo nenatūralumą. 

Apsidairęs po kambarį ir pastebėjęs, kad Vestmano brolis 
išslinko į lauką, inspektorius priėjo prie lovos, kurioje gulėjo 
moteris. 

Jis iškart pamatė, kad ji mirusi. Iš įtemptų jos veido rau- 
menų jis suprato, kad įvykdyta žmogžudystė; ir kai jis dar 
pastebėjo, kad jos plaukai rūpestingai sušukuoti ant viršugalvio, 
jam pasidarė aišku, kad čia panaudotas seniai pasiteisinęs 
vinies metodas. 

Tačiau jis norėjo, kad pirmas prabiltų sutuoktinis, todėl 
pasisuko su pusiau pravertomis lūpomis ir iškalbingai pažvelgė 
į Vestmaną, tarsi norėdamas kažko paklausti. Tas iškart leidosi 
apkvailinamas ir kadangi tikėjosi, kad su bepročiu nebūtina 
labai gudriai elgtis, pasakė: 

- Ponas daktare, turbūt galite patvirtinti, kad ji mirusi, tada 
mes ją iškart laidosime, nes, matot, esame vargšai Žmonės ir 
neįstengiame pakviesti čia gydytojo. 

To užteko, kad inspektoriaus įtarimas pasitvirtintų. Tačiau 
užuot atsakęs, jis beveik pašnibždomis kreipėsi į sutuoktinį, 
kuris išdėstęs reikalą buvo visiškai ramus, ir paklausė: 

- Kur plaktukas? 

Iš pradžių vyras atšoko per du žingsnius atgal, tarsi norėdamas 
pasmaugti savo priešininką, tačiau pastarasis nuginklavo jį, 

mesdamas žvilgsnį į mergaitę, todėl jis drebėdamas sustojo. 

- Jūs nežinote, kur plaktukas, tačiau aš žinau, kur įkalta 
vinis, - tęsė inspektorius, likdamas nepajudinamai ramus. - Jūs, 
gudragalviai asilai, nesugebantys sugelvoti nieko nauja ir kaip 
vaikai Žaidžiantys slėpynių, slepiatės vis toje pačioje vietoje! 
Aš esu įsitikinęs, kad vinies kalimą į pakaušį viduramžiais 
sugalvojo koks nors kilmingasis ar dvasininkas, ir dabar šį 
metodą perėmė žemutiniai sluoksniai; tai įrodo, kad liaudis yra 
linkusi griebtis apgaulės. Viskas ateina iš viršaus: lašiša, 
arsenas, vinys, nekliudantys šūviai, revoliucijos, liaudies laisvė, 
aukštas ekonominis lygis, liaudies dainos, dialektai, patarimai 
valstiečiams, antropologiniai muziejai... tačiau veikiau kaip 
vagių grobis, nes jūs, prastuomenė, mieliau vagiate, negu 
priimate dovanas, nes jūs esate per dideli elgetos, kad pasa- 
kytumėt mums ačiū. Todėl jūs savo geradarius uždarote į 
bepročių namus, o savo kilminguosius vedate ant ešafoto! 
Uždaryk mane į beprotnamį, ir tu išvengsi kalėjimo! 

Kai jis grįžo į savo kambarį, jam toptelėjo, kad leisdamas 
sau malonumą išsikalbėti buvo truputį neapdairus, ir kadangi 
tarėsi pažįstąs Žmonių charakterį, tai Žinojo, kad žudikas 
savigynos tikslais stengsis nutildyti pavojingą liudininką. Todėl 
jis naktį miegojo su revolveriu lovoje ir sapnavo negerus 
sapnus, kurie jį prižadindavo. 

Kitą dieną jis praleido užsirakinęs duris ir matė, kad mui- 
tinėje ant langų buvo pakabintos baltos paklodės. Trečią dieną 
lavoną išnešė laukan ir laivu nuplukdė toli į jūrą. Ketvirtą 
dieną vyrai grįžo. Nuo to laiko jis negalėjo miegoti, ir nemiga 
toliau ardė jo organizmą. Baimė išprotėti ir būti uždarytam į 
beprotnamį, susijusi su siaubu, kad jį kiekvieną akimirką gali 
nužudyti, stiprino jo ryžtą išeiti iš gyvenimo savo paties valia. 
Dabar, artėjant mirčiai ir vieno gyvenimo, vienos giminės 
pabaigai šioje dykvietėje, atrodė, kad staiga savo teisių ėmė 
reikalauti jo lytinis instinktas, pasireikšdamas didžiuliu noru 
turėti vaiką. Tačiau mintis, kad reikės pereiti visą banalų kelią 
ieškant moters ir per šeimą prisitvirtinti prie Žemės ir visuo- 
menės, buvo jam atstumianti, ir jo nusilpusi, susipainiojusi 
dvasia rado išeitį, kai bent kelioms valandoms galėjo dovanoti 
jam tėviškų džiaugsmų. 

Aplinkiniais keliais, kuriems dar prieš keletą mėnesių prie- 

šinosi jo padorumas, daug nelaukęs jis pasigamino Žmogaus 
sėklą, prieš tai mikroskopu sukonstravęs couveuse*, kurį reikė- 
jo laikyti 36-41 laipsnio temperatūroje. Kai įvyko apvaisinimas, 
Jis pamatė, kad vyriškos sėklos būriuojasi aplink nejudrią 
moterišką ląstelę, ir įsivaizdavo matąs, kaip ši rausta. Tos 
sėklos grūdosi, stumdėsi ir daužė viena kitą kovoje už tai, kad 
taptų impulsu šeimos pradžiai, kad pratęstų savo pačių po- 
linkius, kad savo pačių gyva kūrybinga dvasia paskiepytų 
stiprų laukinį poskiepį. Tačiau pirmosios sėklos, kurios pradūrė 
membraną ir įsiskverbė į branduolį, buvo ne grubiausios su 
didelėmis ir kvailomis galvomis bei storomis uodegomis, 0 
vikriausios, elastingiausios ir temperamentingiausios. 

Nykščiu laikydamas spiritinės lempos varžtą ir viena akimi 
žiūrėdamas į termometrą, jis keletą valandų stebėjo šią niekuo 
nepridengtą meilės misteriją, matė, kaip ląstelė pradėjo dalintis 
ir kaip vystėsi darbo pasidalijimas tarp chromosomų. Jis nekan- 
triai laukė, kol iš priešakinių ląstelių pasidarys pūslelė, iš 
kurios išaugs smegenys. Jis svajojo pamatyti, kaip gražiai ims 
vingiuotis Ši proto buveinė; sekundę jis didžiavosi savo kū- 
riniu, kuris išsprendė homunkulo problemą, kai staiga neat- 
sargiai sujudinus lempos varžtą išbėgo baltymas ir užgeso 
gyvybės kibirkštis. 

Per tas valandas jis taip intensyviai įsijautė į šios antros 
būtybės gyvenimą, kad dabar, žiūrint į balkšvą dėmę ant 
stiklo, jam pasirodė, jog jis mato mirties sustingdytą akį. 
Nesveikos sąmonės išdidintas skausmas peraugo į liūdesį, - 
liūdesį dėl savo mirusio vaiko. Nutrūko ryšys tarp jo ir atei- 
ties, ir jis nebeturėjo jėgų pradėti viską iš naujo. 

Atgavęs sąmonę, jis pajuto, kad jo dešinę spaudžia stipri 
šilta ranka, ir staiga prisiminė vieną sapną: jis buvo nelaimės 
ištiktas laivas, mėtomas bangų tarp oro ir vandens, kol paga- 
liau pajuto inkaro trūktelėjimą ir ramybę, tarsi vėl būtų susi- 
jungęs su tvirta Žeme. 

Nepakeldamas akių jis paspaudė šią tvirtą ranką, kad pa- 
justų gyvos būtybės prisilietimą, ir jam atrodė, kad jis jaučia, 
kaip į jį plūsta jėga, silpnesnei nervų srovei prisijungus prie 
stipresnės. 


*Inkubatorius (pranc. ). 

- Kaip jūs laikotės? - išgirdo jis keliaujančio pamokslininko 
balsą virš galvos. 

- Jei tu būtum moteris, aš atgyčiau, kadangi moteris yra 
vyro šaknis šioje žemėje, - atsakė ligonis ir pirmą kartą savo 
senam mokyklos draugui pasakė “tu". 

- Dėkok Dievui, kad pametei tą supuvusią šaknį! 

- Be šaknies mes negalime augti ir žydėti! 

- Gal su tokia moterimi, Borgai? 

- Su tokia? Ar tu žinai, kas tokia ji buvo? Aš to niekada 
nesužinojau... 

- Taip, tai žinok viena, jog ji buvo tokia moteris, kurios 
vyras neveda. Nepaisant to, ji dabar susižadėjusi... 

- Su juo? | 

- Su juo! Užvakar skaičiau laikraštyje. 

Po trumpos tylos keliaujantis pamokslininkas norėjo atsistoti 
ir išeiti, tačiau ligonis jį sulaikė. 

- Papasakok man pasaką! - ėmė prašyti jis vaikišku maldau- 
jančiu balsu. 

- Hm! Pasaką? 

- Taip, pasaką! Kad ir tą apie nykštuką! Padaryk tai, aš 
prašau tavęs! 

Pamokslininkas vėl atsisėdo ir supratęs, kad ligonis prašo 
visiškai rimtai, nutarė padaryti jam malonumą ir papasakoti. 

Inspektorius klausėsi labai atidžiai, bet kai savamokslis 
pamokslininkas, kaip buvo pratęs, panoro moralizuoti, ligonis 
jį pertraukė ir paprašė laikytis teksto. 

- Labai gera klausytis senų pasakų, - pasakė jis, - tai labai 
ramina, atrodo, kad paskęsti pačiuose geriausiuose prisimi- 
nimuose iš tų laikų, kai buvai mažas gyvulėlis ir taip mėgai 
visa, kas nenaudinga, neprotinga ir beprasmiška... Sukalbėk 
dabar man “Tėve mūsų"! 

- Bet juk tu netiki “Tėve mūsų"! 

- Ne, juo labiau aš netikiu pasakomis; tačiau vis tiek labai 
malonu klausytis; kai artinasi mirtis ir kai tu vėl grįžti atgal, 
1ma patikti tai, kas sena, ir tu daraisi konservatyvus. Sukalbėk 
“Tėve mūsų"! Jei sukalbėsi, gausi visą mano palikimą ir savo 
kalčių atleidimą! 

Pamokslininkas akimirksnį dvejojo. Tada jis ėmė kalbėti. 

Ligonis iš pradžių klausėsi tylėdamas, paskui jo lūpos ėmė 

kartoti garsus ir pagaliau jis aiškiai tarė Žodžius pagal besimel- 
džiančiojo intonaciją. 

Kai jie baigė, pamokslininkas tarė: 

- Man regis, gera yra melstis! 

- Tai vaistai. Žodžiai, seni žodžiai žadina prisiminimus ir 
įkvepia jėgą, tą pačią jėgą, kurią jie kadaise suteikdavo beas- 
meniams Žmonėms ir kurios Dievas ieškojo anapus savęs. Ar 
tu Žinai, kas yra Dievas? Tai Archimedo ieškotas stabilus 
taškas išorėje, iš kur jis būtų galėjęs pakelti žemę aukštyn... 
Tai išgalvotas magnetas, esantis Zemės rutulyje, be kurio 
nebūtų galima paaiškinti magneto rodyklės sukimosi... Tai 
eteris, kurį reikėjo išrasti, kad būtų galima užpildyti vakuumą... 
Tai molekulė, be kurios chemijos dėsniai taip ir liktų stebuk- 
las. Duok man daugiau hipotezių, tačiau pirmiausia duok man 
atramos tašką už manęs: aš esu visiškai jį praradęs... 

- Ar tu norėtum, kad aš papasakočiau apie Jėzų? - paklausė 
keliaujantis pamokslininkas, pamanęs, kad ligonis kliedi. 

- Ne, apie Jėzų nereikia! Tai nėra nei pasaka, nei hipotezė... 
Tai kerštingų vergų ir piktų bobų prasimanymas; tai moliuskų 
dievas, palyginti su stuburinių dievu... tačiau palauk, aš juk 
esu moliuskas. Pasakok apie Jėzų! Kalbėk apie tai, kaip jis 
elgėsi su muitininkais ir parsidavusiomis moterimis, kaip aš 
turėjau su jais elgtis; kalbėk apie tai, kaip neturtingos dvasios 
žmonės turės dangaus karalystę, kadangi žemėje jie nebuvo 
valdovais; kaip jis nesąžiningiems nuomininkams patarė sufal- 
sifikuoti skolinius pasižadėjimus, kaip amatininkus pamokė 
pragyventi nedirbant, kaip jis nieko neturintiems maldininkams, 
dykaduoniams ir sūnums palaidūnams pasakė, kad jie turi 
gyventi kartu su tais, kurie dirba ir kažką turi... 

- O nuodėmingasai, aš nenoriu sėdėti prie tavęs kaip tavo 
juokdarys! - pertraukė jį pamokslininkas ir visiškai surimtėjęs 
atsistojo. 

- Neišeik, neišeik! - sušuko ligonis. - Palaikyk mano ranką 
ir leisk man klausytis tavo balso! Pasakok man ką nori! Pa- 
skaityk ką nors! Paskaityk iš kalendoriaus ar iš Biblijos, man 
visiškai tas pats... Horror vacui* - lai išnyksta tuščios nykumos 
baimė! 


*Tuštumos baimė (lot. ). 

- Ar tu matai, kad bijai mirties? 

- Žinoma, aš jos bijau, kaip ir visa, kas gyva, kaip visa, kas 
be mirties baimės niekada nebūtų galėjęs gyventi... tačiau 
žinok - teismo aš nebijau, nes kūrinį nulipdo meistras, o aš 
pats savęs nesukūriau! 

Pamokslininkas jau buvo išėjęs. - 


Dieną prieš Kalėdų vakarą inspektorius pabudo po neramios 
nakties, kai jam atrodė, ia jis girdi patrankų šūvius ir Žmonių 
balsus, ir išėjo pasivaikščioti norėdamas pereiti per šviežiai 
iškritusį sniegą. Dangus buvo juodai mėlynas kaip metalo 
plokštė, ir bangos daužėsi į krantą; plūduras be perstojo rėkė 
1r staugė, tarsi šauktųsi pagalbos. 

Dabar jis pietryčiuose - jūroje ant rifo - pamatė didelį juodą 
garlaivį, kurio cinoberio raudonumo apatinė dalis švietė kaip 
kruvina, perplėšta krūtinė. Suskilęs kaminas su baltu lanku 
buvo palinkęs į šoną, ant stiebų ir rėjų kabojo tamsios bū- 
tybės, kurios raitėsi ant kablių kaip sliekai masalui. 

Atrodė, kad per plyšį laivo viduryje bangos traukia visokias 
gėrybes - paketus, ryšulius, medines ir popierines dėžes, sun- 
kesnes skandina, o lengvesnes plukdo į krantą. 

Su nelaimės ištiktojo abejingumu likimui - toks abejingumas 
apima tą, kuris į mirtį žiūri kaip į laimę, - ėjo jis pakrante 
ir priėjo žemės kyšulį, kur buvo kalva su kryžiumi. Čia bangos 
putojo smarkiau negu kitur, ir Žaliame vandenyje jis matė 
išmėtytus įvairių formų ir spalvų daiktus, virš kurių piktai 
klykdamos skraidė žuvėdros, tarsi kažkas būtų apgavęs jų godų 
laimikio troškulį. 

Apžiūrinėdamas tuos keistus daiktus, kurie plaukė vis artyn, 
Jis pamatė, kad jie panašūs į labai gražiai aprengtus mažus 
vaikus. Vienų buvo šviesios garbanėlės virš kaktų, kitų tam- 
sios; jų skruostai buvo rausvi ir balti, didelės, atviros mėlynos 
akys nejudėdamos ir visiškai nemirksėdamos žvelgė aukštyn 
į juodą dangų. Tačiau kai jie dar labiau priartėjo prie kranto, 
jis pastebėjo, kad kai kurių akys juda, kai jie supasi ant bangų, 
tarsi duodami jam ženklą, kad jis jais pasirūpintų. Ir lūžus kitai 
bangai, penki vaikai buvo išmesti į krantą. 

Idėja fix turėti vaiką buvo jo sergančiose smegenyse taip 
giliai įsišaknijusi, kad jam neatėjo į galvą mintis, jog Čia gali 

būti lėlės, kurias į Kalėdų mugę atgabeno vėluojantis ir ant 
seklumos užplaukęs garlaivis; taigi jis paėmė ant rankų tuos 
mažus rastinukus, kuriuos jam padovanojo jūra, didžioji mo- 
tina. 

Prispaudęs savo šlapius globotinius prie krūtinės, jis nu- 
skubėjo namo, norėdamas juos išdžiovinti. Tačiau jis neturėjo 
nieko, su kuo būtų galima užkurti ugnį, nes šeimininkai jam 
paaiškino, kad neturi malkų parduoti. Jis pats nejautė šalčio, 
tačiau jo maži Kalėdų svečiai būtinai turėjo sušilti, todėl jis 
sulaužė knygų lentyną ir didelėje krosnyje sukūrė liepsnojančią 
ugnį, paskui pritraukė artyn miegasuolį ir susodino viduryje 
iš eilės penkis vaikus prieš ugnį. Supratęs, kad jie nenorės 
džiovintis, kol jis jų nenurengs, jis pradėjo juos išrenginėti, 
tačiau pamatė, kad visos buvo mergaitės, todėl paliko jas su 
mažyčiais lino marškinėliais. 

Tada jis su savo kempine nuprausė joms kojas ir rankas, 
sušukavo plaukus ir paguldė miegoti. 

Atrodė, kad į namus atėjo svečių, ir jis vaikščiojo ant galų 
pirštų, nenorėdamas jų pažadinti. 

Dabar jis turėjo kažką, dėl ko galėjo gyventi, kuo galėjo 
rūpintis ir kam galėjo dovanoti savo užuojautą. Kurį laiką 
pavaikščiojęs ten ir atgal, jis pažvelgė į miegančius mažylius 
ir pamatė, kad jie guli atviromis akimis, tada pagalvojo, kad 
jiems trukdo dienos šviesa, ir nuleido žaliuzes. 

Kai kambaryje pasidarė tamsu, jį apėmė didžiulis noras 
miegoti; tai buvo dėl alkio, nes jo pojūčiai jau buvo sutrikę 
ir jis nežinojo, kada yra alkanas ir kada ištroškęs. Kadangi 
miegasuolį buvo užėmę mažyliai, jis atsigulė ant Žemės ir 
užmigo. Kai jis pabudo, kambaryje buvo tamsu, tačiau durys 
buvo atviros, ir ant slenksčio stovėjo moteris su degančiu 
žibintu. 

- O Jėzau, jis guli ant grindų! - išgirdo sušunkant Emano 
tarnaitę. - Ak, mielas mažasis pone! Argi jūs nežinote, kad 
šiandien Kalėdų vakaras? 

Jis miegojo dvidešimt keturias valandas ir atsibudo tik kitą 
dieną po pietų. 

Gerai nesuvokdamas, kas darosi, jis atsikėlė ir kažko pa- 
sigedo, nes per tą laiką buvo atėję muitinės padėjėjai ir kon- 
fiskavo pakrantėje rastą turtą; tačiau jis negalėjo prisiminti, 

ko čia trūksta. Jis jautė tik baisią tuštumą - panašiai būna 
atėjus dideliam liūdesiui. 

--Eime pas Emanus valgyti Kalėdų košės, nes juk visi 
Kalėdų vakarą yra krikščionys. O Jėzau Kristau, koks vargas! 

Ir mergina ėmė verkti. 

- Matant šitaip Žūstantį Žmogų, reikia verkti kruvinomis 
ašaromis! Na, eime su manim! Eime! 

Pusiau išprotėjęs inspektorius davė ženklą, kad jis ateis jai 
išėjus. 

Kai ji išėjo, jis dar kurį laiką pabuvo kambaryje, pasiėmė 
paliktą žibintą ir priėjo prie veidrodžio. Į jį žvelgė panašus 
į laukinio veidas; tada jo protas, rodos, prašviesėjo, ir jo valia 
paskutinį kartą įsitempė. 

Jis pastatė žibintą ir išėjo laukan. 

Vėjas ėmė pūsti į vakarų pusę ir kiek nurimo, oras buvo 
giedras, ir žvaigždėtas dangus spindėjo. Lydimas šviesų na- 
'muose, jis nuėjo uosto link, įlindo į vieną pašiūrę ir iš ten 
pasiėmė laivo burę. 

Pritvirtinęs ją, jis išplaukė į atvirą jūrą, paėmė vairą ir 
pučiant palankiam vėjui ėmė plaukti tolyn. Atsigręžęs atgal 
jis dar kartą pažvelgė į Žemės gabalėlį, kuriame pastaruoju 
laiku kentėjo, ir pamatė tristiebį šviestuvą už muitinės namo 
lango; ten žudikas garbino tą, kuris atleidžia visas nuodėmes, 
Jėzų, visų banditų ir niekšų stabą, kurio vardu buvo atlei- 
džiama viskas, už ką baudė pilietinis įstatymas. Tada jis apsi- 
suko, nusispjovė, stipriai patraukė šotą ir paleido laivą visu 
greičiu. Atsukęs nugarą Žemei, vadovaudamasis didžiuoju 
žvaigždžių žemėlapiu, jis ėmė plaukti į rytus, ten, kur švietė 
antro ryškio Žvaigždė tarp Lyros ir Sietyno. Jam atrodė, kad 
ta Žvaigždė spindi ryškiau už visas kitas. Pasirausęs savo at- 
mintyje, jis vargais negalais prisiminė Kalėdų žvaigždę, ve- 
dančią į Betliejų, kur tapę maldininkais keliavo trys nuversti 
karaliai, kad kaip puolusios didybės išpažintų savo niekingumą 
mažiausiajam iš visų Žmonių, kuris vėliau buvo paskelbtas visų 
mažų Žmonių dievu... 

Ne, tai negalėjo būti ta Žvaigždė, nes krikščionių fakyrai, 
paskleidę Žemėje tamsą, buvo už tai nubausti tokiu būdu, kad 
nė vienas šviečiantis taškas po dangaus skliautais nebuvo 
pavadintas jų vardu; todėl jie garbino patį tamsiausią metų 

laiką - kaip subtilu ir kaip juokinga! - uždegdami vaškines 
žvakes! Dabar jo mintys nušvito. Tai buvo Heraklio žvaigždyno 
beta. Heraklis - Graikijos moralės idealas, jėgos ir proto 
dievas; jis užmušė šimtagalvę Lernos hidrą, išvalė Augėjo 
arklides, sugavo Žmones ryjančias Diomedo kumeles, pavogė 
amazonių karalienės juostą ir ištraukė iš požemio karalystės 
Cerberį. Galiausiai jis žuvo per moters kvailumą: ji nunuodijo 
jį iš didelės meilės, kai jis, užėjus proto aptemimui, trejus 
metus tarnavo nimfai Omfalei... 

Pirmyn, pas tą, kuris buvo priimtas bent į dangaus palapinę, 
kuris niekada nesileido išplakamas ir spjaudomas į veidą, kad 
kaip dera vyrui neduotų atgal ir neapspjautų to, kuris jį Šitaip 
paniekino... Pirmyn, pas tą, kuris pats susidegino, kuris pats 
save nužudė savo stipria ranka, neieškodamas paguodos tau- 
rėje, pas Heraklį, kuris išvadavo šviesos nešėją Prometėją, pats 
būdamas dievo ir žemiškos moters sūnus, kurio gimimą vėliau 
suklastojo neišmanėliai ir mergvaikiai ir todėl jis buvo ką tik 
gimęs pasveikintas pieną geriančių piemenų ir bliaunančių 
asilų. 

Pirmyn, naujos Kalėdų žvaigždės link vedė kelias, pirmyn 
per jūrą, kuri buvo visatos motina ir kurios įsčiose įsižiebė 
pirmoji gyvybės kibirkštis, pirmyn per jūrą, neišsenkantį meilės 
ir vaisingumo šaltinį, gyvybės pradžią ir - gyvybės pabaigą. 


TURINYS 


Birmias-SK YES 241545 a i ki a A ia a ka a i a I a S 5 
Antras SKYVCLŪS visi Lo a i k i a S 17 
Trečias -SKVLIŪS Ginas saras i a A a a 25 
IEetvirtas SKY FLUS a a a i As ia i ii i a i a i a a 48 
Penktas Sk YTL0S- 251445 k is a Ss p a d as Pie as 61 
Šeštas 5NE LS an Ia a a a a Ša S a 75 
Septintas: SKYFIŪĖS Lis ai ar iai si i k Aa A 88 
Aštuntas Sk VE LUS ias iaa di drs rašika ini A a as ad i a aa 108 
Devintas KYE S si ik a ii a i o AA A a S an 113 
Dešimtas Sky FIUS 4 L Via a ak ais sian Dana us Kra a 130 
Vienuoliktas SKYLIŪSS au i a T a e i i a S AS 138 
Dvyliktas -SKYLLŪS: usa das iek ra A A ai a A a a S 144 
(ERYUIKCAS SKY IS ii I Ua a a ai S Ya ni a a Si A 152 


KeėturiolLIKtas-*SKYLIUS" 405 06 0 i ui ai o i r i a 158 


St333 A.Strindbergas 
Atviroje jūroje: Romanas / Vertė N. Matiukaitė. - 


V.: Mintis, 1993. - 175 p. 
ISBN 5-417-00665-3 


Pats A. Strindbergas savo romaną “Atviroje jūroje" pavadino “griausminga knyga, 
parašyta nauju, didingu renesanso stiliumi". Knygos herojus Akselis Borgas tam 
tikra prasme yra rašytojo autoportretas, atspindintis asmenines jo krizes ir 
konfliktus. Borgo, esteto, inteligento aristokrato, nesugebančio integruotis į 
visuomenę ir galiausiai pasmerkiamo pražūčiai, istorija susiejama su plačiu 
dvasiniu ir kultūriniu kontekstu, ją atliepia meistriškai piešiami nuostabūs gamtos 
vaizdai. 


UDK 2 839.7-3 


Augustas Strindbergas 
ATVIROJE JŪROJE 


Redaktorė Rima Dulkinienė 

Dailininkas Dainius Paškevičius 

Meninis redaktorius Romas Dubonis 

Techninė redaktorė Danutė Navickienė 
Korektorės: Marijona Rėzienė, Irena Čupalienė 


SL 255. 1993 10 10,63 leidyb. apsk. I. Tir. 8000 egz. Užsakymas 1450. Išleido „Minties“ leidykla, 
Z. Sierakausko 15, 2600 Vilnius. Spaudė „Aušros“ spaustuvė, Vytauto pr. 23, 3000 Kaunas. 
Kaina sutartinė 


Augustas 


gas 


A. STRINDBERGAS 
(1849-1912) “buvo didelė 
Dievo išrinkta ir pasmerkta 
siela, svetima ne tik 
tuometinėje visuomenėje, bet 
ir apskritai gyvenime.::" Jis 
buvo "poetas, mąstytojas, 
pranašas, naujos pasaulio | 
sampratos kūrėjas" 

(T. Manas). 1880 m. baigtas 
romanas '"Atviroje jūroje", 
paties Strindbergo žodžiais 
tariant, yra "griausminga 
knyga, parašyta nauju, 
didingu renesanso stiliumi". 
Pagrindinio veikėjo Borgo 
likimas atspindi kintančias 
vidines rašytojo būsenas, A -—. 
kartu tai sąskaitų su praeitimi RB 
suvedimas ir polemika su t 
meto problemomis. 


= 


E. Munko litografija 


